- KOLOSE
- ←
- 4
- →

4
1 Komiu tonowakau, oV wami totuwalali loloyowanil ali hehegan nuku abubun ge nuku ginol paolaolaek eliyalil, kaiwena ku atena komiu al ge wami Tonowak Bwabwatana iyoho labulabumwa.
Nuwatu Enuna Al
2 Bahi nuku babakuhu awaawanun, ge awanun elana wami nuwanuwatu bahi ni kekenu, yaa nuku awaawanun alona ge wami nuwa mwananal, ge alona wami ba mulolu Yehoba elana. 3 Ama al ge nuku awanun kaiwema, yaka Yehoba oV kamwasa ni pwela ge oV Keliso wasana naha papaatena-an, wasa o i misumi ga, yaa sauga ya Yehoba iyaka i pamasal haba. He wasa o kaiwena heiya te hi paulutuk-agau dela. 4 Nuku awanun kaiweu ge bosowaina oV Keliso wasana na wasaan pwamwananal, ni ola o logugui toto Yehoba i pem.
5 Nuwamiu ni sapu ge wami ginol ni waisi bolo nige toabulilek i oola elal, ge bahi oV wami sauga waiwaisana etega nuku hahanavenu-an. 6 Sauga gegewena oV {baaba amnana waiwaisana toto bosowaina ni label} nuku baubaunan eliyalil, ge nuku atena oV {gamagalau gegewel wali nel eliyamiu} ga nuku lahe bubun ola.
Ba Lokaiyoni
7 Titiko, iya talila nunuwanina ge no pan totuwalali waiwaisana Babala kaiwena, oV wasau gegewena abwe ni baunan eliyamiu. 8 Toto o kaiwena te ya papatuna i nonowa eliyamiu, inoke oV wama minamina wasana nuku atena ge ni paatimatuwa-agimiu. 9 He oV Onisimo al ge alona ge Titiko ya papatunal hi nonowa eliyamiu. Onisimo iya talila waiwaisana ge nunuwanina, ge ami boda ana gamagal etega. Heliya oV {bugul gegewena bolo hi gan labi ya elana wasana} nihi baunan eliyamiu.
10 Alistako, iya alou ha minamina dela, i mulolu eliyamiu, ge i ola al Mak, iya Banabas nubaina. (Ebo iya ni nowa, inoke alona ge wami yaliyaya nuku ahe, ni ola te valila oV ami baaba ya patunawa ge ya ba ola o.) 11 Yeisu, toto oV alana al hi ba Diyastas, i mulolu eliyamiu. He Yudiya gamagaliliyau gamwaliyaa, heliya ali toto eton ya te alowau ha tuwalali Yehoba wana abalogugui kaiwena, ge wali labe i bwata eliyau.
12 Epapilas i mulolu eliyamiu, iya ami boda ana gamagal etega ge Keliso Yeisu wana totuwalali loloyowanina. Sauga gegewena i awaawanun logalogasisi kaiwemiu te nuku talmilil gagasisi, wami abulilek ni matuwa, ge oV Yehoba wana nuwatu kaiwemiu nuku atena bubun. 13 Na ba bubun eliyamiu, iya i tuwalali gagasisi komiu alomiyau ge toekelesiya Leodisiya ge Hilapolis kaiwemiu. 14 Luke, iya wama doketa nunuwanina, alona ge Dimasa hi mulolu eliyamiu.
15 OV No mulolu nuku baunan talilau ge nulau bolo hi minaa Leodisiya elal, i ola al yova Nimpa alonau toekelesiya bolo hi mimigogo wana limiya. 16 Sauga ebo oV leta ya nuku vasili haba, he nuku patuna ni na Leodisiya toekelesiya elal inoke heliya al nihi vasili. I ola al oV leta toto ya patuna Leodisiya nihi pewa ge komiu al nuku vasili.
17 Nuku baek Akipas elana nuku ba, “Nu nuwahikan te oV {tuwalali toto hi pewa Babala kaiwena} nu pwamowasi.”
18 Sauga ya totou nimwau elana na leleli.* OSV Buki ya awalehina gegewena ana baaba Pol i baunan ya, ge gamagal getoga i leleli, yaa oSV puna 18 totona i leli. Nau Pol ya mulolu eliyamiu. Nuku nuwahikagau nau iyahe ya miminaa dela. Yehoba wana mulolu ni mina eliyamiu.

- KOLOSE
- ←
- 4
- →

*4:18: OSV Buki ya awalehina gegewena ana baaba Pol i baunan ya, ge gamagal getoga i leleli, yaa oSV puna 18 totona i leli.

© 1947, 1997, 2011 The Bible Society of Papua New Guinea