- TUWALALI
- ←
- 19
- →

19
Pol wana Tuwalali Epeso elana
1 Apolosa iyoho Kolinita, inoke Pol i noek kamwasa toto awaa i na i tagil Epeso. OV Tohago enuna i pwawaliya to, 2 inoke i nelil i ba, “Sauga ku abulilek, tab oV Yayaluwa Bwabwalena ku ahe?”
OV Anana hi lahe hi ba, “Nigeya, kaiwena nige wama aatena i gagan tage Yayaluwa Bwabwalena i gan.”
3 Inoke Pol i nelil i ba, “Hauna kaba babitaiso elana ku babitaisowa?”
Hi ba, “Diyon wana babitaiso.”
4 Inoke Pol i ba, “Diyon wana babitaiso ana sapu i noek ya te oV pagan nanakina ana en ta pek. Ge Diyon iya i baek gamagalau elal oV?? {toto i nenem enaa} nihi abulilek-an, heiya Yeisu.” 5 Sauga oV baaba o hi hago, inoke Babala Yeisu alana elana hi babitaiso. 6 Pol oV nimana i teli pwataliyaa, inoke Yayaluwa Bwabwalena i lau elal ge oV anan getoga ona hi baubaunan ge hi palopisai. 7 He bolau ali gewi elulutega eluwa.
8 Pol i nok i na Yudiya wali limi tapwalolowa, inoke waikena eton gamwanaa ginebi wana atimatuwa i baaba, alonau gamagalau hi peliwaliwan-agil Yehoba wana abalogugui kaiwena, nuwana oV gamagalau ni paabulilek-agil. 9 Yaa enuna ateliya i gasisi, nige nuwaliya nihi abulilek, inoke oV Babala wana kamwasa hi sinalian boda mataliyaa. Inoke Pol i tataluwagil ge oV toabulilek i ahel alonau, yaka lan maisena ge maisena alonau gamagalau hi peliwaliwan-agil Tilanas wana abavavasili limena elana. 10 Baliman labui gamwanaa i giginol i olaola ya to, inoke Yudiya ge Gilik bolo hi miminaa Eisiya ana labiya, hi gewigewi oV Babala wana baaba hi hago.
11 Yehoba oV ginol yawiyawi enuna gegetogal i ginolil Pol wana tuwalali gamwanaa. 12 OSV {Kaliko toto ana alutan i abutiya ge ana holahola} gamagalau nihi ahe nihi pwatanik tokasiyebwa elal, yaka ali kasiyebwa ni mowasi ge yayaluwa bibikel nihi ulutagilem elal.
13-14 Yudiya wali topowon bwabwatana etegana alana Sikiba natunau ali gewi seben. Heliya nihi noknok gamagalau elal ge oV wali siba nihi ginol oV yayaluwa bibikel nihi patuna owaowa-agil. Yaka hi labose tage oV Babala Yeisu alana nihi lumen ge oV yayaluwa bibikel nihi patuna owaowa-agil. Inoke nihi ba nihi ola hiwe: “Yeisu toto Pol i papaatena-an alana elana ha ba nuku ulutagil.” 15 Yaa sauga etega yayaluwa bibikena oV analiya i lahe i ba, “OV Yeisu ya atena ge oV Pol al ya atena, yaa henalau komiu?” 16 Yaka tau toto yayaluwa bibikena i miminaa elana i tatalut ge i tagapanapanak-agil, inoke bobokaliya ya oV limi hi lou luwan, tuwaliya i yousasaliya.
17 Yudiya ge Gilik bolo hi miminaa Epeso oV wasana hi hago, inoke gegewel hi lovakun nabi ge oV Babala Yeisu alana hi awatauwan nabiyan. 18 Bolo hi abulilek hi gewi hi nem ge oV wali pagan nanakina hi ba pamasal boda mataliyaa. 19 Bolo oV kukula hi awaawaginol, hi gewi al oV wali kukula ana buki hi pwatanim ge hi ton boda mataliyaa. OVR?? Buki bolo o, binimala nihi palian, molaliya ana bwata silba ali gewi 50,000. 20 Hi ginol ola o, inoke Babala wana baaba i lelu ge i gagagasisi gamagalau elal.
Demitiliyas ge Alonau Hi Huga Pol elana
21 Bugul bolo o i mowasi, yaka Pol i nuwatu ni noek Masidoniya ge Akaiya wali labiya yaka abwe ni nok ni na Yelusalema. Ge i nuwatu al i ba, “Na na ga Yelusalema, yaka abwe na na oV panuwa Loma na kite.” 22 Inoke oV ana tolabe labui, Timoti ge Elastas, i patunal hi na labi Masidoniya, yaka iya i miminaa ga labi Eisiya sauga kekeisi al.
23 Saugena o elana apwanawa bwabwatana etega i masal Epeso Yeisu wana kamwasa baena. 24 Silba ana totuwalali etegana alana Demitiliyas, iya wana tuwalali oV {yabowaine Atemis wana limi tapwalolo ana kakanun} ni ginola silba elana ge ni palian gamagalau elal. Inoke alonau wana totuwalali oV mani bwabwatana hi pwawaa wali tuwalali o elana. 25 Yaka oV wana totuwalali i yoga gogonil, avaliyau ge enuna al bolo wali tuwalali i ola iya, inoke i ba, “Tonowakau, ku atena ya oV mani bwabwatana ta pwawa wala tuwalali ya elana. 26 He iyaka totomiu ku kite ge oV wasana ku hago, tau toto Pol i ba tage yabowaine bolo gamagalau hi giginola nimaliyaa nige yabowaine hot i oola. Inoke iyaka gamagalau hi gewi oV nuwaliya i gove wala panuwa Epeso ge kelaubwa Eisiya ana labi bwalibwaligena elana. 27 Inoke ya lovakun eba abwe oSV {wala mani ana abanem alana} gamagalau nihi awa nanakan. Ge ya lovakun eba oV ?? {wala yabowaine bwabwatana Atemis wana limi tapwalolo} abwe nihi ba tage nige bugul i oola, ge Atemis, iya labi Eisiya gegewena ge panayawi bwabwaligena hi kululuek elana, alana bwabwatana ni tabwa bugul bwagabwaga.”
28 Sauga oV baaba o hi hago, inoke hi huga nabi ge hi yogayoga hi ba, “Kila Epeso wala yabowaine Atemis alana i miha hot.” 29 Yaka abwe awauli i bwata ge panuwa gamwana bwalibwaligena i pakalaopop. Yaka boda hi na oV {Pol alonau labui, Masidoniya gamagaliliyau, Gaiyas ge Alistako} hi libil, inoke pamaisena gegewel hi patalelu nok hi na wali abanogogowa. 30 Pol nuwana ni masal boda mataliyaa, yaa tohago hi lopwali. 31 I ola al labi Eisiya ana tologugui enuna bolo Pol wana heliyamwau, oV baaba hi patuna hi ba lopwali bahi ni mamasal abanogogowa.
32 Boda oV nogogo hi paawaawauli, enuna hi yoga bugul etega bana hi babaa, enuna hi yoga bugul getoga bana. He gamagalau hi gewi nige hi aatena hauna kaiwena ge hi nok o. 33 Yudiya oV Aleksenda hi pibibin i na i mihouwa, yaka gamagalau enuna boda gamwanaa hi ba ni liwaliwan elal. Inoke oV nimana i latahin nuwana oV gamagalau ni pabakuhol ge ni baek elal iya ge wana pan Yudiya nige oV bugul etega hi giginol panak Atemis kaiwena. 34 Yaa sauga boda hi atena age iya Yudiya gamagalina, inoke gegewel analiya maisena hi yogayoga sauga ana yapu i ola tu auwas, hi ba, “Kila Epeso wala yabowaine Atemis alana i miha hot.”
35 Yaka abwe panuwa ana tologugui oV boda i pabakuhol ge i ba, “Epeso gamagaliliyau, panayawi bwalibwaligel hi atena te Atemis, iya alana bwabwatana, wana limi tapwalolo ge wana etotohi pat toto i soguem labulabumwa ali tomatahikan heiya kila Epeso. 36 Nige gamagal etega oV bugul ya ni aalahagil, inoke ku bakuhu ge bahi oV sigasiga paganina nuku giginol. 37 OV Bolau ya iyaka ku enil pwatanim, he nige oV bugul etega hi kakaome wala limi tapwalolo elana ge oV wala yabowaine alana nige hi babaa lowan. 38 Ebo Demitiliyas ge wana totuwalali nuwaliya oV gamagal etega nihi wole, he abakot i gan ge toyatala heliya iyoho. Inoke oV woliwoli o nihi ahe nihi na nihi pamasal elal. 39 Ge ebo wami nuwatu enuna al i gan ge nuwamiu nuku pamasal, he abwe ta abubun wala nogogowa, ni ola wala logugui. 40 Binimala Loma ana tologugui oV {bugul bolo ta ginol lan ya wasaliya} nihi hago, bosowaina hot nihi wolela nihi ba, ‘Age ku lohaveyan.’ Binimala ebo nihi ba ola o, he nige wala sapu hot i gagan ge ta ba pasapu elal, kaiwena awauli ya nige puna hot i gagan.” 41 OV Wana baaba o i pwamowasi, inoke oV nogogo i kaus ge oV gamagalau i patunal hi sikal.

- TUWALALI
- ←
- 19
- →

© 1947, 1997, 2011 The Bible Society of Papua New Guinea