- TUWALALI
- ←
- 4
- →

4
Yudiya wali Tologugui OV Pita ge Diyon Hi Pakotil
1 Pita ge Diyon heliya iyoho hi baaba gamagalau elal, inoke topowon avaliyau Limi Bwabwalena ana pulisiman wali tohouwa ge Sadiusi hi nok hi na elal. 2 Heliya hi huga kaiwena apostolowau oV gamagalau hi pankitel hi ba, “Yeisu iyaka i lut al inoke ta atena toyaomal abwe nihi lut.” 3 Yaka hi libil ge hi na hi telel dela ana siga lan ni gan inoke abwe nihi pakotil, kaiwena iyaka bulin i gan. 4 Yaa bolo oV Pita ge Diyon wali papaatena hi hago hi gewi hi abulilek, inoke toabulilek bolau ali gewi i tal ha kelaubwa ni ola paib tausan.
5 Lan i gan inoke Yudiya wali tapwalolo ana tologugui, ge wali tohouwa ge Logugui ana topankite hi nogogo Yelusalema. 6 Topowon bwabwatana Anasa iyoho avaliya, ge i ola al Kaiyapa, Diyon, Aleksenda ge topowon bwabwatana ana tiniyau enuna al. 7 OV Pita ge Diyon hi pamililil mataliyaa ge hi nelil hi ba, “Henala wana gasisi elana ge henala alana elana oV bugul ya ku ginol?”
8 Pita oV Yayaluwa Bwabwalena i kalaopopwi inoke i baek elal i ba, “Ama gamagalau wama tologugui ge wama tohouwa komiu! 9 Lan ebe ku nelima kaiwena oV {tau aena i nak} ha labe yaka ku ba, ‘Ga i ola ge i molu?’ 10 Inoke nuwama nuku atena ge gamagalau Isileli gegewel nihi atena: Yeisu Keliso gagama Nasaleta, iya ku lokolosan yaa Yehoba i palutem yaomala, alana elana tau ya i talmilil matamiwa ge i molu bubun. 11 Yeisu bana te Buki Bwabwalena i ba, ‘OSV {Pat toto komiu totaltal ku awa nanakan ge ku towani}, Yehoba iyaka i ahe oV limi ana kokola gasigasisena i ginoliya.’ 12 Iya ya te bosowaina ni pwamwalila; nige alan etega al i gagan gamagalau elal panayawi pwatanaa ge eliyana oV pwamwal ta pwawa.”
13 Tologugui oV Pita ge Diyon wali atimatuwa hi kite, i ola al hi atena heliya gamagalau bwagabwaga ya, nige wali vavasili i bwabwata. Inoke oV nuwaliya hi ahe ge hi atena te valila heliya avaliya Yeisu. 14 OV {Tau toto abwe i molu} hi kite alonau Pita ge Diyon hi taltalmilil, inoke nige bosowailiya oV Pita anana nihi lahe. 15 Yaka hi ba hi na hi tagil noleleya ge heliya ya totoliya hi liwaliwan, 16 hi ba, “OV Bolau ya ga ta ola-agil? Gamagalau gegewel Yelusalema hi atena bubun oV ginol yawiyawi bwabwatana ya hi ginol nige bosowaina ta alahan. 17 Yaa ta labose oV bugul ya ta paveyaho bahi wasana ni lelelu gamagalau elal, inoke ta ba bolau ya elal bahi sauga etega al oV alan ya nihi papaatena-an gamagalau elal.”
18 Inoke hi yogaagil al ge hi sikal, ge hi baek elal hi ba, “Bahi sauga etega oV Yeisu alana nuku papaatena-an ge nuku panpankiti-an.”
19 OSV Analiya Pita ge Diyon hi lahe hi ba, “Ku nuwatu ga hauna toto i sapu Yehoba matanaa, oV anamiu naha hago o ebo oV Yehoba anana naha hago? 20 Kaiwena bugul bolo ha kite ge ha hago, kaiweliya nige bosowaima naha bakuhu baaba.”
21 Yaka hi ba lopwalil nabiyan ge hi ba, “Ebo oV Yeisu wasana nuku wasaan al, nasi oV nak etega naha ginol eliyamiu.” Hi ba ola o inoke abwe hi sokalil. Nige oV kamwasa etega hi nunuwatu pwawa ge tage nihi lahel, kaiwena gamagalau oV Pita ge Diyon wali ginol hi kite ge oV Yehoba hi tobalan. 22 He tau toto Yehoba wana gasisi elana ge hi pwamolu, oV wana baliman poti iyaka i eguluwai.
Toabulilek Hi Awanun Yehoba elana Gasisi kaiwena
23 Tologugui oV Pita ge Diyon hi sokalil i mowasi, yaka hi sikal hi na avaliyau eliyalil, inoke oV topowon bwabwatal ge tohouwa wali baaba hi wasaan elal. 24 OV Wasa ya hi hago, inoke gegewel wali nuwatu maisena hi awanun Yehoba elana hi ba, “Babala, owa labulabum, panayawi ge hoga, ge buguliliyau gegewel ali toginol owa. 25 Yayaluwa Bwabwalena wana gasisi elana valila u baaba wam totuwalali Deibid awanaa, iya tubuma, u ba:
Hauna kaiwena ge boda
enuna hi awatautau Yehoba elana?
He gamagalau oV wali nuwatu hi pamaisena nuwaliya
nihi haveyan Yehoba elana,
yaa nasi nige bosowailiya nihi ginol.
26 Panayawi ana kin ona
lohaveyan kaiwena hi lovivina-agil,
ge tologugui ona hi boda pamaisena
tage nihi lohaveyan Yehoba
ge wana hilihili gamagalina elal.
27 He iyaka i tabwa tunahot, kaiwena panuwa ya elana Helodi ge Pontiyas Pilato, avaliyau bolo nige Isileli gamagaliliyau i oola, ge avaliyau al boda Isileli, hi boda pamaisena nihi lohaveyan wam totuwalali bwabwalena toto wam hilihili gamagalina, iya Yeisu, elana. 28 Hi boda pamaisena inoke oV {bugul gegewena toto wam nuwatu elana u logugui-an houwan tage abwe ni masal}, heliya iyaka hi ginol. 29-30 Babala, ewasi oV wali ba lolopwal ge wali ba palopalovakun eliyama u hago. OV Nimwam gasigasisena nu paelu, inoke wam totuwalali bwabwalena Yeisu alana elana oV tokasiyebwa naha pwamolol, ge oV ginol yawiyawi ge abanuwa ahi naha ginolil, inoke ama wam totuwalali oV wam baaba naha wasaan alona ge wama atimatuwa.”
31 Sauga oV wali awanun hi pwamowasi, limi toto elana hi migogowa i lamwalamwaniu. Hi gewigewi oV Yayaluwa Bwabwalena hi kalaopopwi, inoke ginebi ge wali atimatuwa oV Yehoba wana baaba hi wasaan.
Toabulilek OV wali Bugul Hi Peguyau-an Gamwaliyaa
32 Toabulilek gegewel wali nuwatu maisena, ge oV wali bugul gegewena hi talamwan avaliyau elal, nige etega tage ni ba, “Totou no bugul.” 33 Apostolowau ginebi ge wali gasisi oV Babala Yeisu wana lut al hi wasaan ge Yehoba oV toabulilek gegewel i muloluagil nabiyan. 34 Gamwaliyaa nige togulagula hot etega i gagan. Bolo wali bilibili ge wali limi i gan, nihi palian ge oV mani nihi ahe 35 nihi na nihi pek apostolowau elal, inoke heliya abwe nihi guyauan nihi pek henala ebo i pulowan eliyana.
36 Tau etega alana Yosepa, ana un Libai, i neem taval Saipilosi, oSVR alana labuina apostolowau hi tun Banabas, ana sapu heiya “Toba pagasisi.” 37 Tau ya oV wana bilibili etega i palian, inoke oV mani i ahe ge i na i pek apostolowau elal.

- TUWALALI
- ←
- 4
- →

© 1947, 1997, 2011 The Bible Society of Papua New Guinea