- TUWALALI
- ←
- 24
- →

24
OSV Pol wana Kot Pilikesa I Hago
1 Lan nimala panuna i mowasi, inoke topowon bwabwatal wali tohouwa Ananaiyasi, alonau tonowakau enuna ge wali tobaaba alana Tetalas, hi na Sisaliya oV Pol ana woliwoli nihi baunan gavana Pilikesa elana. 2 Sauga oV Pol hi yogaan i tuk, inoke Tetalas i baaba Pol ana woliwoli kaiwena, i ba, “Oo Pilikesa, owa gamagal bwabwatana, wam logugui waiwaisana kaiwena sauga i yapu oV miwaiwaisana ha pwawa, ge oV bugul i gewi iyaka u pasapu wama labi ya gamwanaa. 3 Inoke wam ginol o kaiwena, ama gegewema sauga gegewena ha mulolu nabi eliyam. 4 Yaa nige nuwau oV baaba na payapu eba oV wam sauga na apanak, inoke ya awanun elam oV wama baaba kakaubwaina ya nu hago.
5 “OV Tau ya ha pwawa iya nak ana toginol, iya lohaveyan ana topalupalut Yudiya gamwaliyaa labena gegewena elana, ge iya gagama Nasaleta wana boda wali tohouwa etega. 6 I ola al i labose oV wama Limi Bwabwalena ni papabiki-an. Ha kite inoke ha na ha lib. Tage naha pakot wama Logugui elana, 7 yaa tolohaveyan wali tologugui Lisiyasi i nem ge alona wana gasisi oV Pol i aheya nimameya. 8 Inoke i ba naha nem elam ge oV ana woliwoli naha baunan. Ebo owa totom nu neli, inoke abwe oV {wama woliwoli tau ya kaiwena ana tunahot} nu pwawa.” 9 Yaka Yudiya hi ba labe hi ba tage woliwoli o i tunahot.
10 Inoke gavana oV nimana i huliek Pol elana oV wana sauga i pek ni baaba. Yaka Pol i ba, “Ya atena baliman iyaka i gewi oV labi ya u logugui-an, inoke ya yaliyaya bubun oV wali baaba kaiweu na lahe ge nu hago. 11 Ebo oV gamagalau nu nelil, nasi oV wam wasa nihi pewa te lan elulutega eluwa abwe i mowasi ge ya nok ya na Yelusalema tapwalolo kaiwena. 12 Yudiya nige hi kikiteyau tage alou ge gamagal etega ha ba apwaapwanawa Limi Bwabwalena gamwanaa, o tage oV boda ya paawaawauli-agil wali limi tapwalolo ona elal o ebo panuwa gamwanaa. 13 He wali woliwoli kaiweu nige bosowailiya nihi patunahot elam. 14 Yaa na baewa elam, tunahot oV Yeisu wana kamwasa ya toulil, toto heliya hi ba tage kamwasa kakakawena, inoke eliyana ya tapwalolo tubumeyau wali Yabowaine elana. oV Mosese wana Logugui ge palopitau wali leleli gegewena ya abulilek-an. 15 Ge no abulilek i ola ya te gamagalau ya wali abulilek tage Yehoba oV bolo tosapu ge bolo tonanakil abwe ni palutil yaomala. 16 Inoke sauga gegewena ya labose no pagan ni sapu Yehoba matanaa ge gamagalau elal, inoke bahi na pupuluwawi.
17 “Baliman i gewi i mowasi, yaka abwe ya sikal Yelusalema oV mulolu ya pwatanik no pan Yudiya elal, ge nuwau oV bwasumu na powonan Yehoba elana. 18 Tage na ginol ola, yaka hi kiteyau Limi Bwabwalena gamwanaa. He oV Yudiya wali abwabubun paganina iyaka ya ginol haba, ge nige tage alowau boda bwabwatana ha tuk o ebo oV gamagalau ya paawaawauli-agil. 19 Yaa Yudiya enuna bolo hi neem labi Eisiya heliya iyoho to. Binimala totoliya nihi nem ge nihi talmilil matamwa, inoke ebo oV bugul etega hi kite panak eliyau, oV wowolena nihi baunan elam. 20 Yaa nige hi nenem, inoke binimala bolo sauga ya hi nem nihi wasaan oV hauna gegi hi pwawa eliyau, sauga toto ya talmilil heliya tologugui mataliyaa ge hi pakotau. 21 He oV bugul maisena ya ginol heiya te sauga ya talmilil mataliyaa ya yoga ya ba, ‘Ya talmilil matamiwa kot ya elana kaiwena ya abulilek toyaomal nihi lut al.’ ”
22 He Pilikesa wana aatena i gan haba Yeisu wana kamwasa ana totoulil wali abulilek ge wali pagan kaiwena. Inoke kot i paveyaho i ba, “Sauga ebo Lisiyasi tolohaveyan wali tologugui ni nem, inoke abwe oV wami kot na hile.” 23 Inoke Pilikesa i baek tolohaveyan wali tohouwa elana i ba, “Tau ya ni minaa dela nuku matahikan, yaa bahi oV ana logugui nuku papagasisi. Ge ebo wana heliyamwau nuwaliya oV ana labe nihi pwatanim, bahi nuku lolopwalil.”
Pilikesa ge Dalusila Hi Laegan Pol elana
24 Lan enuna i mowasi, yaka Pilikesa alona ge lagona Dalusila, iya Yudiya yovana, hi nem ge i ba oV Pol nihi en pwatanim. Inoke Pol i nem ge i baaba Yeisu Keliso ana abulilek-an kaiwena, yaka hi laegan elana. 25 I liwaliwan te wala pagan ni waisi, totola ta kaisela pagan nanakina elana, ge Yehoba abwe ni pakotila. Pilikesa oV Pol wana liwaliwan o i hago, inoke i lovakun. Yaka i ba, “Besena ga to! U egon. Ebo ni mweyaha elau abwe sauga etega na yogaagiwa al.” 26 Ge bugul etega al, nuwana Pol oV mani enuna ni pek ana pwamwal kaiwena. Yaka nuwatu o kaiwena sauga i gewi Pilikesa i ba Pol ni noknok ge alona nihi liwaliwan.
27 Baliman eluwa i mowasi, yaka Posiyas Pesito i nem oV Pilikesa i milahe. Pilikesa nuwana oV Yudiya nuwaliya ni pwawaisi, inoke i ba Pol ni minaa ga dela.

- TUWALALI
- ←
- 24
- →

© 1947, 1997, 2011 The Bible Society of Papua New Guinea