- MATAIYO
- ←
- 15
- →

15
Hauna Gun Ni Pabikela?
(Mak 7:1-23)
1 Palisi ge Logugui ana topankite enuna hi neem Yelusalema hi na Yeisu elana ge hi neli hi ba, 2 “Ga i ola ge wam tohago oV {logugui toto i neem tubulau elal} hi hewa likaan? OV Nimaliya nige hi uul i oola logugui o ana kamwasa, mulaa abwe nihi anan.”
3 OSV Analiya Yeisu i lahe i ba, “Ga i ola ge komiu oV Yehoba wana logugui ku hewa likaan ge ku golugoluwa totomiu wami panpankiti elana, toto i noem tubumiyau elal? 4 Kaiwena Yehoba i ba, ‘OV Tamwam ge hinam nu awatauwagil’ ge i ba, ‘Henala ebo oV tamana ge hinana ni ba panakil nihi tagapaaliga.’ 5-6 Yaa komiu ku ba ola hiwe: Ebo bugul enuna i gan gamagal etega elana tage tamana ge hinana ali labe kaiwena, i waisi ya ebo nige ni pepek elal ge oV tamana ge hinana nige ni aawatauwagil. Komiu ku ba i bosowaina ya ni baek elal ni ba, ‘OV {Bugul bolo tage ya pepewa} iyaka ya ba pwatanek Yehoba elana, he yaka nige na pepewa.’ Ku ba ola o, inoke oV Yehoba wana logugui ku hewa likaan to ge ku golugoluwa totomiu wami panpankiti elana toto i noem tubumiyau elal. 7 Tokakakawi komiu! Palopita Aiseya i ba bubun ya, kaiwemiu valila i lelelian i ola hiwe: Yehoba i ba,
8 ‘Gamagalau ya hohopeliyaa hi awatauwagau,
yaa ateliya ana bwaga i yapu elau.
9 Wali tapwalolo eliyau i ola bugul bwagabwaga,
oV gamagalau wali nuwatu hi panpankiti-an tage Yehoba wana logugui.’ ”
10 Yeisu oV boda i yogaagil inoke niman ana ulul bana i baek elal i ba, “Ku laegan! Nuwamiu ni sapu! 11 Toto i tuka awalaa nige i papabikela, yaa toto i tagilem awalaa heiya te oV gamagal i pabikela.”
12 Yaka tohago hi nem elana ge hi ba, “Tab u atena Palisi ateliya i elolol wam baaba ya kaiwena?”
13 Yeisu oV analiya i lahe i ba, “OV {Bugul gegewena toto Nam labulabumwa nige i luluwan} abwe nihi pulut yoho. 14 Ku telel! Heliya tohouwa mataliya kakaina. Ebo tomatakai oV wana pan tomatakai ni nul, nasi ali toto labui nihi soguek gola.”
15 Pita i ba, “OV Ba gohalibe ya u sokal eliyama.”
16 Yaka Yeisu i baek elal i ba, “Age nigeya ga nuwamiu i sasapu? 17 Age nige ku aatena toto i tuka awalaa i loek tinelaa yaka abwe i noek wana kamwasaa? 18 Yaa toto i tagilem awalaa, he i neem atelaa inoke heiya te oV gamagalau i pabikela. 19 Kaiwena nuwatu nanakina i neem atelaa: taulol, ganawal, lubwala, kaoma, woliwoli kakawi ge loloba. 20 Heiya te oV gamagalau i pabikela; yaa nimala nige ta uul ge aanan ta an nige i papabikela.”
Kenani Yovana wana Abulilek
(Mak 7:24-30)
21 Yeisu oV panuwa o i eguluwai, i nok i na Taya ge Saidoni wali labi elana. 22 He Kenani yovana etegana i miminaa labi o elana, iya nige Isileli gamagalina i oola. I nem Yeisu elana ge i yogayoga i ba, “Babala, Deibid Tubuna, u atilomwan-agau! Kaiwena yayaluwa bibikena i holaviya natu meluyovana elana ge i papalomwan-an nabiyan.”
23 Yeisu oV anana nige i lalahe, nige oV baaba etega i babaunan. Inoke wana tohago hi nem elana ge hi ba gagasisi elana hi ba, “OV Yova u patuna owaowani, kaiwena i nonoyogayoga elaa.”
24 Yaka Yeisu i ba, “Nam i patunau ya nem boda Isileli wali sipi yayaomalil ya te kaiweliya.”
25 Yaka yova i nem i loepwakoku elana ge i ba, “Babala, u labeyau.”
26 OV Anana i lahe i ba, “Tabam nige i sasapu ebo na labewa. Nige bosowaina oV wawayau aliya ta ahe ge ta alihinek wanuka elal.”* Mak 7:27 ana epwamwananal paiya nu kite.
27 Yaka yova i ba, “Ibwe, Babala. Yaa wanuka oV {aanan mumwina, toto i soguem tutuliya wana teibol elana} hi an, inoke i bosowaina ya nu labeyau.”
28 Inoke Yeisu i ba, “Yova, wam abulilek i bwata. Ni masal ni ola wam nuwatu.” Inoke sauga o elana natuna i molu.
Yeisu OV Tokasiyebwa Hi Gewi I Pwamolol
29 Yeisu oV panuwa o i eguluwai i nawanawa Hoga Galili bebenaa. Yaka abwe i na i ha oyaa ge i misiyo. 30 Inoke boda bwabwatana hi nem elana ge oVR tokasiyebwa hi gewi hi pwatanim, bolo tonohomhom, tomatakai, bolo aeliya i kom, bolo analiya i nak ge enuna al, inoke hi telel Yeisu aenaa ge i pwamolol. 31 Gamagalau oV nuwaliya hi ahe, kaiwena hi kite bolo analiya i nak hi baaba, bolo aeliya i kom hi pasapu, tonohomhom hi nobubun ge tomatakai oV mataliya hi panana. Inoke oV Isileli wali Yabowaine hi tobalan.
Palabuina Yeisu OV Boda I Paanil
(Mak 8:1-10)
32 Yeisu oV wana tohago i yogaagil hi nem elana inoke i ba, “OSV Gamagalau ya nuwau i nakagil, kaiwena lan eton avalau ta mina, yaka nige aliya i gagan. Nige nuwau i oola oV galegalebol ya na patuna pasikalil, kaiwena eba nasi nihi wesal kamwasaa.”
33 Wana tohago hi baek elana hi ba, “Panuwa ya ana bwaga i gan, oV aanan ga ta aheya ge oV boda ya ta paanil?”
34 Yaka Yeisu i nelil i ba, “Beleid ehila eliyamiu?”
Hi ba, “Nimala panuna labui ge moti kekeisi ehila ya.”
35 I ba boda hi misiyoan bilibiliya, 36 yaka oV beleid seben i ahel alona ge moti, i ba mulolu Yehoba elana, i pigebagebal-an, inoke i pek wana tohago elal ge heliya hi guyauan gamagalau elal. 37 Gegewel hi anan tineliya i kiya, inoke oSV wali an teli tohago hi abubun, oV ana egowa seben hi ahe. 38 Bolo hi anan, bolau ali gewi po tausan, yaa oV evenakau ge wawayau ali gewi nige hi aahe. 39 Yeisu oV boda i patunal hi egon inoke i gaiha wagaa i na Magadan ana labi elana.

- MATAIYO
- ←
- 15
- →

*15:26: Mak 7:27 ana epwamwananal paiya nu kite.

© 1947, 1997, 2011 The Bible Society of Papua New Guinea