- EPESO
- ←
- 6
- →

6
Wawayau Avaliyau Hinaliyau ge Tamaliyau Baliya
1 Komiu wawayau, oV hinamiyau ge tamamiyau awaliya nuku ab kaiwena komiu ku minaa Babala elana. He i sapu te nuku ginol ola o. 2 Buki Bwabwalena i ba, “OV Hinam ge tamwam nu awatauwagil.” He logugui ya iya logugui houwan toto alona ge ana bateli, 3 ge bateli o i ba, “inoke ni waisi eliyam ge yawalim ana minamina ni yapu panayawiya.”
4 Komiu tamataman, bahi oV natumiyau nuku papahugahuga-agil, yaa nuku nubwel bubunil, nuku pahenapol ge nuku pankitel Babala kaiwena.
Totuwalali Loloyowanil ge wali Tonowakau Baliya
5 Komiu totuwalali loloyowanil, alona wami awatauwan ge wami lovakun, ge alona wami atitalam, oV wami tonowakau panayawiya awaliya nuku ab ni ola te oV Keliso awana ku aab. 6 Bahi tage ebo nihi kite hikagimiu ge abwe nuku tuwalali bubun, inoke nihi yaliyaya kaiwemiu. Yaa nuku tuwalali ni ola komiu Keliso wana totuwalali loloyowanil ge oV Yehoba wana nuwatu ku awaawaginol alona ge atemiu bwalibwaligena. 7 Ginebi ge wami yaliyaya nuku tuwalali, ni ola te ku tutuwalali Babala elana, nige gamagalau elal i oola. 8 Kaiwena ku atena Babala oV {gamagal maisena ge maisena, bwagana iya totuwalali loloyowanina o ebo gamagal sokasokalina, wana tuwalali waiwaisana molana} ni pek.
9 Komiu tonowakau, komiu al ge wami ginol ni waisi wami totuwalali loloyowanil elal. Bahi al nuku papalovakunil, kaiwena ku atena heliya ge komiu wami Tonowak Bwabwatana iyoho labulabumwa, ge iya matanaa gamagalau gegewel hi olaolaek.
OV Yehoba wana Elohaveyan Nuku Galoi ge Nuku Haveyan
10 OV No baaba na pwamowasiya hiwe: komiu iyaka ku minek Babala elana, inoke wana gasisi bwabwatana ni pagasisi-agimiu. 11 OV {Elohaveyan bolo Yehoba i pewa eliyamiu gegewena} nuku galoi, inoke bosowaimiu nuku talmilil gagasisi ge bahi Seitani wana nuwatu ni kakakawemiu. 12 Kila nige tage avalau ge wala pan gamagalau ta lohalohaveyan, yaa avalau yayaluwa bibikel bolo hi miminaa hawawala, avaliyau wali tohouwa ge wali gasisi ona, bolo oV panayawi gogogouina ya hi logugui-an. 13 He oV {elohaveyan bolo Yehoba i pewa gegewena} nuku galoi, inoke sauga nanakina elana bosowaimiu nuku talmilil gagasisi haveyan elana, ge sauga oV haveyan nuku pwamowasi, komiu iyoho ya ku taltalmilil abamiwa.
14 He nuku talmilil ami galogaloi ni ola hiwe. OV {Baaba tunahot ni ola ami wasikewa} nuku gimwan bubun henuwanimiwa, ge pagan sasapona ni ola babagalimiu ana eteli kaus. 15 He wami yaliyaya toto tage oV mibubun Wasana Waiwaisana nuku wasaan, ni ola aemiu aana. 16 Sauga gegewena oV abulilek nuku ahe ni ola wami ligovan, ge eliyana oV Seitani wana gau tatauina nuku pal ge oV wana tau nuku pwabolu. 17 OV Yehoba wana pwamwal nuku ahe ni ola ami pepem gasigasisena,* “Pepem gasigasisena” he helmet bana. ge oV Yehoba wana baaba nuku ahe ni ola haveyan kilepana toto Yayaluwa Bwabwalena i pewa. 18 Ge sauga gegewena Yayaluwa Bwabwalena wana gasisi eliyana nuku awaawanun. He pulowan gegewel kaiweliya oV wami awanun nuku pek Yehoba elana ge nuku ba ni labemiu. Inoke nuku silawa ge bahi nuku babakuhu awaawanun Yehoba wana gamagalau gegewel kaiweliya. 19 He nau al ge nuku awanun kaiweu. Nuku awanun te sauga ebo na baaba, he Yehoba oV baaba ni pem inoke ateu ni matuwa ge oV {Wasa Waiwaisana, iya Yehoba wana nuwatu toto i misumi ga}, na ba tagilan. 20 Yehoba i patunau Wasa Waiwaisana o ana towasa, ge toto o kaiwena nau iyahe dela. Inoke nuku awanun ateu ni matuwa oV Wasa Waiwaisana na wasaan ni ola o logugui.
Baaba Mowamowasena
21 Titiko, iya talila nunuwanina ge totuwalali waiwaisana Babala kaiwena, oV wasau gegewena abwe ni baunan eliyamiu, inoke nuku atena no minamina ga i ola. 22 Toto o kaiwena ya papatuna i nonowa eliyamiu inoke oV wama minamina wasana nuku atena ge ni paatimatuwa-agimiu.
23 Ya awanun Yehoba Tamala ge wala Babala Yeisu Keliso oV komiu toabulilek atemiu nihi palaumwal, oV wami abulilek nihi pagasisi ge nihi labemiu oV alomiyau nuku nunuwana-agil. 24 Ya awanun Yehoba oV {gamagalau gegewel bolo wala Babala Yeisu Keliso ana nunuwana i mihot eliyalil}, ni muloluagil.

- EPESO
- ←
- 6
- →

*6:17: “Pepem gasigasisena” he helmet bana.

© 1947, 1997, 2011 The Bible Society of Papua New Guinea