- MATAIYO
- ←
- 16
- →

16
Palisi Hi Ba Yeisu OV Ginol Yawiyawi Ni Ginol
(Mak 8:11-13; Luke 12:54-56)
1 Palisi ge Sadiusi enuna hi nem Yeisu elana, nuwaliya nihi labose inoke hi ba, “OV Ginol yawiyawi etega nu ginol, inoke naha atena tunahot wam gasisi i neem Yehoba elana.”
2 Yeisu oV analiya i lahe i ba, “Ebo sabwelu wana sauga lobek inoke ku ba, ‘Bwaligumwa ni mainum kaiwena labulabum i ket,’ 3 ge ebo mweluluga inoke ku ba, ‘Nasi kehe ni lau kaiwena labulabum i ket ge i biki.’ I bosowaimiu oV labulabum ana awa nuku eunaan, yaa sauga toto Yehoba i teli ana etotohi nige bosowaimiu oV ana awa nuku eunaan. 4 Heyan sisigal komiu, nige ku miminaa Yehoba elana, inoke nuwamiu oV abapankite na ginol eliyamiu. Yaa nige oV abapankite etega na pepewa, iyai te toto i masala palopita Yona elana. He i ola al nau abwe na lut al.”
Inoke Yeisu i tataluwagil ge i egon.
Palisi ge Sadiusi wali Yis Bana
(Mak 8:14-21)
5 Sauga oV hoga hi alupanet-an, tohago hi nuluwan nige oV beleid etega hi aahe. 6 Yeisu i baek elal i ba, “Matamiu ni mwaun ge nuku matahikagimiu Palisi ge Sadiusi wali yis kaiwena.”
7 Tohago hi peawaawota-agil hi ola, “I ba ola o kaiwena nige oV beleid etega ta pwapwatanim.”
8 Yeisu oV wali baaba i atena inoke i baek elal i ba, “Wami abulilek nige i bwabwata! Ga i ola ge ku peawaawota-agimiu beleid kaiwena. 9 Age nige ga nuwamiu i sasapu? Tab ku nuwahikan valila oV beleid nimala panuna ya pigebagebal-an bolau paib tausan kaiweliya? He oV an teli ana egowa ehila ku ahe? 10 Tab ku nuwahikan oV beleid seben ya pigebagebal-an bolau po tausan kaiweliya? He oV an teli ana egowa ehila al ku ahe? 11 Ga i ola ge nige nuwamiu i sasapu te nau nige ya baaba eliyamiu beleid kaiwena? Yaa nau ya ba, ‘Nuku matahikagimiu Palisi ge Sadiusi wali yis kaiwena.’ ”
12 Abwe tohago hi atena nige i baaba nihi matahikagil yis toto beleid kaiwena, yaa i ba nihi matahikagil Palisi ge Sadiusi wali panpankiti kaiwena.
Pita I Pamasal Yeisu Iya Mesaiya
(Mak 8:27-30; Luke 9:18-21)
13 Yeisu i nok i na panuwa Sisaliya Pilipai ana labi elana, inoke oV wana tohago i nelil totona bana, i ba, “Gamagalau hi ba tage Gamagal Natuna iya henala?”
14 OV Anana hi lahe hi ola, “Enuna hi ba owa Diyon Tobabitaiso, enuna hi ba owa Ilaitiya, ge enuna al hi ba owa Yelemaiya o ebo palopita etega.”
15 I baek elal i ba, “Yaa komiu, ku ba tage henala nau?”
16 Saimon Pita oV anana i lahe i ba, “Owa Mesaiya, Yabowaine yawalina gaganina Natuna.”
17 Yeisu i baek elana i ba, “Saimon Yona natuna, Yehoba i muloluagiwa! Kaiwena gamagalau panayawiya oV nuwatu ya nige hi pepewa, yaa Nam labulabumwa i pewa. 18 Nau na baewa eliyam, owa Pita,* Alan ‘Pita’ ana sapu heiya ‘pat’. inoke pat ya pwatanaa oV no boda ekelesiya na tal, ge Seitani wana boda nige wali gasisi tage nihi bwata lake. 19 He oV ki na pewa elam ge wam gasisi ni gan Yehoba wana abalogugui gamwanaa; inoke oV hauna toto nu lopwali panayawiya, nasi Yehoba ni lopwali labulabumwa, ge oV hauna toto nu talamwan panayawiya, nasi Yehoba ni talamwan labulabumwa.”
20 Inoke Yeisu oV wana tohago i ba pagasisel bahi oV gamagal etega wana wasa nihi pepek te iya Mesaiya.
Yeisu I Pamasal wana Yaomal Kaiwena
(Mak 8:31—9:1; Luke 9:22-27)
21 Sauga o elana ge i nok, Yeisu i pamasal wana tohago elal i ba, “Na na ga Yelusalema inoke Yudiya wali tohouwa, topowon bwabwatal ge Logugui ana topankite nihi palomwanagau nabiyan ge nihi lopaaligau, inoke lan eton ni mowasi abwe na lut al.”
22 Pita oV Yeisu i ahe hi na hi mihuwala, inoke i ba lopwali i ba, “Babala, bahi ni oola to! Bugul ya bahi ni mamasal eliyam.”
23 Yaka Yeisu i tagena sikal, i baek Pita elana i ba, “Seitani, u miegon eliyau! Owa u ola abasogu eliyau, kaiwena wam nuwatu nige i nonoek Yehoba wana kamwasaa, i noek gamagalau wali nuwatu elana.”
24 Inoke Yeisu i baek wana tohago elal i ba, “Ebo etega nuwana ni toulilau, oV totona wana waisi ni towani, inoke oV ana kolos ni ahe ni kalivai ge ni toulilau. 25 Kaiwena henala ebo nuwana oV totona yawalina ni pwamwal, nasi ni payaomal, yaa henala ebo oV yawalina ni payaomal nau kaiweu, he nasi oV yawalina ni pwawa. 26 Hauna ana waisi ebo gamagal etega oV panayawi gegewena ni ahe ni logugui-an, yaa oV yawalina hot ni payaomal. He nige oV bugul etega bosowaina ni ahe ge oV yawalina ni pwamola pasikal. 27 Kaiwena Gamagal Natuna i nenem ginebi Tamana wana wasawasa ge alonau wana aneloseyau, inoke abwe oV gamagalau gegewel ni pwamolal ni ola wali tuwalali. 28 Ya ba tunahot eliyamiu, gamagalau enuna heliya iyahe te oV Gamagal Natuna nihi kite ga ni nem alona ge wana logugui, mulaa abwe nihi yaomal.”

- MATAIYO
- ←
- 16
- →

*16:18: Alan ‘Pita’ ana sapu heiya ‘pat’.

© 1947, 1997, 2011 The Bible Society of Papua New Guinea