- DIYON
- ←
- 8
- →

8
OV Yova Etega Hi Pwawaa Ganawal Paganina elana
1 Yaka gamagalau gegewel hi egonan hi na tomaha ona wali limiya, yaa Yeisu i egon i na i ha Oya Olibe. 2 Lan i gan al mweluluga kekeisi, Yeisu i sikal i na Limi Bwabwalena ana bakubakuwa, yaka boda hi nowanik hi na hi mipainan, ge iya i misiyo i panpankiti elal. 3 Logugui ana topankite avaliyau ge Palisi oV yova etega hi ahe hi en tukan, oV yova o hi pwawaa ganawal paganina elana. Inoke hi patalmilil boda mataliyaa, 4 yaka hi baek Yeisu elana hi ba, “Topankite, oV yova ya hi pwawa hoti alona tau etega hi gaganawal. 5 He Logugui elana Mosese i ba oV yova gaganawalina ololana ya naha loipati ana siga ni aliga. Yaa owa wam nuwatu ga i ola?” 6 OV Nel ya hi neli tage oV Yeisu nihi paona ge oV ana woliwoli nihi ginol.
Yaa Yeisu i lokululu ge nimana gigina elana i leleli bilibiliya. 7 Heliya iyoho ya hi mimi nelnel elana, yaka i mat ge i ba, “Ebo komiu etega nige oV gegi etega i giginol, inoke iya oV pat ni alihouwan yova ya elana.” 8 Yaka i lokululu al ge i leleli bilibiliya.
9 OV Wana baaba o hi hago, yaka maisena ge maisena i egoegon, i telipunaa tonowakau elal i na ana siga gegewel hi egonan haba. OV Yeisu maisena ya hi eguluwai alona ge yova iyoho ya i taltalmilil. 10 Yeisu i mat ge i baek yova elana i ba, “Vaini, gamagalau gegewel heliya ga? Nige etega i mimina ge ni pakotiwa?”
11 Yova oV Yeisu anana i lahe i ba, “Tonowak, nige etega.”
Yaka Yeisu i ba, “Nau al ge nige na papakotiwa. He u egon ge bahi al nu gegegi.”* Toleli papanet houhouwel oV enuna sekson ya 8:1-11 hi leli, enuna nigeya.
Yeisu Iya Panayawi ana Mwananal
12 Yeisu i baek al gamagalau elal i ba, “Nau panayawi ana mwananal. Toto ebo ni toulilau nige al ni nanawaa gogouwa, iya oV yawal ana mwananal ni ahe.”
13 Yaka Palisi hi baek elana hi ba, “Totom wasam te u wasawasa-an ei, he nige bosowaina ana abulilek-an ni gan.”
14 Yeisu oV Palisi analiya i lahe i ba, “Bwagana ebo totou oV wasau na wasawasa-an, he bosowaina ya te ana abulilek-an ni gan, kaiwena ya atena te ga ya noem ge ga ya nonoek. Yaa komiu nige ku aatena te ga ya noem o ebo ga ya nonoek. 15 Komiu wami kite ge wami hilihili i ola gamagalau wali hilihili. Yaa nau nige oV gamagal etega ya hihile ge ana lahi ya babaunan. 16 Yaa binimala ebo oV gamagal etega na hile ge ana logugui na baunan, he no logugui i sapu ge i tunahot, kaiwena nige totou oV logugui o ya giginol, yaa Nam toto i patunau iya alou. 17 Komiu wami logugui elana hi leli lowan te ebo gamagalau eluwa wali wasa ni olaolaek, he i tunahot. 18 Nau totou oV wasau ya wasawasa-an, i ola al Nam toto i patunau, iya al oV wasau i wasawasa-an.”
19 Yaka Yudiya oV Yeisu hi neli hi ba, “He tamwam ga?”
OV Analiya i lahe i ba, “Nau nige ku aatenau, ge oV Nam al nige ku aatena. Ebo binimala nuku atenau, inoke oV Nam al nuku atena.” 20 Yeisu oV baaba bolo ya i baunanagil, sauga iya iyoho i panpankiti Limi Bwabwalena gamwanaa, labi toto mulolu ana abateliteliya. Yaa nige gamagal etega oV Yeisu i lilib ge ni yowan, kaiwena wana sauga nigeya ga i vivin.
Gamagalau Hi Nuwa Gewagewa Yeisu kaiwena
21 Yeisu i baek al Yudiya elal i ba, “Ya eegon, ge abwe nuku loyaagau, yaa nige nuku kikiteyau. He wami gegi elana nuku yaomal. Komiu nige bosowaimiu nuku nem labi toto ya nonoek.”
22 Yaka Yudiya wali tohouwa hi ba, “Iya i ba, ‘Komiu nige bosowaimiu nuku nem labi toto ya nonoek.’ Baaba o ana sapu ga i ola? Age totona oV yawalina ni pwamowasi?”
23 Inoke Yeisu i ba vevehe al i ba, “Komiu ku neem paiya, nau ya neem natiya. Komiu panayawi toto ya gamagaliliyau, nau nige panayawi toto ya gamagalina i oola. 24 Heiya ge kaiwena ya ba, ‘Wami gegi elana nuku yaomal.’ He ebo nige nuku aabulilek te ‘Nau heiya te nau,’* Baaba toto “Nau heiya te nau, nau iyoho ya gangan,” Yehoba i baunan Mosese elana Totagil 3:14 elana. Yeisu oV baaba ya i baunan al iya kaiwena. Diyon 8:28, 8:58 ge 13:19 nu kite al. inoke wami gegi elana nuku yaomal.”
25 Yaka Yudiya hi neli hi ba, “Yaa henala owa?”
OV Analiya Yeisu i lahe i ba, “He nau heiya te toto valila ya wasaan eliyamiu. 26 oV {Bugul i gewi bosowaiu} na baunan kaiwemiu ge oV ami lahi na ginol. Yaa nige ya babaunan, kaiwena toto i patunau iya tobaaba tunahot ge oV {bugul bolo ya hagowa elana ya te} na baunan komiu panayawi gamagaliliyau eliyamiu.”
27 He Yudiya nige hi aatena te Yeisu age i baaba Tamana kaiwena. 28 Inoke Yeisu i ba, “Sauga oV Gamagal Natuna nuku teli heyan kolos elana, inoke abwe nuku atena te ‘Nau heiya te nau,’ ge nuku atena nige oSV bugul etega totou ya giginol, yaa oV ??toto Nam i pankiteyau te ya baubaunan. 29 He toto i patunau iya alou. Iya nige i mimiluwagau, kaiwena sauga gegewena bugul bolo i yaliyaya-an te ya giginolil.” 30 Gamagalau bolo oV Yeisu wana papaatena o hi hago, hi gewi hi abulilek-an.
Abalahama Natunau ge Seitani Natunau Baliya
31 Yaka Yeisu i baek bolo wana panpankiti hi abulilek-an elal i ba, “Ebo nuku minaa no panpankiti elana, he komiu no tohago hot. 32 Inoke oV baaba tunahot nuku atena ge baaba tunahot o ni sokalimiu.”
33 Yaka Yeisu oV anana hi lahe hi ba, “Ama Abalahama tubutubunau, nige sauga etega ha tutuwalali loloyowan gamagal etega elana. Ga i ola ge u ba, ‘Baaba tunahot ni sokalimiu’?”
34 Yeisu i baek elal i ba, “Ya ba tunahot eliyamiu, gamagalau gegewel bolo oV gegi hi awaawaginol, heliya gegi wana totuwalali loloyowanil. 35 Totuwalali loloyowanina nige i mimihot wana babala alonau ge natunau ali boda elana, yaa babala natuna i mihot boda o elana. 36 He ebo Yehoba Natuna ni sokalimiu, yaka abwe nuku tabwa gamagalau sokasokalil hot. 37 Ya atena te komiu Abalahama tubutubunau. Yaa nuwamiu hot nuku lopaaligau, kaiwena oV no panpankiti ku towani. 38 OV {Bugul bolo ya kiteya Nam elana} ya wasawasa-an, yaa komiu pagan bolo ku aheya tamamiu elana te ku giginol.”
39 Inoke oV anana hi lahe hi ba, “Ama tamama te Abalahama.”
Yaka abwe Yeisu i ba, “Ebo binimala Abalahama natunau komiu, he wami ginol ni ola iya wana ginol. 40 OV?? {Baaba tunahot bolo ya hagoem Yehoba elana heiya te} ya baunan eliyamiu, yaa komiu nuwamiu hot nuku lopaaligau. Abalahama oV ginol ololana o nige i giginol. 41 He komiu wami ginol i ola ya te tamamiu wana ginol.”
Yaka oV anana hi lahe hi ba, “Ama nige ganawal natunau i oola. Ama tamama iyai te Yehoba maisena.”
42 Inoke Yeisu i baek al elal i ba, “Ebo binimala Yehoba iya tamamiu, he nasi nuku nunuwana-agau, kaiwena nau ya miminaa elana te ya nem e. He nau nige totou ya nenem, iya i patunau. 43 Ga i ola ge no baaba nige nuwamiu i sasapuan? Kaiwena nige nuwamiu i oola oV no baaba nuku hago. 44 Komiu tamamiu Seitani, iya natunau komiu, ge sauga gegewena nuwamiu oV tamamiu wana nuwatu nuku toulil. I neem abatelipuna elana iya totaulol, ge nige sauga etega i oolak baaba tunahot elana, kaiwena nige baaba tunahot i gagana elana. Sauga ebo i kakawi, he iya wana pagan hot to, kaiwena iya tokakawi ge kakawi paganina gegewel tamaliya. 45 Yaa kaiwena nau oV baaba tunahot ya baubaunan, komiu nige ku aabulilek-agau. 46 Age ku nuwatu tage nau togegi? Ebo ku nuwatu ola o, he oV no gegi etega nuku pamasal ge nuku patunahot. Yaa ebo ya baaba tunahot, he ga i ola ge nige ku aabulilek-agau? 47 Yehoba natunau oV Yehoba wana baaba hi hago. Komiu nige oV Yehoba wana baaba ku hahago, kaiwena komiu nige Yehoba natunau i oola.”
Yeisu Alona ge Abalahama Baliya
48 Yudiya oV Yeisu anana hi lahe hi ba, “Tabam ha ba bubun ya te ha ba owa Sameliya gamagalina ge yayaluwa bibikena i ulutuk elam!”
49 Yaka oV analiya i lahe i ba, “Nige yayaluwa bibikena i uulutuk elau. Nau oV Nam ya awatauwan, yaa komiu nige ku aawatauwagau. 50 Nau nige ya lologasisi tage oV alau na teli heyan, yaa etegana iyoho nuwana oV alau ni teli heyan, ge iya Tohilihili sasapona hot. 51 Ya ba tunahot eliyamiu, toto ebo oV no baaba ni henapuan nige bosowaina ni yaomal.”
52 Inoke Yudiya hi baek elana hi ba, “Yaka abwe ha atena tunahot age yayaluwa bibikena i ulutuk elam! Abalahama ge palopitau iyaka hi yaomal, inoke owa u ba, ‘Toto ebo oV no baaba ni henapuan nige bosowaina ni yaomal.’ 53 Tubuma Abalahama iyaka i yaomal! Age owa u bwata lake? Ge palopitau al iyaka hi yaomal! He u nuwatu tage henala owa?”
54 Yeisu oV analiya i lahe i ba, “Ebo binimala totou oV alau na teli heyan, he nasi alau ni tabwa bugul bwagabwaga ya. Yaa Nam toto komiu ku ba, ‘Iya wama Yabowaine,’ iya oV alau i teliteli heyan. 55 He iya nige ku aatena, yaa nau ya atena. Binimala ebo na ba, ‘Iya nige ya aatena,’ he nau na tabwa tokakawi ni ola komiu. Yaa iya ya atena ge oV wana baaba ya henapuan. 56 Valila tubumiu Abalahama i nuwatu tage oV no sauga masal panayawi ni kite, inoke i yaliyaya; ge sauga i kite, yaka nuwana i waisi.”
57 Yaka Yudiya hi baek elana hi ba, “Wam baliman nigeya ga pipti i pwapwawa, inoke ga i ola ge u ba tage oV Abalahama u kite?”
58 OV Analiya i lahe i ba, “Ya ba tunahot eliyamiu, mulaa abwe Abalahama i masal, nau iyoho ya gangan.”* OV Diyon 8:24 ana epwamwananal paiya nu kite.
59 Yeisu wana baaba o kaiwena, yaka oV pat hi ahe tage nihi loipati, yaa i bunsumi, ge abwe oV Limi Bwabwalena ana bakubaku i eguluwai.

- DIYON
- ←
- 8
- →

*8:11: Toleli papanet houhouwel oV enuna sekson ya 8:1-11 hi leli, enuna nigeya.

*8:24: Baaba toto “Nau heiya te nau, nau iyoho ya gangan,” Yehoba i baunan Mosese elana Totagil 3:14 elana. Yeisu oV baaba ya i baunan al iya kaiwena. Diyon 8:28, 8:58 ge 13:19 nu kite al.

*8:58: OV Diyon 8:24 ana epwamwananal paiya nu kite.

© 1947, 1997, 2011 The Bible Society of Papua New Guinea