- TUWALALI
- ←
- 12
- →

12
Anelose OV Pita I Nul Tagilan Dela
1 Saugena o kin i i ba wana tolohaveyan oV toekelesiya enuna hi libil ge hi palomwanagil. 2 I ba oV Yemesa toto Diyon talina elohaveyan kilepana elana hi gopaaliga. 3 Helodi i kite ginol ya oV Yudiya i payaliyaya-agil, inoke i ba al wana tolohaveyan oV Pita hi lib. Bugul ya i gana hagali ana wik gamwanaa, hagali toto toto Nige alona Yis Hi Vivikuhiya Hagalena. 4 OV Pita hi lib i mowasi, hi teli dela, inoke Helodi i ba boda esopali, boda maisena ge maisena tolohaveyan esopali, oV Pita nihi matahikan, boda tomaha wali sauga ona. Helodi wana nuwatu hagali ana wik ga ni mowasi, yaka abwe ni ahe tagilan dela ge ni pakot boda mataliyaa. 5 Inoke oV Pita hi teli i miminaa dela, yaa toekelesiya hi awanun nabinabi Yehoba elana Pita kaiwena.
6 Bulin maisena ya i mina yaka Helodi ni ahe tagilan ge ni pakot gamagalau mataliyaa, oV sein labui hi ahe oV Pita hi yowan hikan inoke i kenuwa tolohaveyan labui ali hawawala. I ola al tolohaveyan enuna oV nog hi matahikan. 7 Sauga o elana Babala wana anelose etega i masal inoke mwananal oV limi gamwana i yane. OV Nimana i teliya Pita lulunaa ge i palupalut i ba, “Etimwawa u lut!” Inoke Pita nimanaa sein i samwaleleka ge i sogu.
8 Yaka anelose i baek elana i ba, “OV Am belet u tagahikan ge oV aem ana os u pahe.” Inoke Pita i ginol i ola. Yaka anelose i ba al, “OV Kaliko yayapona babalona u galoi ge u toulilau.” 9 Inoke i toulil hi tagil, yaa nige i aatena ebo tunahot anelose i nul tagilanem dela o ebo i kenonou ya. 10 OV Tomatahikan enuna hi nopalegel ge oV tomatahikan enuna al hi nopalegel, yaka hi na hi vin nog toto aiyan elana hi ginoliya ge abwe nihi tagil nihi na panuwaa. Nog totona i mwapwela, inoke hi notagil ge hi nawanawa kamwasaa, yaka abwe anelose oV Pita i eguluwai.
11 Pita iyaka nuwana i sapu inoke i ba, “Iyaka ya atena i tunahot Babala oV wana anelose i patuna i pwamwalau Helodi nimanaa, inoke toto Yudiya nunuwaliya nige ni gagan.”
12 Nuwana i sapu i ola to, inoke i nok i na Meli toto Diyon Mak hinana wana limiya. Gamagalau hi gewi hi migogo limi o elana ge hi awaawanun. 13 Pita i pitipiti abaulutuk ana noga inoke galok etega, limi ana totuwalali, alana Loda, i nok tage oV nog i pwepwela. 14 OV Pita anana ana gun i hago, inoke wana yaliyaya ana bwata kaiwena oV nog nige i pwepwela, yaa i patalelu sikal i na alonau oV wali wasa i pek i ba, “Pita iyoho i taltalmilil noleleya.”
15 Yaka hi baek elana hi ba, “Tabam u kokona.”
Yaa i ba balbalgig i ba, “Tunahot Pita iyoho noleleya.”
Yaka oV anana hi lahe hi ba, “Tabam wana anelose tei!”
16 Pita iyoho i mimi pitipiti. Abwe hi na oV nog hi pwela ge sauga hi kite, ateliya i you. 17 OV Nimana i latahinek elal ge hi mikekei, inoke abwe oV wali wasa i pek Babala ga i ginol ola ge i ahe tagilanem dela. Yaka i ba, “Abwe oV {Yemesa alonau talilau gegewel wali wasa} nuku pek,” inoke i eguluwagil i nok i na labi getoga.
18 Sauga lan i gan, tolohaveyan nuwaliya i gewagewa nabi hi ba, “Hauna gun i gan Pita elana?” 19 Helodi i ba tolohaveyan oV Pita hi loyaan, yaa nige hi pwapwawa. Inoke oV del ana tomatahikan i ahel ge i nelil, yaka abwe i ba hi tagapaaligal.
Bugul ya enaa Helodi oV labi Yudiya i eguluwan i nok i na Sisaliya ge i miminaa ga to.
Kin Helodi wana Yaomal
20 Helodi i hugahuga gamagalau Taya ge Saidoni elal, inoke ali boda elana hi nok oV Helodi nihi kite. Houwan oV {Blastas, iya kin wana limi ana tomatahikan bwabwatana}, hi ahe ni label. Inoke hi awanun avaliya ge Helodi maniniliya nihi abubun, kaiwena aliya ana abanem heiya Helodi wana labiya.
21 OSV Wali migogo ana lan etega Helodi i hile, inoke lan o oV wasawasa kalikona i galoi, i misiyowa abamisiyo wawasana elana, ge i baaba gamagalau o elal. 22 Yaka hi yoga hi ba, “Yabowaine etega anana te, nige gamagal hot anana i oola.” 23 Yaka sauga o Babala wana anelose oV Helodi i lol ge i kasiyebwa, kaiwena nige i babaaek gamagalau elal oV Yehoba nihi tobalan, bahi oV iya nihi totobalan. Inoke oSV wana gamwa mwatamwata hi an ge abwe i aliga.
24 Inoke Babala wana baaba i bwatabwata ya hi palelu labi gegewena elal, ge gamagalau hi gewi hi abulilek-an.
25 Banabas ge Sol oV {toekelesiya Yelusalema ali labe} hi pek haba, inoke oV Diyon Mak hi ahe ge avaliya oV Yelusalema hi eguluwai hi sikal hi na Antiyok.

- TUWALALI
- ←
- 12
- →

© 1947, 1997, 2011 The Bible Society of Papua New Guinea