- TUWALALI
- ←
- 15
- →

15
Apostolowau ge Tohouwa wali Nogogo Yelusalema
1 Bolau enuna hi neem Yudiya hi tukik hi na Antiyok ge hi panpankiti toekelesiya elal hi ba, “Nige bosowaimiu oV mwal nuku pwawa ana siga ebo bolau oV gotomwa yoho paganina nihi ahe* OV Gotomwa yoho paganina nihi ahe ana sapu heiya bolau oV tuwaliya buhuna kunisina nihi gotomwa yoho. Gotomwa yoho paganina nu kite Baaba Ona ali Sapu ana Abaloya elana. ni ola Mosese wana Logugui.” 2 Baaba o kaiwena Pol ge Banabas aloliyau hi awabalgig nabi. Inoke ekelesiya oV Pol ge Banabas hi hilel, aloliyau ge toekelesiya enuna nihi nok Yelusalema oV apostolowau ge ekelesiya ana tohouwa nihi kitel nuwatu o kaiwena.
3 Yaka ekelesiya i patunal hi egon, inoke oV labi Ponisiya ge Sameliya hi nosolaan. Wali nawanawa o gamwanaa hi wasaan te bolo nige Yudiya i oola iyaka oV yawaliliya hi pil ge hi abulilek Yehoba elana. Toekelesiya oV wasa o hi hago inoke hi yaliyaya nabi. 4 Sauga hi vin Yelusalema, yaka toekelesiya aloliyau apostolowau ge tohouwa oV Pol ge Banabas hi ahel. Inoke oV {bugul gegewena toto Yehoba avaliya hi ginolil wasana} hi wasaan elal.
5 Yaa toabulilek enuna bolo hi minaa i wali boda elana, hi lut hi ba, “Binimala bolo nige Yudiya i oola oV gotomwa yoho paganina ga nihi ahe ge oV Mosese wana Logugui nihi henapuan, mulaa abwe nihi tabwa toekelesiya.”
6 Inoke apostolowau avaliyau ge tohouwa hi migogo ge hi liwaliwan nuwatu o kaiwena. 7 Wali liwan ana sauga yayapona enaa, yaka Pita i lut i ba, “Taliwau, iyaka ku atena valila ala boda gamwanaa Yehoba i hileyau, yaka oV wasa waiwaisana ya papaatena-an bolo nige Yudiya i oola elal, inoke hi hago ge hi abulilek. 8 Yehoba, iya oV gamagalau gegewel ateliya i atena, oV Yayaluwa Bwabwalena iyaka i pek elal i ola ya te i pem elala, inoke eliyana ta atena Yehoba i yaliyaya kaiweliya ge iyaka i ahel. 9 Nige oV abateli mwaumwau i giginol heliya ge kila ala boda elana. Wali abulilek kaiwena inoke oV wali gegi i ul yoho. 10 He nasi oV Yehoba ta pahuga, ebo oV pulowan ta paheya pwataliyaa ge ta ba oV Mosese wana Logugui nihi henapuan, oSV pulowan o tubulau valila nige bosowailiya nihi kalivai, i ola al kila. 11 Yaa wala aatena i ola hiwe: Babala Yeisu wana mulolu bwagabwaga eliyana te heliya ge kila oV mwal ta pwawa.”
12 Tonogogo gegewel hi mikekei, yaka oV Banabas ge Pol hi laeganagil. Hi liwaliwan te wali tuwalali gamwanaa Yehoba oV ginol yawiyawi ge abanuwa ahi i ginolil bolo nige Yudiya i oola gamwaliyaa.
13 Sauga oV wali baaba hi pwamowasi, inoke Yemesa i ba masal i ba, “Taliwau, ku laegan eliyau. 14 Saimon Pita iyaka i wasaan te valila Yehoba i nem ge oV {bolo nige Yudiya i oola gamwaliyaa, enuna} i ahel iya wana gamagalau. 15 He i masal i ola te valila palopitau hi baunan, hi ba:
16 Yehoba i ba, ‘Inoke abwe na sikalim,
ge oV {Deibid wana limi* Deibid tubutubunau ge wana abalogugui bana. toto i mamaguli} na pamilil al.
I samwalekaleka, yaa abwe na abubun
ge na tal pasikal al.
17 Inoke gamagalau gegewel al nihi nem elau,
heliya nige Yudiya i oola
yaa ya hilel no gamagalau.’
18 Yehoba wana baaba te, iya
beyaunana oV bugul ya i pamasal.
19 “He no nuwatu i ola hiwe. Bolo nige Yudiya i oola ge hi mipil oV awoliya hi pek Yehoba elana, bahi oV ali pulowan ta giginol tage oV Mosese wana Logugui gegewena nihi henapuan. 20 OV Wali leta ya ta leli ge ta baek elal bahi oV {aanan toto gamagalau hi pakakanunek yabowaine kakakawena elana} nihi aan. I ola al bahi oV ganawal paganina nihi giginol, ge bahi oV {bwasumu toto oV yawalina hi am kaus ge i aliga bunumwina} nihi aan, kaiwena saliyana nige i lalau. 21 He houhouwena ana siga sauga ya, Mosese wana Logugui ana topapaatena hi gan panuwa maisena ge maisena elana, ge Sabwata gegewena hi vavasili-an Yudiya wali limi tapwalolowa, inoke Mosese wana Logugui ana toatena nige nihi soso.”
Tonogogo Yelusalema OV Leta Etega Hi Patuna
22 Inoke apostolowau ge tohouwa, avaliyau ge toekelesiya gegewel, hi nuwatu oV bolau enuna nihi hilel ali boda gamwanaa, yaka oV aloliyau Pol ge Banabas nihi patunal nihi na panuwa Antiyok. Yaka oV bolau labui hi hilel, Yudasa, alana etega al hi ba Basabas, ge Sailasa, heliya alaliya i bwata toabulilek gamwaliyaa. 23 Inoke oV leta etega hi pek elal ge hi noahe, leta ana baaba i ba ola hiwe:
Atemeyau komiu talimeyau,
Ama apostolowau ge ekelesiya ana tohouwa oV leta ya ha leli ge ha patuna toabulilek eliyamiu, bolo nige Yudiya i oola ge ku minaa panuwa Antiyok, labi Siliya ge labi Silisiya.
24 OV Wasa iyaka ha hago tage gamagalau enuna hi egona ama boda elana ge hi nowa, inoke wali baaba elana oV yayaluwamiu hi apanak ge hi panuwanuwatu-agimiu. Yaa ama nige ha babaa ge hi nonowa, totoliya wali nuwatu ya. 25 Inoke ha logugui toyawa oV bolau enuna naha hilel ge naha patunal eliyamiu avaliyau wala heliyamwau waiwaisal Pol ge Banabas, 26 heliya oV yawaliliya hi talamwan wala Babala Yeisu Keliso wana tuwalali kaiwena. 27 Inoke oV Yudasa ge Sailasa ha papatunal te, yaka awaliyaa nihi wasa eliyamiu ni ola toto ha lelelian leta ya elana. 28 Yayaluwa Bwabwalena i logugui ge ama ha logugui bahi oV pulowan naha pepewa eliyamiu tage oV Mosese wana Logugui gegewena nuku henapuan, iyai ya te logugui bwabwatal bolo hiwe. 29 Bahi oV {aanan toto hi pakakanunek yabowaine kakakawena elana} nuku aan. Bahi oV {bwasumu toto yawalina oV hi am kaus ge i aliga bunumwina} nuku aan, kaiwena saliyana nige i lalau. I ola al bahi oV ganawal paganina nuku giginol. Ebo oV bugul bolo ya nige nuku giginol, he i waisi.
Kaiyoni.
30 Inoke oV bolau o hi patunal ge hi tukik hi na Antiyok, yaka oV toekelesiya hi yoga gogonil ge oV wali leta hi pek. 31 Sauga gamagalau oV leta o hi vasili, hi yaliyaya nabi ba pagasisi kaiwena. 32 Yaka Yudasa ge Sailasa, heliya palopitau, hi liwaliwan nabi toekelesiya elal inoke oV ateliya hi pamatuwa ge oV wali abulilek hi pagasisi. 33-34 Hi minaa ga o sauga kekeisi i yapu, yaka toekelesiya hi ba muloluagil ge hi patunal hi sikal Yelusalema, hi na bolo valila hi patunal elal.* Toleli papanet houhouwel enuna oV puna 34 hi paulutuk-an i ba, “Yaa Sailasa i miminaa Antiyok.”
35 He Pol ge Banabas hi miminaa Antiyok, inoke aloliyau ge gamagalau enuna al oV Babala anana hi panpankiti-an ge hi papaatena-an.
Pol ge Banabas Hi Awabalgig Mak kaiwena
36 Sauga etega Pol i baek Banabas elana i ba, “Ta sikal ta na panuwa bolo valila oV Babala wasana ta papaatena-an elal, inoke oV toekelesiya ta kitel wali minamina ga i ola?” 37 Banabas nuwana oV {Diyon, toto oVR alana al hi ba Mak}, nihi ahe avaliya. 38 Yaa Pol nige wana nuwatu i oola, kaiwena valila Diyon Mak i eguluwagiliek labi Pampiliya, nige avaliya al hi tutuwalali. 39 Ali toto labui hi awabalgig nabi Mak kaiwena, inoke hi nowali. Banabas oV Mak i ahe alona ge hi kuki hi na Saipilosi, 40 yaa Pol oV Sailasa i hile ge i ahe alona. Toekelesiya hi awanun kaiweliya inoke hi telel Yehoba nimanaa ni muloluagil. Yaka abwe hi egon 41 hi na labi Siliya ge labi Silisiya hi nopainan toekelesiya hi ba pagasisel.

- TUWALALI
- ←
- 15
- →

*15:1: OV Gotomwa yoho paganina nihi ahe ana sapu heiya bolau oV tuwaliya buhuna kunisina nihi gotomwa yoho. Gotomwa yoho paganina nu kite Baaba Ona ali Sapu ana Abaloya elana.

*15:16: Deibid tubutubunau ge wana abalogugui bana.

*15:33-34: Toleli papanet houhouwel enuna oV puna 34 hi paulutuk-an i ba, “Yaa Sailasa i miminaa Antiyok.”

© 1947, 1997, 2011 The Bible Society of Papua New Guinea