- TUWALALI
- ←
- 3
- →

3
Pita OV Tau Aena Nanakina I Pwamolu
1 Lan etega tili kilok kokoyaviya, awanun ana sauga elana, Pita ge Diyon hi nok hi na Limi Bwabwalena awanun kaiwena. 2 Abauluulutuk elana, toto oV alana hi ba “Waiwaisana”, tau etega iyoho aena i nak, i nakek hinana tinenaa. Lan gegewena nihi kalivai pwatanik Limi Bwabwalena ana abauluulutuk elana ge ni awaawanun mani kaiwena gamagalau elal, bolo hi uluulutuk Limi Bwabwalena elana. 3 Sauga oV Pita ge Diyon i kitel hi uluulutuk Limi Bwabwalena elana, yaka i awanun elal tage oV mani etega nihi pek elana. 4 Inoke Pita ge Diyon oV mataliya hi lihikan elana, ge Pita i ba, “Matam i nem eliyama.” 5 Inoke i gayawaagil ge i nuwatu tage oV bugul etega ni pwawa eliyalil.
6 Inoke Pita i ba, “Silba ge gold nige i gagan eliyau, yaa toto i gan eliyau, nasi na pewa: Yeisu Keliso gagama Nasaleta alana elana ya ba, ‘U milil ge u nawanawa.’ ” 7 Yaka i aheya nimana awonaa ge i kukupamilil. Sauga o elana aena ana tubwi gegewena hi gasisi, 8 i misupeni ge i talmilil, yaka i telipuna i nawanawa. Inoke alonau Pita ge Diyon hi ulutuk Limi Bwabwalena elana, i nawanawa, i susupeni ge oV Yehoba i tobatobal-an. 9 Gamagalau gegewel hi kite i nawanawa ge oV Yehoba i tobatobal-an, 10 inoke hi atena iya tau toto i mimisiyowa abauluulutuk toto hi ba “Waiwaisana” ge i awaawanun mani kaiwena. Inoke ateliya i you ge oV nuwaliya hi ahe wana molu kaiwena.
Pita I Papaatena Limi Bwabwalena elana
11 Tau o oV Pita ge Diyon tuwaliya i lib hikan, heliya iyoho abanawanawa etega Limi Bwabwalena ana gana gamwanaa oVR alana hi ba “Solomon wana Epanapana”. Gamagalau oV nuwaliya hi ahe wana molu kaiwena inoke hi patalelu nok elal. 12 Sauga Pita oV gamagalau i kitel, i baek elal i ba, “Gamagalau Isileli, ga i ola bugul ya kaiwena ge oV nuwamiu ku ahe? Hauna kaiwena ku gagayawa-agima? Age ku nuwatu tage ama wama waisi i gan Yehoba matanaa o ebo totoma wama gasisi i gan, inoke eliyana oV tau ya ha pwamolu ge i nawanawa? 13 Nigeya, yaa bugul ya i masal kaiwena tubulau wali Yabowaine, Abalahama, Aisake ge Yakobo wali Yabowaine, oV wana totuwalali Yeisu iyaka i teli heyan oV abamina wawasana i ahe. Komiu valila oV Yeisu ku teli tologugui nimaliyaa, ge bwagana Pilato nuwana ni sokal, komiu ku towani. 14 Yeisu iya tau bwabwalena ge sasapona, yaa komiu ku towani, yaka ku awanun Pilato elana ku ba, ‘OV Totaulol u sokal kaiwema.’ 15 Ku ba ola o inoke abwe oV Yawal Puna ku lokolosan i aliga, yaa Yehoba i palutem yaomala. He ama iyaka ha kite to inoke ha wasawasa-an. 16 OV Yeisu alana ha meltelian inoke alana ana gasisi elana tau ya oV molu ge gasisi i pwawa. He iya ku atena bubun ge sauga ya ku kite i talmilil. Ha melteli Yeisu elana inoke matamiwa oV molu hot i pwawa.
17 “He taliwau ge nuwau, ya atena oV {pagan toto alomiyau wami tonowakau} ku ginola Yeisu elana, ku ginol ya, oV ana sapu nige ku aatena. 18 Yaa ku ginol i ola, inoke Yehoba oV wana baaba i patunahot, toto valila i baunan palopitau gegewel awaliyaa, i ba, ‘No Mesaiya abwe oV lomwan ni pwawa.’ 19 Inoke oV wami pagan nanakina ana en nuku pek ge nuku awona pil Yehoba elana, inoke oV wami gegi ni ul yoho. 20 Ebo nuku ginol ola o, inoke Babala alomiu ge oV yawalimiu ni pagasisi, ge oVR Yeisu ni patuna, iya Mesaiya toto i hile kaiwemiu. 21 Iya ni miminaa ga labulabumwa, ana siga Yehoba oV bugul gegewena ni pavavaluna, ni ola wana bateli sauga houhouwena wana palopitau bwabwalel awaliyaa. 22 Yehoba oV Mesaiya ni patuna, ni ola valila Mosese i ba, ‘Yehoba wami Yabowaine abwe oV palopita etega ni patuna eliyamiu ni ola nau i patunau, iya ni noem wami boda gamwanaa. OV Hauna gun ni baunan eliyamiu, nuku hago. 23 Henala ebo oV palopita ya anana nige ni hahago, Yehoba ni ahek yoho hoti wana gamagalau elal.’
24 “Ge i ola al, palopitau gegewel bolo hi papaatena, i telipunaa Samuwela ge bolo awonaa, hi wasawasa-an hauna abwe ni masal sauga ya elana. 25 Yehoba wana bateli bolo palopitau hi baunan, he komiu kaiwemiu. Ge bateli toto Yehoba i ginol alonau ge tubulau, he komiu al kaiwemiu. Yehoba i baek Abalahama elana i ba, ‘Tubutubunim eliyana oV gamagalau gegewel panayawiya na ba muloluagil ge oV waisi nihi pwawa.’ 26 Inoke Yehoba oV wana totuwalali i hile ge i patuna houwan ga eliyamiu, iya ni ba muloluagimiu ge oV wami pagan nanakina ana en nuku pek inoke oV waisi nuku pwawa.”

- TUWALALI
- ←
- 3
- →

© 1947, 1997, 2011 The Bible Society of Papua New Guinea