- MATAIYO
- ←
- 18
- →

18
Henala Alana I Bwata Yehoba wana Abaloguguiya
(Mak 9:33-37; Luke 9:46-48)
1 Saugena o tohago hi nem Yeisu elana ge hi neli hi ba, “Henala alana i bwata Yehoba wana abalogugui elana?”
2 Yaka oV wawaya kekeisi etega i yogaan ge i patalmilil mataliyaa, 3 inoke i ba, “Ya ba tunahot eliyamiu, ebo nige oV wami pagan nuku pipil ge nuku oola wawayau kekeisi, he nige nuku uulutuk Yehoba wana abalogugui elana. 4 Henala ebo ni hanalau ni ola wawaya ya, he iya alana i bwata Yehoba wana abalogugui elana. 5 Ge henala alau elana oV wawaya etegana ololana ya ni yoga pahe, iya i yoga paheyau.
Lawakik Bana
(Mak 9:42-48; Luke 17:1-2)
6 Ebo oV pat pupulowanina ta gimwan gamagal mwamwalinaa ge ta alipalo limwana ni unun, he lahi o nige i bwabwata hot. Yaa Yehoba oV lahi bwabwatana hot ni pek gamagal elana, henala ebo oV {tokekeisi etegana toto i abulilem elau} ni pagegi ge ni sogu, tokekeisi ololana wawaya ya. 7 Eeu, panayawi geb! Panayawi i nak kaiwena bugul bolo oV gamagalau hi pagegel hi gewi. Tunahot bugul ya nihi masamasal, yaa henala toto ali topapamasal, he ana lahi ni bwata.
8 Ebo nimwam etega o ebo aem etega ni pagegewa, nu gotomwa yoho. I waisi te ebo nimwam etega o ebo aem etega nige ni gagan ge oV yawal hot nu pwawa, bahi nimwam labui ge aem labui nihi aalitukagiwa ginaha mihomihotina elana. 9 Ebo matam etega ni pagegewa, nu bwana yoho. I waisi te ebo matam maisena ge oV yawal hot nu pwawa, bahi matam labui nihi aalitukagiwa Gehena elana.
Sipi Etega I Tatayaomal
(Luke 15:3-7)
10 Nuku matahikagimiu bahi oV wawayau tokekeisi ya etegana nuku teteli lowan. Kaiwena na baewa eliyamiu, wali aneloseyau sauga gegewena hi miminaa Nam labulabumwa manininaa. 11 Nau Gamagal Natuna ya nem oV totatayaomal na pwamwalil.
12 Ga ku nuwatu ola? Ebo gamagal etega wana sipi elulu bwagabwaga (100) ge etegana ni tatayaomal, ga ni ginol ola? Nasi oV ali toto naenti naen ni eguluwagil nihi miminaa oyaa, yaka iya ni na oV {sipi toto i yaomal} ni loyaan. 13 Ya ba tunahot eliyamiu, sauga ebo ni pwawa, wana yaliyaya ni bwata hot sipi maisena ya kaiwena, wana yaliyaya nige ni bwabwata hot ali toto naenti naen kaiweliya bolo nige hi yayaomal. 14 He i ola al, Tamamiu labulabumwa nige wana nuwatu i oola tage tokekeisi ya etegana ni yaomal.
Talim OV Pagan Nanakina I Ginol elam Bana
15 Ebo talim oV pagan nanakina ni ginol elam, u nok u na elana ge ami toto labui ya, oV wana gegi nu pamasal elana. Ebo oV anam ni hago, he oV talim iyaka u ahe pasikal. 16 Yaa ebo oV anam nige ni hahago, yaka gamagal maisena o labui alomwau nuku nok, inoke ni ola Mosese wana logugui: gamagalau labui o eton nihi ba, ‘E, ha kite,’ mulaa abwe oV woliwoli ta patunahot. 17 Ebo oV heliya analiya nige ni hahago, yaka nu pamasal toekelesiya elal. Ebo oV toekelesiya analiya nige ni hahago, inoke oV ana nuwatu nu ginol ni ola iya togegi o ebo takis ana toahi etega.
18 Ya ba tunahot eliyamiu, oSV {hauna toto nuku lopwali panayawiya} nasi Yehoba ni lopwali labulabumwa, ge oSV {hauna toto nuku talamwan panayawiya} nasi Yehoba ni talamwan labulabumwa.
19 Na baewa eliyamiu, ebo komiu ami toto labui wami nuwatu ni maisena ge nuku awanun bugul etega kaiwena, he Nam labulabumwa ni ginol ola kaiwemiu. 20 Kaiwena ebo labui o eton alau elana nuku migogo, he nau iyoho alomiu.”
OV Avala wana Gegi Ta Nuwayoho
21 Yaka Pita i nem Yeisu elana ge i neli i ba, “Babala, ebo taliu oV pagan nanakina ni ginol elau, oV wana gegi na nuwayoho paehila? Age besena paseben?”
22 OSV Anana Yeisu i lahe i ba, “Bahi nu nunuwayoho paseben, yaa nu nuwayoho pagewigewi ge sauga gegewena.
23 He Yehoba wana abalogugui paganina i ola hiwe. Kin etega nuwana oV wana totuwalali ali vaga ni loyaan. 24 Sauga i telipuna oV vaga i loyaloya, oVR tau etega hi pwatanim ana vaga ana bwata i ola kina ali gewi miliyon maisena. 25 Nige bosowaina ni pwamola, inoke wana tonowak i ba oV {wana bugul gegewena ge iya alonau ge natunau} nihi paliagil nihi tabwa tololoyowan, inoke oV mani ni ahe ge oV ana vaga ni lekeya.
26 Totuwalali i loepwakoku matanaa inoke i awanun nabinabi i ba, ‘U palahikan ge u matamatan ga, inoke abwe oV gegewena na pwamola.’ 27 Wana tonowak i atilomwan-an inoke i sokal ge oV ana vaga i nuwayoho.
28 Sauga totuwalali o i tagil, oVR wana pan totuwalali etega i pwawa, tau o ana vaga i gan eliyana ana bwata i ola kina ehila ya. I lib hikan mwamwalina elana ge i ba, ‘OV Am vaga u pwamola eliyau.’
29 Yaka wana pan totuwalali i loepwakoku ge i awanun nabinabi i ba, ‘U palahikan ge u matamatan ga, inoke abwe na pwamola.’ 30 Yaa i towa, inoke i ba nihi teli tukan dela ana siga ebo oV ana vaga ni pwamola.
31 Totuwalali enuna al oV avaliya hi kite oV pagan nanakina i ginol alona elana. Nuwaliya i nak nabi, inoke hi nok hi na wali tonowak elana ge oV bugul gegewena hi wasaan.
32 Wali tonowak oV totuwalali o i yogaan ge i ba, ‘Totuwalali sisigana owa. oV Am vaga gegewena eliyau iyaka ya nuwayoho, i ola wam awanun elau. 33 He binimala owa al oV alom nu atilomwan-an, ni ola nau ya atilomwan-agiwa.’ 34 Wana tonowak i huga inoke i patuna nihi teli tukan dela ni lahi ana siga ebo oV ana vaga ni pwamola.”
35 Inoke Yeisu i ba, “He Nam labulabumwa ni ginol ni ola al to eliyamiu, ebo oV talimiyau wali gegi nige nuku nunuwayoho atemiwa.”

- MATAIYO
- ←
- 18
- →

© 1947, 1997, 2011 The Bible Society of Papua New Guinea