- TUWALALI
- ←
- 25
- →

25
Pol I Awanun Ni Na Sisa wana Kot elana
1 Pesito i vin labi o elana lan eton i mowasi, yaka i egona Sisaliya i nok i na Yelusalema. 2 Inoke Yelusalema elana topowon bwabwatal ge Yudiya wali tohouwa hi na Pesito elana ge oV Pol ana woliwoli hi baunan. 3 Yaka hi awanun gagasisi Pesito elana hi ba, “Nu labema ge oV Pol nu patuna ni nem te Yelusalema.” Hi ba ola o, kaiwena oV nuwatu etega iyaka hi ginol te nihi bunsumi ge oV Pol nihi lola kamwasaa.
4 Pesito oV analiya i lahe i ba, “Pol iyoho Sisaliya dela, ge nau sauga kekeisi abwe na nok al to. 5 Wami tohouwa enuna nihi nem alowau naha na Sisaliya, inoke ebo Pol wana gegi etega i gan, oV ana woliwoli nihi baunanim panuwa o elana.”
6 Pesito i miminaa ga Yelusalema tabam lan eit o ebo ten, yaka i sikal Sisaliya. Yaka lan i gan i na i misiyowa abakot elana ge i ba oV Pol hi pwatanim. 7 Sauga Pol i nem, inoke Yudiya bolo hi noem Yelusalema hi na hi milil painan ge oV {ana woliwoli pupulowanil hi gewi} hi baunanagil, yaa nige bosowailiya oV woliwoli o nihi patunahot.
8 Inoke Pol oV wali baaba i lahe i ba, “Nige oV bugul etega ya giginol panak Yudiya wali logugui elana, o Limi Bwabwalena elana, o ebo Sisa elana.”
9 Pesito nuwana oV Yudiya nuwaliya ni pwawaisi, inoke i baek Pol elana i ba, “Tab nu talam nu na Yelusalema yaka oV wam kot na hagoek o?”
10 Pol oV Pesito anana i lahe i ba, “Nigeya! Sauga ya nau iyahe ya talmilil Sisa wana logugui ana kot elana, inoke binimala oV no kot nu ginola te. Yaka totom u atena bubun, nau nige oV bugul etega ya giginol panak Yudiya elal. 11 Ebo oV bugul etega ya ginol panak ge kaiwena i bosowaina na yaomal, he ya talamwagau na yaomal. Yaa ebo o woliwoli toto Yudiya hi pwatanim nige i tutunahot, nige bosowaina nu talamwagau nimaliyaa. Ya awanun na na Loma Sisa wana kot elana.”
12 Pesito alonau ge ana tolabe hi liwaliwan, inoke i ba, “Iyaka u awanun nu na Sisa wana kot elana, inoke na patunawa nu na Sisa elana.”
Pesito alona ge Kin Agilipa Hi Liwaliwan Pol kaiwena
13 Lan enuna i mowasi, Kin Agilipa alona ge nuna Benisi hi na oV Sisaliya Pesito nihi kite ge nihi ba mulolu eliyana. 14 Lan hi gewi hi miminaa Sisaliya, inoke Pesito alona ge kin hi liwaliwan Pol kaiwena. Pesito i ba, “Tau etega iyahe te Pilikesa i eguluwai i miminaa dela. 15 Valila ya na Yelusalema, inoke Yudiya wali topowon bwabwatal ge wali tonowakau hi nem elau oV ana woliwoli hi baunan. Yaka hi awanun eliyau oV ana logugui na ginol na ba ni aliga.
16 “Yaa oV wali wasa ya pek ya ba, ‘Ama Loma nige wama pagan i oola tage oV gamagal etega naha talamwan oV lahi ni pwawa, ebo nigeya ga alonau ana towoliwoli nihi tatalmilil kot matanaa ge ni baaba ana woliwoli kaiwena.’ 17 Alowau ha nem te, yaka nige ya matamatan, inoke lan i gan ya na ya misiyowa abakot elana ge ya ba oV Pol hi pwatanim. 18 Sauga ana towoliwoli hi lut ge hi baaba, oV?? {gegi bolo ya nuwatuil ge tage kaiweliya nihi wole, nige etega} hi babaunan. 19 Wali awabalgig i noek te Yudiya wali tapwalolo elana ge tau etega alana Yeisu, iya iyaka i yaomal yaa Pol i ba iyaka i lut al. 20 Inoke nau nuwau i gewagewa ga na ola ge oV bugul bolo o ali sapu na pwawa. Yaka oV Pol ya neli ebo ni talam ni na Yelusalema yaka oV wana kot na hagoek to. 21 Yaa Pol i awanun elau tage ni na Loma Sisa wana kot elana. Yaka ya ba i minaa dela ana siga ebo oV kamwasa etega na pwawa, yaka abwe na patuna ni nok Sisa elana.”
22 Inoke Agilipa i baek Pesito elana i ba, “Nuwau oV tau ya wana baaba na hago.”
Yaka Pesito i ba, “Na ba bwaligumwa nihi pwatanim oV wana baaba nu hago.”
Pol I Liwaliwan Agilipa ge Alonau elal
23 Lan i gan, inoke ginebi ali awatauwan Agilipa ge Benisi hi nem hi ulutuk abamigogowa, avaliyau tolohaveyan wali tologugui bwabwatal ge panuwa tonowakiliyau. Yaka Pesito i ba ge oV Pol hi pwatanim. 24 Inoke Pesito i ba, “Kin Agilipa, ge gamagalau gegewemiu bolo iyaka ku nem, oV tau ya ku kite. Iya kaiwena inoke Yudiya gegewel bolo Yelusalema ge bolo panuwa ya elana, hi awanun elau analiya i bwaya hi ba, ‘Binimala tau ya ni yaomal.’ 25 He ya pwawa nige oV nak etega i giginol tage kaiwena ge ni aliga. Yaa kaiwena totona oV wana awanun i ginol ni na Sisa wana kot elana, inoke oV ana logugui ya ginol te na patuna ni na Loma. 26 Yaa nige oV wasana hot etega ya aatena tage na leleli ge na pamasal Sisa elana. Inoke ya pwatanim ge ya ba ni milil Kin Agilipa maninimwa, ge i ola al ku gewigewi matamiwa. Nuwau oV ana woliwoli puna ta loyaan inoke oV {hauna toto ta pwawa} abwe na leleli ge na pamasal Sisa elana. 27 Eliyau nige i sasapu te ebo gamagal etega ni minaa kot elana ge na patuna bwabwage, nige oV ana woliwoli wasana na papamasal.”

- TUWALALI
- ←
- 25
- →

© 1947, 1997, 2011 The Bible Society of Papua New Guinea