- TUWALALI
- ←
- 27
- →

27
Pol ge Alonau Hi Kuki Loma kaiwena
1 Gavana i ba tage naha kuki naha na Itali, inoke oV Pol alonau ge todibula enuna al i pek tolohaveyan wali tohouwa etega elana alana Diuliyasi ge ni matahikagil. Diuliyasi iya i miminaa tolohaveyan wali boda bwabwatana etega gamwanaa oV alana hi ba, “Sisa wana tolohaveyan.” 2 Inoke ha gaiheya waga etega i noem Adalamitiyam, waga o tage i kukuki i nana labi Eisiya panuwana ona elal. Ha gaiha wagaa yaka ha kuki, aloma ge Alistako gagama Tesalonaika, Masidoniya ana labiya.
3 Ha alutukik, lan i gan yaka ha tan Saidoni. Inoke Diuliyasi oV Pol i muloluan ge i talamwan i na oV wana heliyamwau i kitel ge oV {bugul bolo i kaubwa elana} hi pek. 4 Ha kuki al, yaa mana i yu palima inoke ha alunoek Saipilosi ligumwina elana. 5 Silisiya ge Pampiliya hogana elana ha alupanet ha na ha tan panuwa Maila, Laisiya ana labi elana. 6 Tolohaveyan wali tohouwa oV waga etega i pwawaa panuwa o elana, i noem Aleksendaliya tage i nana Itali, inoke i ba ge ha hepapanet.
7 Wama alalau i pulowan, inoke lan i gewi kekeisi kekeisi ha alulok ana siga ha tan panuwa Naidas labenaa. Mana i yu pahanal, nige bosowaina naha alupasapuek awomeya, inoke ha liliyasalek taval Kiliti buhunaa, oV alana hi ba Salimon, ge ha alunoek Kiliti liguligumwina elana. 8 Wama alalau i pulowan, inoke ha alalauwa ya panuwa labenaa, ana siga ha na ha tan panuwa alana Galowa Waiwaisana, iyoho panuwa Leisiya labenaa.
9 Lan hi gewi iyaka ha apanak ge Gegi ana Yakiyakil ana Lan ana sauga* Gegi ana Yakiyakil ana Lan iya Yudiya wali hagali bwabwatana etega. Ana sauga heiya Okotoba ana abatelipuna. He labi o elana sauga nanakina to alalau kaiwena. Gegi ana Yakiyakil ana Lan nu kite Baaba Ona ali Sapu ana Abaloya elana. iyaka i mowasi, inoke mana nanakina ana sauga iyaka i telipuna, nige bosowaina al alalau waiwaisana. Inoke Pol i baek elal i ba, 10 “Tonowakau, ya kite ebo oV panuwa ya ta aluluwai, wala alalau nige ni wawaisi, nasi oV waga ginebi ana usan ta payaomal, ge i ola al gamagalau yawaliliya.” 11 Yaa tolohaveyan wali tohouwa nige i lalaegan te Pol wana baaba elana, i golugoluwa ya te waga ana kapten ge tonwaga wali baaba elana. 12 Galowa o nige i wawaisi tage naha miminaa to mana ana sauga elana, inoke gamagalau hi gewi hi nuwatu binimala naha kuki naha na Pinikis ge oV mana naha palmate. Pinikis iya Kiliti galowana etega, awona eluwa yavanaa ge yalasa.
OV Mana Gasigasisena Hi Pwawa
13 I telipuna yavana gigilena i towa, inoke hi nuwatu tage nasi oV wali nuwatu ni paolaolaek bosowaina naha alutukik naha na Pinikis. Yaka oV anka hi momol heyan, ha kuki ge ha alunoek taval Kiliti labenaa. 14 Yaa sauga nige i yayapu yaka mana gasigasisena hot i towa, oV alana hi ba “Aluwab Gasigasisena”, i yu lowanem taval tuwanaa. 15 Inoke mana oV waga i lol ge nige bosowaima naha alukalivai, yaka hi pialiyoho ya, mana totona oV waga i yu pwapwati. 16 Sauga ha liliha taval kekeisi Koda elana, inoke oV liguligum kekeisi ha pwawaa to. Yaka ha logasisi abwe oV dingi ha momol heyan ge ha am hikan bubun. 17 Dingi hi am hikan i mowasi, yaka oV wedega hi momol painan waga tuwanaa inoke oV waga hi otukan. Hi lovakun eba naha luna eteti elal bolo hi miminaa labi Libiya, inoke oV mwegan hi gogon palo, yaka mana oV waga i logugui-an. 18 Mana iyoho ya i gagagasisi, inoke lan labuina elana oV waga ana usan hi yoho papalo. 19 Lan etonina elana inoke totoliya nimaliyaa oV waga ana etuwalali hi bugulan ge hi yoho palo. 20 Lan i gewi nige oV sabwelu o ebo putum etega ha kikite, ge mana iyoho ya i towatowa gagasisi. Inoke abwe ha nuwatu nige al bosowaima oV mwal etega naha pwawa.
21 Sauga i yapu bolo wagaa nige hi aanan, inoke Pol i talmilil mataliyaa ge i ba, “Tonowakau, binimala valila oV no baaba nuku hago ge nige oV Kiliti ta eeguluwan, he nige oV nak ya ta pwapwawa ge nige oV bugubugul ta yoyohi. 22 Yaa sauga ya na baewa eliyamiu, nuku atimatuwa! Nige etega oV yawalina ni papayaomal, waga ya te nasi ni nak. 23 Bulin, Yabowaine toto ya abulilek-an ge ya kululu elana, wana anelose i nem i talmilil labewa, 24 ge i ba, ‘Pol, bahi lovakun! Owa nasi nu talmilil Sisa wana kot elana. Ge Yehoba wana mulolu eliyam kaiwena, inoke nasi bolo alomwau ku alalau gegewel nihi mwal al.’ 25 Tonowakau, atemiu ni matuwa, kaiwena oV Yehoba ya abulilek-an nasi ni ginol ni ola wana baaba eliyau. 26 Yaa bugul maisena, abwe ta luna taval etega elana.”
Waga I Luna
27 Bulin potinina elana ama iyoho hoga Mediteleiniya elana ha ananpwapwati, yaka bulin nuwana waga ana totuwalali hi nuwatu tage iyaka ha nem panuwa etega labenaa. 28 Inoke oV limwan ana eluviluvi hi ahe hi alipalo ge i pamasal hoga ana milau teti seben mitas.* Teti seben mitas o ebo 120 pit. Sauga kekeisi al inoke hi alipalo al ge hi pwawa hoga ana milau tuwenti seben mitas.* Tuwenti seben mitas o ebo 90 pit. 29 Hi lovakun eba waga ni an heyan eteti pwatanaa, inoke oV anka esopali hi alipaloek aipunaa ge hi awanun wali yabowaine ona elal tage etimwawa lan ni gan. 30 Waga ana totuwalali hi telipuna tage waga nihi loluwai, inoke hi na oV dingi hi pakuki palo ge oV wali epakuna hi ginol tage nihi na oV anka enuna al nihi alipaloek uyawanaa. 31 Yaa Pol i baek tolohaveyan avaliya ge wali tohouwa elal i ba, “Ebo waga ana totuwalali nige nihi miminaa wagaa, he nige bosowaina oV mwal ta pwawa.” 32 Inoke tolohaveyan oV dingi ana hihiu hi gotomwal, yaka dingi i gaisogu.
33 Lan i gangan, Pol oV gamagalau gegewel i ba pagasisel oV aanan nihi an i ba, “Lan potin iyaka i mowasi ku nuwanuwatu nabi inoke ku minamina ya, nige ku aanan. 34 Sauga ya na baewa eliyamiu, oV aanan enuna nuku an, inoke tuwamiu ni gasisi ge bosowaina nuku mwal. Tunahot nige kokowamiu pupunona etega ni nanak.” 35 OV Baaba ya i baunan enaa, yaka oV beleid enuna i ahe ge gegewel mataliyaa i ba mulolu Yehoba elana, inoke i pigebal ge i telipuna i anan. 36 Yaka gegewel ateliya i matuwa, inoke oV aanan enuna hi ahe hi an. 37 Bolo ha gaiheya waga o elana ama gewi 276. 38 Ha anan ana siga ama luvi i pwawa, inoke oV {witi bolo ha usan wagaa} ha yoho papalo hogaa ge waga ni aimweyaha.
39 Lan i gan i mwananal, waga ana totuwalali oV panuwa hi kite, yaa hi nuwa gewagewa hapanuwa o. Yaa oV galowa etega hi kite gilesana i gan, inoke hi nuwatu ebo bosowailiya inoke nihi na oV waga nihi palili palunaa to. 40 OV Anka ali hihiu hi gotomwa yohil, ge i ola al oV yabyab ali hihiu hi lekel ge hi pakuki palol al hoga gamwanaa. Inoke oV mwegan toto uyawanaa hi vai heyan ge mana i yu pakal, yaka waga i tapalelu galowa kaiwena. 41 Yaa waga i liliheyana eteti pwatanaa, yaka i luna. Uyawana i luna bubun, nige bosowaina ni lamwalamwaniu, ge oSV aipuna bagol i tagalekaleka-an.
42 Tolohaveyan wali nuwatu tage oV todibula nihi tagapaaligal, inoke bahi etega ni gagayu tuk panuwaa ge ni lolou. 43 Yaa tolohaveyan wali tohouwa i lopwalil, kaiwena nuwana oV Pol yawalina ni pwamwal. Inoke i ba gamagalau bolo oV gayugayu hi atena nihi supeni lau houwa inoke nihi gayu tuk panuwaa, 44 ge bolo enuna oV waga ginolina ona nihi ahe ali evatan. Inoke kamwasa o elana gegewema ha gayu tuk panuwaa ge ha mwal.

- TUWALALI
- ←
- 27
- →

*27:9: Gegi ana Yakiyakil ana Lan iya Yudiya wali hagali bwabwatana etega. Ana sauga heiya Okotoba ana abatelipuna. He labi o elana sauga nanakina to alalau kaiwena. Gegi ana Yakiyakil ana Lan nu kite Baaba Ona ali Sapu ana Abaloya elana.

*27:28: Teti seben mitas o ebo 120 pit.

*27:28: Tuwenti seben mitas o ebo 90 pit.

© 1947, 1997, 2011 The Bible Society of Papua New Guinea