- 2 TESALONAIKA
- ←
- 1
- →

Tesalonaika wali Leta Labuina
Pol wana Leleli
Baaba Houwan
OSV Tesalonaika wali leta houwan Pol i ginol enaa, nige sauga i yayapu inoke oV wali leta labuina al i ginol. Ana awa i ola bolo leta houwan hi noahe hi sikal Kolinita elana ge oV Pol wana wasa hi pek toekelesiya Tesalonaika kaiweliya. Inoke Pol oV leta labuina ya i ginol.
Tesalonaika iyoho ya oV palopalomwan hi pwapwawa, inoke Pol i ba pagasisel (1:4-10). Etega al, gamagalau enuna hi baek Tesalonaika elal tage Babala wana lan sikalim iyaka i mowasi, yaka Tesalonaika nuwaliya i gewagewa. Inoke Pol i ba pasapu elal (2:1-12). Mowamowasena, i ba pagasisel nihi talmilil gagasisi ge nihi tuwalali oV totoliya nihi matahikagil ali labe kaiwena (2:13—3:15).

1
1 Nau Pol alowau Sailasa ge Timoti oV leta ya ha leli ge ha patuna i nowa ekelesiya Tesalonaika eliyamiu, komiu ku minaa Yehoba Tamala ge Babala Yeisu Keliso eliyalil.
2 Ha awanun Yehoba Tamala ge Babala Yeisu Keliso nihi muloluagimiu ge wali nuwa laumwal oV atemiu ni pakalaopop.
Pol I Ba Tobal ge I Awanun Tesalonaika kaiweliya
3 Talimeyau ge numeyau, sauga gegewena kaiwemiu ha ba mulolu Yehoba elana. Bosowaima hot naha ginol ola, kaiwena wami abulilek i siun iyaka i gasisi hot, ge komiu maisena ge maisena wami nunuwana alomiyau elal i bwatabwata ya. 4 Inoke ha ba heyagimiu Yehoba wana ekelesiya elal. OV Wali wasa ha pek te bwagana hi apapanak-agimiu ge oV palopalomwan ku pwawa, yaa ku palahikan ge wami abulilek i gasisi.
5 Wami palahikan ge wami abulilek i pankitela te bwaliga Yehoba oV gamagalau wali pagan ni hile paolaolaek. He oSV komiu Yehoba ni awa wawaisi-agimiu ge ni ba nuku ulutuk wana abaloguguiya, kaiwena oV lomwan ku pwawa abalogugui o kaiwena. 6 Yehoba iya toyatala sasapona: bolo hi palomwanagimiu lahena oV lomwan ni pek elal, 7 ge oV {komiu bolo ku lomwan} ni paveyaho-agimiu, ge i ola al oV ama ni paveyaho-agima. Yehoba ni ginol ola o, sauga ebo Babala Yeisu ni masalem labulabumwa alonau ge wana aneloseyau gasigasisel. 8 Ginebi ge ginaha tautauina ni nem, ge bolo oV Yehoba hi towani ge oV wala Babala Yeisu Wasana Waiwaisana nige hi hehenapu-an oV ali lahi ni pek. 9 Ali lahi te oV apapanak mihomihotina nihi pwawa. Ali bwaga ni gan Babala manininaa ge wana gasisi wawasana mwananalina elana. 10 Bugul bolo ya nihi gan lan toto Babala ni sikalim, inoke wana gamagalau bwabwalel, heliya gamagalau gegewel bolo hi abulilek elana, nihi awa wasawasa-an ge nihi awatauwan. He komiu al ge iyoho to boda o gamwanaa, kaiwena oV {wasa toto ha wasaan eliyamiu} ku abulilek-an.
11 OV {Bugul bolo o} ha nuwatuagil inoke sauga gegewena ha awaawanun kaiwemiu. Ha awanun te Yehoba ni labemiu ge bosowaimiu yawal toto kaiwena ge i yogaagimiu, elana nuku nanawaa. Ha awanun te wana gasisi eliyana ni labemiu, inoke oV {waisi toto nuwamiu nuku ginol ge tuwalali waiwaisana toto i neem wami abulilek elana} nuku awaawaginol. 12 Ha awanun ola to, inoke komiu kaiwemiu gamagalau oV wala Babala Yeisu alana nihi awa wasawasa-an, ge iya ni pawasawasa-agimiu. Toto ya i neem wala Yabowaine ge wala Babala Yeisu Keliso wali mulolu elana.

- 2 TESALONAIKA
- ←
- 1
- →

© 1947, 1997, 2011 The Bible Society of Papua New Guinea