- TUWALALI
- ←
- 5
- →

5
Ananaiyasi ge Sapaila Hi Kakawi
1 Tau etega alana Ananaiyasi, alona ge lagona Sapaila oV wali bilibili hi palian inoke oV manina hi ahe. 2 Ali toto labui oV wali nuwatu hi pamaisena, inoke tau oV mani awalehina i kukuhikan ge oV awalehina i na i pek apostolowau elal.
3 Pita i baek Ananaiyasi elana i ba, “Hauna kaiwena Seitani oV atem i pakalaopop ge oV wam nuwatu i logugui-an inoke oV Yayaluwa Bwabwalena u kakawe? U kite, oV wam bilibili molana awalehina iyaka u ahe totom kaiwem. 4 Sauga bilibili o i minaa eliyam, he owa u logugui-an. Iyaka u palian, he manina owa wam mani. I bwe ge u nuwatu oV kakawi nu ginol tage oV mani gegewena te u pwatanim? OV Ama nige u kakakawema, yaa oV Yehoba te u kakawe.”
5 Sauga Ananaiyasi oV baaba o i hago, inoke i sogu ge i aliga. Inoke gamagalau gegewel bolo oV wasa o hi hago hi lovakun nabi. 6 Yaka hevalau hi lut, oV tuwana hi os ge hi kalivai tagilan, hi na hi teli salaiya.
7 Sauga ana yapu i ola auwa eton abwe Sapaila i na i tuk, nige i aatena te lagona iyaka i yaomal. 8 Abwe Pita i nel elana i ba, “U ba bubun eliyau, alom ge lagom Ananaiyasi wami bilibili molana iyai ya e?”
OV Anana i lahe i ba, “Ibwe, gegewena iyai ya te.”
9 Inoke Pita i baek elana i ba, “Ga i ola ge alom lagom ku nuwatu tage oV Babala Yayaluwana nuku kakawe ge nige oV lahi nuku pwapwawa? U kite, bolau bolo hi na oV lagom hi teli salaiya, heliya iyahe te hi nenem, nasi owa al nihi kalivaiwa.”
10 Sauga o elana i sogu, i tala Pita aenaa ge i aliga. Yaka hevalau hi nem hi tuk, hi kite iyaka i aliga, inoke hi kaval tagilan ge hi na hi teli lagona labenaa. 11 Inoke toabulilek bwalibwaligel ge bolo al oV wasa o hi hago hi lovakun nabi.
Apostolowau OV Tokasiyebwa Hi Gewi Hi Pwamolol
12 Apostolowau oV {ginol yawiyawi ge abanuwa ahi i gewi} hi ginolil gamagalau mataliyaa. Sauga gegewena toabulilek gegewel nihi migogo Limi Bwabwalena labena etega elana, oVR alana hi tun “Solomon wana Epanapana.” 13 Gamagalau getogal hi lovakun nige hi nonoek toabulilek ali boda elana, yaa gamagalau gegewel oV toabulilek hi awatauwagil ge hi awa wawaisi-agil. 14 Inoke toabulilek ali boda i bwatabwata ya, kaiwena bolau ge yowau hi gewi hi abulilek Babala elana. 15 Gamagalau oV apostolowau wali tuwalali hi kite, yaka hi na oV tokasiyebwa hi ahel ge hi pwatanim kamwasaa, oV abaliya hi yao ge hi pakenol, inoke sauga ebo Pita ni nawanawa ge liguligumwina ni tupa elal, yaka nihi molu. 16 Gamagalau hi gewi hi noem awan kekeisi bolo hi minaa Yelusalema labenaa, inoke oV {tokasiyebwa ge bolo yayaluwa bibikel hi ulutuk elal} hi pwatanik apostolowau elal ge oV gegewel hi pwamolol.
OV Apostolowau Hi Pakotil yaa abwe Hi Sokalil
17 Topowon bwabwatal wali tohouwa alonau ge ana tolabe gegewel, heliya hi neem boda Sadiusi, oV apostolowau hi lamwa pulowanagil, 18 inoke hi libil ge hi na hi telel dela. 19 Yaa bulina Babala wana anelose etega i na oV del ana nog i pwela, inoke oV apostolowau i en tagilagil. Abwe i baek elal i ba, 20 “Ku nok, ku na ku talmilila Limi Bwabwalena gamwanaa, inoke oV yawal vavaluna wasana nuku wasaan bubun gamagalau elal.”
21 Mweluluga kekeisi inoke hi ginol i ola anelose wana baaba eliyalil, hi na hi ulutuk Limi Bwabwalena gamwanaa ge hi telipuna hi panpankiti gamagalau elal.
Abwe topowon bwabwatal wali tohouwa alonau ge ana tolabe hi nem ge oV Yudiya wali tologugui gegewel hi yogaagil wali nogogo kaiwena, yaka oV gamagalau enuna hi patunal hi na dela tage oV apostolowau nihi enil. 22 Yaa sauga hi na hi vin dela, nige oV apostolowau hi pwapwawal. Inoke hi sikal ge hi na hi wasa tologugui elal hi ba, 23 “Sauga ha na ha vin dela, ha kite oV nog hi kaus bubun, oV tomatahikan al ha kitel iyoho hi taltalmilil nog elana, yaa sauga oV nog ha pwela ge ha ulutuk, apostolowau nige hi gagan.” 24 OV Baaba o hi hago inoke topowon bwabwatal ge Limi Bwabwalena ana pulisiman wali tohouwa nuwaliya i gewagewa, hi ba, “Heliya eba ga? Hauna gun abwe ni gan?”
25 Abwe tau etega i na elal ge i ba, “Apostolowau bolo ku telel dela, heliya iyoho to hi talmilil Limi Bwabwalena gamwanaa ge hi panpankiti gamagalau elal.” 26 Sauga o elana Limi Bwabwalena ana pulisiman wali tohouwa, alonau ge wana boda enuna, hi na oV apostolowau hi ahel ge hi pwatanik tologugui elal. He hi na hi ahel kekeisi kekeisi, nige oV tuwaliya hi eemutan, kaiwena hi lovakun ebo nasi gamagalau nihi huga elal ge nihi loipatagil.
27 Sauga oV apostolowau hi ahel ge hi pwatanik Yudiya wali tologugui elal, hi na hi pamililil mataliyaa inoke topowon bwabwatal wali tohouwa i baek elal i ba, 28 “Iyaka ha lopwalimiu nabiyan bahi oV Yeisu alana nuku papaatena-an. Yaa bwagana ha lopwalimiu, komiu iyaka oV wasa ya ku palelu Yelusalema gamwanaa, nunuwamiu hot nuku wolema tage ama oV tau ya ha lopaaliga.”
29 Pita ge alonau oV anana hi lahe hi ba, “Yehoba heiya te oV anana naha hago houwan, mulaa abwe gamagal. 30 Tubulau wali Yabowaine oV Yeisu i palutem yaomala, toto ku pakuki kolos elana ge ku lopaaliga. 31 Yehoba iyaka i teli heyan i minaa nimana labena awonaa, iya wala Tohouwa ge wala Topwamwal. Inoke Yeisu eliyana bosowaina Isileli oV wali gegi ana en nihi pek ge Yehoba oV wali gegi ni nuwayoho. 32 Ama oV bugul ya ha atena inoke oV wasana ha wasawasa-an, i ola al Yayaluwa Bwabwalena, toto Yehoba i pek gamagalau elal bolo wana baaba hi hago.”
33 Yudiya wali tologugui oV wali baaba o hi hago, inoke hi huga nabi ge nuwaliya oV apostolowau nihi lopaaligal. 34 Yaa avaliya etegana alana Gameliyel, iya i wali boda ge Logugui ana topanpankiti, i ola al gamagalau gegewel hi awatauwan, i lut inoke i ba oV apostolowau nihi enil nihi tagil noleleya sauga kekeisi. 35 Inoke abwe i baek wana pan tologugui elal i ba, “Isileli gamagaliliyau, ku nuwatu bubun, mulaa abwe oV bolau ya ali logugui nuku ginol. 36 Valila Teudasi i masal ge i ba tage iya tohouwa bwabwatana etega. OV Wana boda i ahel ali gewi po handeled (400), yaa abwe hi lol ge i aliga, yaka ana tototoulil hi tatawaliwali inoke wana boda i mowasi ge nige al hi gagan. 37 Mulaa abwe Yudasa etegana, toto gagama Galili, i masal, sauga toto oV Loma gamagalau ali gewi hi ahe ge oV alaliya hi leli lowan alan ana buki elana. Yudasa oV {gamagalau hi gewi} i ahel ge i nulil, yaa iya al hi lol ge i aliga, yaka ana tototoulil hi tatawaliwali. 38 Inoke sauga ya na baewa eliyamiu, bahi oV bugul etega nuku giginol bolau ya elal. Ku sokalil ya, kaiwena ebo totoliya ya wali nuwatu elana ge oV bugul ya hi awaawaginol, he abwe ni mowasi. 39 Yaa ebo nuwatu o i neem Yehoba elana, nige bosowaimiu oV bolau ya nuku lopwalil. He nasi abwe totomiu nuku atena age ku haveyan Yehoba elana.”
40 OSV Gameliyel wana baaba alonau hi yaliyaya-an, inoke oV apostolowau hi yoga tukagil ge hi nibihil, hi baek elal bahi oV Yeisu alana nihi babaunan al, inoke abwe hi sokalil. 41 Yaka apostolowau oV tologugui hi eguluwagil, ginebi ge wali yaliyaya bwabwatana, kaiwena Yehoba wana nuwatu i ola heliya bosowailiya Yeisu alana kaiwena oV lomwan nihi pwawa. 42 Lan maisena ge maisena Limi Bwabwalena elana ge gamagalau wali limiya, hi panpankiti ge oV wasa waiwaisana hi papaatena-an, hi ba, “Yeisu iya Mesaiya.”

- TUWALALI
- ←
- 5
- →

© 1947, 1997, 2011 The Bible Society of Papua New Guinea