- TUWALALI
- ←
- 6
- →

6
OVR Bolau Seben Hi Hilel Apostolowau ali Tolaba
1 Toabulilek ali pwahin iyaka i bwabwata heheya, inoke sauga o elana bolo hi papana k hi lovehawol bolo hi papana Yudiya kaiweliya, hi ba, “Lan maisena ge maisena ebo oV aanan ku guguyau abuabulau elal, oV ama wama abuabulau nige ku nunuwahikagil.” 2 Inoke apostolowau ali toto elulutega eluwa oV toabulilek hi yogaagil ge hi ba, “Nige bosowaina oV Yehoba wana baaba ana papaatena naha towani ge aanan kaiwena naha tuwalali. 3 Talimeyau ge numeyau, gamwamiwa oV bolau ali toto seben nuku hilel, bolo oV Yayaluwa Bwabwalena ge siba hi kalaopopwi, ge oV tuwalali ya naha pek elal nihi matahikan. 4 Inoke ama oV wama sauga bwalibwaligena naha talamwan awanun kaiwena, ge i ola al Yehoba anana ana papaatena kaiwena.”
5 Toabulilek ali pwahin gegewel oV apostolowau wali nuwatu hi yaliyaya-an, inoke oV gamagalau bolo ya hi hilel: Sitibeni, iya toabulilek hot ge oV Yayaluwa Bwabwalena i kalaopopwi, Pilipi, Polokolas, Nikano, Timon, Pamenas ge Nikolas, iya gagama Antiyok yaa valila i abulilek Yudiya wali tapwalolo elana. 6 OV Bolau ya hi pamililil apostolowau mataliyaa, yaka apostolowau hi awanun kaiweliya ge oV nimaliya hi teli kokowaliyaa, yaka hi pwabwabwalena-agil tuwalali kaiwena.
7 Yaka OSV Yehoba anana gamagalau hi gewi hi abulilek-an. Inoke toabulilek ali pwahin Yelusalema elana iyaka i bwabwata heheya, ge topowon hi gewi al oV wasa waiwaisana hi hago ge hi abulilek-an.
OV Sitibeni Hi Yowan
8 Inoke Sitibeni, iya oV {Yehoba wana mulolu ge wana gasisi} i kalaopopwi, oV ginol yawiyawi ge abanuwa ahi i ginolil gamagalau mataliyaa. 9 Inoke gamagalau enuna oV Sitibeni hi pihigelgel-an, heliya hi minaa Yudiya wali tapwalolo ana pwahin etega oVR alana hi tun “Sokasokalima”, hi neem panuwa Sailini ge Aleksendaliya. Heliya ge Yudiya enuna al, bolo hi noem labi Silisiya ge Eisiya, avaliya ge Sitibeni hi awabalgig. 10 Yaa nige bosowailiya oV Sitibeni nihi ba pakokove, kaiwena wana baaba sisibana i neem Yayaluwa Bwabwalena elana. 11 Inoke hi na oV gamagalau enuna nuwaliya hi gove sumel, hi ba, “Nuku na nuku ba ola hiwe, ‘Ama ha hago, wana baaba eliyana oV Mosese ge Yehoba i teli lowagil.’ ”
12 Baaba ya kaiwena oV gamagalau hi pahugal nabiyan, i ola al tohouwa ge Logugui ana topankite. Yaka hi na oV Sitibeni hi yowan ge hi pwatanik Yudiya wali tologugui bwabwatal elal. 13 Inoke oV gamagalau enuna hi ahel hi en tukagil ge oV ba kakakawi enuna hi baunan hi ba, “Tau ya sauga gegewena oV wala Limi Bwabwalena ge Mosese wana Logugui i sinaliagil. 14 Ha hago i ba tage Yeisu gagama Nasaleta oV Bwabwalena ya ni pasamwalekaleka, ge oV [wala mumuga paganina toto i noem Mosese elana], tage ni pil ge oV getogal ni teli.”
15 Tomigogo o gegewel oV mataliya hi lipwatanek Sitibeni elana, inoke oV maninina hi kite ana awa i ola anelose etega maninina.

- TUWALALI
- ←
- 6
- →

© 1947, 1997, 2011 The Bible Society of Papua New Guinea