- MATAIYO
- ←
- 8
- →

8
Yeisu OV Tolepelo Etega I Pwamolu
(Mak 1:40-45; Luke 5:12-16)
1 Sauga Yeisu i loem oyaa, boda bwabwatana hi toulil. 2 Tolepelo etega i nem i loepwakoku Yeisu awonaa inoke i ba, “Babala, ebo nuwam, i bosowaina nu abubunau.”
3 Yeisu OV nimana i paelu OV tau i pihikan, yaka i ba, “E, nuwau. Tuwam ni waisi!” Inoke sauga o ana lepelo i mowasi. 4 Yaka Yeisu i baek elana i ba, “Bahi OV gamagal etega wana wasa nu pepek. U nok u na ga topowon elana ge OV tuwam ni hile. OV Bwasumu ni powonan Yehoba elana, ni ola Mosese wana logugui, inoke gamagalau nihi atena tunahot tuwam iyaka i waisi.”
Yeisu OV Gagama Loma Etega wana Totuwalali I Pwamolu
(Luke 7:1-10)
5 Sauga Yeisu i ulutuk Kapeniyama, Loma wali tolohaveyan ali tohouwa etega i nem Yeisu elana ge i awanun labe kaiwena. 6 I ba, “Babala, no totuwalali iyoho i kenukenu limiya, tuwana i elolol ge i lomwan nabi.”
7 Yeisu i baek elana i ba, “Ta nok ta na na pwamolu.”
8 Tohouwa oV Yeisu anana i lahe i ba, “Babala, bahiwa. Kaiwena nau nige no waisi i gagan ge tage na ahewa nu nem no limiya. Nu ba ya, inoke no totuwalali ni molu. 9 Ya atena bosowaim nu ginol ola, kaiwena nau ya minaa no tonowakau bwabwatal wali logugui gabulanaa, ge gabulawa no tolohaveyan hi gan. Ebo na ba etegana elana, ‘U nok,’ inoke ni nok, ge ebo na ba etegana al elana, ‘U nem,’ inoke ni nem. Ge ebo na baek no totuwalali elana, ‘OV Toto ya u ginol,’ inoke ni ginol.”
10 Sauga Yeisu OV baaba o i hago, inoke nuwana i ahe, yaka i baek bolo hi tatauliulil elal i ba, “Ya ba tunahot eliyamiu, nige OV gamagal etega ya pwapwawa Isileli gamwaliyaa wana abulilek ana bwata i oola te tau ya. 11 Na ba eliyamiu, gamagalau nihi gewi nihi neem sabwelu i heheya ge i lolobeka inoke Yehoba wana abalogugui elana avaliyau Abalahama, Aisake ge Yakobo nihi misiyo ge nihi anan. 12 Yaa OV Isileli, bwagana tage heliya abalogugui gamagaliliyau, nasi nihi alitagil-agil gogouwa, yaka nihi kahikahin ge niniliya ni alavekilal.”
13 Inoke Yeisu i baek tolohaveyan ali tohouwa elana i ba, “U sikal! Nasi na ginol ni ola wam abulilek.” Inoke sauga o wana totuwalali i molu.
Yeisu OV Gamagalau Hi Gewi I Pwamolol
(Mak 1:29-34; Luke 4:38-41)
14 Sauga Yeisu i na Pita wana limiya, i kite Pita yawana nevenak i kenukenu, i kasiyebwa tuwana i waiwai. 15 OV Nimana i pihikan yaka tuwana waiwaina i mowasi, inoke i lut ge OV aanan i ginol i pek Yeisu i anan.
16 Sabwelu i lobek inoke OV bolo yayaluwa bibikel hi ulutuk elal, hi gewi hi pwatanim Yeisu elana. I ba ya inoke yayaluwa bibikel hi tagil, ge OV tokasiyebwa gegewel i pwamolol. 17 I ginol ola inoke palopita Aiseya wana baaba i tabwa tunahot, i ba, “Iya OV ala kasiyebwa i ahe yoho ge OV ala gila i kalivai.”
Gamagalau Enuna Tage Hi Totoulil
(Luke 9:57-62)
18 Sauga Yeisu i kite boda hi mipainan, yaka i ba wana tohago elal nihi alupanet nihi na labena etega al. 19 Logugui ana topankite etega i nem elana ge i ba, “Topankite, hapanuwa nu noek, nasi na touliliwa.”
20 OSV Anana Yeisu i lahe i ba, “Wanuka bekikina ali gol i gan, ge bwasumu bolo hi youyou hawawala ali vata i gan, yaa nau Gamagal Natuna nige no abamina i gagan ge na kenuwa.”
21 Tau etega al, iya Yeisu wana tohago, i baek elana i ba, “Babala, u talamwagau na na ga na matamatan nam ni yaomal ge na teli, abwe na touliliwa.”
22 Yaa Yeisu i baek elana i ba, “U toulilau. Toyaomal abwe OV wali toyaomal nihi teli.”
Yeisu OV Mana ge Bagol I Pabakuhol
(Mak 4:35-41; Luke 8:22-25)
23 Yeisu i gaiha wagaa yaka wana tohago hi heulil, inoke hi kuki. 24 Sauga kekeisi mana gasigasisena i towa hogaa inoke bagol i hol likalika waga gamwanaa. Yaa Yeisu i kenu. 25 Yaka wana tohago hi na oV Yeisu hi palut ge hi baek elana hi ba, “Babala, u pwamwalima! Kelaubwa naha yaomal te!”
26 Inoke oV analiya i lahe i ba, “Hauna kaiwena ku lovakun? Wami abulilek nige i bwabwata.” Inoke i lut i talmilil ge i ba mana ge bagol nihi bakuhu, inoke i laumwal hot.
27 Gamagalau oV nuwaliya hi ahe ge hi ba, “Hauna kaba gamagal e? Bwagana mana ge bagol, oV anana hi hago.”
Yeisu OV Yayaluwa Bibikel I Patunal Hi Na Hi Ulutuk Bobu elal
(Mak 5:1-20; Luke 8:26-39)
28 Sauga Yeisu oV hoga i alupanet-an i na i tan Gadala wali labiya, oV bolau labui i pwawal hi tagilem salaiya. Yayaluwa bibikel hi holaviya elal, inoke wali pagan i nak hot, nige bosowaina gamagalau nihi nanawaa kamwasa o eliyana. 29 Yaka hi yogayoga hi ba, “Yehoba Natuna owa, nasi ga nu ginol ola-agima? Age nuwam nu lahema? Yaa nige lahi ana sauga i oola te.”
30 Bobu ali yawi bwabwatana hi miminaa to hi anan, nige ali bwaga i yayapu. 31 Inoke yayaluwa bibikel hi awanun Yeisu elana hi ba “Ebo nu patuna owaowa-agima, nu patunama naha ulutuk bobu eliyalil.”
32 Yaka i baek elal i ba, “Ku egon!” Inoke hi tagil ge hi ulutuk bobu eliyalil. Yaka bobu ali yawi gegewel hi patalelu loek labilabiya, hi na hi lau hogaa ge hi unun.
33 Bolo oV bobu hi matahikagil etimwawa hi patalelu hi na panuwaa inoke oV bugul gegewena hi wasaan, ge hi wasaan hauna i masal bolau eliyalil, bolo yayaluwa bibikel hi miminaa elal. 34 Yaka gamagalau gegewel hi tagilem panuwaa oV Yeisu nihi kite. Sauga hi kite, hi awanun gagasisi elana tage oV wali labi ni eguluwan.

- MATAIYO
- ←
- 8
- →

© 1947, 1997, 2011 The Bible Society of Papua New Guinea