- MATAIYO
- ←
- 17
- →

17
Yeisu ana Awa Gegetogana I Masal
(Mak 9:2-13; Luke 9:28-36)
1 Lan esiwa (6) i mowasi, inoke Yeisu oVR tohago eton i ahel, Pita, Yemesa alona ge talina Diyon, alonau hi na hi ha oya mihahaina elana, heliya ya. 2 Inoke ana awa gegetogana i masal mataliyaa. Maninina i namanamal i ola sabwelu ge ana kaliko i wawakeki hot ge i namanamal. 3 Inoke tohago eton hi kite Mosese ge Ilaitiya hi masal, avaliya Yeisu hi liwaliwan.
4 Yaka Pita i baek Yeisu elana i ba, “Babala, i waisi te kila iyehe ee. Ebo nuwam, inoke oV gonu eton na ginolil, etegana owa, etegana Mosese, ge etegana Ilaitiya.”
5 Sauga Pita iyoho i baaba, yaka yaluyalu namanamalina i pahabobol, inoke anan etega i neem yaluyaluwa i ba, “Toto ya natu nunuwanina hot; ya yaliyaya nabiyan iya kaiwena. Nuku laegan elana!”
6 Sauga tohago oV anan ya hi hago, yaka hi lovakun nabi ge oV maniniliya hi pwabun sumek bilibiliya. 7 Yeisu i nem eliyalil, i pihikagil ge i ba, “Ku lut. Bahi lovakun.” 8 OV Mataliya hi lihin, yaa nige oV gamagal etega hi kikite, Yeisu maisena ya.
9 Sauga hi laulau oyaa, inoke Yeisu i baek elal i ba, “Bahi oV gamagal etega wana wasa nuku pepek bugul toto ku kikite kaiwena, ana siga Gamagal Natuna ni lutem yaomala.”
10 Inoke tohago oV Yeisu hi neli hi ba, “Hauna kaiwena Logugui ana topankite hi ba tage Ilaitiya ni nem houwa, mulaa abwe Mesaiya ni nem?”
11 Yeisu oV analiya i lahe i ba, “Tunahot Ilaitiya ni nem houwa, inoke oV bugul gegewena ni abubun. 12 Yaa na baewa eliyamiu, Ilaitiya iyaka i nem haba, yaa gamagalau nige hi aatena, inoke oV {bugul bolo hi nuwatuan} hi ginol ya eliyana. I ola al, nau Gamagal Natuna abwe nihi palomwanagau.”
13 Inoke tohago hi atena age Diyon Tobabitaiso bana te ge i ba, “Ilaitiya iyaka i nem haba.”
Yeisu OV Tokikiuha Etega I Pwamolu
(Mak 9:14-29; Luke 9:37-43a)
14 Sauga hi sikal hi na boda elal, yaka tau etega i nem Yeisu elana, i loepwakokuwa manininaa 15 ge i ba, “Babala, oV natu nu atilomwan-an. I kikikiuha ge i nuwaleyan hot. Sauga i gewi ni sogu ginaha elana o ebo wewel elana. 16 Ya pwatanim wam tohago elal, yaa nige bosowailiya nihi pwamolu.”
17 Yaka Yeisu i ba, “Ee komiu, nige wami abulilek i gagan ge oV nuwatu gegewena ku pil getogaan! Yaka sauga i yapu te alowau komiu ta miminaa e! Paehila na palahikan kaiwemiu? oV Geman ku pwatanim elau.” 18 Yeisu i baek yayaluwa bibikena elana inoke i tagil, ge sauga o geman i molu.
19 Inoke tohago heliya ya hi nem Yeisu elana ge hi neli hi ba, “Hauna kaiwena ama nige bosowaima naha ba ge yayaluwa bibikena ni tagil?”
20 OV Analiya i lahe i ba, “Kaiwena nige wami abulilek i bwabwata. Ya ba tunahot eliyamiu, ebo wami abulilek i gan, bwagana wana kekeisisi ni ola ebwakil toto masted pwatumwina, bosowaimiu nuku baek oya ya elana nuku ba, ‘OV Abam u miluwai, u na huwo,’ yaka ni ginol ola. Ebo wami abulilek i gan, nige bugul etega i pupulowan tage nige bosowaimiu nuku ginol. 21 Yaa yayaluwa bibikena ololana o nige bosowaina ta ba ni tagil, iyai te ebo ta awanun ge oV galebu ta palahikan awanun o kaiwena.”* Buki ana toleli papanet, bolo houhouwel, enuna puna 21 ana baaba hi leli, enuna nige hi leleli.
Yeisu I Baaba al wana Yaomal kaiwena
(Mak 9:30-32; Luke 9:43b-45)
22 Sauga tohago hi nem hi migogo Galili elana, inoke i baek elal i ba, “OV Gamagal Natuna kelaubwa abwe nihi talamwan gamagalau nimaliyaa, 23 inoke nihi lopaaliga ge lan etonina elana abwe ni lut al.” Yaka tohago nuwaliya i nak nabi.
Limi Bwabwalena ana Takis ana Pwapwamola Bana
24 Sauga Yeisu alonau wana tohago hi nem Kapeniyama, Limi Bwabwalena ana takis ana toahi hi nem Pita hi neli hi ba, “Age nige wami topankite oV Limi Bwabwalena ana takis i pwapwamola?”
25 Pita oV analiya i lahe i ba, “Nigeya! He i pwapwamola.”
Yaka Pita i na i ulutuk limiya. Nigeya ga oV baaba etega i babaunan, inoke Yeisu i ba houwa i ola, “Saimon, wam nuwatu ga i ola? Panayawi ana kin oV takis hi aaheya henalau elal—tutuliyau elal o ebo gamagalau getogal elal?”
26 OSV Anana Pita i lahe i ba, “Gamagalau getogal elal.”
Yaka Yeisu i ba, “He inoke nige bosowaina kin natunau oV takis nihi pwamola. I ola al, nau binimala bahi oV takis na pwapwamola Nam wana limi kaiwena. 27 Yaa bahi oV Limi Bwabwalena ana takis ana toahi ta papahugal. He u nok u na hogaa ge oV am yawon nu alipalo. OV {Moti toto nu kos houwan} nu ahe, oV gamwana nu pitanal, inoke oV mani nu pwawa ana bwata i bosowaina wala takis. Nu ahe nu na oV owa ge nau wala takis nu pwamola.”

- MATAIYO
- ←
- 17
- →

*17:21: Buki ana toleli papanet, bolo houhouwel, enuna puna 21 ana baaba hi leli, enuna nige hi leleli.

© 1947, 1997, 2011 The Bible Society of Papua New Guinea