- 2 TESALONAIKA
- ←
- 2
- →

2
Logugui ana Tohewa Likalika Bana
1 Talimeyau ge numeyau, nuwama sauga ya naha baaba wala Babala Yeisu Keliso wana sikalim kaiwena ge Yehoba ni bugul heyagila Yeisu elana. 2 Ebo oV baaba etega ku hago tage Babala wana lan sikalim iyaka i mowasi, he bahi etimwawa nuwamiu ni lalabui ge bahi nuku nuwanuwatu nabi. Tabam gamagal etega i ba ola to wana ba palopisai gamwanaa o ebo wana papaatena gamwanaa, o tabam hi ba tage ama ha ba ola leta etega gamwanaa. 3 He bwagana ga nihi ba ola, bahi gamagal etega ni kakakawemiu. Babala wana lan ana sauga nigeya ga ni vivin, ana siga gamagalau nihi gewi nihi awatautau Yehoba elana ge logugui ana tohewa likalika ni masal, iya ana abapwamowasi ni lau Gehena. 4 OSV {Hauna gun ebo gamagalau hi awa yabowaine-agil o ebo hi kululu elal}, iya ni pihigelgel-agil, ge totona ni teli heyan tage i bwata lakel. I ola al, ni na ni misiyowa Yehoba wana Limi Bwabwalena gamwanaa ge totona ni ba, “Nau Yehoba.” 5 Tab ku nuwahikan sauga ya miminaa eliyamiu oV {bugul bolo ya} iyaka ya baunan haba eliyamiu?
6 Ge ku atena te sauga ya logugui ana tohewa likalika o ana tokukuhikan etega iyoho i gan ge bahi ga ni mamasal ana siga wana sauga hot ni pwawa. 7 Bwagana logugui ana hewa likalika paganina iyoho i tuwatuwalali susumi panayawi eliyana, yaa oV ana tokukukuhikan* Buki ana totalisi wali nuwatu i gewi logugui ana hewa likalika paganina ana tokukukuhikan kaiwena. Yaa hi gewi hi ba tokukukuhikan heiya Yayaluwa Bwabwalena ge wana tuwalali panayawiya ekelesiya eliyana. iyoho ya i kukuhikan bahi ga ni mamasal hot. Iya iyoho i kukuhikan ana siga Yehoba ni ahek yoho, 8 inoke sauga o logugui ana tohewa likalika ni masal. Yaa sauga Babala Yeisu ni nem, awana leuleuina eliyana oV gamagal o ni pakokove, ge wana masal mwananalina namanamalina eliyana ni apapanak-an. 9 Logugui ana tohewa likalika ni masal ge oV wana gasisi ni aheya Seitani elana. Inoke oV ginol yawiyawi ge abanuwa ahi tomaha ona ni ginolil ge eliyana oV gamagalau ni kakawel. 10 Pagan nanakina ana kakakawi eliyana oV {gamagalau bolo hi nanawa yaomal kaiwena} ni paonal. Heliya nihi yaomal, kaiwena oV {baaba tutunahotina toto tage ni pwamwalil} hi towani ge nige hi yayaliyaya-an. 11 Toto o kaiwena Yehoba oV nuwaliya ni pagewagewa hoti ge oV kakawi nihi abulilek-an. 12 Inoke oSV {gamagalau gegewel bolo oV baaba tutunahotina nige hi aabulilek-an ge oV pagan nanakina hi yaliyaya-an}, Yehoba ni pakotil ge oV ali lahi ni baunan.
Nuku Talmilil Gagasisi
13 Talimeyau ge numeyau bolo Babala i nunuwana-agimiu, bosowaima hot kaiwemiu sauga gegewena naha ba mulolu Yehoba elana, kaiwena abatelipuna elana i hilemiu ge oV pwamwal nuku pwawa. Yayaluwa Bwabwalena i teli getogaagimiu komiu Yehoba wana gamagalau ge komiu oV baaba tutunahotina ku abulilek-an, inoke eliyana Yehoba i pwamwalimiu. 14 Ama oV Wasa Waiwaisana ha papaatena-an eliyamiu, inoke eliyana Yehoba i yogaagimiu ge ku nem elana i pwamwalimiu, inoke wala Babala Yeisu Keliso wana wasawasa eliyana ni pawasawasa-agimiu. 15 He talimeyau ge numeyau, nuku talmilil gagasisi ge oV {panpankiti bolo ha pewa eliyamiu, ebo awameya o ebo leta gamwanaa}, nuku kukuhikan.
16-17 Ha awanun wala Babala Yeisu Keliso ge Yehoba Tamala oV atemiu nihi pamatuwa, ge nihi pagasisi-agimiu sauga gegewena oV tuwalali waiwaisana nuku awaawaginol ge oV baaba waiwaisana nuku baubaunan. Yehoba i nunuwana-agila ge wana mulolu bwagabwaga eliyana oV atela i pamatuwa sauga gegewena nige ni momowasi. I ola al, oV waisi iyaka i lovivina-an kaiwela, inoke alona wala atimatuwa ta matamatan kaiwena.

- 2 TESALONAIKA
- ←
- 2
- →

*2:7: Buki ana totalisi wali nuwatu i gewi logugui ana hewa likalika paganina ana tokukukuhikan kaiwena. Yaa hi gewi hi ba tokukukuhikan heiya Yayaluwa Bwabwalena ge wana tuwalali panayawiya ekelesiya eliyana.

© 1947, 1997, 2011 The Bible Society of Papua New Guinea