- KOLOSE
- ←
- 2
- →

2
1 Nuwau nuku atena te ya logasisi nabi kaiwemiu, alomiyau ge toabulilek bolo hi minaa Leodisiya ge gamagalau gegewel al bolo nige sauga etega oV maniniu hi kikite. 2 No logasisi puna kaiwena nuwau yayaluwamiu ni gasisi, ge wami boda ni maisena kaiwena ku penunuwana-agimiu. I ola al nuwau oV nuwatu sasapona nuku gogomwaui ge oVR Yehoba wana nuwatu misusumena puna nuku atena, he puna o heiya te Keliso. 3 Iya eliyana siba ge aatena gegewena hi ola gogomwau hi misumi kila kaiwela.
4 Ya ba ola o kaiwena nige nuwau gamagal etega wana liwan luluvena kaiwena ge ni kakawemiu. 5 Bwagana o bwaga i yapu eliyamiu, yayaluwa elana nau iyoho alowau komiu, inoke ya yaliyaya te ya kitemiu ku tuwalali toyawa ge ku abulilek gagasisi Keliso elana.
Nuku Matahikagimiu Gamagalau Enuna wali Panpankiti ge wali Logugui kaiweliya
6 Yawalimiu ana nawanawa Keliso Yeisu wala Babala eliyana ni olaolaek te iya wasana toto ku hago ge ku abulilek-an. 7 Ewahilimiu ni lau bubun iya eliyana ni ola ebwakil ewahilina i lau ge bilibili i kukuhikan, ge iya elana oV yawalimiu nuku tal ni gasisi. OV {Abulilek toto hi pankitemiu} nuku pihikan momol, ge sauga gegewena nuku ba mulolu nabiyan Yehoba elana.
8 Nuku matahikagimiu bahi gamagalau nihi papaonamiu wali nuwatu kakakawena elana toto nige enowana i gagan. Wali nuwatu o nige i neneem Keliso elana, yaa i neem tubuliyau wali panpankiti elana, ge i neem logugui ona elal bolo ali nuwatu i noek panayawi ya elana. 9 He nuku matahikagimiu ni ola to, kaiwena oSV {Yehoba yawalina ge wana pagan gegewena} Keliso i kalaopopwi ge i tabwa gamagal, 10 inoke Keliso eliyana komiu oV yawal waiwaisana ku kalaopopwi. He Keliso oV {yayaluwa ona bolo wali logugui ge wali gasisi gaganil} i bwata lakel.
11 Keliso eliyana oV gotomwa yoho paganina hot iyaka ku ahe. Gotomwa yoho paganina o nige i oola toto gamagalau hi giginol, yaa toto Keliso iya i ginol, he gegi paganina toto tuwamiu nuwana ana ahek yoho kaiwena. 12 Wami babitaiso eliyana alomiu Keliso ku aliga toyawa ge hi telemiu salaiya, inoke alomiu al ku lut toyawa. Yehoba i palutimiu kaiwena ku abulilek te Yehoba alona ge wana gasisi oV Keliso i palutem yaomala. 13 Valila oV gegi paganina ku awaawaginol ge komiu iyoho oV tuwamiu yawalina ku toutoulil, inoke yayaluwamiu iyaka i aliga. Yaa sauga ya alomiu Keliso Yehoba iyaka i palutimiu yawalimiu i gan, ge oV wala gegi iyaka i nuwayoho. 14 He oSV {wala gegi wasana alona ge Mosese wana Logugui ona} Keliso iyaka i leke yoho. OV Wala gegi wasana o i ahe egonan i na i tagahikanek kolos elana. 15 Ge oV {yayaluwa ona bolo wali logugui ge wali gasisi gaganina} i pakokovel, ge i papuluwawi-agil boda mataliyaa, he kolos elana i teli lowagil hi minaa gabulanaa.
16 Inoke bahi gamagal etega ni lologugui-agimiu hauna toto bosowaina nuku an o ebo hauna toto bosowaina nuku im, o ebo tapwalolo ana hagali ona kaiweliya, o ebo weikena vavaluna ana tapwalolo kaiwena, o ebo lan Sabwata kaiweliya. 17 Bugul bolo o heliya valila hi ola toto i nenem kakanununa, yaa sauga ya bugul hot iyaka i vin, iya Keliso. 18 Bahi nuku golugoluwa gamagalau elal bolo hi awa naknakagimiu ge hi ba tage nuku teli lowagimiu bwabwage ge nuku kululuek aneloseyau elal. Heliya pankite bolo hi kitel kaiweliya hi mimi liwaliwan, ge oV totoliya hi pahanaha-agil kaiwena wali nuwatu i noek panayawi nuwatuina elana. 19 Heliya nige al hi tutubwiek Keliso elana, iya ekelesiya kaununa. Iya oV tuwan bwalibwaligena i logugui-an ge i nubwe, inoke gabomwina tomaha ge tomaha hi tubwi pamaisena ge tuwan bwalibwaligena i siusiun i ola Yehoba wana nuwatu.
20 Alomiu Keliso ku yaomal toyawa, inoke nige al ku miminaa logugui gabulaliyaa bolo ali nuwatu i noek panayawi ya elana. Inoke ga i ola ge ku giginol i oola komiu panayawi ya gamagaliliyau ge oVR logugui ololal ya ku toutoulil, toto i ba: 21 OV Bugul han bahi nuku pipihikan! OV Aanan han bahi nuku aan! Bugul han bahi nimamiu ni nonoek! 22 He logugui o hi baaba bugul kaiweliya, bolo ta patuwalali-agil ge nige ali sauga i yayapu iyaka hi nak. Logugui o ge panpankiti o i neem panayawi gamagaliliyau elal. 23 Gamagalau enuna hi nuwatu tage logugui o ali nuwatu i sapu, kaiwena logugui o hi paatenala oV tapwalolo ana ginol ona ta ginolil, ta teli lowagila bwabwage ge oV tuwala ta papalomwani tapwalolo kaiwena. Yaa nige bosowaina nihi labela ge ta logugui-agila bahi ta oolak tuwala amnanina elana.

- KOLOSE
- ←
- 2
- →

© 1947, 1997, 2011 The Bible Society of Papua New Guinea