- DIYON
- ←
- 2
- →

2
Yeisu OV Wewel I Pil I Tabwa Oine
1 Lan eluwa i mowasi, abwe oV alolon hagalena etega hi ginola Galili awanina Kena elana. Yeisu hinana i nok hagali o elana, 2 ge oV Yeisu alonau wana tohago hi awanunil hi nok al alolon o elana. 3 Sauga oine i mowasi, inoke Yeisu hinana i baek elana i ba, “Iyaka nige wali oine etega al i gagan.”
4 Inoke Yeisu hinana oV anana i lahe i ba, “Nevenak, hauna kaiwena oV baaba ya u baunan elau? OV No sauga nigeya ga i pwapwawa.”
5 Yaka Yeisu hinana i baek totuwalali elal i ba, “Ebo oV hauna gun ni baunan eliyamiu, nuku ginol ola wana baaba.”
6 Mulaa abwe Yudiya nihi anan, oV nimaliya ge wali bugubugul nihi ul ni ola wali tapwalolo ana logugui, inoke toto o kaiwena oV ulubwal pat elana hi ginoliliya ali gewi esiwa (6) iyoho to, maisena ge maisena bosowaina wewel ni minaa gamwanaa ana bwata ni ola 100 lita.* Ta ba “ni ola 100 lita” o ebo ta ba “ni ola 25 galon.”
7 Yaka Yeisu i baek totuwalali elal i ba, “Wewel oV ku wage oV ulubwal nuku pakalaopopwil.” Inoke oV wewel hi wage ge oV ulubwal hi pakalaopopwil i na ana siga awaliyaa.
8 Yaka Yeisu i baek totuwalali elal i ba, “Sauga ya oV enuna ku wage ge ku na ku pek tau toto hagali i kauni elana.”
Yaka hi ginol i ola Yeisu wana baaba, 9 ge tau toto hagali i kauni oV {wewel toto Yeisu i pil ge i tabwa oine} i im bose. Nige i aatena te oine o ga i noem, yaa totuwalali bolo oV wewel hi wage hi atena. Yaka tau toto hagali i kauni oV toalolon melutauina i yogaan i nok elana, 10 ge i baek elana i ba, “Sauga gegewena oV oine amnana waiwaisana ta teli tagilan houwan, ge sauga gamagalau iyaka hi im nabiyan ge amnaliya i pwawa, inoke abwe oV {oine toto nige amnana i wawaisi hot} ta teli tagilan. Yaa owa nige u giginol ola. OV Oine amnana waiwaisana hot u kukuhikan ana siga sauga ya, abwe u teli tagilan.”
11 OV {Ginol yawiyawi toto ya Yeisu wana ginol yawiyawi houwan hot}, i ginola awan Kena elana labi Galili. Ginol o elana wana wasawasa i pamasal, inoke wana tohago hi abulilek-an.
Yeisu I Lopetaki Limi Bwabwalena elana
(Mataiyo 21:12-13; Mak 11:15-17; Luke 19:45-46)
12 Alolon hagalena enaa, yaka Yeisu alonau hinana, talinau ge wana tohago hi nok hi na Kapeniyama, inoke hi miminaa ga o lan enuna.
13 Sauga iyaka kelaubwa Yudiya wali Nopalegi Hagalena ana sauga, inoke Yeisu i nok i na Yelusalema. 14 Yeisu i na Limi Bwabwalena ana bakubakuwa, inoke oV gamagalau enuna i pwawal oV bulumakau, sipi ge bunibuni hi lolopalipali, ge enuna hi misiyo wali teibol elana ge oV mani hi lololopatal. 15 Inoke oV hihiu enuna i ahe oV enibinibi i ginol, ge eliyana oV gamagalau avaliyau wali bulumakau ge sipi i takel tagilagil Limi Bwabwalena tolinaa, ge oV mani ana tololopatal wali teibol i kukupapagena-an ge oV wali mani i tagakayakaya-an, 16 ge i baek bunibuni ali topalipali elal i ba, “OV Bugul bolo ya ku bugul egonagil! Bahi al oV Nam wana limi nuku giginol ni oola wami abamaket!” 17 Yaka tohago oV Buki Bwabwalena ana baaba hi nuwahikan, toto i ba, “Wam limi ana nunuwana i tau atewa i ola ginaha.”
18 Yaka Yudiya hi baek Yeisu elana hi ba, “He oV ginol yawiyawi etega u ginol naha kite, inoke naha atena tunahot Yehoba oV wam gasisi i pewa te oV ginol ya u ginol.”
19 Yeisu Yudiya oV analiya i lahe i ba, “Ebo oV Limi Bwabwalena ya nuku pasamwalekaleka, inoke lan eton elana na pamilil al.”
20 Yudiya oV Yeisu anana hi lahe hi ba, “Baliman ana gewi poti sikis te limi ya hi taltali, yaa owa u ba, ‘Lan eton elana na pamilil al.’ ” 21 Yaa Limi Bwabwalena toto bana ge Yeisu i babaa, he iya tuwana bana. 22 Inoke sauga i lutem yaomala, wana tohago oV wana baaba o hi nuwahikan, inoke oV Buki Bwabwalena ana baaba ge Yeisu wana baaba hi abulilek-an.
OSV Gamagal wali Nuwatu Yeisu I Atena
23 Sauga Yeisu iyoho Yelusalema Nopalegi Hagalena ana sauga elana, gamagalau hi gewi oV {wana ginol yawiyawi i ginolil} hi kite, inoke hi abulilek elana. 24 Yaa Yeisu nige i oolak elal ge i memelteli-agil, kaiwena oV gamagalau gegewel wali nuwatu i atena. 25 Nige tage wana aatena i kaubwa ge abwe gamagal etega oV wana wasa ni pek gamagalau wali nuwatu kaiwena, yaa i atena te hauna iyoho gamagalau ateliyaa.

- DIYON
- ←
- 2
- →

*2:6: Ta ba “ni ola 100 lita” o ebo ta ba “ni ola 25 galon.”

© 1947, 1997, 2011 The Bible Society of Papua New Guinea