- DIYON
- ←
- 13
- →

13
Yeisu wana Tohago OV Aeliya I Ul
1 Nopalegi Hagalena ana sauga iyaka i kelaubwa hot. Yeisu i atena te wana sauga iyaka i vin ge oV panayawi toto ya ni eguluwai ge ni sikal ni na Tamana elana. OV {Wana gamagalau bolo hi minaa panayawiya} i nunuwana-agil, inoke i nunuwana-agil nabiyan i na ana siga wana yaomal elana.
2 Yeisu alonau ge wana tohago heliya iyoho oV kokoyavi enona hi aanan. Seitani oV nuwatu iyaka i paulutuk-an Yudasa Isikaliyota Saimon natuna elana ge oV Yeisu ni wasaan. 3 He Yeisu i atena te Tamana oV gasisi ge bugul gegewena i teli nimanaa, ge i atena iya i neem Yehoba elana ge ni sikal al Yehoba elana. 4 Inoke oV aanan i lut luwan, oV ana kama toto yayapona i loho i teli, ge oV tawel i ahe i lataavan henuwaninaa. 5 Yaka oV wewel i holek mwaha etega elana, inoke i telipuna tohago oV aeliya i ulul ge oV {tawel toto i lataavana henuwaninaa} i ahe i pwapwamwagamwaga.
6 Sauga i ul vin Saimon Pita elana, yaka Pita i nel i ba, “Babala, nasi oV aeu nu ul?”
7 Yeisu oV Pita anana i lahe i ba, “Sauga ya oV hauna gun ya awaawaginol ana sapu nige u aatena, yaa bwaliga abwe nu atena.”
8 Pita i ba, “Bahiwa! Bahi sauga etega oV aeu nu uul.”
Yaka Yeisu i ba, “Ebo nige oV aem na uul, he nige al nu oola no tohago.”
9 Saimon Pita i ba, “Babala, ebo i ola o, he bahi oV aeu ya nu uul, yaa oV nimwau ge kokowau al nu ulil.”
10 Yeisu i ba, “Ebo gamagal etega ni highig, he tuwana bikena gegewena iyaka i mowasi. Inoke nige ni highig al, besena ya te oV aena ni ul. Komiu iyaka ku yanayana, yaa nige gegewemiu hot i oola.” 11 He Yeisu iyaka i atena te henala abwe ni wasaan, heiya te kaiwena i ba, “Nige gegewemiu hot ku yanayana.”
12 Sauga tohago oV aeliya i ulil haba, yaka oV ana kama yayapona i ahe i galoi al, inoke i na i misiyo al abanaa. Yaka i nel wana tohago elal i ba, “Tab ku atena oV hauna gun abwe ya ginol eliyamiu? 13 Komiu ku awa topankite-agau ge ku awa babala-agau, he ku ba bubun tei, kaiwena nau ya ola to. 14 He nau wami Babala ge wami Topankite oV aemiu iyaka ya ul, inoke komiu al oV alomiyau aeliya nuku ul. 15 OV Wami abagagayawa iyaka ya ginol, inoke nuku ginol ni ola no ginol eliyamiu. 16 Ya ba tunahot eliyamiu, totuwalali nige oV wana babala i bwabwata lake, ge elopapatuna nige oV ana topapatuna i bwabwata lake. 17 OV No ginol puna hot ana sapu iyaka ku atena, ge ebo nuku ginol ola, inoke oV ana yaliyaya nuku pwawa.
18 Yaa oV baaba toto ya baunan, nige gegewemiu bamiu i oola. He oV {bolo ya hilel} ya atenal. Yaa Buki Bwabwalena ana baaba ni tunahot, toto i ba, ‘Tau toto alou ha anan mwaha maisena elana, iya iyaka i pihigelgel elau.’ 19 He oV wami wasa ya pewa pahuwala te, inoke sauga ebo oV ginol o ni masal, yaka nuku abulilek te ‘Nau heiya te Nau.’* Diyon 8:24 ana epwamwananal paiya nu kite. 20 Ya ba tunahot eliyamiu, henala ebo oV {bolo ya patunal} ni atupahel, he i atupaheyau, ge henala ebo i atupaheyau, he oV {toto i patunau} i atupahe al.”
Tohago Avaliya Etega Abwe OV Yeisu Ni Wasaan
(Mataiyo 26:20-25; Mak 14:17-21; Luke 22:21-23)
21 Sauga Yeisu i ba ola o, inoke yayaluwana i pulowan nabi, yaka i ba masal ya i ba, “Ya ba tunahot eliyamiu, komiu etega abwe ni wasaagau.”
22 Tohago oV mataliya hi peluwaluwan-an avaliyau elal, nuwaliya i gewagewa nige hi aatena henala bana ge Yeisu i babaa. 23 He Yeisu wana tohago avaliya etega, toto i nunuwana-an nabiyan,* Tabam Diyon toto buki ya ana toleleli totona bana te i ba, “Yeisu wana tohago toto i nunuwana-an nabiyan.” i misiyowa Yeisu labenaa. 24 Saimon Pita matana i nok tohago o elana, inoke awana i palamwalamwaniu-ek elana tage oV Yeisu ni neli henala ge bana i babaa.
25 Inoke tohago o i gena nok Yeisu elana ge i nel i ba, “Babala, henala bana?”
26 Inoke Yeisu i ba, “Nasi oV beleid awahinena na paululowan mwaha gamwanaa na pahun ge na pek elana. He gamagalina iya.” Yaka oV beleid i pahun ge i pek Yudasa Isikaliyota Saimon natuna elana. 27 Sauga Yudasa oV beleid i ahe, inoke sauga o Seitani i ulutuk elana.
Yaka Yeisu i baek elana i ba, “Bugul toto tage u giginol, he etimwawa nu ginol.” 28 Yaa tohago bolo hi misiyoan abaanan elana, nige hi aatena hauna kaiwena ge Yeisu i ba ola o Yudasa elana. 29 Yudasa iya oV wali mani ana kalopu i matahikan, inoke tohago enuna wali nuwatu tage Yeisu i baek elana ni nok ni na oV bugul enuna ni pwamola hagali kaiwena, o ebo oV mani enuna ni pek togulagula elal. 30 Sauga Yudasa oV beleid i ahe i an, yaka sauga o i tagil ge i egon. He bulin iyaka i gan.
Logugui Vavaluna
31 Yudasa i egon enaa, yaka Yeisu i ba, “Sauga ya oSV Gamagal Natuna wana wasawasa gamagalau nihi kite, ge iya eliyana oV Yehoba wana wasawasa al nihi kite. 32 He iya eliyana te oV Yehoba wana wasawasa nihi kite, inoke Yehoba totona oV Gamagal Natuna ni pawasawasa, ge etimwawa ni ginol ola.
33 “Natuwau, nige alowau komiu ta miminabi. He abwe nuku loyaagau, yaa sauga ya na ba eliyamiu ni ola te valila ya baek Yudiya wali tohouwa elal: ‘Nige bosowaimiu nuku noek labi toto ya nonoek.’ 34 OV Logugui vavaluna sauga ya na pewa: nuku penununuwana-agimiu. He nuku penununuwana-agimiu ni ola nau ya nunuwana-agimiu. 35 Ebo nuku penununuwana-agimiu, inoke eliyana gamagalau gegewel nihi atena age komiu no tohago.”
Pita Abwe OV Yeisu Ni Alahan Paeton
(Mataiyo 26:31-35; Mak 14:27-31; Luke 22:31-34)
36 Saimon Pita i nel Yeisu elana i ba, “Babala, ga u nonoek?”
Yeisu i ba, “Nige bosowaim sauga ya nu toulilau ge nu noek labi toto nau ya nonoek, yaa bwaliga abwe nu toulilau.”
37 Inoke Pita i baek elana i ba, “Babala, ga i ola ge nige bosowaina sauga ya na touliliwa? Ya talamwagau na yaomal kaiwem.”
38 Yaka oSV anana Yeisu i lahe i ba, “Tunahot u talamwagiwa nu yaomal kaiweu? Ya ba tunahot eliyam, nasi nu alahagau paeton, mulaa abwe kamkam melutauina ni kahin.”

- DIYON
- ←
- 13
- →

*13:19: Diyon 8:24 ana epwamwananal paiya nu kite.

*13:23: Tabam Diyon toto buki ya ana toleleli totona bana te i ba, “Yeisu wana tohago toto i nunuwana-an nabiyan.”

© 1947, 1997, 2011 The Bible Society of Papua New Guinea