- MATAIYO
- ←
- 14
- →

14
Diyon Tobabitaiso wana Yaomal
(Mak 6:14-29; Luke 9:7-9)
1 Sauga toto o Helodi, iya Galili wali tologugui, oV Yeisu wasana i hago, 2 inoke i baek wana totuwalali elal i ba, “Diyon Tobabitaiso tei, i lutem yaomal elana. Heiya te kaiwena wana gasisi i gan ge oV ginol yawiyawi i awaawaginol.”
3-4 He valila Helodi oV Helodiyas i oe alona hi alolon, Helodiyas iya Helodi talina Pilipi, lagona. Diyon i mimi baaba Helodi elana i ba i ola, “Nige bosowaina nu alolonan.” Baena, inoke Helodi oV wana totuwalali i patunal oV Diyon hi lib hi yowan ge hi teli dela. 5 Helodi nuwana ni tagapaaliga, yaa oV gamagalau i lovakunagil, kaiwena oV Diyon hi abulilek-an iya palopita etega.
6 Helodi wana lan ab elana, Helodiyas natuna meluyovana i sagasaga boda mataliyaa. OSV Wana sagasaga Helodi i yaliyaya-an hot, 7 inoke i papasila i ba, “O sila nam, ebo oV hauna gun nu awanuni, nasi na pewa.”
8 Hinana i baek elana inoke iya i baek Helodi elana, i ba, “OV Diyon Tobabitaiso mwamwalina nu gotomwa, oV balomana nu loke mwaha elana, nu pwatanim ge nu pem eliyau na kite.”
9 Kin nuwana i nak, yaa i ba nihi ginol ni ola galok wana nuwatu, kaiwena iyaka i papasila bolo hi na pati o elana mataliyaa. 10 Inoke i ba oV Diyon mwamwalina hi gotomwa del elana. 11 OV Balomana hi loke mwahaa inoke hi pwatanim hi pek yova elana ge iya i pwatanik hinana elana. 12 Yaka Diyon wana tohago hi nem, oV tuwana hi ahe ge hi na hi teli salaiya, inoke hi nok hi na oV Yeisu wana wasa hi pek.
Yeisu Boda I Paanil
(Mak 6:30-44; Luke 9:10-17; Diyon 6:1-14)
13 Yeisu oV wasa i hago inoke oV panuwa o i eguluwai, i heya wagaa ge hi na papaeliya ge nihi mimwaumwau. Gamagalau oV wana egon wasana hi hago, yaka oV wali panuwa hi eguluwagil ge aeliyaa hi tatauliulil. 14 Yeisu i gailau, inoke sauga oV boda i kitel, atena i lomwanagil ge oV wali tokasiyebwa i pwamolol.
15 Sauga panuwa i kokoyavi, wana tohago hi nem elana hi ba, “Panuwa ya ana bwaga i gan ge kelaubwa bulin ni gan. OV Boda u patunal nihi na awan elal ge oV aliya nihi pwapwamola.”
16 OSV Analiya Yeisu i lahe i ba, “Bahi nihi eegon. Komiu oV aanan etegana nuku pek nihi an.”
17 Hi baek elana hi ba, “Beleid nimala panuna ge moti eluwa ya te i gan eliyama.”
18 Yaka i ba, “Ku pwatanim eliyau.” 19 Yaka abwe i ba gamagalau nihi misiyoan mwawin pwatanaa, yaka oV beleid nimala panuna ge moti eluwa i ahe, oV matana i lihin labulabumwa ge i ba mulolu Yehoba elana. Inoke oV beleid i pigebagebal-an, i pek wana tohago elal ge heliya abwe hi guyauan gamagalau elal.
20 Gamagalau gegewel hi anan tineliya i kiya, inoke oSV wali an teli tohago hi abubun, ana egowa elulutega eluwa. 21 Bolo hi anan, bolau ali gewi tabam paib tausan, yaa oV evenakau ge wawayau ali gewi nige hi aahe.
Yeisu I Nawanawa Hoga Pwatanaa
(Mak 6:45-52; Diyon 6:15-21; Mak 6:53-56)
22 Inoke Yeisu i ba wana tohago nihi gaiha wagaa nihi houwa nihi alupanet labi etega ge iya oV gamagalau ni patunal nihi egonan. 23 I patunal hi egonan i mowasi, inoke iya maisena i na i ha oyaa ge i awanun. Bulin i gan iya maisena i miminaa to, 24 he waga iyaka ana bwaga i gan panuwa elana, oV bagol waga i tagapagenagena-an nabiyan, kaiwena mana i yu pahanal.
25 Mweluluga kekeisi tili kilok ge sikis kilok ali hawawala, inoke Yeisu i nem eliyalil i nawaa hoga pwatanaa. 26 Wana tohago hi kite i nawanawa hoga pwatanaa inoke hi lovakun hi ba, “Gagayumwa!” Inoke hi loi ginebi ge wali lovakun.
27 Yaka etimwawa Yeisu i baek elal i ba, “Atemiu ni matuwa! Nau te. Bahi lovakun!”
28 Pita i ba, “Babala, ebo tunahot owa, u ba na nawaa hoga pwatanaa ge na nowa elam.”
29 OSV Anana Yeisu i lahe i ba, “U nem.”
Inoke Pita i gailau i nawanawa hoga pwatanaa ni nok Yeisu elana. 30 Yaa sauga oV mana i kite, yaka i lovakun ge i telipuna lobek, inoke i yoga i ba, “Babala, u pwamwalau!”
31 Etimwawa Yeisu oV nimana i paelu ge i pihikan, yaka i ba, “Wam abulilek nige i bwabwata! Hauna kaiwena u nuwa lalabui?”
32 Sauga hi gaiha wagaa yaka mana i mwatomwa. 33 Inoke bolo hi miminaa wagaa hi kululu elana hi ba, “Tunahot, owa Yehoba Natuna.”
34 OV Hoga hi alupanet-an hi na hi tan panuwa Genesaleta. 35 Gamagalau oV Yeisu hi kite inoke hi atena iya to, yaka oV wasa hi palelu awanina gegewena elal ge oV tokasiyebwa gegewel hi pwatanim. 36 Yaka hi awanun elana tokasiyebwa oV ana kaliko buhuna ya nihi pibose, inoke bolo hi pibose, gegewel hi molu.

- MATAIYO
- ←
- 14
- →

© 1947, 1997, 2011 The Bible Society of Papua New Guinea