- 1 TIMOTI
- ←
- 6
- →

6
Totuwalali oV wali Tonowakau Nihi Awatauwagil
1 Toabulilek bolo totuwalali loloyowanil oV wali tonowakau nihi awatauwagil bubunil ge nihi tuwalali gagasisi kaiweliya. Inoke bahi gamagalau tola nihi loloba nihi oola, “Ku kitel, Kelisitiyani wali Yabowaine ge wali panpankiti nige bugul waiwaisana i oola, kaiwena totuwalali oV wali tonowakau nige hi aawatauwagil.” 2 Totuwalali loloyowanil bolo wali tonowakau heliya toabulilek, bahi etega ni nunuwatu ge ni babaa, “OV No tonowak nige na aawatauwan, kaiwena Yeisu elana ya awa talin eliyana ge alou ha olaolaek ya.” Bahi ni nunuwatu ola, yaa ni tuwalali bubun hot, kaiwena tonowak toto kaiwena i tuwalali ge tonowak oV waisi i pwawa, iya toabulilek ge iya al wana heliyam. He nu pankitel ge nu ba pagasisel ni ola to.
Mani ana Nunuwana Bana
3 Gamagalau enuna oV panpankiti gegetogana hi panpankiti-an, nige hi oolak wala Babala Yeisu Keliso wana baaba sasapol elal, ge oV pagan sasapona ana panpankiti nige hi totoulil. 4 Heliya hi hanaha ge nige wali aatena etega i gagan, yaa nuwaliya ya te nihi awabalgig ge nihi ba apwaapwanawa. Ge wali awabalgig enona heiya nihi lamwa pulowan, nihi huga, oV avaliyau nihi ba panapanak-agil, nihi woliwoli kakakawi, 5 ge oV avaliyau nihi pihigelgel-agil. Heliya wali nuwatu nige i sasapu, inoke oV panpankiti tutunahotina nige hi aatena. Heliya hi nuwatu tage ebo nihi tapwalolo, inoke eliyana nihi gogomwau.
6 Yaa gogomwau hot i ola hiwe. Ebo ta tapwalolo Yehoba elana ge sauga gegewena oV {bugul bolo i gan ta pwawa} ta yaliyaya-an ya, he gogomwau hot to. 7 He nimala enoenovana ya te ta masal panayawiya, ge nimala enoenovana ya abwe oV panayawi ta eguluwai. 8 Inoke ebo aala i gan ge ala kaliko i gan, he besela to. OV Hauna al abwe ta loyaan? 9 Yaa bolo hi nuwa gogomwau oV lawakik hi pwawa inoke hi ona Seitani wana vineya elana. OV Panayawi buguliliyau ona hi viyeyaagil, inoke ali viyeya o kaiwena abwe oV yawaliliya nihi apanak ge oV yawaliliya hot nihi payaomal. 10 Kaiwena mani ana nunuwana nak tomaha ge tomaha puliya to. Avalau enuna hi nuwa mani, yaka oV abulilek ana kamwasa hi nopalegi, inoke oV {abanuwanak hi gewi} hi pwawal.
Timoti ana Ba Pagasisi
11 Timoti, oV owa iyaka hi pwabwabwalena-agiwa Yehoba elana, inoke oV pagan bolo o nu tataluwagil, ge nu logasisi ginol waiwaisana, pagan sasapona, abulilek, nunuwana, palahikan ge pagan meimeina kaiweliya. 12 OV Abulilek ana lohaveyan nu lohaveyani bubun. Nu logasisi ge oV yawal mihomihotina nu ahe, kaiwena Yehoba i yogaagiwa ge oV yawal o i bateli eliyam, saugena o oV wam abulilek wasana u wasaan bubun gamagalau hi gewi mataliyaa. 13 Yabowaine toto bugul gegewena yawaliliya puna, ge Keliso Yeisu toto Pontiyas Pilato matanaa oV wana abulilek wasana i wasaan bubun, mataliyaa ya ba pagasisi eliyam: 14 OV Yehoba wana logugui kaiwem nu paolaolaek bubun ge bahi gamagalau oV am woliwoli etega nihi pwapwawa, ana siga wala Babala Yeisu Keliso ni sikalim. 15 Yaa oSV wana sikalim ana sauga Yehoba i logugui-an. Yehoba iya maisena Tologugui ge bosowaina hot ta tobalan, iya kin wali Kin ge babalau wali Babala, 16 iya maisena ya nige yawalina ni momowasi, iya i minaa abamina namanamalina elana nige etega bosowaina ni noha manininaa, oSV iya gamagalau panayawiya nige hi kikite ge nige bosowaina nihi kite. OV Iya togasisi ta awatauwan sauga gegewena nige ni momowasi. Ibwe. I ola.
17 OV {Gamagalau bolo oV panayawi buguliliyau hi gogomwaui}, nu ba pagasisel bahi nihi hahanaha ge bahi oV wali gogomwau ana mel nihi teteli tage abwe ni label, kaiwena nige ta aatena hauna sauga ge gogomwau o nihi mowasi. Yaa nu ba oV Yehoba ana mel nihi teli, kaiwena iya toguyau hot, oV bugul gegewena i pem wala eyaliyaliyaya. 18 Nu ba pagasisel oV pagan waiwaisana nihi gogomwaui, wali ginol ni waisi, ge nihi guyau ginebi ge wali atitalam. 19 Ebo nihi ginol ola o, yaka oV {gogomwau bolo nige nihi momowasi} hi pwahipwahin kaiweliya sauga mulaa kaiwena, ge abwe oV {yawal toto yawal hot} nihi ahe.
20 Timoti, oV {tuwalali toto Yehoba i pewa} nu matahikan bubun. Gamagalau enuna hi kakawi hi ba “Aatena hot i gan eliyama”, yaa oV liwan bwagabwaga hi baubaunan ge oV kamwasa tutunahotina hi awa nanakan. oV Panpankiti ololana o ana en nu pek, 21 kaiwena avalau enuna oV aatena ololana o hi toulil inoke oV abulilek ana kamwasa hi nopalegi.
Yehoba wana mulolu ni minaa eliyamiu.

- 1 TIMOTI
- ←
- 6
- →

© 1947, 1997, 2011 The Bible Society of Papua New Guinea