- EPESO
- ←
- 5
- →

5
1 Komiu Yehoba natunau nunuwanil, inoke nuku labose nuku ola iya. 2 Nunuwana paganina eliyana nuku nanawaa, ni ola te Keliso i nunuwana-agila. He iya oV yawalina i talamwan kila kaiwela i ola powon bwalena waiwaisana toto Yehoba i yaliyaya-an.
3 Neganega paganina ge pagan pulupuluwawena, ge tomemek paganina, bahi kekeisi etega ni gagan eliyamiu. Pagan bolo ona o komiu Yehoba wana gamagalau bwabwalel nige bosowaimiu i oola. 4 I ola al, bahi ba sigasiga, bahi ba bwagabwaga hot, bahi oV neganega talawasena nuku babaunan, kaiwena nige i wawaisa eliyamiu. He oV ba mulolu Yehoba elana te nuku baunan. 5 Nuwamiu ni sapu te bolo oV neganega paganina ge pagan pulupuluwawena hi awaawaginol, ge bolo hi tomemek nige abaliya ni gagan Keliso ge Yehoba wali abaloguguiya. (He tomemek paganina i ola te ta kukululuek yabowaine kakakawena elana.) 6 Inoke bahi gamagal etega wana ba kakakawi eliyana oV nuwamiu ni liliwan ahe. He pagan bolo ona o kaiweliya Yehoba wana huga i nenem gamagalau bolo oV anana nige hi hahago eliyalil. 7 Inoke bahi alomiyau ge gamagalau ololal o nuku lolopapalagito.
8 Valila ku minaa gogouwa, yaa sauga ya Babala eliyana ku minaa mwananala. Inoke yawalimiu ana nawanawa ni ola komiu mwananal natunau, 9-10 ge nuku loyaan oV {hauna toto Babala i yaliyaya-an} nuku atena. Kaiwena mwananal enowana heiya pagan waiwaisana, pagan sasapona ge ba tunahot. 11 Bahi nuku nonoek gogou paganina ana ginol elal, kaiwena nige enona i gagan, yaa nuku teli pamasalil mwananala ge gamagalau nihi atena gegi to. 12 (He oV {toto gamagalau hi ginol sume} nige bosowaiu na gotalisi-an, oV ana baaba ya puluwawi-an.) 13 Bugul gegewel bolo ta teli pamasalil mwananala, yaka oV gamwaliya hot ta kite bubun, 14 kaiwena mwananal te oV bugul gegewena i teli tagilagil ge ta kite bubun. Heiya te kaiwena wala baaba etega i ba:
Owa tokenu, u lut,
u lutem yaomala,
inoke Keliso mwananalina ni yanewa.
15 He oV yawalimiu ana nawanawa nuku matahikan bubun. Nuku ola bolo tonuwasapu, bahi nuku oola bolo nige nuwaliya i sasapu. 16 Bahi oV wami sauga waiwaisana etega nuku hahanavenu-an, kaiwena sauga toto ya nak ana awaawaginol iyaka i gasisi. 17 Bahi nuku sigasiga, yaa oV Babala wana nuwatu kaiwemiu nuku atena bubun.
18 Bahi oV wewel gasigasisena nuku im kokona-an, eba ni apapanak-agimiu. Yaa oV Yayaluwa Bwabwalena nuku kalaopopwi. 19 OV {Same, wona tapwalolo ge wona bolo Yayaluwa Bwabwalena wana pewa ali baaba} nuku baubaunan alomiyau elal. Awamiwa ge atemiwa al ge nuku wona tobal Babala elana, 20 ge wala Babala Yeisu Keliso alana elana, sauga gegewena nuku ba mulolu Yehoba Tamala elana bugul gegewena kaiweliya.
Toalolon Meluyowau ge Melubolau Baliya
21 OV Alomiyau wali logugui nuku henapuan Keliso ana awatauwan kaiwena.
22 Komiu toalolon meluyowau, oV lagomiyau wali logugui nuku henapuan ni ola oV Babala wana logugui ku henapuan. 23 Kaiwena tau iya lagona kaununa i ola te Keliso iya ekelesiya kaununa. He ekelesiya iya Keliso tuwana, ge Keliso iya ekelesiya ana Topwamwal. 24 Ekelesiya oV Keliso wana logugui i henapuan, he i ola al to toalolon meluyowau oV lagoliyau wali logugui nihi henapuan sauga gegewena.
25 Komiu toalolon melubolau, oV lagomiyau nuku nunuwana-agil ni ola Keliso oV ekelesiya i nunuwana-an ge oV yawalina i talamwan kaiwena. 26 OV Yawalina i talamwan nuwana oV toabulilek ni ul payanayana-agil wewel elana* He “wewel elana” ba kakanun etega babitaiso bana. ni ola Wasa Waiwaisana ana baaba. Keliso nuwana oV ekelesiya ni pwabwabwalena, 27 ge ni pamilil matanaa ni ola ekelesiya toto ana awa waiwaisana hot, nige ana potpot, nige tuwana i lolobabanunu, ge nige nakina etega al, yaa i sapusapu ge nige wana gegi i gagan. 28 Inoke i ola al, bolau oV lagoliyau nihi nunuwana-agil ni ola oV heliya tuwaliya gabomwina ona hi nunuwana-agil. Ebo tau oV lagona ni nunuwana-an, he i ola oV totona i nunuwana-an to. 29 He nige sauga etega gamagal etega oV totona tuwana i pipihigelgel-an. Yaa ni paan ge ni matahikan bubun, ni ola Keliso i ginol kila ekelesiya elala, 30 kaiwena kila iya tuwana gabomwina ona. 31 Buki Bwabwalena i ba, “Heiya kaiwena tau oV tamana ge hinana ni miluwagil ni na alona ge lagona nihi mipamaisena inoke ali toto labui nihi ola tuwan maisena.” 32 Buki ya ana nuwatu i limwan hot. He nau ya liwan pwatanek Keliso alona ge ekelesiya elal. 33 Yaa ana baaba i noewa al komiu eliyamiu. Inoke tau maisena ge maisena oV lagona ni nunuwana-an ni ola oV totona i nunuwana-an, ge yova oV lagona ni awatauwan.

- EPESO
- ←
- 5
- →

*5:26: He “wewel elana” ba kakanun etega babitaiso bana.

© 1947, 1997, 2011 The Bible Society of Papua New Guinea