- TUWALALI
- ←
- 2
- →

2
Lan Pentikos elana Yayaluwa Bwabwalena I Lau
1 Sauga Yudiya wali hagali Pentikos hagalena ana lan i vin, toabulilek gegewel heliya iyoho hi migogo limi maisena elana. 2 Yaka butun etega i loem labulabumwa i ola mana gasigasisena butuna ge oV {limi toto hi miminaa gamwana gegewena} i pakalaopop. 3 Inoke oVR bugul etega hi kite, ana awa i ola ginaha memena i lovaleyan i tala maisena ge maisena pwataliyaa. 4 Inoke hi gewigewi oV Yayaluwa Bwabwalena hi kalaopopwi ge hi telipuna oV anan getoga ona hi baubaunan, i ola Yayaluwa Bwabwalena wana pek.
5 Saugena o Yudiya gamagaliliyau bolo oV wali tapwalolo hi nuwahikan bubun hi gewi heliya iyoho Yelusalema, hi noem panuwa gegewel panayawi pwatanaa hagali kaiwena. 6 Sauga oV butun ya hi hago, yaka boda bwabwatana hi nogogo hi nowanik. Hi gewigewi oV nuwaliya hi ahe, kaiwena hi hago toabulilek hi baaba gamagal maisena ge maisena anana elana. 7 Ateliya i you ge hi nuwa gewagewa, inoke hi ba, “Gamagalau bolo hi baaba ya, heliya Galili gamagaliliyau. 8 Ga i ola ge kila maisena maisena ta hagol hi baaba anala tomaha ge tomaha elana? 9 Kilau ta neem Patiya, Midiya, ge Elam; Mesopoteimiya, Yudiya, ge Kapadosiya; Pontas ge Eisiya; 10 ta neem al Piligiya, Pampiliya ge Itipita ge Libiya ana labi elal, bolo panuwa Sailini labenaa. Enuna ta neem Loma, 11 kilau enuna Yudiya gamagaliliyau, enuna nige Yudiya gamagaliliyau i oola yaa oV Yudiya wali tapwalolo iyaka ta ahe, ge kilau enuna ta neem Kiliti ge Alebiya—yaa kila maisena ge maisena ta hagol oV Yehoba wana ginol bwabwatal hi wasaan anala tomaha ge tomaha elana.”
12 Gegewel ateliya i you ge nuwaliya i samwawinwin, inoke oV avaliyau hi nelil hi ba, “Bugul ya ana sapu ga i ola?”
13 Yaa enuna oV toabulilek hi talawasi-agil hi ba, “Gamagalau ya oV oine hi im nabiyan.”
Pita wana Papaatena Boda eliyalil
14 Inoke Pita i milil, alonau ge alonau ali toto elulutega maisena, ge i baaba boda elal, anana i bwata, i ba, “Taliwau ge nuwau, Yudiya gamagaliliyau ge Yelusalema ana tomina ku gewigewi, oV no baaba nuku hago ge nuwamiu ni sapu. 15 Ama nige ha iim kokona i oola wami nuwatu. Sauga ya naen kilok mweluluga ya te, ge nige kila wala pagan i oola tage oV oine ta im mweluluge. 16 OVR Bugul toto sauga ya ku kite heiya toto palopita Yoeli i baunan, i ba:
17 Yehoba i ba, ‘Sauga mowamowasena elana,
OV Yayaluwau na ligin gamagalau gegewel elal.
Inoke natumiyau melubolau
ge meluyowau nihi palopisai,
i ola al wami hevalau ge wami tonowakau oV {pankite ge kenonou toto i neem
Yehoba elana} nihi kite ge nihi kenonouan.
18 Ibwe, lan bolo o elal, oV Yayaluwau na ligin al no
totuwalali melubolau ge meluyowau elal,
inoke nihi palopisai.
19-20 OV Ginol yawiyawi na ginolil labulabumwa,
sabwelu ni gogou ge
waikena ni ket ni ola saliya;
ge oV abapankite na ginolil panayawiya,
saliya, ginaha ge kasu babalona nihi masal.
Mulaa abwe Babala wana
lan bwabwatana ge wawasana ni vin.
21 Ge inoke henala ebo labe kaiwena ni awanun
Babala elana oV mwal ni pwawa.’ ”
22 Pita i ba al i ba, “Gamagalau Isileli, ku laegan no baaba ya elana! Yehoba i pankitemiu tunahot iya wana totuwalali te Yeisu, kaiwena oV gasisi ge ginol yawiyawi i talamwan Yeisu i ginolil. Iyaka ku atena to, kaiwena i ginol gamwamiwa. 23 Houhouwena Yehoba i nuwatu haba Yeisu kaiwena inoke i talamwan nimamiwa inoke alomiyau ge Loma, gamagalau nanakil, ku lokolosan ge i yaomal. 24 Yaa Yehoba i palutem salaiya ge i pwamwalem yaomal wana gasisi elana, kaiwena yaomal nige i bosowaina ni kukuhikan. 25 He Yeisu bana te Deibid i ba ola hiwe:
OV Yehoba ya kite i houwa-agau sauga gegewena,
nige na lamwalamwaniu
kaiwena iya i minaa labewa.
26 Heiya te kaiwena nuwawaisi
oV ateu i kalaopopwi ge no baaba i yaliyaliyaya.
Bwagana ebo abwe na aliga, oV Yehoba wam bateli
ya nuwahikan ge ateu i matuwaan,
27 kaiwena nige nu teteli yohau salaiya,
nige nu tatalam wam
totuwalali bwabwalena tuwana ni bweyan.
28 oV Yawal ana kamwasa iyaka u pankiteyau,
wam yaliyaya ni pakala-
opopwau kaiwena maninimwa na minaa.
29 “Taliwau ge nuwau, na ba bubun ya. Tubula kin Deibid i yaomal ge hi yamwi, salaina iyahe te i minamina lan ebe. 30 Yaa iya palopita, ge i atena Yehoba oV bateli gasigasisena etegana i ginol te tubutubunina etega ni tabwa kin ni ola iya. 31 Inoke i kite pahuwala hauna abwe Yehoba ni ginol, yaka Mesaiya wana lut al bana i ba:
‘Yehoba nige i teteli yoho salaiya,
tuwana nige ni bwebweyan.’
32 OSV Yeisu toto ya Yehoba i palutem yaomala, ge ama ha kite ha tabwa ana towasa. 33 I ha labulabumwa i minaa Yehoba labena awonaa, yaka Yayaluwa Bwabwalena i aheya Tamana elana i ola wana bateli. Inoke i ligin eliyama ge bugul {bolo sauga ya ku kite ge ku hago} hi masal. 34 He nige Deibid i haha labulabumwa, yaa iya i ba:
Yehoba i baek no Babala elana i ba,
‘U misiyowa labeu awowa
35 inoke oV am topihigelgel na
teli lowagil aem gabulanaa.’
36 “Gamagalau Isileli ku gewigewi, nuku atena bubun oSV {Yeisu toto komiu ku lokolosan}, Yehoba i teli heyan iya Babala ge Mesaiya.”
37 Sauga gamagalau oV baaba ya hi hago, yaka hi nuwanuwatu nabi, inoke hi baek Pita ge apostolowau gegewel elal hi ba, “Talimeyau, oV hauna naha ginol?”
38 Pita oV analiya i lahe i ba, “Maisena ge maisena oV wami gegi ana en nuku pek ge nuku babitaiso Yeisu Keliso alana elana, inoke oSV wami gegi Yehoba ni nuwayoho. Yaka oVR Yayaluwa Bwabwalena nasi nuku ahe, iya Yehoba wana mulolu. 39 Kaiwena Yehoba oV bateli ya i ginol kaiwemiu, tubumiyau kaiweliya, ge gamagalau gegewel bolo wali panuwa ana bwaga i yapu kaiweliya— oV gegewel {bolo ebo Yehoba wala Yabowaine ni yogaagil} nihi nem elana.”
40 OV Baaba hi gewi al Pita i baunan elal ge i ba pagasisel i ba, “Nuku pwamwalimiu, bahi oV {heyan nanakil ya ali lahi} nuku pwapwawa.” 41 Bolo oV?? Pita wana papaatena hi abulilek-an hi pababitaisoil, inoke lan o gamagalau ali gewi tili tausan hi tuk ge oV ali boda hi paetulan.
Toekelesiya Houhouwel wali Pagan
42 Toabulilek bolo o hi talamwagil sauga gegewena oV apostolowau wali papaatena nihi hago, nihi mipamaisena avaliyau ge wali pan toabulilek, nihi anan toyawa Yeisu wana yaomal ana nuwahikan kaiwena, ge nihi awaawanun Yehoba elana. 43 Apostolowau oV {ginol yawiyawi ge abanuwa ahi i gewi} hi ginolil inoke gamagalau gegewel hi kite, ginebi wali lovakun ge awatauwan. 44 Sauga gegewena toabulilek hi heliheliyam toyawa ge wali bugubugul ana nuwatu eliyalil i ola te gegewel wali bugul. 45 OV Wali bugubugul ge wali gogomwau nihi paliagil inoke molana oV mani nihi ahe ge nihi pek henala ebo ana pulowan i gan eliyana. 46 Lan maisena ge maisena ali pwahin elana hi mimigogo Limi Bwabwalena gamwanaa. Wali limi elal, ginebi wali hanalau ge wali yaliyaya, hi anan toyawa oV Yeisu wana yaomal hi nuwahikan, 47 ge oV Yehoba hi tobatobal-an. Inoke gamagalau gegewel oV toabulilek wali ginol hi awa wawaisi-an. Lan maisena ge maisena Babala oV gamagalau enuna al i pwapwamwalil, inoke oV ali boda i papaetulan.

- TUWALALI
- ←
- 2
- →

© 1947, 1997, 2011 The Bible Society of Papua New Guinea