- DIYON
- ←
- 11
- →

11
Lasalo wana Yaomal Bana
1 Tau etega alana Lasalo i kasiyebwa, iya alonau nunau Meli ge Mata wali panuwa Bedani. 2 (Meli toto ya iya te oV enonu bwalena waiwaisana i holek Babala aenaa, ge kokowana pupunona elana i pwamwagamwaga. He iya nuna Lasalo te i kasiyebwa.) 3 Inoke yowau labui ya oV baaba hi patuna Yeisu elana hi ba, “Babala, wam heliyam toto u nunuwana-an i kasiyebwa nabi.”
4 Sauga oSV Lasalo wana kasiyebwa wasana Yeisu i hago, inoke i ba, “Kasiyebwa toto ya nige ana nuwatu i oola tage oV gamagal ni payaomal, yaa Yehoba wana gasisi ni masal ge gamagalau oV alana nihi teli heyan. I ola al ginol o eliyana oV Yehoba Natuna alana nihi teli heyan.” 5 OSV Mata alona ge talina avaliya ge nuliya Lasalo Yeisu i nunuwana-agil. 6 Yaa sauga oV Lasalo wana kasiyebwa wasana i hago, yaka lan eluwa i minaa ga awan toto i miminaa.
7 Inoke abwe i baek wana tohago elal i ba, “Ta sikal ta na Yudiya.”
8 Yaka oV anana hi lahe hi ba, “Topankite, abwe ya te Yudiya tage hi loloipat-agiwa, yaka nuwam nu sikal al labi o elana?”
9 Yeisu oV tohago analiya i lahe i ba, “Lan gamwanaa kilok matana auwa ali gewi tuwel mulaa abwe sabwelu ni lobek, age? He ebo gamagal ni nawanawa lan gamwanaa, aena nige ni tutupaan ge ni sosogu, kaiwena panayawi ana mwananal elana matana i mwananal. 10 Yaa ebo i nanawaa bulin gamwanaa, he aena ni tupaan ge ni sogu, kaiwena nige wana mwananal.” 11 I ba ola o, yaka abwe i ba vevehe al i ba, “Wala heliyam Lasalo i kenu mati; na nok ge abwe na palut.”
12 Tohago hi baek elana hi ba, “Babala, ebo i kenu mati, he abwe amnana ni waisi.” 13 Yeisu i baaba Lasalo wana yaomal bana, yaa wana tohago hi nuwatu tage i kenu ya.
14 Yaka abwe oV baaba enona hot i baunan elal i ba, “Lasalo iyaka i aliga. 15 Yaa komiu ami labe kaiwena, inoke ya yaliyaya te nau nige ya miminek o, kaiwena toto ya abwe ni paabulilek-agimiu. He ta egon ta na ta kite.”
16 Yaka Tomas, iya alana etega al Didimas, i baek wana pan tohago elal i ba, “Ehei, kila al ge ta nok, inoke avala ta yaomal toyawa.”
Yeisu Alonau Mata ge Meli Hi Liwaliwan Lasalo kaiwena
17 Sauga Yeisu i vin Bedani, inoke oV wana wasa hi pek te Lasalo hi teli salaiya lan esopali iyaka i mowasi. 18 Awan Bedani ge Yelusalema ali bwaga ana yapu tabam i ola ya te kilomita eton, 19 inoke Yudiya hi gewi hi nok hi na Mata alona ge talina Meli elal oV nuwaliya nihi pwawaisi nuliya wana yaomal kaiwena. 20 Sauga Mata oV wasa i hago Yeisu iyoho i nenem, inoke i tagil limiya i nok ni na ni pwawa kamwasaa, yaa Meli i miminaa limiya.
21 Mata i na i vin Yeisu elana, yaka i ba, “Babala, binimala owa iyahe aloma, he nu nige ni yayaomal. 22 Yaa bwagana o, ya atena hauna gun ebo nu awanuni Yehoba elana, sauga ya ni pewa.”
23 Yeisu i baek elana i ba, “Num abwe ni lut al.”
24 Mata i ba, “Ya atena te abwe ni lut al lan mowamowasena elana, sauga toto gamagalau gegewel nihi lut al.”
25 Yeisu i baek elana i ba, “Nau lut al ge yawal. Toto ebo ni abulilek-agau, bwagana ebo ni yaomal, yawalina ni gan; 26 ge toto yawalina gaganina, ebo ni abulilek-agau, nige ni yayaomal. Tab oV no baaba o u abulilek-an?”
27 Mata i ba, “Ibwe Babala, ya abulilek te owa Mesaiya, Yehoba Natuna, toto tage abwe i nenem panayawi.”
28 Sauga i baaba Yeisu elana enaa, yaka i sikal i na i walgumu talina Meli elana i ba, “Topankite iyahe i vin, ge i neliwa.” 29 Sauga Meli oV baaba o i hago, yaka etimwawa i lut i tagil ge i nok ni na oV Yeisu ni kite. 30 (He Yeisu nigeya ga i tutuk panuwaa, iyoho ya i minamina labi toto Mata i pwapwawaa.) 31 Yudiya bolo avaliya Meli hi miminaa limi gamwanaa ge oV nuwana hi pwawapwawaisi, hi kite Meli etimwawa i lut ge i na i tagil, inoke hi nuwatu tage i nana salaiya ge ni lonuwanak. Yaka hi lutan hi toulil.
32 Meli i na i vin labi toto Yeisu i miminaa, inoke sauga i kite, yaka i na i loepwakoku Yeisu aenaa ge i ba, “Babala, binimala owa iyahe aloma, he nu nige ni yayaomal.”
33 Yeisu i kite Meli i kahin, ge i ola al Yudiya bolo alonau hi nem hi lokahin, inoke atena i lomwan ge nuwana i nak nabi. 34 Inoke i nel i ba, “Tuwana ga ku teliya?”
Anana hi lahe hi ba, “Babala, u nem ga, ta na u kite.”
35 Yaka Yeisu i kahin.
36 Inoke Yudiya hi ba, “Ku kite, i nunuwana-an nabiyan!”
37 Yaa enuna hi ba, “He valila tomatakai i sawal yaka oV matana i panana, inoke ga i ola ge nige Lasalo i lalabe ge bahi ni aaliga?”
Yeisu OV Lasalo I Palutem Yaomala
38 Yeisu atena i lomwan nabi al ge i nok i na salaiya. He oV salai o hi ken tukan labilabiya ge oV pat bwabwatana etega hi ahe oV awana hi paankausiya. 39 Yaka Yeisu i ba, “OV Pat ku pakul egonan.”
Yaa Mata, iya Lasalo nuna, i ba, “Babala, iyaka lan esopalena te i kenukenu salaiya. He iyaka bwalena ni gan!”
40 Yeisu i baek elana i ba, “Tab ya baewa elam ya ba, ‘Ebo nu abulilek-agau inoke oV Yehoba wana gasisi nu kite’?” 41 Yaka oV pat toto eteli kaus hi pakul egonan. Yeisu matana i ha labulabumwa inoke i ba, “Ateu owa Nam, kaiwena oV no awanun iyaka u hago. 42 Ya atena sauga gegewena oV no awanun u hago, yaa ya ba ola o gamagalau bolo hi taltalmilil ya kaiweliya, inoke nihi abulilek te owa u patunau.”
43 Sauga Yeisu i baaba haba, yaka i yoga anana i bwata i ba, “Lasalo, u tagilim!” 44 Yaka i lut i tagil. He valila oV {tuwana ana os kama yayapona} hi ahe oV aena ge nimana hi avan, ge oV kaliko etega hi ahe oV maninina hi os.
Inoke Yeisu i baek gamagalau elal i ba, “Ku na oV tuwana ana os ku leke yoho, inoke ku teli ge ni nawanawa.”
Yudiya wali Tohouwa Hi Nuwanuwatu Yeisu Nihi Lopaaliga
45 Yudiya bolo hi na Meli elana ge oV Yeisu wana ginol hi kite, hi gewi hi abulilek elana. 46 Yaa enuna hi na Palisi elal ge oV Yeisu wana ginol hi wasaan. 47 Inoke topowon bwabwatal avaliyau ge Palisi, oV Yudiya wali tologugui wali nogogo etega hi yogaan, ge hi ba, “Ga ta ginol ola tau ya kaiwena? He oV ginol yawiyawi hi gewi i awaawaginol! 48 Ebo nige oV bugul etega ta giginol elana ge oV ginol ololana o ni awaawaginol ya, he nasi gamagalau gegewel nihi abulilek elana. Yaka Loma nihi nem wala oV Limi Bwabwalena nihi ahe, ge oV avalau wala gamagalau nihi apapanak-agila.”
49 Tologugui o avaliya etega alana Kaiyapa, iya baliman o topowon bwabwatal wali tohouwa, i ba masal i ba, “Gewagewa komiu! 50 Age nige ku aatena kamwasa etega toto eliyana ge bosowaina ni labemiu? I waisi te gamagal maisena ni yaomal gamagalau kaiweliya, ge bahi kila Yudiya gegewela oV nak ta pwapwawa.”
51 He Kaiyapa nige totona wana nuwatu i oola ge oV baaba o i baunan. Yaa baliman o iya topowon bwabwatal wali tohouwa, inoke i palopisai te Yeisu abwe ni yaomal boda Yudiya gegewel kaiweliya. 52 Ge Yeisu i yaomal nige Yudiya ya kaiweliya i oola, yaa Yehoba natunau gegewel kaiweliya, bolo hi minek labi tomaha ge tomaha elal, inoke ni bugul papahel nihi tabwa boda maisena. 53 Inoke i telipuna lan o ge i nok, Yudiya wali tohouwa hi nuwanuwatu ga nihi ola ge oV Yeisu nihi lopaaliga.
54 Inoke nuwatu o kaiwena Yeisu nige i nonomasamasal Yudiya gamwaliyaa, yaa alonau wana tohago hi egon, hi na hi minaa ga panuwa etega alana Ipileimi, iyoho labi kekevana labenaa.
55 Yudiya wali Nopalegi Hagalena ana sauga iyaka i kelakelaubwa, inoke bolo hi miminek awan ge awan ona elal hi nowanik hi na Yelusalema ali abwabubun paganina kaiwena, mulaa abwe Nopalegi Hagalena ana sauga. 56 Gamagalau o hi loyaloya Yeisu kaiwena, ge Limi Bwabwalena gamwanaa hi talmilil ge hi pebaaba-agil hi ba, “Ga ku nuwatu ola? Tab nasi ni nem hagali ya elana?” 57 He topowon bwabwatal avaliyau ge Palisi iyaka oV logugui hi ginol ge hi ba, “Ebo gamagal etega oV Yeisu wana abamina ni atena, oV wama wasa ni pem, inoke naha ba nihi lib ge nihi yowan.”

- DIYON
- ←
- 11
- →

© 1947, 1997, 2011 The Bible Society of Papua New Guinea