- DIYON
- ←
- 6
- →

6
Yeisu OV Boda I Paanil
(Mataiyo 14:13-21; Mak 6:30-44; Luke 9:10-17)
1 Yaka abwe sauga etega Yeisu oV Hoga Galili (o ebo ta ba Hoga Taibeliyas) i alupanet-an i na labena etega. 2 Inoke boda bwabwatana hi nodatu oV Yeisu hi noulil, kaiwena oV {wana ginol yawiyawi toto oV tokasiyebwa hi gewi i pwamolol} hi kite. 3 Yeisu i na i ha oyaa ge alonau wana tohago hi misiyo. 4 Sauga o, Yudiya wali Nopalegi Hagalena iyaka i kelaubwa.
5 Yeisu matana i nok oV boda bwabwatana i kitel hi nenem elana, yaka i baek Pilipi elana i ba, “Nasi oV aanan ga ta pwamolaa ge gamagalau ya nihi an?” 6 Yeisu i ba ola o, nuwana oV Pilipi ni labose, kaiwena iya iyaka i atena te hauna nasi i giginol.
7 Pilipi oV Yeisu anana i lahe i ba, “Binimala ebo oV mani silba ali gewi tu handeled ta ahe ge oV beleid ta pwamolaya, he bwagana ta gotomwatomwa-an pakekeisi ge ta guyauan, yaa nasi nige bosowaina oV gegewel nihi pwawa.”
8 Yeisu wana tohago etega alana Andulu, iya Saimon Pita talina, i ba masal i ba, 9 “Geman etega hiwe, ana beleid toto bali hi ginoliya, ali gewi nimala panuna, ge ana moti kekeisi eluwa. Yaa gamagalau gegewel ya nasi nige bosowailiya!”
10 Yaka Yeisu i ba wana tohago elal i ba, “Ku ba gamagalau nihi misiyoan.” He labena o elana mwawin i siun bubun, inoke gamagalau gegewel hi misiyoan mwawin pwatanaa, gamwaliyaa bolau ali gewi tabam paib tausan. 11 Inoke Yeisu oV beleid i ahel i ba mulolu Yehoba elana, yaka abwe i pek wana tohago elal ge hi guyauan gamagalau bolo hi misiyoan elal. OV Moti i ahel ge i ginol al i ola to. Inoke gamagalau hi anan ana siga ali luvi i pwawa.
12 Sauga hi anan ge gegewel tineliya i kiya, yaka Yeisu i baek wana tohago elal i ba, “OV An teli gegewena ku bugul papahe, bahi etega ni nanak bwagabwaga.” 13 Inoke oV an teli hi bugul papahe ge oV ana egowa elulutega eluwa hi usan pakalaopopwil, an teli o i neem beleid toto oV bali hi ahe hi ginoliya ali gewi nimala panuna elal.
14 Inoke gamagalau bolo Yeisu oV wana ginol yawiyawi ya hi kite hi ba, “Tunahot iya palopita toto abwe i nenem panayawi.” 15 Yeisu iyaka i atena te gamagalau nuwaliya nihi nok elana ge nihi palawakik ni tabwa wali kin, yaka maisena ya i egon i na i ha al oyaa.
Yeisu I Nawaa Hoga Pwatanaa
(Mataiyo 14:22-33; Mak 6:45-52)
16 Sauga i kokoyavi, Yeisu wana tohago hi na hi lau hoga Galili, 17 hi gaiha wagaa, ge hi kuki nihi alupanet Kapeniyama. Sauga bulin i gan, Yeisu nige ga i sisikal elal. 18 Mana gasigasisena i towa ge hoga i bagol. 19 Yaka hi levaleva ee ali bwaga ana yapu i ola paib o ebo sikis kilomita, abwe oV Yeisu hi kite i nawaa hoga pwatanaa i nenem wagaa, inoke hi lovakun. 20 Yaa Yeisu i baek elal i ba, “Bahi lovakun, nau te.” 21 Inoke alona wali yaliyaya oV Yeisu hi ahe i gaiha wagaa, yaka etimwawa waga i tuk labi toto nuwaliya nihi noek elana.
Yeisu ana Loya kaiwena Gamagalau Hi Na Kapeniyama
22 Lan i gan al, inoke boda bolo hi eguluwagil hi minaa Hoga Galili labena etega, hi atena nolu waga maisena ya te i gan. Hi atena Yeisu nige alonau ge wana tohago hi gagaiha waga o elana, yaa tohago heliya ya hi kuki ge hi egon. 23 He waga enuna hi neem awan Taibeliyas hi tuk hi tana labi o gegelinaa, labi toto elana ge Babala oV beleid i ahe, i ba mulolu Yehoba elana, ge i pek boda hi an. 24 Sauga boda hi kite Yeisu nige i gagan to labi o elana, ge wana tohago al nige hi gagan, inoke hi gaiha waga elal ge hi lelipanet hi na Kapeniyama Yeisu ana loya kaiwena.
Yeisu I Ba “Nau Aanan Yawalina Gaganina”
25 Sauga boda bolo o oV Hoga Galili hi alupanet-an hi na Kapeniyama, inoke oV Yeisu hi pwawaa to. Yaka hi baek elana hi ba, “Topankite, hauna sauga u nem labi ya elana?”
26 OV Analiya Yeisu i lahe i ba, “Ya ba tunahot eliyamiu, nige tage oV {ginol yawiyawi bolo ya ginolil} ku kite ge kaiwena ku loyaagau, yaa oV beleid ya pewa ku an ge tinemiu i kiya kaiwena te ku loyaagau. 27 Bahi nuku lologasisi aanan toto abwe ni nak kaiwena. Yaa nuku logasisi aanan toto i mimihot ge ana abapwamowasi yawal mihomihotina, oSV aanan o Gamagal Natuna ni pewa eliyamiu. He Tamana Yehoba iyaka i pamasal te iya i awa wawaisi-an.”
28 Yaka boda hi baek Yeisu elana hi ba, “Ga naha ginol ola ge oV {tuwalali bolo Yehoba nuwana} naha ginolil?”
29 OV Analiya i lahe i ba, “Tuwalali toto Yehoba nuwana i ola hiwe: oV {toto iya i patuna} nuku abulilek-an.”
30-31 Yaka gamagalau hi baek Yeisu elana hi ba, “OV Ginol yawiyawi etega u ginol, inoke naha kite ge naha abulilek-agiwa. Tubumeyau valila oV aanan toto manna hi an uleya, i ola Buki Bwabwalena ana baaba i ba: ‘Aanan i loem labulabumwa i pek hi an.’ He hauna gun owa nasi nu ginol?”
32 Yaka Yeisu i baek elal i ba, “Ya ba tunahot eliyamiu, nige tage Mosese oV aanan i loem labulabumwa iyaka i pewa, yaa Nam oV {aanan i loem labulabumwa tutunahotina} sauga ya i pewa eliyamiu. 33 He aanan toto Yehoba i pewa i loem labulabumwa ge oV yawal hot i pek gamagalau panayawi elal.”
34 Yaka hi ba, “Tonowak, oV aanan ya sauga gegewena nu pem naha anan.”
35 Yeisu i baek elal i ba, “He nau aanan toto oV yawalimiu ni pewa. Toto ebo ni nem elau nige ni gagalebu, ge toto ebo ni abulilek-agau nige sauga etega ni wawalem al. 36 Yaa i ola te ya ba haba eliyamiu: iyaka ku kiteyau, yaa nige ku aabulilek-agau. 37 Gamagalau bolo Nam ni pem eliyau, gegewel nihi nem elau, ge sauga nihi nem, nige oV etegana na papatuna owaowani. 38 Kaiwena nau ya loem labulabumwa ge oV {toto i patunau wana nuwatu} na ginol, nige nau totou no nuwatu i oola. 39 Toto i patunau wana nuwatu te oV bolo gegewel i pem elau bahi oV etega na papayaomal, yaa lan mowamowasena elana na palutil yaomal elana. 40 Kaiwena Nam wana nuwatu te gamagalau gegewel bolo mataliya i nok oV Natuna hi kite ge hi abulilek-an, oV yawaliliya mihomihotina nihi ahe ge lan mowamowasena elana na palutil yaomal elana.”
41 Yudiya oV Yeisu anana hi hago i ba, “Nau aanan toto i loem labulabumwa,” inoke baaba ya kaiwena heliya ya hi loba kaiwena. 42 Hi ba, “Tau ya iya Yeisu, Yosepa natuna. OV Tamana ge hinana ta atenal ya. He ga i ola ge i ba, ‘Nau ya loem labulabumwa’?”
43 Yeisu i baek elal i ba, “Ku bakuhu, bahi loloba gamwamiwa. 44 Nige etega bosowaina ni nem elau ebo Nam toto i patunau nige ni nunul pwatanim elau, inoke lan mowamowasena elana na palutem yaomala. 45 Palopitau hi leleli hi ba, ‘OSV Gegewel Yehoba ni pankitel.’ Inoke bolo oV Nam wana baaba hi hago ge oV wali aatena hi aheya elana, he gegewel nihi nem elau. 46 Yaa nige tage gamagal etega oV Nam i kite, yaa toto i neem Yehoba elana, he iya ya te i kite. 47 Ya ba tunahot eliyamiu, toto ebo ni abulilek-agau, he iya oV yawalina hot iyaka i ahe. 48 He nau aanan toto oV yawalimiu ni pewa. 49 Tubumiyau oV aanan toto manna hi an uleya, yaa iyaka hi aliga. 50 Yaa aanan toto i loem labulabumwa, gamagal toto ebo ni an nige ni aaliga. 51 He nau te aanan yawalina gaganina toto i loem labulabumwa. Ebo gamagal etega oV aanan ya ni an, inoke yawalina ni mihot sauga gegewena. Aanan ya iya tuwau, toto na talamwan ge gamagalau gegewel panayawiya oV yawaliliya hot nihi ahe.”
52 Yudiya oV baaba o hi hago, inoke heliya ya gamwaliyaa hi awabalgig nabi hi ba, “Tau ya, ga ni ola ge oV tuwana ni pem ta an?”
53 Yeisu i baek elal i ba, “Ya ba tunahot eliyamiu, ebo oV Gamagal Natuna tuwana nige nuku aan ge oV saliyana nige nuku iim, nige yawalimiu ni gagan. 54 Toto ebo oV tuwau ni an ge oV saliyau ni im, iya yawalina mihomihotina i gan, inoke lan mowamowasena elana na palutem yaomala. 55 Kaiwena tuwau iya aanan hot ge saliyau iya wewel hot. 56 Henala ebo oV tuwau ni an ge oV saliyau ni im, iya i minaa elau ge nau ya minaa elana. 57 Nam yawalina gaganina i patunau ge iya kaiwena yawaliu i gan. Inoke i ola al to, henala ebo oV tuwau ni an, he nau kaiweu yawalina ni gan. 58 He toto o iya te aanan toto i loem labulabumwa. Tubumiyau oV aanan toto manna hi an, yaa abwe hi aliga. Yaa henala ebo oV aanan ya ni an, yawalina ni mihot sauga gegewena.” 59 Yeisu oV baaba ya i baunana awan Kapeniyama elana, sauga i panpankiti limi tapwalolo gamwanaa.
Tohago Hi Gewi Hi Sikal
60 Sauga tohago oV Yeisu wana baaba o hi hago, yaka hi gewi hi ba, “Panpankiti ya i gasisi hot. Henala nasi ni atena?”
61 Yeisu i atena te wana tohago hi hawohawol wana baaba o kaiwena, yaka i baek elal i ba, “Bi ola ge no baaba ya i panuwanuwatu-agimiu ge oV amnamiu i apanak? 62 Yaa ga i ola ebo binimala nuku kite Gamagal Natuna ni na ni ha wana abamina elana toto valila i miminaa? 63 Yehoba Yayaluwana iya te bosowaina oV yawal ni pek gamagalau elal, gamagalau totoliya nige bosowailiya. He oV baaba bolo ya baunanagil eliyamiu iya Yehoba oV Yayaluwana ge yawal ni pewa. 64 Yaa komiu enuna nige ku aabulilek.” (He Yeisu iyaka i atena te bolo nige nihi aabulilek-an ge toto abwe ni wasaan Yudiya elal.) 65 Yeisu i ba vevehe al i ba, “Bolo nige ku aabulilek kaiwemiu te ya ba, ‘Nige etega bosowaina ni nem elau ebo Nam nige oV aatena ni pepek elana ge ni nem.’ ”
66 Sauga o elana, Yeisu wana tohago hi gewi hi sikal ge nige al hi totoulil. 67 Yaka i nel bolo ali toto elulutega eluwa elal i ba, “Yaa komiu, nuwamiu al nuku egon?”
68 Saimon Pita oV Yeisu anana i lahe i ba, “Babala, henala abwe elana naha noek? Owa heiya te wam baaba oV yawal mihomihotina ni pem. 69 He iyaka ha atena ge ha abulilek age owa Yehoba wana Gamagal Bwabwalena.”
70 Yeisu i baek elal i ba, “He nau oV ami toto elulutega eluwa ya hilemiu, age? Yaa alomiu etega iya Seitani awana toabina.” 71 Yeisu i baaba Yudasa toto Saimon Isikaliyota natuna bana. He bwagana iya bolo elulutega eluwa avaliya etega, yaa abwe oV Yeisu ni wasaan.

- DIYON
- ←
- 6
- →

© 1947, 1997, 2011 The Bible Society of Papua New Guinea