- TUWALALI
- ←
- 13
- →

13
Yayaluwa Bwabwalena OV Pol ge Banabas I Patunal
1 Palopitau ge topankite enuna iyoho ekelesiya Antiyok elana, heliya Banabas, Simiyon oVR alana etega al hi tun Tuwabiki, Lusiyasi gagama Sailini, Manaen iya ahi wawayana alona ge Kin i hi bwata toyawa, ge Sol. 2 Sauga etega oV ali galebu hi palahikan ge hi tapwatapwalolo Babala elana, inoke Yayaluwa Bwabwalena i baek elal i ba, “OV Banabas ge Sol nuku teli getogaagil nihi na oV {tuwalali toto kaiwena ge ya yogaagil} nihi ginol.”
3 Inoke oV ali galebu hi palahikan ge hi awaawanun, yaka oV nimaliya hi teli Banabas ge Sol pwataliyaa hi pwabwabwalena-agil tuwalali kaiwena, inoke hi patunal hi egon.
Pol I Ba Inoke Tokukula Etega Matana I Nak
4 Yayaluwa Bwabwalena oV bolau labui o i patunal inoke hi na hi lau Selusiya ge hi kuki hi nok taval Saipilosi. 5 Sauga hi tan Salamis, inoke oV Yehoba wana baaba hi papaatena-an Yudiya wali limi tapwalolo gamwaliyaa. He Diyon Mak iyoho avaliya i label tuwalali elana.
6 OV Taval o bwalibwaligena hi nopainan ana siga hi vin Papos. OV Tokukula etega gagama Yudiya hi pwawaa to, iya palopita kakakawena, alana Ba-Yeisu. 7 Iya gavana Segiyas Polosi alona etega. He gavana iya tau sisibana etega inoke oV Banabas ge Sol i yogaagil, nuwana oV Yehoba wana baaba nihi papaatena-an ni hago. 8 Yaa tokukula o, oVR alana al pana Gilik hi ba Elimas, oV wali baaba i awa nanakan, nuwana oV gavana yayaluwana ni pil bahi ni aabulilek. 9 Inoke Sol, oVR alana labuina hi ba Pol, oV Yayaluwa Bwabwalena i kalaopopwi, oV matana i lihikanek Elimas elana 10 ge i ba, “Owa Seitani natuna, bugul gegewena bolo waiwaisana ali topihigelgel, oV kakawi ana nuwatu u kalaopopwi. Sauga gegewena oV gamagalau u pagegel tage bahi nihi nonoek Yehoba wana kamwasa sasapona elana. 11 Sauga ya Babala wana gasisi elana matam ni nak inoke nige bosowaim oV sabwelu yanana nu kite, yaa ana sauga nige ni yayapu hot.”
Yaka sauga o elana matana i gogou, inoke i babalalu nuwana oV gamagal etega nimana ni ahe ge ni labe. 12 Sauga gavana i kite hauna i masal tokukula o elana, inoke i abulilek, kaiwena oV Babala wasana waiwaisana ana gasisi i kite ge oV nuwana i ahe.
Pol I Papaatena Panuwa Antiyok elana
13 Pol ge alonau hi kukiya Papos, hi alunok hi na hi tan Pega Pampiliya ana labiya. He Diyon Mak i eguluwagiliya to ge i sikal i na Yelusalema.
14 Yaka Pol ge Banabas oV awan Pega hi eguluwai ge hi nawanawa hi na hi vin Antiyok, labi Pisidiya elana. Lan Sabwata elana hi na hi ulutuk ge hi misiyo Yudiya wali limi tapwalolo gamwanaa. 15 OV {Mosese wana Logugui ana buki ge palopitau wali buki} hi vasili i mowasi, inoke tapwalolo ana tohouwa oV baaba hi pek tau etega elana i na Pol ge Banabas oV wali wasa i pek i ba, “Talimeyau, ebo gamagalau ali ba pagasisi i gan eliyamiu, inoke nuku baunan.”
16 Inoke Pol i milil oV nimana i latahin ge i ba, “Komiu Isileli ge komiu panuwa getoga gamagaliliyau bolo iyaka ku tapwalolo Yehoba elana, ku laegan eliyau! 17 Boda Isileli wali Yabowaine oV tubulau i hilel, inoke wali sauga mibwabwali Itipita elana ali boda i pwabwaya ge hi gewi nabi. Yaka Yehoba wana gasisi elana i nulil ge oV Itipita hi eguluwai. 18 Baliman ana gewi poti hi nawanawa uleya, oV wali lopalapalaviyan gegewena i palahikan. 19 Inoke oV abalogugui ali gewi seben ginebi ge gamagaliliyau i pwamowasel panuwa Kenani gamwanaa, yaka oV bilibili o i pek wana gamagalau Isileli elal wali panuwa. 20 He sauga ona o ana yapu baliman po handeled ge pipti (450).
Yaka abwe oV toasiyala enuna i pek elal ge hi houwaagil ana siga palopita Samuwela wana sauga. 21 Yaka gamagalau hi ba, ‘Nuwama wama kin ni gan.’ Inoke oSVR {Sol Kisi natuna, ana un Beniyamina}, Yehoba i pek elal wali kin ge i logugui-agil baliman ana gewi poti. 22 Yaka Yehoba oV Sol i ahe yoho, inoke Deibid oV Sol abana i ahe i tabwa kin. He iya bana Yehoba i ba, ‘OV Deibid Diyesi natuna ya pwawa iya tau toto nunuwau. Iya oV bugul gegewena ni ginol ni ola no nuwatu.’ 23 Deibid tubutubunina elana inoke Yehoba oV boda Isileli wali topwamwal i pek, iya Yeisu, i ola wana bateli. 24 Mulaa abwe Yeisu oV wana tuwalali i telipuna, Diyon i papaatena gamagalau Isileli hi gewigewi elal ge i ba oV wali pagan nanakina ana en nihi pek ge nihi babitaiso. 25 Diyon wana tuwalali kelaubwa ni mowasi, inoke i baek gamagalau elal i ba, ‘Ku nuwatu tage henala nau? Nau nige topwamwal toto kaiwena ge ku matamatan i oola. Iya iyoho i nenem ewa. Nau nige no waisi i gagan tage oV aena ana os na leke yoho.’
26 Taliwau, komiu Abalahama tubunau ge komiu panuwa getoga gamagaliliyau bolo iyaka ku tapwalolo Yehoba elana, kila eliyala te oSV pwamwal wasana toto ya Yehoba i patunam. 27-28 Yaa Yelusalema ana tomina avaliyau ge wali tologugui nige hi aatena te Yeisu iya topwamwal. Bwagana nige oV wana nak etega hi kikite, yaa hi baek Pilato elana ni lopaaliga ya. Sauga hi lopaaliga, inoke eliyana palopitau wali baaba i tabwa tunahot, oV {baaba ya Sabwata maisena ge maisena} hi vavasili wali limi tapwalolowa. 29 Sauga iyaka oV nak gegewena hi ginol eliyana i mowasi, i ola Buki Bwabwalena ana baaba iya kaiwena, inoke hi ahe kolos elana ge hi teliek salai gamwanaa. 30 Yaa Yehoba i palutem yaomala, 31 ge lan hi gewi i masamasal wana tohago elal, bolo valila alonau hi neem Galili ge hi na Yelusalema. Sauga ya heliya hi tabwa wana towasa boda Isileli eliyalil.
32 Ama oV wasa waiwaisana ha wasaan eliyamiu i ola hiwe: bateli toto Yehoba i bateli tubulau elal, 33 he iyaka i ginol kila tubutubuniliyau kaiwela, kaiwena iyaka oV Yeisu i pamasal ge i palutem yaomala. He i ola Same labuina ana baaba, Yehoba i ba:
‘Owa natu;
Lan ebe ya awa natunagiwa.’
34 Yehoba oV Yeisu ni palutem yaomala yaka tuwana nige ni bwebweyan, he bana te i ba:
‘Tunahot mulolu
bwabwalena elana na muloluagimiu,
ni ola ya bateli Deibid elana.’
35 Ge Buki Bwabwalena puna etega al i ba:
‘Nige nu tatalam wam
totuwalali bwabwalena tuwana ni bweyan.’
36 He Deibid i ba i ola o, nige totona bana i oola, kaiwena iya wana sauga elana oV Yehoba wana nuwatu i ginol yaka abwe i yaomal. OV Tuwana hi teliek salaiya alonau tubunau ge i bweyan. 37 Yaa oSV tau toto Yehoba i palutem yaomala tuwana nige i bwebweyan.
38-39 Taliwau, nuwau nuku atena bubun Yeisu eliyana i bosowaina Yehoba oV wami gegi ni nuwayoho, inoke ha papaatena-an eliyamiu i ola to. Mosese wana Logugui nige bosowaina ni sokalimiu wami gegi elana, yaa oSV {henala ebo ni abulilek, Yeisu eliyana} Yehoba ni sokal wana gegi elana. 40 Nuku matahikagimiu bahi palopitau wali baaba ni mamasal eliyamiu. Heliya oV Yehoba wana baaba hi baunan i ola hiwe:
41 Totalatalawasi komiu, oV no ginol nuku kite,
inoke oV nuwamiu nuku ahe, yaa abwe nuku yaomal.
Kaiwena oV ginol enuna ya giginol wami sauga elana,
oV ginol o nige nuku aabulilek-an,
bwagana ebo nihi wasaan bubun eliyamiu.”
42 Pol ge Banabas iyoho hi tagitagil limi tapwalolowa, yaka gamagalau hi awanun elal nihi sikalim Sabwata i nenem ge oV wasa o nihi papaatena-an al elal. 43 Nogogo i mowasi, yaka Yudiya ge panuwa getoga gamagaliliyau bolo iyaka hi abulilek Yehoba elana, hi gewi hi nouliulil Pol ge Banabas eliyaa. Inoke Pol ge Banabas hi baaba elal ge hi ba pagasisel oV {Yehoba, iya tomulolu}, sauga gegewena nihi meltelian.
44 Sabwata mulaa elana, kelaubwa panuwa o gamagaliliyau gegewel nihi nogogo ge oV Yehoba wana baaba nihi laeganan. 45 Sauga Yudiya oV boda bwabwatana hi kitel, hi lamwa pulowan, inoke oV Pol hi ba panapanak-an ge oV wana baaba hi awa kakakawi-an.
46 Inoke Pol ge Banabas ginebi wali atimatuwa oV analiya hi lahe hi ba, “I sapu te oV Yehoba wana baaba ha wasaan houwan eliyamiu. Yaa komiu oV Yehoba wana baaba ku towani ge ku nuwatu bahi oV yawalimiu mihomihotina nuku aahe, inoke naha eguluwagimiu ge naha nok naha na bolo nige Yudiya i oola elal. 47 He Babala oV logugui i pem eliyama, i ba i ola hiwe:
‘Ya telemiu nuku ola
mwananal bolo nige Yudiya i oola kaiweliya,
inoke eliyamiu panayawi
bebena gegewena oV pwamwal nihi pwawa.’ ”
48 Sauga bolo nige Yudiya i oola oV wasa ya hi hago, yaka hi yaliyaya ge oV Babala wana baaba hi awa wawaisi-an. Inoke bolo Yehoba i hilel yawal mihomihotina kaiwena, gegewel hi abulilek.
49 OSV Yehoba wana baaba gamagalau hi palelu panuwa o ana labi bwalibwaligena elana. 50 Yaa Yudiya hi lut ge oV {panuwa o ana tohouwa avaliyau ge yowau bolo alaliya bwabwatal hi kululu Yehoba elana tineliya} hi ba palupalut-an. Yaka heliya oV gamagalau hi palutil hi pihigelgel Pol ge Banabas eliyalil ge hi takel tagilagil labi o elana. 51 Inoke Pol ge Banabas oV aeliya bibilena hi hapul yoho i pamasal Yehoba abwe ni lahel, yaka hi egon hi na Ikoniyam. 52 Yaa toabulilek bolo hi minaa Antiyok oV yaliyaya ge Yayaluwa Bwabwalena hi kalaopopwi.

- TUWALALI
- ←
- 13
- →

© 1947, 1997, 2011 The Bible Society of Papua New Guinea