- DIYON
- ←
- 10
- →

10
Sipi ali Tomatahikan Waiwaisana
1 Yeisu i ba, “Ya ba tunahot eliyamiu, henala ebo nige ni uulutuka sipi ali gana ana nog elana, yaa oV gana ni mwena likaan ge ni tuk, iya tokaoma ge toaluoyaoya. 2 Yaa toto ebo ni ulutuka nog elana, iya sipi ali tomatahikan. 3 Nog ana tomatahikan oV nog ni pwela eliyana, yaka ni tuk ge oV wana sipi alaliya ni lumenil, inoke wana sipi oV anana nihi hago ge ni nulil tagilagil tola. 4 Sauga iyaka oV wana sipi i nulil ge hi tagil tola, inoke iya ni nohouwa ge oV sipi nihi noulil, kaiwena oV anana ana gun hi atena. 5 Sipi oV nige gamagal getoga nihi nonoulil, yaa nihi lou luwan, kaiwena nige oV anana ana gun hi aatena.” 6 Yeisu oV ba gohalibe ya i baunan Palisi eliyalil, yaa oV ana sapu nige hi aatena.
7 Yaka i ba vevehe al i ba, “Ya ba tunahot eliyamiu, nau sipi ali gana ana nog. 8 Bolo hi nem houwa gegewel tokaoma ge toaluoyaoya, inoke oSV analiya sipi nige hi hahago. 9 He nau nog; henala ebo ni ulutuka elau iya ni mwal. Iya ni tuk ge ni tagil, inoke oV mwawin waiwaisana ni pwawa. 10 Tokaoma i nem nige bugul getoga kaiwena i oola, yaa kaoma kaiwena, tagapaaliga kaiwena, ge apapanak kaiwena. Yaa nau ya nem inoke no sipi oV yawaliliya nihi pwawa, yawal kalakalaopopwina.
11 “Nau sipi ali tomatahikan waiwaisana. Sipi ali tomatahikan waiwaisana oV yawalina i talamwan ni yaomal sipi kaiweliya. 12 Tau toto i tuwalali mola kaiwena, iya nige sipi ali tomatahikan hot i oola, ge nige tonsipi i oola. Sauga ebo ni kite wanuka bekikina i nenem yaka oV sipi ali en ni pek ge ni lou luwagil, inoke wanuka oV sipi ni taltalagil ge ni takel pwatpwatagil. 13 Tau o oV sipi i lou luwagil, kaiwena i tuwalali mola kaiwena, he nige i nuwanuwatu sipi kaiweliya.
14 “Nau sipi ali tomatahikan waiwaisana. OV No sipi ya atenal ge heliya hi atenau, 15 i ola te Nam i atenau ge nau oV Nam ya atena. Ge oV yawaliu ya talamwan na yaomal sipi kaiweliya. 16 No sipi enuna al hi gan, heliya nige gana ya sipiliyau i oola. Heliya al na ahel ge nihi nem. OV Anau nihi hago, inoke sipi ali yawi ni maisena ge ali tomatahikan ni maisena. 17 Nam i nunuwana-agau, kaiwena oV yawaliu ya talamwan na yaomal—inoke abwe al na ahe pasikal. 18 Nige gamagal etega bosowaina oV yawaliu ni pwamowasi, yaa totou te ya talamwan. No gasisi i gan oV yawaliu na talamwan na yaomal, ge no gasisi i gan na ahe pasikal. OV O logugui ya aheya Nam elana i ola to.”
19 Yeisu wana baaba o kaiwena inoke Yudiya boda hi paeluwa al. 20 Hi gewi hi ba, “Yayaluwa bibikena i ulutuk elana ge i kokona tei. Ga i ola ge oV wana baaba ku lalaegan-an?”
21 Yaa enuna hi ba, “Wana baaba nige i oola tau toto yayaluwa bibikena i ulutuk elana. He yayaluwa bibikena bosowaina ya oV tomatakai mataliya ni abubun ge ni waisi? Nige bosowaina!”
Yudiya Nige OV Yeisu Hi Aabulilekan
22 Saugena o tultul ana sauga, ge Yudiya wali tapwalolo hagalena etega i gan Yelusalema, hagali o wali Limi Bwabwalena ana pwabwabwalena nuwahikanina. 23 He Yeisu iyoho i nawanawa abanawanawa etega Limi Bwabwalena ana gana gamwanaa oV alana hi ba “Solomon wana Epanapana.” 24 Yaka Yudiya hi na oV Yeisu hi mipainan ge hi baek elana hi ba, “Hauna sauga ge abwe oV nuwama nu ba pasapu? He nu ba bubun naha hago ebo owa Mesaiya o ebo nigeya?”
25 Yeisu oV analiya i lahe i ba, “Iyaka ya ba haba eliyamiu, yaa komiu nige ku aabulilek-an. OV Ginol yawiyawi bolo Nam alana elana ya ginolil heliya hi pamasalau, 26 yaa nige ku aabulilek kaiwena komiu nige no sipi i oola. 27 No sipi oV anau hi hago ge ya atenal, inoke heliya hi toulilau. 28 OV Yawal mihomihotina ya pek elal ge nige nihi yayaomal. He nige gamagal etega bosowaina ni kaluoel nimwau elana. 29 Heliya Nam i pem elau, ge iya oV bugul gegewel i bwata lakel. Inoke nige gamagal etega bosowaina ni kaluoel Nam nimanaa. 30 Nau alou ge Nam ha maisena ya.”
31 Baaba o kaiwena, inoke Yudiya oV pat hi pebugul al tage oV Yeisu nihi loipati. 32 Yaa Yeisu i baek elal i ba, “OV Ginol waiwaisal hi gewi Nam i pem iyaka ya ginolil ge ku kitel. He hauna toto kaiwena ge nuwamiu nuku loipatagau?”
33 Yaka oV anana hi lahe hi ba, “Nige wam ginol waiwaisal etegana kaiwena i oola ge tage naha loipatagiwa, yaa kaiwena u ba bwagabwaga ge oV Yehoba u hewa likaan. He owa gamagal ya, inoke u ba tage owa Yabowaine!”
34 Yeisu oV analiya i lahe i ba, “Wami Buki Bwabwalena ana leleli etega oV Yehoba anana i pamasal i ola hiwe: Nau ya ba, ‘Komiu yabowaineyau.’ 35 Yehoba oV baaba ya i baunan gamagalau elal ge i ba tage heliya yabowaineyau, ge Buki Bwabwalena ana baaba i tunahot sauga gegewena. 36 Inoke sauga nau ya ba, ‘Nau Yabowaine Natuna,’ he ga i ola ge ku ba tage ya ba bwagabwaga ge oV Yehoba ya hewa likaan? He nau Nam i hileyau ge i patunau ya nem panayawi.
37 “Binimala ebo nige oV Nam wana tuwalali ya giginol, inoke bahi oV no baaba nuku aabulilek-an. 38 Yaa oV wana tuwalali ya awaawaginol, inoke ebo nige oV no baaba ku aabulilek-an, he oV no tuwalali o nuku abulilek-an. Inoke nuwamiu ni sapu ge nuku atena te Nam i minaa elau ge nau ya minaa Nam elana.” 39 Yaka nuwaliya al oV Yeisu nihi lib ge nihi yowan, yaa hi pihapul ge i noluwagil.
40 Inoke Yeisu i sikal wewel Yolidani i kalapanet-an, ge i na i miminaa labi toto valila Diyon oV gamagalau i pababitaisoliya. 41 Gamagalau hi gewi hi nok elana, ge heliya ya hi baaba hi ola, “Diyon Tobabitaiso nige oV ginol yawiyawi etega i giginol, yaa oV baaba gegewena bolo i baunanagil tau ya kaiwena hi tunahot.” 42 Inoke labi o elana gamagalau hi gewi hi abulilek Yeisu elana.

- DIYON
- ←
- 10
- →

© 1947, 1997, 2011 The Bible Society of Papua New Guinea