- KOLOSE
- ←
- 3
- →

3
Toabulilek Yawaliliya ana Pagan
1 Alomiu Keliso Yehoba i palutimiu yaomala yawalimiu i gan, inoke oV bugul bolo natiya nuku loyaagil. He Keliso iyoho natiya i misiyowa Yehoba labena awonaa. 2 Nuku nuwanuwatu bugul bolo natiya kaiweliya, bahi wami nuwatu ni nonoek panayawi buguliliyau kaiweliya. 3 Komiu iyaka ku yaomal yawal bebeyaunana elana, ge sauga ya alomiu Keliso yawalimiu vavaluna i gan Yehoba matanaa. 4 Keliso iya yawalimiu puna, inoke sauga Keliso ni masal al, alomiu nuku masal ge nuku wasawasa.
5 Inoke oV {panayawi paganina bolo hi minaa atemiwa} nuku paaliga ge nihi mowasi, ololal neganega paganina, pagan pulupuluwawena, hebabala paganina, nak ana awaawaginol ana nuwatu, ge tomemek paganina. (He tomemek paganina i ola te ta kukululuek yabowaine kakakawena elana.) 6 Pagan bolo o kaiweliya Yehoba wana huga i nenem gamagalau bolo oV anana nige hi hahago eliyalil. 7 Valila komiu oV pagan bolo o ku awaawaginol ge yawalimiu i ola to.
8 Yaa sauga ya oVR pagan ololal ya nuku aliyohil: hugahuga, pihigelgel paganina, oV avalau ta ba panapanak-agil ge ba sigasiga. 9 Bahi oV alomiyau nuku kakawel, kaiwena oV yawalimiu bebeyaunana ginebi ge ana pagan iyaka ku aliyoho, 10 ge oV yawalimiu vavaluna iyaka ku galoi. Yehoba i ginol pavavaluna-agimiu, ge iyoho i papavavaluna-agimiu ami awa ni ola iya ami Toginol kakanununa, inoke ana aatena ni bwata eliyamiu. 11 He toto ya kaiwena nige ana getoga i gagan ebo kila Yudiya o ebo nige Yudiya i oola, ebo kila bolo oV gotomwa yoho paganina ta ahe o ebo bolo nige ta aahe, ebo kila anan getoga gamagaliliyau, ebo kila boda bolo wali pagan i getoga, ebo kila totuwalali loloyowanil o ebo gamagalau sokasokalil. Yaa Keliso iya bugul gegewena, iya ana nuwatu i bwata, ge iya i miminaa toabulilek gegewela elala.
12 Komiu Yehoba wana hilihili gamagaliliyau, ku bwabwalena ge i nunuwana-agimiu, inoke oVR {pagan bolo hiwe} nuku galoil: atilomwan, mulolu, hanalau, pagan meimeina ge palahikan. 13 Bahi etimwawa nuku huhuga, yaa ebo komiu etega nige i yayaliyaya alona etega wana pagan kaiwena, he oV wana gegi ni nuwayoho. He oV alomiyau wali gegi nuku nuwayoho ni ola te Babala oV wami gegi iyaka i nuwayoho. 14 Ge pagan bolo ya gegewel pwataliyaa oV nunuwana paganina al nuku teli, kaiwena iya oV pagan waiwaisal gegewel i tubwel bubun ge hi tuwalali toyawa.
15 Keliso oV mibubun i pewa alomiyau ge alomiyau eliyamiu ge atemiu i laumwal, inoke nuwa laumwal o oV wami nuwanuwatu ni logugui-an, kaiwena Yehoba i yogaagimiu ku tabwa boda maisena ge ku mibubun. Ge sauga gegewena nuku ba mulolu Yehoba elana. 16 Keliso wasana ni holavi bubun atemiwa ge nuku gogomwaui. Alona ge wami siba gegewena oV alomiyau nuku pankitel ge nuku ba pagasisi-agimiu. Atemiwa nuku ba mulolu Yehoba elana, inoke oV {same, wona tapwalolo ge wona bolo Yayaluwa Bwabwalena wana pewa} nuku wonaan.
17 Bugul gegewel bolo ku giginolil o ebo ku baubaunan, he nuku ginol Babala Yeisu alana elana. Ge iya alana eliyana nuku ba mulolu Yehoba Tamala elana.
Toabulilek wana Limi ana Heniheni wali Minamina Bana
18 Komiu toalolon meluyowau, oV lagomiyau wali logugui nuku henapuan, kaiwena Babala wana nuwatu kaiwemiu i ola to.
19 Komiu toalolon melubolau, oV lagomiyau nuku nunuwana-agil ge wami pagan ni meimei eliyalil.
20 Wawayau, oV hinamiyau ge tamamiyau awaliya nuku ab bugul gegewena eliyalil, kaiwena oSV toto ya Babala i yaliyaya-an.
21 Komiu tamataman, bahi oV natumiyau nuku babaa lowagil, eba oV amnaliya nuku apapanak-an ge nihi nuwatu tage nige bosowailiya oV bugul waiwaisana etega nihi ginol.
22 Komiu totuwalali loloyowanil, oV wami tonowakau panayawiya awaliya nuku ab bugul gegewena eliyalil. Bahi tage ebo nihi kite hikagimiu ge abwe nuku tuwalali bubun, inoke nihi yaliyaya kaiwemiu. Yaa nuku tuwalali alona wami atitalam ge alona wami awatauwan Babala elana. 23 OV Hauna tuwalali ebo nuku ginol, he alona ge atemiu bwalibwaligena, ni ola te ku tutuwalali Babala kaiwena, nige gamagalau kaiweliya i oola. 24 Kaiwena ku atena oV {hauna toto Babala i lovivina-an wana gamagalau kaiweliya} abwe ni pewa molamiu. He komiu Keliso wana totuwalali, iya wami Tonowak hot. 25 Nak ana toginol maisena ge maisena oV molana ni ahe wana nak lahena. He Yehoba oV gamagalau gegewel ni pakotil paolaolaek, nige tage oV enuna ni label ge enuna nigeya.

- KOLOSE
- ←
- 3
- →

© 1947, 1997, 2011 The Bible Society of Papua New Guinea