- TUWALALI
- ←
- 26
- →

26
1 Inoke Agilipa i baek Pol elana i ba, “OV Wam sauga ya pewa totom kaiwem nu baaba.”
Inoke Pol oV nimana i latahin ge i telipuna i baaba, i ba i ola hiwe. 2 “Kin Agilipa, ya yaliyaya bubun lan ebe na talmilil matamwa ge oV {bugul bolo Yudiya hi woleyau kaiweliya} na baaba. 3 No yaliyaya puna kaiwena oV {Yudiya wama pagan gegewena ge bugul bolo kaiweliya ha awabalgig}, u atena bubun. Inoke ya awanun elam nu palahikan ge oV no baaba nu laeganan.
4 Yudiya gegewel oV yawaliu ge no pagan hi atena, i telipunaa no sauga wawaya ya miminaa no panuwaa, ge i ola al sauga toto ya miminaa Yelusalema. 5 Sauga yayapona hi atenau ge binimala nuwaliya, bosowailiya oV wasau nihi wasaan. Nau Palisi wali boda elana ya ulutuka, boda ya wali logugui oV {boda gegewel wama tapwalolo gamwanaa} i gasisi lakel. 6 Lan ya oV o kot hi ginol puna kaiwena alou ge no atimatuwa ya atena Yehoba ni ginol ni ola wana bateli tubumeyau elal. 7 Inoke ama un ali gewi elulutega eluwa bateli o kaiwena hi matamatan nuwaliya ni tabwa tunahot, yaka lan ge bulin hi tapwatapwalolo Yehoba elana. Oo kin, nau alou ge no atimatuwa ya abulilek i ola to, inoke bugul o kaiwena Yudiya hi woleyau. 8 Ga i ola ge ku nuwatu tage Yehoba nige bosowaina oV toyaomal ni palutil?
9 Valila no nuwatu i ola tage oV bugul gegewena na ginol inoke oV Yeisu gagama Nasaleta alana na pihigelgel-an. 10 Inoke heiya te valila ya ginola Yelusalema elana. OV Gasisi ya aheya topowon bwabwatal elal yaka oV Yehoba wana gamagalau ya telel dela. Ge sauga oSV ali logugui tohouwa hi ginol hi ba nihi aliga, nau al ge ya talam. 11 Sauga hi gewi ya na limi tapwalolo maisena ge maisena elal, inoke ya ba oV toabulilek nihi nibihil ge ya palawakikil oV Yeisu nihi alahan ge nihi awa nanakan. Ya huga nabi eliyalil, inoke ya nok ya na panuwa getoga elal ge oV toabulilek ya palomwanagil.
12 Inoke heiya te kaiwena sauga etega oV gasisi ya aheya topowon bwabwatal elal ge hi patunau ya nok, yaka ya nanawa Damasiko kaiwena. 13 O kin, nau iyoho kamwasaa, inoke alalati bwagatau elana oV mwananal etega ya kite i loem labulabumwa oV sabwelu yanana i lake, yaka oV alowau ge alowau i yana painanagima. 14 Gegewema ha sogu ha tala bilibiliya, inoke oV anan etega ya hago pana Hibilu elana i baem elau i ba, ‘Sol! Sol! Hauna kaiwena u papalomwan-agau? Owa u towaagau, u ola bulumakau oV aena i tagapasikalek ana elopetaki elana, inoke totom oV am pulowan u ginol.’
15 Inoke ya ba, ‘Babala, henala owa?’
Babala oV anau i lahe i ba, ‘Nau Yeisu toto u papalomwan-an. 16 Sauga ya u lut ge u talmilil. Ya masal elam ge na telewa no totuwalali ge no towasa, inoke oV {hauna gun iyaka u kiteya eliyau ge oV hauna gun al abwe na pankitewa} nu wasaan. 17 Ebo Yudiya o ebo bolo nige Yudiya i oola nihi huga elam, yaka na pwamwaliwa nimaliyaa. Ya papatunawa elal 18 oV mataliya nu pwela, nu aheliya gogouwa nu telel mwananala ge nu pasikaliliem Seitani wana gasisi elana nihi na nihi minaa Yehoba elana. Inoke wali abulilek eliyau kaiwena oSV wali gegi Yehoba ni nuwayoho ge oV abaliya ni pek wana hilihili gamagaliliyau gamwaliyaa.’ He Yeisu wana baaba eliyau i ola to.
19 Kin Agilipa, oV {o pankite toto i loem labulabumwa} ya henapuan. 20 Inoke ya papaatena houwan ga Damasiko elal, yaka abwe bolo Yelusalema ge Yudiya labena gegewena elal, yaka abwe al bolo nige Yudiya i oola elal. Ya papaatena ya ba, ‘OV Wami gegi ana en nuku pek ge nuku mipil oV awomiu nuku pek Yehoba elana, ge oV pagan waiwaisana nuku ginol yaka gamagalau nihi atena tunahot oV wami gegi ana en ku pek.’ 21 Inoke heiya te kaiwena Yudiya hi libau Limi Bwabwalena elana ge tage hi tatagapaaligau. 22 Yaa oV Yehoba wana labe ya pwawa sauga o elana ge i nem ana siga lan ebe. Inoke lan ebe ya talmilil te, ge oV Yeisu wasana ya wawasaan komiu tologugui ge komiu gamagalau gegewel al eliyamiu. He toto ya wawasaan i olaolaek ya te toto palopitau ge Mosese hi ba ni gan, 23 hi ba, ‘Mesaiya oV lomwan ni pwawa, yaka iya houwan hot ni lutem yaomala ge oV mwananal ni pwatanim Yudiya ge bolo nige Yudiya i oola elal.’ ”
Pol Nuwana Hot Agilipa Ni Abulilek
24 Pol iyoho i liwaliwan Agilipa ge alonau elal, inoke Pesito anana i bwata i ba, “Pol, owa u kokona! Wam aatena bwabwatana iyaka i pakokona-agiwa.”
25 Pol oV Pesito anana i lahe i ba, “Pesito gamagal bwabwatana owa, nau nige ya kokokona. Alou no nuwasapu ya baaba, ge baaba toto ya baunan i tunahot. 26 He Kin Agilipa iyehe oV bugul bolo o gegewel i atena ya, inoke nige oV bugul etega i kakausau bosowaiu na liwaliwan ya elana. Ya atena oV bugul bolo o wasana iyaka i hago haba, kaiwena nige etega i mimisumi.” 27 Inoke i baek Agilipa elana i ba, “Kin Agilipa, tab oV palopitau u abulilek-agil? He ya atena u abulilek-agil.”
28 Yaka Agilipa i baek Pol elana i ba, “U nuwatu bosowaim ya sauga kakaubwaina elana ge nu paabulilek-agau inoke na tabwa Kelisitiyani etega?”
29 Inoke Pol i ba, “Bwagana sauga i kaubwa o ebo i yapu, ya awanun Yehoba elana nuwau alomwau ge gamagalau bolo lan ebe oV no baaba hi hago, gegewemiu nuku ola nau. He bugul maisena ya, bahi nihi yoyowanimiu ni oola nau.”
30 Yaka kin Agilipa alonau gavana Pesito, Benisi ge gamagalau bolo avaliyau, gegewel hi lut, 31 ge hi tagil tola. Inoke hi peliwaliwan-agil hi ba, “Tau ya nige oV bugul etega i giginol panak ge kaiwena ni aliga o ebo ni ulutuk dela.”
32 Inoke Agilipa i baek Pesito elana i ba, “Binimala nige ni aawanun ni nana Sisa wana kot elana, bosowaina ta sokal.”

- TUWALALI
- ←
- 26
- →

© 1947, 1997, 2011 The Bible Society of Papua New Guinea