- TUWALALI
- ←
- 11
- →

11
Pita I Liwaliwan Toekelesiya Yelusalema elal
1 Apostolowau ge toabulilek bolo hi miminaa labi Yudiya hi hago te bolo nige Yudiya i oola oV Yehoba wana baaba iyaka hi hago ge hi teliya ateliyaa. 2 Sauga Pita i nok i na Yelusalema, toekelesiya {bolo oV Mosese wana Logugui hi toulil} oV Pita hi awa nanakan hi baek elana hi ba, 3 “Hauna kaiwena u na u ulutuk bolo nige Yudiya gamagaliliyau i oola wali limiya ge alomwau ku anan?”
4 Yaka Pita oV {bugul gegewena toto i masal elana} i liwanan bubun elal i ba, 5 “Valila nau iyoho Yopa ya awaawanun, inoke pankite etega i masal eliyau. OVR Bugul etega ya kite ana awa i ola oV kaliko mamanana hi pihikana buhuna esopali ge hi pakuki lowanem labulabumwa, inoke i nem i lau labi toto ya miminaa. 6 Matau i nok gamwanaa, inoke oV {bwasumu bolo aeliya esopali ge hi nawanawa bilibiliya} ya kitel, i ola al bwasumu bekikil, bwasumu bolo hi yawayawal ge bolo hi youyou hawawala. 7 Yaka oV anan etega ya hago i baem elau i ba, ‘Pita, u lut, oV bwasumu bolo ya u lolil ge u anil.’
8 OV Anana ya lahe ya ba, ‘Babala, bahiwa! Nige sauga etega oV {bwasumu bolo Logugui i lopwali} ya aanil, eba ni pabikeyau.’
9 Yaka oV anan ya hago palabuina i neem labulabumwa i ba, ‘OV {Bugul bolo Yehoba iyaka i ba i waisi}, bahi nu aawa nanakan tage ni pabikewa.’ 10 Paeton bugul ya i masal eliyau, yaka abwe gegewena i sikal i ha labulabumwa.
11 Yaka sauga o bolau eton, bolo hi patunal kaiweu hi noem Sisaliya, hi vin limi toto ya miminaa. 12 Yayaluwa Bwabwalena i baem elau i ba, ‘Bahi nuwam ni eeleluwa, nu nok ya nu na alomwau.’ Talilau ali toto sikis bolo ya alowau ha nok ha na Sisaliya, yaka ha ulutuk Koniliyo wana limiya. 13 Inoke oV wama wasa i pem oV anelose etega i kite i taltalmilil wana limiya ge i ba, ‘OV Bolau enuna nu patunal nihi na Yopa, ge oV {Saimon toto alana al hi ba Pita} nihi en pwatanim. 14 OV Wasa etega ni baunaniwa inoke eliyana alomwau wam limi ana heniheni oV mwal nuku pwawa.’
15 Sauga ya telipuna ya baaba, Yayaluwa Bwabwalena i lau elal i ola valila i lau eliyama abatelipuna elana. 16 Inoke ya nuwahikan Babala wana baaba i ba, ‘Diyon i pababitaisomiu wewel elana, yaa Nam abwe ni pababitaisomiu Yayaluwa Bwabwalena elana.’ 17 He Yehoba i muloluagil oV Yayaluwa Bwabwalena i pek elal, i ola te i muloluagila sauga kila ta abulilek Babala Yeisu Keliso elana. Inoke henala nau ge oV Yehoba wana nuwatu na kaus?”
18 Sauga oV Pita wana baaba o hi hago, inoke hi bakuhu nige al hi aawa naknak, yaka oV Yehoba hi tobalan hi ba, “Tunahot bolo nige Yudiya i oola oSVR heliya al ge Yehoba iyaka i tuwalaliya ateliyaa, inoke oV wali gegi ana en hi pek ge oV yawal mihomihotina hi pwawa.”
Toekelesiya Antiyok
19 OV Sitibeni hi loipati enaa topihigelgel oV toabulilek hi palomwanagil yaka hi tatawaliwali. He enuna hi nok hi na labi Ponisiya, enuna hi na Saipilosi ge enuna Antiyok, yaka oV wasa waiwaisana hi wasaan Yudiya gamagaliliyau ya te elal. 20 Yaa enuna gamwaliyaa, heliya hi neem Saipilosi ge Sailini, hi nok hi na Antiyok, yaka hi baaba k gamagaliliyau al ge elal, ge oV Babala Yeisu wasana waiwaisana hi wasaan elal. 21 Babala wana gasisi i minaa eliyalil, inoke gamagalau hi gewi hi abulilek ge hi mipil oV awoliya hi pek Babala elana.
22 Toekelesiya Yelusalema oV wasa ya hi hago, inoke oV Banabas hi patuna i na Antiyok. 23 Sauga i vin, oV {Yehoba wana mulolu toabulilek Antiyok eliyalil} i kite, inoke i yaliyaya. Yaka i ba pagasisel oV ateliya bwalibwaligena nihi talamwan ge nihi talmilil gagasisi Babala elana. 24 He iya tau waiwaisana, oV Yayaluwa Bwabwalena ge abulilek i kalaopopwi. Inoke gamagalau hi gewi hi abulilek Babala elana.
25 Yaka Banabas i nok i na Tasisi oV Sol i loyaan. 26 Sauga i pwawa, inoke i en alona hi nem Antiyok. Sol ge Banabas avaliyau toekelesiya hi mina baliman maisena inoke hi panpankiti boda bwabwatana elal. Antiyok elana Yeisu ana tototoulil abwe pamaisena oVR alaliya hi tun “Kelisitiyani.”* Kelisitiyani ana sapu i ola gamagalau Kelikelisol.
27 Saugena o palopitau enuna hi noem Yelusalema hi tukik hi na Antiyok. 28 Avaliya etega, alana Agabas, i lut ge Yayaluwa Bwabwalena wana gasisi elana oV gamagalau wali wasa i pek pahuwala i ba, “Huwalu bwabwatana abwe ni gan ge oV Loma ana abalogugui gegewena ni pwawa.” (He bugul ya i gana Kolodiyas wana sauga kin elana.) 29 Yaka tohago bolo Antiyok hi nuwatu oV labe nihi patuna taliliyau elal bolo hi miminaa Yudiya. Maisena ge maisena i teli i ola oV hauna gun i nuwatuan ge bosowaina ni teli. 30 Hi ginol ola, inoke oV wali labe hi pek Banabas ge Sol elal ge hi pwatanik Yelusalema ekelesiya ana tohouwa elal.

- TUWALALI
- ←
- 11
- →

*11:26: Kelisitiyani ana sapu i ola gamagalau Kelikelisol.

© 1947, 1997, 2011 The Bible Society of Papua New Guinea