- MATAIYO
- ←
- 25
- →

25
Galokau Henahenapol ge Galokau Sisigal
1 Inoke Yeisu i baek elal i ba, “Sauga o Yehoba wana abalogugui ni ola hiwe. Galokau ali gewi elulutega oV wali odam hi ahe, hi tagil hi na hi matamatan tokawakawalolu melutauina ni sikalem yova wana limiya, inoke oV alona ge yova nihi ahel nihi en tukagil. 2 Ali toto nimala panuna sisigal ge ali toto nimala panuna henahenapol. 3 Bolo sisigal oV wali odam hi ahe, yaa oV odam ana wewel enuna al nige hi aahe. 4 Bolo henahenapol oV odam ana wewel enuna hi holek patuna elal inoke hi noahe ginebi ge wali odam. 5 Tau wana nem i esowal, yaka galokau gegewel mataliya i kenukenu nabi ge hi kenu.
6 Bulin nuwana gamagal etega i nem i yoga i ba, ‘Tokawakawalolu melutauina i nenem. Ku nok ku na ku kite.’
7 Yaka galokau gegewel hi lut ge oV wali odam hi abubun. 8 Bolo sisigal hi baek bolo henahenapol elal hi ba, ‘OV Wewel enuna ku pem, wama odam iyaka i bobolu.’
9 OV Analiya hi lahe hi ba, ‘Nigeya. Nige bosowaila komiu ge ama. Ku nok ku na ga sitowaa ge oV wami odam ana wewel enuna nuku pwamola.’
10 Yaa sauga hi nanawa wewel pwapwamola kaiwena, yaka tokawakawalolu melutauina i vin. Galokau bolo hi lovivina avaliya hi ulutuk alolon ana hagali elana, inoke oV nog hi kaus.
11 Mulaa abwe galokau sisigal hi nem ge hi ba, ‘Babala, babala, oV nog u pwela naha ulutuk.’
12 Yaa oV analiya i lahe i ba, ‘Ya ba tunahot eliyamiu, nige ya aatenamiu.’ ”
13 Inoke Yeisu i ba, “Nuku matahikagimiu, kaiwena nige ku aatena hauna lan o ebo hauna sauga wami Babala ni nem.”
Yehoba OV ala Gabom I Pem Ta Patuwalali
(Luke 19:11-27)
14 Inoke Yeisu i baek elal i ba, “Sauga o Yehoba wana abalogugui ni ola hiwe. Tau etega nuwana ni egon ni na labi getoga, yaka oV wana totuwalali i yogaagil ge oV wana bugul gegewena i pek elal nihi matahikan. 15 OV Silba ana gewi tausan nimala panuna i pek totuwalali etegana elana, oV tausan eluwa i pek eluwana elana ge oV tausan maisena i pek etonina elana. I golugoluwa maisena ge maisena wana aatena ana bwata elana, inoke i pek i ola. I pek eliyalil inoke i egon i na labi getoga. 16 Tau toto oV silba ana gewi tausan nimala panuna i ahe, etimwawa i na i patuwalali inoke oV tausan nimala panuna al i pwawa. 17 Ge tau toto oV tausan eluwa i ahe, i na i ginol ola al inoke oV tausan eluwa al i pwawa. 18 Yaa tau toto oV tausan maisena i ahe i nok i na oV bilibili i ken ge oV wana tonowak wana mani i yamwi.
19 Sauga i yapu abwe wali tonowak i sikalim, inoke oV wana totuwalali i yogaagil, nuwana ni atena oV wana mani ga hi patuwalali ola. 20 Tau toto oV silba ana gewi tausan nimala panuna i ahe, i nem i pek wana tonowak elana, ginebi ge tausan nimala panuna al. Inoke i ba, ‘Babala, oV tausan nimala panuna valila u pem. U kite, oV tausan nimala panuna al ya pwawa.’
21 Wana tonowak i baek elana i ba, ‘Owa totuwalali waiwaisana ge henahenapona. U ginol bubun. OV Bugul bolo nige hi gegewi u matahikagil bubunil, inoke na telewa oV bugul nihi gewi nu matahikagil. U nem alou owa ta yaliyaya pamaisena.’
22 Tau toto oV tausan eluwa i ahe, i nem al ge i ba, ‘Babala, oV tausan eluwa valila u pem. U kite, oV tausan eluwa al ya pwawa.’
23 Wana tonowak i baek elana i ba, ‘Owa totuwalali waiwaisana ge henahenapona. U ginol bubun. OV Bugul bolo nige hi gegewi u matahikagil bubunil, inoke na telewa oV bugul nihi gewi nu matahikagil. U nem alou owa ta yaliyaya pamaisena.’
24 Tau toto oV tausan maisena i ahe, i nem elana ge i ba, ‘Babala, ya atena owa wam logugui i gasisi, kaiwena oV {aanan toto nige u pepel, he} u keken ge u papahe wam limiya. He gamagalau getogal hi tuwalali enona i mamasal, inoke owa u bubugulan. 25 Inoke ya lovakunagiwa, ya na oV bilibili ya ken ge oV wam mani ya yamwi. U kite, oV wam mani te ya pasikal elam e.’
26 Inoke wana tonowak i baek elana i ba, ‘Owa totuwalali nanakina ge totuwalali pweyapweyatana. U atena ya te oV {aanan toto nige ya pepel} ya keken ge ya papahe no limiya. Ge u atena gamagalau getogal hi tuwalali enona i mamasal, inoke nau ya bubugulan. 27 He binimala nu na oV no mani nu teli benki elana nihi patuwalali, inoke sauga na sikalim ge na ahe pasikal, ginebi ge ana etulan, toto hi patuwalali ana enona.
28 ‘OV Mani ku ahek elana ge ku pek tau toto wana mani ana bwata tausan elulutega elana. 29 Kaiwena henala i gan eliyana, abwe Yehoba ni pek pwabwaya al inoke ni malul. Yaa henala nige i gagan eliyana, bwagana toto kekeisi i minaa eliyana, Yehoba abwe ni ahe yoho. 30 OV Totuwalali nanakina ya nuku alitagil-an tola gogou elana, inoke ni kahikahin ge oV ninina ni alavekilal.’
Yatala Mowamowasena
31 Sauga Gamagal Natuna ni nem alonau aneloseyau gegewel ge iya ni tabwa kin, inoke ni misiyowa wana abamisiyo wawasana elana ge ni logugui. 32 Tomipanayawi gegewel nihi migogo matanaa inoke ni asel ni telel boda labui elana, ni ola sipi ana tomatahikan oV sipi ge goti i asel ge i teli pwamwaumwau-agil. 33 OV Sipi ni telel labena awonaa ge oV goti ni telel gegebanaa.
34 Yaka kin ni baek bolo hi minek labena awonaa elal ni ba, ‘Komiu bolo Nam i muloluagimiu, ku nem ku ulutuk abalogugui elana, toto Yehoba i lovivina-an kaiwemiu sauga panayawi i ginol. 35 Kaiwena ya galebu inoke oV aanan ku pem ya an, ya walem inoke oV wewel ku pem ya im, ya mibwabwali inoke ku yoga paheyau, 36 ya bokaboka inoke oV kaliko ku pem ya galoi, ya kasiyebwa inoke ku matahikagau, ya miminaa dela inoke ku nem ku kiteyau.’
37 Tosasapol oV anana nihi lahe nihi ba, ‘Babala, hauna sauga ha kitewa u galebu ge oV aanan ha pewa u an, o ebo u walem ge oV wewel ha pewa u im? 38 Hauna sauga ha kitewa u mibwabwali ge ha yoga pahewa, o ebo u bokaboka ge oV kaliko ha pewa u galoi? 39 Hauna sauga ha kitewa u kasiyebwa o ebo u miminaa dela ge ha nowa ha kitewa?’
40 Inoke oSV analiya kin ni lahe ni ba, ‘Ya ba tunahot eliyamiu, hauna gun ebo ku ginola taliwau ya kekeisisi etega elana, he i ola ku ginola eliyau.’
41 Yaka ni baek bolo hi miminaa gegebanaa elal ni ba, ‘Komiu bolo oSV ami lahi Yehoba iyaka i baunan, ku egonik ku na ginaha mihomihotina elana, toto Yehoba i lovivina-an Seitani alonau ge wana aneloseyau kaiweliya. 42 Kaiwena ya galebu nige oV aanan ku pepem, ya walem nige oV wewel ku pepem, 43 ya mibwabwali nige ku yoyoga paheyau, ya bokaboka nige oV kaliko ku pepem, ya kasiyebwa ge ya miminaa dela nige ku mamatahikagau.’
44 Heliya al oV anana nihi lahe nihi ba, ‘Babala, hauna sauga ha kitewa u galebu o ebo u walem, u mibwabwali o ebo u bokaboka, u kasiyebwa o ebo u miminaa dela, ge nige ha lalabewa?’
45 OV Analiya ni lahe ni ba, ‘Ya ba tunahot eliyamiu, hauna gun ebo nige ku giginola bolo ya kekeisisi etega elana, he i ola nige ku giginola eliyau.’
46 Inoke nihi na lahi mihomihotina elana, yaa tosasapol nihi na yawal mihomihotina elana.”

- MATAIYO
- ←
- 25
- →

© 1947, 1997, 2011 The Bible Society of Papua New Guinea