- MATAIYO
- ←
- 23
- →

23
Bahi Nuku Teteli Heyagimiu
(Mak 12:38-39; Luke 11:43,46; 20:45-46)
1 Inoke Yeisu i baek boda elal ge wana tohago elal i ba, 2 “Logugui ana topankite ge Palisi heliya Mosese wana Logugui ana toatena ge ana totalisi. 3 Inoke oV analiya nuku hago ge oV wali baaba gegewena nuku toulil, yaa bahi nuku giginol ni oola hauna hi giginol, kaiwena toto hi papaatena-an, nige hi giginol i oola. 4 Wali logugui i gewi inoke oV ami kalikalivai pupulowanina hi pewa, yaa heliya nige oV bugul etega hi giginol tage oV pulowan etega nihi kalivai.
5 OV {Bugul gegewena bolo hi ginol,} he hi ginolil kaiwena nuwaliya gamagalau nihi kitel ge nihi atena tage heliya towaisi. OV {Nabwa bolo Buki Bwabwalena puna ona hi lokeya ge hi am hikan lamwaliyaa, nabwa bolo ya} hi ginol pwabwaya. I ola al, oV kula toto ali kaliko buhuna ana kula hi payapu. 6 Hagali elana nuwaliya nihi misiyowa yau toto gamagalau bwabwatal wali yau elana, ge limi tapwalolo elana nuwaliya nihi misiyo houwa gamagalau maniniliyaa. 7 Ebo oV gamagalau nihi pwawal abamaket elana, nuwaliya te gamagalau ginebi ge wali awatauwan nihi pata ateu owa eliyalil ge nihi awa babala-agil.
8 Bahi alomiyau nihi aawa babala-agimiu, kaiwena wami Babala maisena ya ge gegewemiu ku awa talitalin ya. 9 Bahi oV panayawi gamagalina etega nuku aawa tamani, kaiwena Tamamiu maisena ya, iya iyoho labulabumwa. 10 Bahi gamagalau nihi aawa tohouwa-agimiu, kaiwena wami tohouwa maisena, iya Mesaiya. 11 Henala ebo alana i bwata gamwamiwa, iya ni tabwa wami totuwalali. 12 Henala ebo oV totona ni teli heyan, Yehoba ni teli lowan, ge henala oV totona ni teli lowan, Yehoba ni teli heyan.
Palisi wali Kakawi kaiwena OV Lahi Nihi Pwawa
(Mak 12:40; Luke 11:39-42,44,47-51; 20:47)
13 Eeu, Logugui ana topankite ge Palisi geb! Tokakakawi komiu, bwaliga nuku nak! OV Yehoba wana abalogugui ana nog ku kausa gamagalau maniniliyaa. He komiu nige ku uulutuk, ge oV {bolo nuwaliya nihi ulutuk wali kamwasa} ku kaus.
14 Eeu, Logugui ana topankite ge Palisi geb! Tokakakawi komiu, bwaliga nuku nak! OV {Abuabulau wali limi ge wali gogomwau} ku aahe ku lologugui-an bwabwage, ge i ola al oV wami awanun ku papayapu-an gamagalau tanaliyaa tage nihi hagomiu. Wami pagan o kaiwena, inoke nasi ami lahi ni bwata hot.* Buki ana toleli papanet bolo houhouwel, enuna oV puna 14 ana baaba hi leli, enuna nige hi leleli.
15 Eeu, Logugui ana topankite ge Palisi geb! Tokakakawi komiu, bwaliga nuku nak! OV Kamwasa gegewena ku labose haba inoke oV gamagal etega nuwana nuku gove, nuku ahe ge ni toulilimiu. Komiu Gehena ana gamagalau, yaa sauga oV gamagal ya ku ahe, ku paatena inoke i tabwa Gehena ana gamagal hot.
16 Eeu geb! Komiu tonul nanakil matamiu i kai, bwaliga nuku nak! Komiu ku ba, ‘Ebo gamagal etega ni papasila Limi Bwabwalena elana, i bosowaina ya oV wana bateli ni leke yoho; yaa ebo gamagal etega ni papasila Limi Bwabwalena ana gold elana, he nige bosowaina oV wana bateli ni leke yoho.’ 17 Komiu tosigasiga matamiu i kai. Hauna toto i bwata, gold i bwata o ebo Limi Bwabwalena i bwata? He Limi Bwabwalena ana bwabwalena kaiwena inoke gold i bwabwalena. 18 Komiu ku ba al, ‘Ebo gamagal etega ni papasila pat elal bolo hi vatal abapowon, i bosowaina ya oV wana bateli ni leke yoho; yaa ebo gamagal etega ni papasila bwasumu toto hi popowonan elana, he nige bosowaina oV wana bateli ni leke yoho.’ 19 Tomatakai komiu! Hauna toto i bwata, bwasumu i bwata o ebo abapowon i bwata? He abapowon ana bwabwalena kaiwena inoke bwasumu i bwabwalena. 20 Inoke sauga ebo gamagal etega ni papasila abapowon elana, i papasila abapowon elana ginebi ge bwasumu toto hi popowonan. 21 I ola al, sauga ebo gamagal etega ni papasila Limi Bwabwalena elana, i papasila Limi Bwabwalena elana ge Yehoba toto i miminaa o elana. 22 Ge sauga ebo gamagal etega ni papasila labulabum elana, i papasila Yehoba wana abamisiyo wawasana elana ge iya elana.
23 Eeu, Logugui ana topankite ge Palisi geb! Tokakakawi komiu, bwaliga nuku nak. OV Awenuwa ololana kusai, boboyuwa ge kemanana ku wali paelulutega ge oV wali maisena ku pek Yehoba elana wami mulolu, i ola ana logugui. OV Logugui o ku toulil nabiyan, yaa oV Yehoba wana logugui ana nuwatu bwabwatal ku nuluwagil nige ku giginol, logugui ololal wala ginol ni sapu, oV avalau ta atilomwan-agil ge ta baaba tunahot. Binimala oV logugui bolo ya nuku henapuan ge oV awenuwa ali logugui nuku henapuan al. 24 Komiu tonul nanakil matamiu i kai! OV {Logugui bolo ali nuwatu nige i bwabwata} ku toulil bubun, yaa oV logugui bwabwatal ku nuluwagil. Komiu oV uluulu ku ahek yoho ami wewel elana, yaa oV kamel bwabwaligena nige ku kikite inoke ku tinon alona wewel.
25 Eeu, Logugui ana topankite ge Palisi geb! Tokakakawi komiu, bwaliga nuku nak! Komiu ku ola gamagalau oV kom ge mwaha eputeteliya hi ul, yaa oV gamwaliya nige hi uul. OV Tola ku abubun, yaa kaoma ge naknak paganina i kalaopop atemiwa. 26 Komiu Palisi matamiu i kai! Houwan oV kom ge mwaha gamwaliya nuku ul bubun inoke noleleya abwe ni yanayana.
27 Eeu, Logugui ana topankite ge Palisi geb! Tokakakawi komiu, bwaliga nuku nak! Komiu ku ola salai toto hi abubun ge hi paisela. Noleleya ana awa i waisi, yaa gamwanaa tomati tutuwana ge bweyanina i kalaopop. 28 He i ola al, noleleya gamagalau hi kitemiu tage komiu ku waisi, yaa lokalokakawi ge nak paganina i kalaopop atemiwa.
29 Eeu, Logugui ana topankite ge Palisi geb! Tokakakawi komiu, bwaliga nuku nak! OV Palopitau ali salai ku ginol ge oV {tonowakau houhouwel bolo wali pagan i sapu salailiya} ku paisela. 30 Yaka ku ba tage binimala komiu iyoho tubumiyau houhouwel wali sauga elana, nige nuku giginol ni ola heliya hi ginol, oV palopitau nige nuku lolopaaligal. 31 Ku ba ola o, he iyaka ku pamasalimiu age komiu totaulol tubuliyau, bolo oV palopitau hi lolopaaligal. 32 He ku ginol pwataniwa ya! Inoke oV {pagan toto tubumiyau hi telipuna-an} nuku pwamowasi!
33 Komiu ku ola mwata! Mwata natunau komiu! Nige bosowaina nuku mwal, he komiu iyaka Gehena. 34 Inoke na baewa eliyamiu, oV palopitau ge tosiba bwabwatal ge topankite ya papatunal eliyamiu. OV Enuna nuku lolil, oV enuna nuku lokolosil, oV enuna nuku nibinibihagil wami limi tapwalolo gamwanaa, ge oV enuna nuku takel pwatapwatagil nihi nok panuwa tomaha ge tomaha elal. 35 Inoke oSV(R) taulol gegewena ana lahi komiu nuku pwawa, taulol toto oV gamagalau wali pagan sasapona hi lolil, i telipunaa oV Eibol hi lol ana siga oSV Sakalaiya, Balakaiya natuna, komiu Yudiya ku lol Limi Bwabwalena ge abapowon ali hawawala. 36 Ya ba tunahot eliyamiu, oV taulol bolo gegewena o lahena nihi paheya komiu heyan ya eliyamiu.
Yeisu Nuwana I Nak Yelusalema ana Tomina kaiweliya
(Luke 13:34-35)
37 Eeu geb Yelusalema ana tomina! Komiu oV palopitau ku lolil ge oV {bolo Yehoba i patunal eliyamiu} ku loipatagil. Sauga i gewi nuwau oV wami gamagalau na bugul papahel, ni ola kamkam meluyovana oV natunau i bugul papahel opena gabulanaa, yaa nige nuwamiu i oola. 38 He inoke oSV wami Limi Bwabwalena Yehoba ni galaluwai ge ni enonovan. 39 Na baewa eliyamiu, nige al nuku kikiteyau ana siga na sikalim al, inoke sauga o nuku tobalagau nuku ba, ‘Yehoba ni ba muloluan, iya i nem Babala alana elana!’ ”

- MATAIYO
- ←
- 23
- →

*23:14: Buki ana toleli papanet bolo houhouwel, enuna oV puna 14 ana baaba hi leli, enuna nige hi leleli.

© 1947, 1997, 2011 The Bible Society of Papua New Guinea