- TUWALALI
- ←
- 16
- →

16
Pol ge Sailasa OV Timoti Hi Ahe Avaliya
1 Inoke hi nok panuwa Debi ge hi novevehe al hi na Listila. OVR?? Toabulilek etega hi pwawaa to, alana Timoti, tamana gagama Gilik ge hinana Yudiya yovana, iya toabulilek etega. 2 Toekelesiya bolo hi miminaa panuwa Listila ge Ikoniyam oV Timoti hi awa wawaisi-an. 3 Pol nuwana ni ahe ge avaliya nihi nopain, inoke oV tuwana buhuna kunisina i gotomwa yoho, ge bahi Yudiya gamagaliliyau labi o elana oV Timoti nihi pipihigelgel-an, kaiwena gegewel hi atena tamana gagama Gilik.
4 Sauga hi nok panuwa maisena ge maisena elal, inoke apostolowau ge tohouwa bolo Yelusalema oV wali nuwatu hi baunan toabulilek elal ge nihi henapuan. 5 Inoke toekelesiya wali abulilek i gasisi ge lan maisena ge maisena ali boda i bwatabwata ya.
Pol I Kenonou OV gagama Masidoniya I Kite
6 Yayaluwa Bwabwalena oV Pol ge alonau i lopwalil bahi nihi nana labi Eisiya oV wasa waiwaisana nihi papaatena-an, inoke hi nosola labi Piligiya ge Galatiya. 7 Sauga hi vin labi Misiya ana siga elana, hi labose tage nihi na labi Bitiniya, yaa Yeisu Yayaluwana i lopwalil. 8 Inoke oV labi Misiya hi nosolaan hi na hi vin Tilowasi.
9 Bulina Pol i kenonou oV tau etega gagama Masidoniya i kite i taltalmilil, i awanun Pol elana i ba, “U nem Masidoniya ge u labema.” 10 Kenonou o enaa, inoke ha lovivina ge naha egon naha nok Masidoniya, kaiwena iyaka ha atena Yehoba i yogaagima ge oV wasa waiwaisana naha papaatena-an gamagalau o elal.
Pilipai elana Lidiya I Abulilek
11 Inoke ha kukiya Tilowasi ha alupasapu ha na Samotilesi. Yaka lan i gan ha aluvevehe al ha na Niyapolis. 12 Inoke aemeya ha nok ha na Pilipai, iya panuwa bwabwatana Masidoniya ana labiya. He oV Loma hi tal ge hi gewi hi miminaa to. Yaka ha minaa panuwa o elana lan kekeisi hi gewi.
13 Lan Sabwata ha na ha tagil panuwa ana gana tolinaa wewel labenaa, kaiwena ha atena Yudiya bolo panuwa o hi tatapwalolowa to wewel labenaa. Inoke ha misiyo ge ha liwaliwan yowau elal, bolo iyaka hi nem ge hi migogo. 14 Bolo hi lalaegan avaliya etega alana Lidiya, panuwa Tayataila yovana, iya kaliko waiwaisana toto matana pepol ana topalipali, ge iya i tapwalolo Yehoba elana. Inoke oSV atena Yehoba i pwela ge Pol oV wana baaba i abulilek-an. 15 OV Iya ge wana limi ana heniheni ha pababitaisol, yaka i awanun elama i ba, “Iyaka ku atena nau ya abulilek hot Yeisu elana, inoke ku nem ga ku minaa no limiya.” Inoke i ba balbalgig elama yaka ha nok.
OV Pol ge Sailasa Hi Telel Dela
16 Lan etega ha nanawa abatapwalolowa wewel labenaa, yaka oV galok etega totuwalali loloyowanina ha pwawa. Yayaluwa bibikena i miminaa elana inoke bosowaina ni ba hauna abwe ni masal sauga mulaa. Wana tuwalali o elana oVR?? mani bwabwatana i ahiahi wana tonowakau wali mani. 17 Galok o i tatauliulil emeya, aloma ge Pol, ge i yogayoga i ba, “Bolau ya Yabowaine Tomihahaina Hot wana totuwalali, hi nem oV pwamwal ana kamwasa wasana nihi wasaan eliyamiu.” 18 Lan gegewena i yogayoga, yaka Pol tuwana i esai, inoke i tagena sikal ge i baek yayaluwa bibikena elana i ba, “Yeisu Keliso alana elana ya ba u ulutagil ge oV galok ei u eguluwai.” Yaka sauga o elana yayaluwa bibikena i ulutagilem galok o elana ge i egon.
19 Sauga galok o wana tonowakau hi kite wali mani ana abanem iyaka i nak, inoke hi na oV Pol ge Sailasa hi libil ge hi momolil pwatanik tologugui elal abamaket elana. 20 Yaka hi telel toyatala awoliyaa inoke hi ba, “Bolau ya heliya Yudiya gamagaliliyau, hi nem oV wala panuwa gamagaliliyau hi paawaawauli-agil. 21 Kaiwena oV pagan getoga hi panpankiti-an, oSV {pagan bolo wala logugui nige i tatalam} kilau Loma ta ahe ge ta ginol.”
22 Yaka boda bwabwatana hi lut ge avaliyau hi label oV Pol ge Sailasa hi haveyanagil. Inoke tologugui hi ba gamagalau enuna oV Pol ge Sailasa ali kaliko hi kukuyoho ge hi nibihil. 23 Hi nibihil nabiyan i mowasi, inoke hi yoho tukagil dela ge oV tomatahikan ana logugui hi baunanik ni matahikagil bubunil bahi nihi lolou. 24 Tomatahikan oV ana logugui iyaka i hago, inoke oV bolau labui i ahel i na i telel del gamwanaa hot, ge ebwakil pupulowanina elana oV aeliya i kivan hikan.
Pol ge Sailasa Hi Tagila Dela ge Tomatahikan I Abulilek
25 Bulin nuwana Pol ge Sailasa hi awaawanun ge hi wonawona Yehoba elana. He wali pan dibula heliya iyoho hi lalaegan elal. 26 Yaka abwe mwaniknik bwabwatana i masal inoke oV del ana wauwau i tulu palamwalamwaniu. Sauga o elana nog gegewena i mwapwela ge bolo hi miminaa del gamwanaa ali eyowan i samwalekaleka. 27 Sauga del ana tomatahikan i kenu lut ge i kite nog gegewena iyaka i mwapwela, wana nuwatu tage del ana tomina gegewel iyaka hi lou. Inoke oV wana elohaveyan kilepana i momol tagilan tage totona i lolol. 28 Yaa Pol matana i nok i kite, inoke i yoga anana i bwata i ba, “Alou, bahi totom nu lololiwa! Ama gegewema iyahe ha minamina.”
29 Yaka tomatahikan i yoga wana totuwalali elal ge oV odam hi pwatanik elana, inoke i ahe ge i nopatalelu tuk. Alona ge wana ginu i na i loepwakoku Pol ge Sailasa aeliyaa. 30 Yaka abwe i milil ge i en tagilagil noleleya, inoke i baek elal i ba, “Tonowakau, oV hauna na ginol ge oV pwamwal na pwawa?”
31 OV Anana hi lahe hi ba, “OV Babala Yeisu nu abulilek-an yaka oV mwal nu pwawa, owa ge wam limi ana heniheni.” 32 Inoke oV Yehoba wana baaba hi papaatena-an iya ge wana limi ana tomina gegewel elal. 33 Bulin o elana del ana tomatahikan oV Pol ge Sailasa i ahel oV ali nibinibi mulina i ul, inoke sauga o elana iya ge wana limi ana heniheni gegewel hi babitaiso. 34 Yaka abwe i ahel hi na wana limiya oV aanan i ginol hi anan. Inoke alonau ge wana limi ana heniheni gegewel oV yaliyaya hi kalaopopwi, kaiwena iyaka hi abulilek Yehoba elana.
35 Lan i gan inoke Loma wali tologugui oV baaba hi pek pulisimanau elal ge hi patunal hi na del ana tomatahikan elana hi ba, “OV Bolau labui ya nu sokalil.” 36 Yaka del ana tomatahikan i baek Pol elana i ba, “Tologugui oV baaba hi patuna oV owa ge Sailasa na sokalimiu. He ku egon alona ge wami yaliyaya.”
37 Yaa Pol i baek pulisimanau elal i ba, “Ama iyaka ha tabwa Loma wana abalogugui gamagaliliyau. Binimala ga nihi pakotima, yaa nige hi oola, yaka hi nibihima bwabwagema boda mataliyaa ge hi yoho tukagima del elana. He nige bosowaina tologugui nihi ba ge totoma naha egon sumi. Totoliya nihi nem ge nihi en tagilagima.”
38 Inoke pulisimanau hi sikal hi na tologugui elal ge oV Pol wana baaba hi baunan. Sauga tologugui oV wasa hi hago age Pol ge Sailasa heliya iyaka hi tabwa Loma wana abalogugui gamagaliliyau, yaka hi lovakun. 39 Inoke hi na dela hi pata soli Pol ge Sailasa elal. Yaka abwe hi en tagilagil dela ge hi awanun elal oV panuwa o nihi eguluwan. 40 Yaka Pol ge Sailasa oV del hi eguluwan ge hi na Lidiya wana limiya, inoke toekelesiya hi kiteliya to ge hi ba pagasisel. Yaka abwe hi egon.

- TUWALALI
- ←
- 16
- →

© 1947, 1997, 2011 The Bible Society of Papua New Guinea