- TUWALALI
- ←
- 23
- →

23
1 Pol oV matana i lihikan Yudiya wali tologugui elal, yaka i ba, “Taliwau, ateu gunina elana ya atena oV Yehoba wana logugui ya henapuan ana siga lan ebe, inoke nige ya pupuluwawi.” 2 Inoke topowon bwabwatal wali tohouwa, alana Ananaiyasi, i baek bolo hi taltalmilil Pol labenaa oV awana hi tagaolan. 3 Yaka Pol i baek elana i ba, “oV Yehoba ni tagaolaagiwa! Owa am awa i waisi, yaa atem i nak! U minaa abamwa tage Mosese wana Logugui eliyana ge nu pakotau, yaa totom oV Logugui o u leke ge u ba oV awau hi tagaolan.”
4 Bolo hi taltalmilil Pol labenaa hi ba, “Ga i ola ge oV Yehoba wana totuwalali topowon bwabwatal wali tohouwa u ba panapanak-an?”
5 Pol oV analiya i lahe i ba, “Taliwau! Age iya topowon bwabwatana? He nige ya aatena! Tunahot Buki Bwabwalena i ba, ‘Bahi oV gamagalau ali tologugui ana ba nu babaa.’ ”
6 He Pol i atena te tonogogo enuna Sadiusi ge enuna al Palisi. Inoke tologugui wali nogogo o elana i yoga i ba, “Taliwau, nau Palisi etega ge Palisi natuliya. Ya talmilil kot ya elana kaiwena ya abulilek toyaomal nihi lut al.”
7 Sauga i ba ola o, yaka Palisi ge Sadiusi hi awabalgig ge oV ali boda hi wali. 8 Kaiwena Sadiusi hi ba tage toyaomal nige nihi lulut ge tage aneloseyau ge yayaluwa nige hi gagan, yaa Palisi hi abulilek te bugul eton ya hi gan. 9 Awauli i bwata, ge Logugui ana topankite bolo hi minaa Palisi wali boda elana, enuna hi lut hi baaba analiya i gasisi hi ba, “Tau ya nige oV wana nak etega ha pwapwawa. Tabam tunahot yayaluwa etega o ebo anelose i baaba elana.”
10 Tolohaveyan wali tologugui i kite iyaka hi awabalgig nabi ge hi hahaveyan, inoke i lovakun eba oV Pol nihi momol pwapwati ge oV tuwana nihi apapanak-an. Inoke i baek wana tolohaveyan elal hi na hi tuk ge oV Pol hi ahe tagilan boda gamwanaa ge hi pwatanik wali baleka.
11 Bulin i gan, inoke Babala i talmilil Pol labenaa ge i ba, “Atem ni matuwa! Iyaka u wasa kaiweu Yelusalema elana, he abwe nu wasa ni ola al to Loma elana.”
Yudiya Enuna Hi Liwan Sumi Tage OV Pol Nihi Tagapaaliga
12 Lan i gan mweluluga, Yudiya enuna hi migogo ge hi liwan sumi Pol kaiwena. Inoke oV bateli gasigasisena etega hi ginol Yehoba matanaa, hi ba bahi nihi aanan ge bahi nihi iim ga ana siga oV Pol nihi tagapaaliga. 13 Bolo oV bateli o hi ginol ali gewi poti i eguluwai. 14 Inoke hi na topowon bwabwatal ge tonowakau elal hi ba, “OV Bateli gasigasisena etega ha ginol Yehoba matanaa nige naha aanan ga ana siga oV Pol naha tagapaaliga. 15 He sauga ya alomiyau ge wala tologugui gegewel oV baaba nuku patuna Loma wali tolohaveyan wali tologugui elana, nuku ba oV Pol ni en pwatanim elamiu. Nuku epakunaan tage nuku neli ge nuku atena bubun ana woliwoli kaiwena. Ama iyaka ha lovivina, inoke nigeya ga ni vivin te naha tagapaaliga.”
16 Yaa Pol wana gan, nuna natuna, oV wasa o i hago, inoke i na baleka ge oV Pol wana wasa i pek.
17 Inoke Pol oV tolohaveyan wali tohouwa etegana i yogaan ge i baek elana i ba, “OV Geman ya u en pwatanik wami tologugui elana ge oV wana nuwatu ni pamasal.”
18 Yaka tohouwa oV geman o i en pwatanik tolohaveyan wali tologugui elana ge i ba, “Todibula toto Pol i yogaagau ge i baem elau oV geman ya ya en pwatanim, kaiwena nuwana oV baaba etega ni baunan elam.”
19 Tolohaveyan wali tologugui oV geman nimana i ahe, hi na hi migetoga, inoke i neli i ba, “OV Hauna nuwam nu baunan elau?”
20 Geman i ba, “OV Yudiya wali nuwatu hi pamaisena tage nihi awanun elam bwaligumwa oV Pol nu en pwatanik Yudiya wali tologugui elal. Nihi epakunaan tage nihi neli ge nihi atena bubun ana woliwoli kaiwena. 21 Bahi oV analiya nu hahago, kaiwena bolau ali gewi poti i eguluwai tage nihi bunsumi ge nihi matamatan Pol kaiwena. OV Bateli gasigasisena iyaka hi ginol nige nihi aanan ge nige nihi iim ga ana siga oV Pol nihi tagapaaliga. Iyaka hi lovivina, ge hi matamatan ya wam talam kaiwena.”
22 Tolohaveyan wali tologugui i baek geman elana i ba, “Bahi gamagal etega nu babaaek elana te iyaka u nem ge oV bugul ya u wasaan elau.” Yaka i patuna i egon.
Pol Hi Pwatanik Gavana Pilikesa elana
23 Inoke tologugui o oV wana tolohaveyan wali tohouwa eluwa i yogaagil ge i ba, “OV {Tolohaveyan ali gewi tu handeled, avaliyau tolohaveyan bolo hosi elana hi heya ali gewi sebenti, ge bolo gau elana hi lolohaveyan ali gewi tu handeled}, nuku lovivina-agil. Inoke nasi bulina naen kilok elana nuku egon nuku na Sisaliya. 24 OV Hosi enuna nuku lovivina-an al Pol kaiwena, inoke nuku en pwatanik gavana Pilikesa elana ge bahi oV nak etega ni pwapwawa.”
25 Inoke oV leta etega i leli ola hiwe:
26 Nau Kolodiyas Lisiyasi oV leta ya ya ginol ge ya patuna gavana Pilikesa eliyam owa gamagal bwabwatana.
27 OSV Tau ya Yudiya hi lib ge tage hi tatagapaaliga, yaa alowau no tolohaveyan ha nok ha na ha pwamwal, kaiwena ya atena iya iyaka i tabwa Loma wana abalogugui gamagalina. 28 Nuwau na atena hauna kaiwena ge hi wole, inoke ya pwatanik wali tologugui elal. 29 Yaka ya pwawa ana woliwoli i noek wali tapwalolo ana logugui elana, yaa nige oV bugul etega i giginol panak ge tage kaiwena ni aliga o ebo ni dibula. 30 Sauga oV wasa ya hago Yudiya oV boda etega hi ginol sume oV tau ya nihi lol, inoke etimwawa ya patuna eliyam. Inoke ya baek bolo hi wole elal nihi nowa ge oV ana woliwoli nihi baunan elam.
31 Tolohaveyan hi ginol i ola ali logugui, inoke bulin o oV Pol hi ahe avaliya hi nok hi na Antipatilis. 32 Lan i gan tolohaveyan bolo hi nawa aeliyaa hi sikal wali baleka, inoke bolo hosi elana hi heya hi tataluwagil avaliya Pol hi novevehe hi na Sisaliya. 33 Sauga hi vin Sisaliya, inoke oV Pol ginebi ge ana leta hi pek gavana elana. 34 Gavana oV leta i vasili inoke i nel Pol elana i ba, “Hauna labi elana u noem?”
Pol i ba, “Ya neem labi Silisiya.”
35 Inoke gavana i ba, “Bolo hi wolewa nihi vin ga abwe oV wam kot na hago.” Yaka i ba Pol ni minaa limi toto valila Helodi i miminaa ge tolohaveyan nihi matahikan.

- TUWALALI
- ←
- 23
- →

© 1947, 1997, 2011 The Bible Society of Papua New Guinea