- DIYON
- ←
- 5
- →

5
Yeisu OV Tau Etega I Pwamolu Wewel Betesada elana
1 Sauga etega al, Yeisu i nok i na Yelusalema Yudiya wali tapwalolo hagalena etega kaiwena. 2 OV {Yelusalema ana abaulutuk etegana alana} hi ba “Sipi ali Nog”. Wewel opop etega iyoho abaulutuk o labenaa, alana pana Hibilu hi ba Betesada. OV Gonu abaminamina ali gewi nimala panuna hi talil painan. 3-4 Gonu o tokasiyebwa hi gewi wali abamina, bolo tomatakai, bolo aeliya i kom, ge bolo nige bosowailiya oV tuwaliya nihi palamwalamwaniu.* Baaba enuna al i gan buki ana toleli papanet houhouwel enuna wali leleli elana. Baaba o i ola hiwe. “Heliya hi matamatan wewel ni nemunemu. He sauga ebo iyaka ana sauga, inoke Yehoba wana anelose etega ni lau ge oV wewel ni panemunemu. Sauga ebo wewel ni nemunemu, inoke tokasiyebwa toto ebo ni gailau houwa, yaka ana kasiyebwa ni mowasi ge ni molu.” 5 Tau etega iyoho to i kasiyebwa baliman ana gewi teti eit. 6 Yeisu oV tau o i kite i kenukenu, ge i atena sauga yayapona hot i kasiyebwa, yaka i neli i ba, “Tab nuwam nu molu?”
7 Tokasiyebwa oV Yeisu anana i lahe i ba, “Tonowak, sauga wewel i nemunemu, nige o tolabe etega i gagan ge tage ni labeyau ge na gailau wewela. Sauga ebo ya lalabose tage na na na gailau wewela, he gamagal etega iyaka i gailau houwa.”
8 Yaka Yeisu i baek tau elana i ba, “U lut, oV wam abakenu u ahe, ge u nawanawa.” 9 Inoke sauga o i molu, i lut, oV wana abakenu i ahe, ge i nawanawa.
He lan Sabwata te bugul ya i gan. 10 Inoke Yudiya wali tohouwa hi baek tau toto Yeisu i pwapwamolu elana hi ba, “Lan Sabwata te lan e. Logugui i lopwali te lan Sabwata elana oV wam abakenu nu kalivai ge nu nawanawa.”
11 Yaka oV analiya i lahe i ba, “Tau toto i pwamolowau i ba, ‘OV Wam abakenu u ahe ge u nawanawa.’ ”
12 Yaka Yudiya hi nel hi ba, “Hauna tau i baewa elam ge oV wam abakenu u ahe ge u nawanawa?” 13 Tau toto abwe i molu nige i aatena henala ge i baek elana, kaiwena boda i bwata wewel labenaa ge Yeisu iyaka i lelisola gamwaliyaa.
14 Yeisu abwe oV tau o i pwawaa Limi Tapwalolowa, ge i baek elana i ba, “U kite, iyaka u molu al. OV Wam gegi paganina nu paveyaho, eba abwe bugul nanakina hot etega ni gan al elam.”
15 Yaka tau i egon i na oV Yudiya wali tohouwa wali wasa i pek i ba, “Age Yeisu te i pwamolowau.”
Yehoba Natuna Iya Toyatala ge Yawal Puna
16 Yudiya oV Yeisu hi pihigelgel-an ge hi papalomwan-an, kaiwena Yeisu oV gamagalau i pwamolol Sabwata elana. 17 Yaka Yeisu i baek elal i ba, “Nam iyoho sauga gegewena i tuwatuwalali, ge nau al ya tuwatuwalali.” 18 Inoke Yudiya hi logasisi nabi nuwaliya oV Yeisu nihi lopaaliga. Nige tage oV Sabwata ana logugui ya te i leke, yaa oV Yehoba i awa tamani, he i ola te i ba iya alona Yehoba hi olaolaek.
19 Yaka Yeisu i baek Yudiya elal i ba, “Ya ba tunahot eliyamiu, Yehoba Natuna nige bosowaina oV bugul etega totona ni ginol, yaa oV {ginol toto i kiteya Tamana elana ya te} bosowaina ni ginol. Ginol toto Tamana i giginol, he Natuna al i giginol. 20 Tamana oV Natuna i nunuwana-an, ge oV {ginol toto iya i giginol, gegewena} i mimi panpankiti Natuna elana. Ginol toto sauga ya* “Ginol toto sauga ya,” he Yeisu tau toto i pwapwamolu bana. nige i bwabwata, yaa Tamana oV ginol bwabwatal hot ni pankite inoke ni awaawaginol, ge komiu oV nuwamiu nuku ahe. 21 Kaiwena Tamana oV toyaomal i palutil ge oV yawaliliya i pek, inoke i ola al te Natuna oV yawal ni pek gamagalau bolo i hihilel elal. 22 Etega al, Tamana nige oV gamagal etega i papakot, yaa oV yatala ana logugui gegewena i pek Natuna elana, 23 nuwana gamagalau gegewel oV Natuna nihi awatauwan ni ola oV Tamana hi awatauwan. Henala ebo oV Natuna nige i aawatauwan, he oV {Tamana, iya i patuna}, nige i aawatauwan.”
24 Yeisu i ba al, “Ya ba tunahot eliyamiu, henala ebo oV no baaba ni hago ge oV {toto i patunau} ni abulilek-an, iya iyaka oV yawal hot i pwawa ge nige ni lalahi, he iyaka oV yaomal i tataluwan ge i na yawal hot elana. 25 Ya ba tunahot eliyamiu, sauga iyoho i nenem—he iyaka i vin—inoke toyaomal oV Yehoba Natuna anana nihi hago, ge bolo ebo oV anana nihi hago, oV yawal hot nihi ahe. 26 Tamana iya yawal puna, inoke i ola al i talam Natuna iya yawal puna. 27 Iya Gamagal Natuna, inoke Tamana i teli iya gamagalau gegewel ali toyatala.
28 “Bahi atemiu ni yoyou baaba ya kaiwena: sauga iyoho i nenem ge toyaomal bolo salaiya oV anana abwe nihi hago, 29 inoke nihi lutem ali salaiya. Bolo oV ginol waiwaisana hi ginol nihi lut yawal hot elana, ge bolo oV ginol nanakina hi ginol nihi lut oV lahi nihi pwawa. 30 Nige bosowaina oV bugul etega na ginol totou no nuwatu elana, yaa ya papayatala i ola ya te Nam i baem elau. No papakot i sapu ge i olaolaek, kaiwena nige ya lologasisi tage oV totou no nuwatu na ginol, yaa oV {toto i patunau wana nuwatu} na ginol.”
Yeisu Wasana ana Towasa Ona
31 Yeisu i ba al, “Ebo totou oV wasau na wasaan, nasi nige ana abulilek ni gagan. 32 Yaa etega al iyoho* Yeisu i ba “etega al iyoho”, he Tamana bana. oV wasau i wasawasa-an, ge ya atena baaba bolo i baunan kaiweu i tunahot.
33 “Valila oV gamagalau enuna ku patunal hi na Diyon Tobabitaiso elana, ge Diyon oV wasa tutunahotina i wasaan elal. 34 Nau nige ya nunuwatu tage gamagal etega ni wasa inoke no wasa ni labe ge ni patunahot, yaa oV Diyon wana wasa ya gopamasal kaiwena nuwau nuku abulilek ge oV mwal nuku pwawa. 35 Diyon iya i ola odam i tau ge i yana, inoke sauga kekeisi ya nuwamiu i noek mwananalina elana ge ku yaliyaya-an.
36 “Yaa no ginol ona hi wasaagau, ge wasa o oV Diyon wana wasa i bwata lake. OSV {Tuwalali bolo ya ginolil} Nam i pem elau inoke ya awaawaginol, ge hi pamasalau te Nam i patunau. 37 Ge Nam toto i patunau, iya totona oV wasau i baubaunan. Yaa oV anana nige sauga etega ku hahago, ge oV maninina nige ku kikite. 38 Komiu oV wana baaba nige ku aahe ge ku aabulilek-an, kaiwena toto i patuna nige ku aabulilek elana. 39 Komiu oV Buki Bwabwalena ku vavasili ge ku nuwanuwatu-an, kaiwena ku nuwatu te ana baaba elana oV yawal hot nuku pwawa. He Buki Bwabwalena ana baaba bolo ya hi baaba nau kaiweu, 40 yaa komiu ku towaagau, nige ku nenem elau ge oV yawal hot ku aahe.
41 “Nige ya nuwanuwatu gamagalau wali tobal kaiwena. 42 Yaa ya atenamiu; ya atena Yehoba ana nunuwana nige i gagan atemiwa. 43 Nam alana elana ya nem, yaka komiu ku towaagau, yaa ebo gamagal etega totona alana elana ni nem, he ku yaliyaya-an. 44 Nuwamiu te alomiyau nihi tobalagimiu, yaa nige ku lologasisi Yabowaine toto maisena hot ni tobalagimiu. He abwe ga nuku abulilek ola?
45 “Bahi nuku nunuwatu tage nau na wolemiu Nam elana. Mosese heiya te abwe ni wolemiu, yaa komiu ku nuwatu tage iya ami tolabe. 46 Binimala oV Mosese wana baaba nuku abulilek-an, inoke nau al nuku abulilek-agau, kaiwena oV wasau i lelelian. 47 Yaa kaiwena oV wana leleli nige ku aabulilek-an, he oV no baaba abwe ga nuku abulilek-an ola?”

- DIYON
- ←
- 5
- →

*5:3-4: Baaba enuna al i gan buki ana toleli papanet houhouwel enuna wali leleli elana. Baaba o i ola hiwe. “Heliya hi matamatan wewel ni nemunemu. He sauga ebo iyaka ana sauga, inoke Yehoba wana anelose etega ni lau ge oV wewel ni panemunemu. Sauga ebo wewel ni nemunemu, inoke tokasiyebwa toto ebo ni gailau houwa, yaka ana kasiyebwa ni mowasi ge ni molu.”

*5:20: “Ginol toto sauga ya,” he Yeisu tau toto i pwapwamolu bana.

*5:32: Yeisu i ba “etega al iyoho”, he Tamana bana.

© 1947, 1997, 2011 The Bible Society of Papua New Guinea