- TUWALALI
- ←
- 20
- →

20
Pol I Nopain Masidoniya yaka I Na Kolinita Labi Gilis elana
1 OV Panuwa hi paawaawauli i mowasi, yaka Pol oV toabulilek i yoga gogonil, inoke i ba pagasisel ge i lokaiyoni elal. Yaka i eguluwagil i nok i na Masidoniya. 2 OV Labi o i nopainan ge oV {ba pagasisi hi gewi} i baunan gamagalau elal. Yaka i na i vin labi Gilis, 3 ge i minaa ga o waikena eton. Tage i kukuki i nana Siliya, yaa oV wasa i hago Yudiya hi logugui sumi tage nihi lol. Inoke oV wana nuwatu i pil ge i nosikalek Masidoniya. 4 Bolo alonau hi notoyawa alaliya i ola hiwe: Sopeta Pilasi natuna, iya gagama Beliya; Tesalonaika gamagaliliyau labui Alistako ge Sekandas; Gaiyas gagama Debi; Timoti, ge bolau labui al hi noem labi Eisiya, Titiko ge Tolopimas. 5 Bolo ya hi houwa hi na Tilowasi ge hi matamatan aloma ge Pol kaiwema. 6 Ama ha miminaa ga Pilipai ana siga Pwalawa toto Nige alona Yis Hi Vivikuhiya Hagalena i mowasi. Yaka abwe ha kuki, ge lan nimala panuna i mowasi abwe oV alomeyau ha pwawal Tilowasi. Inoke ha minaa ga o wik maisena.
Pol wana Papaatena Gamwanaa Heval Etega I Kenu Sogu
7 Wik ana lan houwan ha nogogo inoke naha anan pamaisena ge oV Yeisu wana yaomal naha nuwahikan. Inoke Pol i papaatena gamagalau elal, ge i mimi papaatena ana siga bulin nuwana, kaiwena lan ni gan yaka ni eguluwagil. 8 He oV {limi toto ha miminaa} hi tal pate, yaka ama ha minaa limi gamwana etonina elana, ge odam hi gewi hi tautau. 9 Heval etega alana Yutiko i misiyowa windowa. Pol iyoho i mimi papaatena inoke Yutiko matana i kenukenu hot. Yaka oV nuwana i kenu yoho ge i gaisoguem limi gamwana etonina ana windowa, i na i tal bilibiliya. Inoke hi na hi lau hi kaval hin ge hi kite iyaka i aliga. 10 Yaka Pol i na i lau, i talpo pwatanaa ge i holatomwa, inoke i ba, “Bahi nuku nuwanuwatu, iyaka i molu.” 11 Yaka alonau Pol hi na hi ha al limi gamwanaa, ge hi anan pamaisena oV Yeisu wana yaomal hi nuwahikan. Yaka oV wana liwaliwan i tubwe i na ana siga lan i gan, inoke abwe i egon. 12 Heval o i molu bubun, yaka hi na hi en teli wana limiya alona ge wali yaliyaya bwabwatana.
Ha Kukiya Tilowasi Ha Na Mailitas
13 Ama ha houwa ha na wagaa, yaka ha kuki Asosi kaiwena inoke oV Pol naha usanek panuwa o elana. Pol i ba inoke ha ginol ola, kaiwena iya nuwana ni sola. 14 Sauga i pwawama Asosi, inoke i gaiha aloma, yaka ha kuki ha na Mitilini. 15 Lan i gan ha kukiya o ha na ha tan taval Kaiyos elana, yaa nige ha tutuk hot. Lan eluwana ha vin taval Samosi inoke lan etega al abwe ha tan panuwa Mailitas. 16 Pol wana nuwatu kaiwena inoke oV panuwa Epeso iyaka ha alupalegi. He nige nuwana oV wana sauga ni ahe nabiyan Eisiya ana labi elana, kaiwena i patotoya nuwana, ebo bosowaina, ni vin ga Yelusalema mulaa abwe Pentikos hagalena ana lan.
Pol wana Ba Lokaiyoni Toekelesiya Epeso wali Tohouwa elal
17 Pol iyoho Mailitas, inoke toekelesiya oV Epeso wali tohouwa ali baaba i patuna nihi nem elana. 18 Yaka hi vin, inoke i baek elal i ba, “Sauga alowau komiu ta mina oV yawaliu iyaka ku atena, i telipunaa lan toto ya vin labi Eisiya eliyana. 19 Alou no hanalau ge no kahin oV Babala wana tuwalali ya ginol, ge oV pulowan hi gewi ya pwawa Yudiya wali pihigelgel kaiwena. 20 Ku atena oV?? {bugul bolo bosowaina ni labemiu nige etegana} ya kakaise, yaa ya papaatena-an ge ya panpankiti-an boda mataliyaa ge totomiu wami limi elal. 21 Boda labui, Yudiya ge Gilik, oV wali wasa ya pek oV wali gegi ana en nihi pek, inoke nihi mipil oV awoliya nihi pek Yehoba elana ge nihi abulilek wala Babala Yeisu elana.
22 Sauga ya Yayaluwa Bwabwalena i logugui-agau ya nana Yelusalema, yaa nige ya aatena hauna gun abwe ni gan eliyau. 23 Toto ya atena iyai te panuwa ge panuwa Yayaluwa Bwabwalena i pankiteyau yowayowan ge lomwan i matamatan abwe na pwawa. 24 Yaa nige ya nuwanuwatu tage yawaliu bugul bwabwatana matawa. Nuwau ya te oV abapatalelu na pataleluwa ge oV {tuwalali toto Babala Yeisu i pem elau} na pwamowasi, tuwalali o heiya oV Yehoba wana mulolu wasana waiwaisana na wasawasa-an.
25 Sauga ya oV amnau ya anbose, komiu bolo valila ya nowa eliyamiu ge oV Yehoba wana abalogugui wasana ya papaatena-an, nige al oV maniniu nuku kikite. 26-27 Inoke lan ebe na baewa eliyamiu, oV Yehoba wana nuwatu gegewena iyaka ya wasaan haba eliyamiu, nige oV etega ya kakaise. Inoke ebo komiu etega ni yaomal hot, nige no nak i oola, totona wana nak. 28 Komiu tohouwa nuku matahikagimiu, ge i ola al oV sipi nuku matahikagil, bolo Yayaluwa Bwabwalena i teli nimamiwa ami matamatahikan. Nuku ola tomatahikan sipi ge oV Yehoba wana ekelesiya nuku matahikagil, kaiwena Natuna Yeisu saliyana eliyana i pwamwalil, iya wana gamagalau. 29 Ya atena no egon enaa abwe wanuka sosokal nihi nem nihi ulutuk gamwamiwa ge oV sipi nihi apapanak-agil. 30 I ola al abwe bolau enuna wami boda gamwanaa nihi lut ge oV wasa kakawi enuna nihi liwanan, yaka oV toabulilek enuna nihi kakawel ge nihi ahel tukagil wali boda elana. 31 Inoke nuku matahikagimiu ge nuku nuwahikan baliman eton gamwanaa, lan ge bulin, oV maisena ge maisena ya pankitemiu, ginebi ge no kahin.
32 Ya telemiu Yehoba nimanaa ge wana mulolu wasana ni matahikagimiu. Iya bosowaina ni pagasisi-agimiu ge abwe oV {wana mulolu toto i lovivina-an wana gamagalau gegewel kaiweliya} ni pewa. 33 Nige oV {gamagal etegana wana silba ebo wana gold ebo ana kaliko} ya mamatamomoni-an. 34 Totomiu ku atena nimwau ya patuwalali yaka oV {bugul bolo alowau ge alowau nunuwama} ha pwawal. 35 Inoke sauga gegewena ya pankitemiu binimala ta tuwalali gagasisi ni ola to, inoke bosowaila oV topweyata ta label. OV Babala Yeisu wana baaba ta nuwahikan toto i ba, ‘Ebo ta ahiahi tuk ana yaliyaya kekeisi i bwata, yaa ebo ta guyau yohoyoho ana yaliyaya i bwata hot.’ ”
36 Pol oV wana baaba o i pwamowasi, inoke alonau tohouwa gegewel hi loepwakoku ge hi awanun. 37 Yaka gegewel oV Pol hi holatomwa ge hi lokahin. 38 Wali nuwanak puna hot heiya te oV {baaba bolo Pol i baunan} i ba, “Nige al oV maniniu nuku kikite.” Inoke avaliya hi egon hi na hi en teli wagaa.

- TUWALALI
- ←
- 20
- →

© 1947, 1997, 2011 The Bible Society of Papua New Guinea