- 2 TESALONAIKA
- ←
- 3
- →

3
Yeisu Ni Pagasisi-agimiu ge Ni Libumiu
1 Talimeyau ge numeyau, wama baaba ana etulan hiwe. Nuku awanun kaiwema, inoke Babala wasana etimwawa ni lelu ge gamagalau ginebi wali awatauwan nihi ahe, ni ola komiu. 2 Ge nuku awanun Yehoba ni pwamwalima gamagalau sisigal ge nanakil elal, kaiwena nige tage gamagalau gegewel hi abulilek. 3 Yaa bosowaina oV Babala ana mel ta teli, inoke iya ni pagasisi-agimiu ge ni libumiu bahi gamagal nanakina Seitani ni aapanakimiu. 4 Babala eliyana ha atimatuwa-agimiu te oV {bugul bolo ha baunan eliyamiu} iyoho ku awaawaginol ge nuku ginol hikahikani.
5 Ha awanun Babala oV wami nuwatu ni nul pasapu, inoke oV Yehoba wana nunuwana nuku atena ge nuku palahikan ni ola Keliso wana palahikan.
Tomibwagabwaga Bahi Ni Aanan
6 Talimeyau ge numeyau, Babala Yeisu Keliso alana elana ha ba eliyamiu, wami pan toekelesiya gegewel bolo hi mibwagabwaga ge oV {panpankiti toto ha pankitemiu} nige hi totoulil, nuku mihuwala elal. 7 Komiu ku atena binimala nuku ginol ola te oV hauna ku kite eliyama. Valila ha miminaa eliyamiu, nige ha mimibwagabwaga. 8 Nige tage ha anan bwagabwaga ya gamagal etega wana limiya ge nige ha pwapwamola. Yaa lan ge bulin ha logasisi ge ha tuwalali inoke bahi oV ami pulowan etega naha giginol. 9 He bosowaima ya te ama labe kaiwena ge naha baaba eliyamiu, yaa nige ha oola. Ha tuwalali ge oV totoma ha matahikagima inoke naha tabwa wami abagagayawa ge nuku toulil. 10 Sauga ama iyoho eliyamiu, oV logugui ha pewa ha ba ola hiwe: “Henala ebo nige nuwana ni tuwalali, he bahi ni aanan.”
11 OV Wasamiu ha hago te gamagalau enuna gamwamiwa hi mimibwagabwaga ya, nige nuwaliya nihi tuwalali. He wali tuwalali iyai te nihi logulogugui likalika avaliyau elal. 12 Babala Yeisu Keliso alana elana ha ba eliyalil ge ha ba pagasisi-agil tuwaliya ni bakuhu ge nihi tuwalali oV totoliya nihi matahikagil ali labe kaiwena. 13 Yaa komiu talimeyau ge numeyau, bahi oSV waisi ana awaawaginol tuwamiu ni pwepweyata-an.
14 Ebo gamagal etega oV {logugui toto ha leli leta ya gamwanaa} nige ni hehenapu-an, he oV alana nuku ahe ge nuku miluwai, yaka ni puluwawi. 15 Yaa bahi nuku hehegan naknak elana ni oola iya ami topihigelgel. Ana nuwatu eliyamiu ni ola iya talimiu o ebo numiu ge oV ginol sasapona ana kamwasa nuku pankite.
Ba Lokaiyoni
16 Ha awanun hauna gun ebo ni gan eliyamiu, nuwa laumwal ana Babala sauga gegewena totona oV nuwamiu ni palaumwal. Babala ni minaa ku gewigewi eliyamiu.
17 Sauga ya totou nimwau elana na leleli.* OSV Buki ya awalehina gegewena ana baaba Pol i baunan ya, ge gamagal getoga i leleli ana siga 3:16 elana. Nau Pol ya mulolu eliyamiu. Sauga gegewena ebo oV leta ya ginol, inoke ya leleli i oola to ge nuku atena tunahot nau oV leta o ya ginol. He nimwau mulina i oola te.
18 Wala Babala Yeisu Keliso wana mulolu ni minaa gegewemiu eliyamiu.

- 2 TESALONAIKA
- ←
- 3
- →

*3:17: OSV Buki ya awalehina gegewena ana baaba Pol i baunan ya, ge gamagal getoga i leleli ana siga 3:16 elana.

© 1947, 1997, 2011 The Bible Society of Papua New Guinea