- EPESO
- ←
- 3
- →

3
Pol I Tuwalali Bolo Nige Yudiya I Oola kaiweliya
1 Yehoba i ginol ola o kaiwemiu, inoke toto o kaiwena ya awaawanun kaiwemiu. He nau Pol iyahe dela kaiwena oV Keliso Yeisu wana tuwalali ya ginol komiu bolo nige Yudiya i oola kaiwemiu. 2 Tabam iyaka ku hago te Yehoba oV o mulolu i pem ge na tuwalali kaiwemiu. 3 O mulolu toto i pem heiya te oV wana nuwatu misusumena i pankiteyau ge ya atena. (He iyaka kekeisi ya liwanan haba Yehoba wana nuwatu misusumena bana. 4 Inoke ebo oV {hauna ya lelelian} nuku vasili, he nuku kite tunahot oV {Yehoba wana nuwatu misusumena toto i ginola Keliso eliyana}, ya atena.) 5 Sauga houhouwena ana gamagalau oV Yehoba wana nuwatu misusumena nige hi aatena, yaa sauga ya Yayaluwa Bwabwalena wana gasisi eliyana Yehoba iyaka i pamasal ama wana apostolowau ge wana palopitau bwabwalel eliyama. 6 He Yehoba wana nuwatu misusumena o i ola hiwe. Komiu bolo nige Yudiya i oola, oV Wasa Waiwaisana ku abulilek-an inoke ama Yudiya alomeyau komiu oV {Yehoba wana mulolu toto i lovivina-an} ta ahe toyawe, alomeyau komiu ta ola tuwan maisena gabomwiliyau, ge Keliso Yeisu eliyana oV Yehoba wana bateli ta ahe toyawe.
7 Yehoba oV o mulolu i pem ya tabwa Wasa Waiwaisana o ana totuwalali. Ge oV wana gasisi i pem eliyau ge eliyana oV wana tuwalali ya awaawaginol. 8 Bwagana nau Yehoba wana gamagalau gegewel wali tokekeisisi, he Yehoba oV o mulolu i pem te oV {waisi limwalimwanina toto ta pwawaa Keliso eliyana, wasana waiwaisana} na papaatena-an bolo nige Yudiya i oola eliyamiu. 9 Yehoba oV no tuwalali i pem oV {hauna wana nuwatu misusumena ge nuwana ni ginol} na pwamwananal gamagalau gegewel elal. He Yehoba, iya bugul gegewel ali Toginol, oV wana nuwatu o i sume sauga houhouwena eliyana. 10 Yehoba nuwana te sauga ya ekelesiya eliyana tohouwa gegewel ge gasisi ona gegewel labulabumwa, oV iya wana siba yayawewa nihi atena. 11 He sauga houhouwena hot Yehoba i nuwatu ni ginol ola o, inoke sauga ya Keliso Yeisu wala Babala wana tuwalali eliyana iyaka i ginol haba. 12 Ge kila ta minaa Keliso eliyana ge oV iya ta abulilek-an, inoke nige ta lolovakun te ta nok Yehoba manininaa alola ge wala atimatuwa. 13 Inoke na baewa eliyamiu, bahi nuwamiu ni nanak ge yayaluwamiu ni pwepweyata kaiwena nau oV lomwan ya pwawa kaiwemiu. Nau no lomwan enona te komiu oV waisi ku pwawa, inoke nuku yaliyaya-an.
Pol I Awanun Yehoba elana Epeso OV Keliso wana Nunuwana ana Bwata Nihi Atena
14 Yehoba i ginol ola o kaiwemiu, inoke ya loepwakokuwa Tamala manininaa, 15 iya un gegewel labulabumwa ge panayawiya ali topapamasal. 16 Tamala oV bugul waiwaisal hi gewi i kalaopopwi nuwana ni pewa eliyamiu, inoke ya awanun Yayaluwa Bwabwalena wana tuwalali eliyana oV yayaluwamiu ni pagasisi, 17 ge wami abulilek kaiwena Keliso ni holaviya atemiwa. Ya awanun ewahilimiu ni lau nunuwana paganina eliyana ge yawalimiu ni matuwa, ni ola ebwakil ewahilina i lau ge oV bilibili i kukuhikan. 18 Ya awanun alomiyau ge Yehoba wana gamagalau gegewel bosowaimiu oV Keliso wana nunuwana ana manamana, ana yapu, ana miha, ge ana limwan nuku atena. 19 He oSV Keliso wana nunuwana ana bwata kila gamagalau nige bosowaina ta atena, yaa ya awanun oV wana nunuwana o nuku atena bubun ge oV amnana nuku anbose. Inoke Yehoba, iya oV waisi gegewena i kalaopopwi, ni minaa eliyamiu ge ni pakalaopop-agimiu.
20 Yehoba wana gasisi iyoho i tuwatuwalali eliyala, inoke oV hauna toto ta awanuni o ebo oV hauna toto ta nuwatuan, he iya bosowaina ni ginol lake. 21 Inoke kilau bolo ta minaa ekelesiya gamwanaa ge Keliso Yeisu eliyana, heyan ge heyan oV Yehoba ta awa wasawasa-an, sauga gegewena nige ni momowasi. Ibwe. I ola.

- EPESO
- ←
- 3
- →

© 1947, 1997, 2011 The Bible Society of Papua New Guinea