- MATAIYO
- ←
- 21
- →

21
Yeisu wana Ulutuk Yelusalema
(Mak 11:1-11; Luke 19:28-40; Diyon 12:12-19)
1 Yeisu ge wana tohago oV Yelusalema hi nopakelakelaubwa hi vin Betepage Oya Olibe awanina elana, inoke oV wana tohago eluwa i patunal nihi houwa. 2 I baek elal i ba, “Nuku nok nuku na awan toto maninilaa, oV donki etega alona ge natuna iyahe tei nuku pwawal hi am hikagil. Nuku lekel inoke nuku pwatanim eliyau. 3 Ebo gamagal etega ni nelimiu, nuku baek elana nuku ba, ‘Babala nuwana,’ inoke nasi ni talamwagil ya.”
4 Bugul ya i gan inoke palopita wana baaba i tabwa tunahot toto i ba:
5 oV Saiyoni gamagaliliyau wali wasa nuku pek nuku ba:
Ku kite, wami kin i nenem eliyamiu.
Iya wana pagan i meimei, ge i heya donki pwatanaa,
he i heya donki natuna elana.
6 Tohago hi nok ge hi ginol i ola Yeisu wana baaba eliyalil. 7 oV Donki alona ge natuna hi ahel hi pwatanim, yaka oV ali kaliko hi yao pwataliyaa inoke Yeisu i yawaha ge i misiyo. 8 Boda bwabwatana oV ali kaliko hi yao kamwasaa ge enuna al hi na oV vegavega ginebi lamwana hi govel ge hi yao kamwasaa. 9 Inoke boda bolo hi nohouwa Yeisu awonaa ge bolo hi nawaa enaa hi yoga hi ba:
Hosana! oV Deibid Tubuna ta tobalan!
Yehoba ni ba muloluan, iya i nem Babala alana elana!
Hosana! oV Yehoba ta tobalan!
10 Sauga Yeisu i ulutuk Yelusalema, gamagalau gegewel ateliya i waiwai yaka hi nel hi ba, “Henala o?”
11 OV Boda analiya hi lahe hi ba, “Palopita Yeisu te, i neem Nasaleta, Galili awanina.”
Yeisu I Ulutuk Limi Bwabwalena elana
(Mak 11:15-19; Luke 19:45-48; Diyon 2:13-22)
12 Yeisu i ulutuk Limi Bwabwalena elana inoke oV bolo hi lolopalipali ge bolo hi lolopwapwamola i takel. OV {Mani ana tololopatal wali teibol ge bolo bunibuni hi palipali wali abamisiyo} i yoho pwapwati. 13 I baek elal i ba, “Buki Bwabwalena elana oV Yehoba wana baaba hi lelelian i ba, ‘oV No limi alana nuku tun tapwalolo limena,’ yaa komiu ku ginol i ola tokaoma wali abamina.”
14 Limi Bwabwalena elana tomatakai ge bolo aeliya nanakina hi nem elana inoke i pwamolol. 15 Yaa topowon bwabwatal ge Logugui ana topankite oV {ginol yawiyawi Yeisu i ginolil} hi kite, ge i ola al oV wawayau hi kitel hi yogayoga Limi Bwabwalena elana hi ba, “Hosana! oV Deibid Tubuna ta tobalan,” inoke ateliya i elolol.
16 Yaka hi baek Yeisu elana hi ba, “Tab u hago wawayau ga hi babaa ola o?”
Yeisu oV analiya i lahe i ba, “Ibwe. Yaa ga i ola komiu? Age oVR buki nige ku vavasili toto i ba, ‘OV Wawayau iyaka u paatenal inoke wawayau memelol oV am tobal nihi baunan’?”
17 Inoke Yeisu i eguluwagil i na i tagil Yelusalema i eguluwan, yaka i nok i na Bedani ge i kenuek to.
Poga Nige Enona
(Mak 11:12-14, 20-24)
18 Lan i gan mweluluga kekeisi, Yeisu i sikal i nanawa Yelusalema kaiwena, inoke i galebu. 19 OV Yudiya wali poga puna etega i kite kamwasa bebenaa, yaka i nok i na elana nuwana oV enowana enuna ni kibwa ni an, yaa nige oV etega i pwapwawa, lamwana awawana ya. Inoke i baek ebwakil elana i ba, “Nige sauga etega al nu eenon.” He yaka lamwana i yakiwa.
20 Sauga tohago hi kite inoke nuwaliya hi ahe. Yaka hi nel, “Ga i ola ge poga etimwawa lamwana i yakiwa?”
21 Yeisu oV analiya i lahe i ba, “Ya ba tunahot eliyamiu, ebo nuku abulilek ge nige nuku nunuwa lalabui, bosowaimiu ya te nuku ginol ni ola oV hauna ya ginol poga ya elana. He nige bugul ya maisena i oola, nasi bosowaimiu ya nuku baek oya ya elana nuku ba, ‘U egon u na totom u aliyohiwa hogaa,’ inoke ni ginol ola. 22 Ebo nuku abulilek, hauna gun nuku awanuni Yehoba elana inoke nuku pwawa.”
OV Yeisu Hi Neli OV Wana Logugui Ga I Aheya
(Mak 11:27-33; Luke 20:1-8)
23 Yeisu i ulutuk Limi Bwabwalena ana gana gamwanaa ge i panpankiti, inoke topowon bwabwatal ge panuwa ana tonowakau hi nem elana ge hi neli hi ba, “oV Hauna logugui wana gasisi elana ge bugul bolo ya u awaawaginol? Henala oV wam gasisi i pewa?”
24 Yeisu oV analiya i lahe i ba, “Nau al ge oV nel etega na neli ga eliyamiu. Ebo nuku lahe, inoke abwe na baunan eliyamiu henala wana logugui elana ge oV bugul bolo ya ya awaawaginol. 25 Diyon Tobabitaiso oV gamagalau i pababitaisol. Logugui o ga i neem? Yehoba elana, o ebo gamagalau elal?”
Yaka hi peliwaliwan-agil hi ba, “Ebo ta ba, ‘Logugui o i neem Yehoba elana,’ inoke nasi ni ba, ‘He hauna kaiwena ge oV Diyon nige ku aabulilek-an?’ 26 Yaa ebo ta ba, ‘Logugui o i neem gamagalau elal,’ he oV boda ta lovakunagil, kaiwena hi abulilek te Diyon iya palopita.”
27 Inoke oV Yeisu anana hi lahe hi ba, “Nige ha aatena.”
Yaka i ba, “Ebo nigeya, he nau al ge nige na babaunan te henala wana logugui elana ge oV bugul bolo ya ya awaawaginol.”
Gamagalau Nanakil Hi Ulutuk Yehoba wana Abalogugui elana
28 “He ga ku nuwatu ola? Tau etega natunau labui, inoke i nok gamaun elana ge i ba, ‘Natu, lan ebe u na ga u tuwalali eyowaa.’ 29 oV Tamana anana i lahe i ba, ‘Nige nuwau,’ yaa mulaa abwe oV wana nuwatu i pil ge i nok. 30 Tamaliya i nok natuna labuina elana ge i ba al, ‘Natu, lan ebe u na ga u tuwalali eyowaa.’ oV Tamana anana i lahe i ba, ‘Nam, i waisi, abwe na nok,’ yaa nige i nonok. 31 Ali toto labui ya, henala oV tamaliya wana nuwatu i paolaolaek?”
Hi ba, “Toto gamaun.”
Inoke Yeisu i baek elal i ba, “Ya ba tunahot eliyamiu, gamagalau nanakil ololal takis ana toahi ge yowau bolo togaganawal, heliya iyaka hi nanawa Yehoba wana abalogugui kaiwena, yaa komiu hiwe ku minamina ee. 32 Kaiwena Diyon Tobabitaiso i nem eliyamiu oV pagan waiwaisana ana kamwasa i pankitemiu, yaka nige ku aabulilek- an, yaa takis ana toahi ge yowau bolo togaganawal hi abulilek-an. Ge bwagana iyaka ku kitel hi ola o, yaa komiu oV wami nuwatu nige ku pipil tage oV Diyon wana papaatena nuku abulilek-an.”
Eyowa ana Tomatahikan Nanakil
(Mak 12:1-12; Luke 20:9-19)
33 Yeisu i ba, “Ba gohalibe etega al na baunan nuku hago. Gamagal etega oV wana eyowa i ginol, oV oine i luwan, i gana painan, oV gol etega i ken oine enona ana abapotipoti suina kaiwena, ge oV gonu etega i tal eyowa ana tomatahikan wali abaminamina. I ginol haba, inoke abwe i pek gamagalau enuna elal ge nihi patuwalali, yaka iya i egon i na panuwa getoga.
34 “Sauga oine enona i matuwa, inoke toneyowa oV wana totuwalali i patunal tomatahikan elal, tage oV oine enona nihi wali, enuna tomatahikan nihi ahe, enuna toneyowa ni ahe. 35 Tomatahikan oV totuwalali hi libil; oV etegana hi nibinibihan, oV etegana hi tagapaaliga ge oV etegana hi loipati. 36 Toneyowa oV wana totuwalali enuna al i patunal, abwe kekeisi hi gewi al, inoke tomatahikan oV pagapaganina maisena ya hi ginol al eliyalil. 37 Mowamowasena, oV natuna i patuna eliyalil i ba, ‘oV Natu nasi nihi awatauwan.’
38 “Yaa sauga tomatahikan oV toneyowa natuna hi kite, yaka hi pebaaba-agil hi ba, ‘Toneyowa natuna te, toto abwe oV eyowa ni ahe tamana wana yaomal enaa. Ku nem ta tagapaaliga, inoke oV eyowa ta ahe ni minem eliyala.’ 39 Inoke hi lib ge hi alitagil-an oine ana eyowa tolinaa, yaka hi tagapaaliga.”
40 Yaka Yeisu i nel i ba, “Sauga ebo toneyowa ni sikalim, nasi ga ni ginol ola tomatahikan elal?”
41 Topowon bwabwatal ge Palisi hi ba, “oV Gamagalau nanakil ya nasi ni tagapaaligal, inoke oV wana eyowa ni pek tomatahikan getogal elal, tomatahikan waiwaisal bolo sauga oine enona ni matuwa, nihi wali bubun ge oV enona toto toneyowa kaiwena nihi pek eliyana.”
42 Inoke Yeisu i baek elal i ba, “Age oVR Buki Bwabwalena ana baaba nige ku vavasili, toto i ba, ‘OSV {Pat toto totaltal hi awa nanakan ge hi towani,} Yehoba iyaka i ahe limi ana kokola gasigasisena i ginoliya. Toto ya Babala wana ginol, ana kite abanuwa ahi.’
43 “Inoke na baewa eliyamiu, Yehoba oV wana abalogugui ni ahek yoho komiu Yudiya eliyamiu, ge ni pek gamagalau elal bolo yawaliliya enowana waiwaisana toto abalogugui o bosowaina. 44 Henala ni soguwa pat ya elana ni tal mwamwaol, ge ebo pat ya ni soguwa gamagal etega pwatanaa, nasi ni tagamukumuku-an.”
45 Sauga topowon bwabwatal ge Palisi oV {ba gohalibe bolo Yeisu i baunagil} hi hago, hi atena i baaba kaiweliya. 46 Inoke oV kamwasa hi loya oV Yeisu nihi lib ge nihi yowan, yaa oV boda hi lovakunagil, kaiwena gamagalau oV Yeisu hi abulilek-an te iya palopita.

- MATAIYO
- ←
- 21
- →

© 1947, 1997, 2011 The Bible Society of Papua New Guinea