- MATAIYO
- ←
- 26
- →

26
Yudiya wali Tohouwa OV Kamwasa Hi Loya ge Yeisu Nihi Lopaaliga
(Mak 14:1-2; Luke 22:1-2; Diyon 11:45-53)
1 Sauga Yeisu oV baaba ya gegewena i baunan haba, inoke i baek wana tohago elal i ba, 2 “Ku atena ya te lan labui ya i mina abwe Nopalegi Hagalena ana sauga, inoke oV Gamagal Natuna nihi lib ge nihi talamwan nihi lokolosan.”
3 Sauga o topowon bwabwatal ge Yudiya wali tohouwa hi nogogo topowon bwabwatal wali tohouwa, alana Kaiyapa wana limiya, 4 inoke hi nuwatu loyaloya ga nihi ola ge oV Yeisu nihi lib sume ge nihi lopaaliga. 5 Hi ba, “Bahi ta giginola hagali ana sauga elana, eba abwe oV boda ta pahugal ge nihi lohaveyan.”
Yova Etega oV Enonu I Holek Yeisu Kokowanaa
(Mak 14:3-9; Diyon 12:1-8)
6 Yeisu iyoho Bedani Saimon tolepelo wana limiya, 7 inoke yova etega i nem elana oVR patuna ana awa waiwaisana i noahe, gamwanaa, enonu bwalena waiwaisana ge molana bwabwatana. Inoke sauga Yeisu i misiyo ge i anan, oV enonu i holek Yeisu kokowanaa.
8 Tohago hi kite inoke ateliya i elolol ge hi ba, “Hauna kaiwena oV enonu ya i apapanak-an bwabwage? 9 Binimala ta palian yaka oV mani bwabwatana ta ahe ge ta pek togulagula elal.”
10 Yeisu oV wali baaba i atena inoke i baek elal i ba, “Hauna kaiwena ge oV yova ya ku anagebigebi-an? OV Ginol waiwaisana hot te i ginol eliyau e. 11 Togulagula alomiyau ya sauga gegewena, yaa nau nige sauga gegewena alomiu i oola. 12 Sauga kekeisi abwe na aliga. Yova ya oV enonu bwalena waiwaisana i holek tuwawa, inoke i ola oV tuwau iyaka i abubun haba o teliteli kaiwena. 13 Ya ba tunahot eliyamiu, panayawi mamanana elana, hauna labi elana ebo oV wasa waiwaisana ya nihi papaatena-an, oV {bugul toto yova ya i ginol} nihi liwanan, iya ana abanuwahikan.”
Yudasa I Na Topowon Bwabwatal elal
(Mak 14:10-11; Luke 22:3-6)
14 Inoke tohago ali toto elulutega eluwa etegana alana Yudasa Isikaliyota, i nok i na topowon bwabwatal elal 15 ge i ba, “OV Hauna gun nuku pem ebo oV Yeisu na wasaan eliyamiu ge nuku lib?” Inoke oV mani silba ana gewi teti hi vasili ge abwe nihi pek elana. 16 Sauga o Yudasa i telipuna oV Yeisu wana nawanawa i gagayawa-an, oV kamwasa i loya ge oV Yeisu ni teli nimaliyaa ge nihi lib.
Yeisu alonau wana Tohago OV Nopalegi Hagalena Hi Ginol
(Mak 14:12-26; Luke 22:7-23; Diyon 13:21-30; 1 Kolinita 11:23-25)
17 Pwalawa toto Nige alona Yis Hi Vivikuhiya Hagalena ana lan telipuna elana, tohago hi nem Yeisu elana ge hi neli hi ba, “Hauna labena elana nuwam oV aanan naha lovivina-an kaiwem, inoke ta anan ni ola Nopalegi Hagalena ana logugui?”
18 Yaka oV analiya i lahe i ba, “Nuku nok nuku na Yelusalema, tau etega elana, ge nuku baek elana nuku ba, ‘Topankite i ba: No sauga iyaka i kelaubwa. Alowau no tohago oV Nopalegi Hagalena enona naha ginola wam limiya.’ ” 19 Inoke tohago hi ginol i ola Yeisu wana baaba elal ge oV aanan hi lovivina-an Nopalegi Hagalena kaiwena.
20 Sauga bulin i gan, Yeisu alonau wana tohago ali toto elulutega eluwa hi misiyo hi anan. 21 Hi aanan ee, yaka i baek elal i ba, “Ya ba tunahot eliyamiu, gamwamiwa etega nasi abwe ni wasaagau.”
22 Ateliya i lomwan nabi inoke maisena ge maisena i nelnel Yeisu elana i ba, “Babala, nau nige i oola age?”
23 Yeisu oV analiya i lahe i ba, “Gamagal etega iya alou nimama i lau mwaha maisena gamwanaa, nasi abwe ni wasaagau. 24 Gamagal Natuna nau na aliga ni ola Buki Bwabwalena ana baaba, yaa oSV {gamagal toto ni wasaagau} nuwau i nakan, kaiwena bwaliga ana lahi ni bwaya. Binimala valila oSV tau o bahi hinana ni aab, inoke oV lahi bwabwatana nige ni pwapwawa.”
25 Inoke Yudasa, toto abwe oV Yeisu ni wasaan, i ba, “Topankite, nau nige i oola age?”
Yaka Yeisu i baek elana i ba, “Nigeya, he owa.”
26 Sauga hi aanan, Yeisu oV beleid i ahe, i ba mulolu Yehoba elana yaka i pigebagebal-an i pek wana tohago elal ge i ba, “Ku ahe ku an. Toto ya iya tuwau.”
27 Inoke oV oine ana kom i ahe, i ba mulolu Yehoba elana inoke i pek elal ge i ba, “Gegewemiu nuku im. 28 Toto ya saliyau, iya bateli vavaluna i patunahot. Saliyau ni lau inoke oSV gamagalau nihi gewi wali gegi Yehoba ni yakil yoho. 29 Na baewa eliyamiu, oV oine toto ya nige al na iim, ana siga alowau komiu abwe oV oine vavaluna ta im Nam wana abalogugui elana.”
30 Yaka oV wona etega hi wonaan ge hi tagil hi na Oya Olibe.
Pita I Ba Tage Nige OV Yeisu Ni Aalahan
(Mak 14:27-31; Luke 22:31-34; Diyon 13:36-38)
31 Yeisu i baek wana tohago elal i ba, “Bulin ebe nasi abwe gegewemiu nuku lou luwagau, kaiwena Buki Bwabwalena i ba, ‘OV Sipi ali tomatahikan na lol inoke sipi nihi tatawaliwali tomaha ge tomaha nihi nonoek.’ 32 Yaa no lut al enaa, na houwa na na Galili, yaka mulaa abwe nuku nem.”
33 Inoke Pita oV Yeisu anana i lahe i ba, “Bwagana ebo alowau gegewel nihi lou, yaa nau nige na lolou luwagiwa.”
34 Yeisu i baek Pita elana i ba, “Ya ba tunahot eliyam, bulin ebe kamkam melutauina nigeya ga ni kakahin, inoke nu alahagau paeton.”
35 Yaa Pita i baek elana i ba, “Nige na aalahagiwa, bwagana ebo alou owa ta yaomal.” Yaka tohago gegewel hi baaba hi ola al Pita wana baaba.
Yeisu I Na I Awanun Getesemani
(Mak 14:32-42; Luke 22:39-46)
36 Yeisu alonau ge wana tohago hi nok hi na labi toto alana Getesemani, inoke i baek elal i ba, “Ku minaa te, na na ga na awanun huwo.” 37 OV Pita ge Sebedi natunau labui i ahel alonau hi nok, inoke sauga o atena i lomwan nabi. 38 Yaka i baek elal i ba, “Ateu i lomwan nabi, lomwan o kelaubwa ni paaligau. Ku miminaa te ge alowau komiu ta silawa.”
39 I peliluwagil nige ana bwaga i gagan, inoke i talpo bilibiliya ge i awanun i ba, “Nam, ebo bosowaina, inoke lomwan ana kom ya bahi ni nenem eliyau. Yaa bahi nau no nuwatu, owa ya wam nuwatu.”
40 Inoke i sikal tohago eton elal ge i kitel hi kenukenu. I baek Pita elana i ba, “Ga i ola ge nige bosowaimiu auwa maisena ya alowau komiu ta silawa? 41 Nuku silawa ge nuku awanun, inoke bahi lawakik kaiwena ge nuku sosogu. Yayaluwamiu nuwana oV waisi ni ginol, yaa tuwamiu i pweyata.”
42 I nok palabuina al i na i awanun i ba, “Nam, ebo wam nuwatu i ola oV lomwan ana kom ya na im haba ge nige bosowaina nu ahe yoho, inoke ni ola ya wam nuwatu.”
43 Sauga i sikal, i kitel al hi kenukenu, kaiwena mataliya i aliga nabi. 44 Inoke i tataluwagil, i nok al i na i awanun paetonina, wana baaba maisena ya.
45 Yaka i sikal al tohago elal ge i ba, “Age komiu iyahe ya ku kenukenu? Ku kite, sauga iyaka i vin ge oV Gamagal Natuna nihi talamwan gamagalau nanakil nimaliyaa. 46 Ku lut ta noewa elal. Tau toto i tatalamwagau, sauga ya iyaka i vin!”
OV Yeisu Hi Lib
(Mak 14:43-50; Luke 22:47-53; Diyon 18:3-12)
47 Sauga Yeisu iyoho ya i baaba inoke Yudasa i vin, iya Yeisu wana tohago bolo elulutega eluwa avaliya etega. Alonau ge boda bwabwatana, bolo topowon bwabwatal ge Yudiya wali tohouwa hi patunal. He oV elohaveyan kilepana ge ebwakil toguina hi noahe. 48 Yeisu ana towasa oV etotohi etega iyaka i baunanik haba boda elal i ba, “OV {Tau toto na nalo heiya te} nuku lib ge nuku yowan.” 49 Inoke sauga Yudasa i vin i nopasapu i na Yeisu elana i ba “Ateu owa topankite,” yaka i nalo.
50 Yeisu i baek elana i ba, “Heliyam, oV {bugul toto kaiwena ge u nem,} u ginol.” Inoke gamagalau hi noha Yeisu elana ge hi lib.
51 Bolo avaliya Yeisu, etegana oV wana elohaveyan kilepana i momol tagilanem abanaa, inoke oV topowon bwabwatal wali tohouwa wana totuwalali etega tanana i goyoho. 52 Yeisu i baek elana i ba, “OV Wam elohaveyan kilepana u teli pasikal abanaa, kaiwena henala ebo kilepa elana ni lohaveyan, kilepa elana al nihi loliya. 53 Age nige ku aatena bosowaiu na yoga Nam elana labe kaiwena, inoke sauga o oV aneloseyau ali boda bwabwatana ni patunal nihi nem nihi lohaveyan kaiweu? 54 Yaa ebo na ginol ola, nige bosowaina Buki Bwabwalena ana baaba ni tabwa tunahot, toto i ba tage ni masal ni ola te sauga e.”
55 Sauga o Yeisu i baek boda elal i ba, “Age nau toawatautau ge topihigelgel inoke oV haveyan kilepana ge ebwakil toguina ku noahe ge ku nem tage nuku libau! Lan gegewena ya miminaa Limi Bwabwalena elana ya panpankiti inoke nige ku lilibau. 56 Bugul gegewena toto ya i masal inoke Buki Bwabwalena toto palopitau hi lelelian ni tabwa tunahot.”
Inoke sauga o wana tohago gegewel hi lou luwai.
Yudiya wali Tologugui OV Yeisu Hi Payatala
(Mak 14:53-65; Luke 22:54-55, 63-71; Diyon 18:13-14, 19-24)
57 Bolo oV Yeisu hi lib hi pwatanik Kaiyapa, topowon bwabwatal wali tohouwa, wana limiya, Logugui ana topankite ge Yudiya wali tohouwa hi nogogowa to. 58 Pita oV Yeisu i noulil ana bwaga i gan ana siga hi vin topowon bwabwatal wali tohouwa wana bakubakuwa. Pita i tuk bakubaku gamwanaa inoke alonau ge totuwalali hi misiyo, nuwana ni kite hauna nihi ginol Yeisu elana.
59 Topowon bwabwatal avaliyau ge Yudiya wali tologugui gegewel, oV Yeisu ana woliwoli kakawi hi loyaan ge bosowaina nihi ba ni aliga. 60 Yaa nige oV etegana hi pwapwawa, bwagana gamagalau hi gewi hi nem ge oV wali ba kakakawi hi baunan.
Yaka mulaa abwe gamagalau labui hi nem 61 ge hi ba, “Tau ya i ba, ‘Nau bosowaiu oV Yehoba wana Limi Bwabwalena na pasamwalekaleka inoke lan eton gamwanaa na tal al.’ ”
62 Yaka topowon bwabwatal wali tohouwa i lut ge i baek Yeisu elana i ba, “Ga i ola ge nige oV analiya u lalahe? Baaba toto hi baunan kaiwem, ana sapu ga i ola?” 63 Yaa Yeisu i mikekei.
Inoke topowon bwabwatal wali tohouwa i baek elana i ba, “Yabowaine yawalina gaganina alana elana nu baaba tunahot, ge oV wama wasa nu pem ebo owa Mesaiya Yehoba Natuna, o nigeya.”
64 OSV Anana Yeisu i lahe i ba, “I ola te wam baaba ei. He na baewa eliyamiu, bwaliga abwe oV nau Gamagal Natuna nuku kiteyau na misiyowa Yehoba Togasisi labena awonaa ge na neem yaluyalu pwatanaa.”
65 Yaka topowon bwabwatal wali tohouwa i huga, inoke oV totona ana kaliko i kukuleli ge i ba, “Tau ya oV totona i ba heyan ge oV Yehoba alana i teli lowan. He besena to. Nige al ta loloya tage gamagalau nihi nem ge nihi baaba tau ya kaiwena. Iyaka ku hago i ba likalika. 66 Ga ku nuwatu ola?”
OV Anana hi lahe hi ba, “I bosowaina hot ni aliga.”
67 Inoke oV maninina hi kuluve ge nimaliya elana hi nibinibihan. Enuna hi taganepanepal-an 68 ge hi ba, “Age owa Mesaiya? He u baem eliyama henala ge i nibihiwa.”
Pita OV Yeisu I Alahan
(Mak 14:66-72; Luke 22:56-62; Diyon 18:15-18, 25-27)
69 Pita i misiyowa bakubakuwa, inoke topowon bwabwatal wali tohouwa wana totuwalali galokau avaliya etega i nem elana ge i ba, “He owa al ge Yeisu gagama Galili alona etega.”
70 Gamagalau gegewel mataliyaa inoke i alaha i ba, “Nige ya aatena te oV hauna gun u babaunan ei.”
71 Yaka i na i tagil abauluulutuk elana, inoke galok etega al oV Pita i kite ge i baek gamagalau bolo hi minamina o elal i ba, “Tau ya iya Yeisu gagama Nasaleta alona etega.”
72 Inoke Pita i alaha palabuina, i papasila ge i ba, “OV Tau o nige ya aatena.”
73 Sauga nige i yayapu, yaka gamagalau bolo hi taltalmilil o hi nem Pita elana hi ba, “Tunahot owa Yeisu wana boda avaliya etega, kaiwena anam ana gun i pamasaliwa owa gagama Galili.”
74 Inoke Pita i papasila i ba, “Ya baaba tunahot, oV tau o nige ya aatena. Binimala nige na babaa tunahot, Yehoba ni laheyau.”
Sauga o kamkam melutauina i kahin, 75 inoke Pita oVR Yeisu wana baaba i nuwatuan toto i ba: “Kamkam melutauina nige ga ni kakahin inoke nu alahagau paeton.” Yaka i na i tagil tola ge i kahin nabi.

- MATAIYO
- ←
- 26
- →

© 1947, 1997, 2011 The Bible Society of Papua New Guinea