- 1 TIMOTI
- ←
- 1
- →

Timoti wana Leta Houwan
Pol wana Leleli
Baaba Houwan
Timoti wana panuwa Listila. Pol wana nopain labuina elana i na i vin panuwa Listila elana inoke oV Timoti i ahe alona hi nawanawa. (OV Tuwalali 16:1-3 nu kite.) Inoke Timoti oV Pol i labe wana nopain labuina ge etonina elal. Sauga Pol i nok i na Loma ge i matamatan wana kot kaiwena (Tuwalali 28), he Timoti i nok al Loma ge oV Pol i labe.
Buki “Tuwalali” nige i wawasaan hauna al mulaa i masal, yaa ta atena Pol wana kot o i waisi inoke tologugui oV Pol hi sokal. Enaa Pol oV nopain esopalena i ginol ge i pain oV Wasa Waiwaisana i papaatena-an. Wana nawanawa esopalena elana i na Kiliti ge Epeso elal, ge abwe i na panuwa Pilipai labi Masidoniya elana. Mulaa abwe Pol oV Epeso i eguluwai, houwan oV Timoti i teli oV ekelesiya Epeso ni matahikan. Inoke sauga Pol iyoho Pilipai labi Masidoniya, oV leta ya i ginol ge i patuna i na Epeso Timoti elana.
Leta ya elana Pol i ba Timoti oV topankite kakakawel ni ba lopwalil. Topankite bolo o oV nuwatu enuna hi ahem Yudiya wali tapwalolo elana, ge oV nuwatu enuna hi ahem Gilik wali panpankiti elana. Hi ba lopwali bahi gamagalau nihi aalolon ge bahi oV aanan enuna nihi aan, kaiwena wali panpankiti i ba tage bugul gegewena bolo bosowaina ta kite ge ta pihikan he nak awawana. Hi ba tage aatena misusumena etega i gan eliyalil, ge tage aatena o eliyana gamagalau oV pwamwal nihi pwawa.
Eluwana, leta ya elana Pol oV Timoti wana wasa i pek ekelesiya ana matamatahikan kaiwena, ololana tapwalolo awanun kaiwena ge ekelesiya ana tohouwa ali hilihili kaiwena. Etega al, leta ya elana Pol oV Timoti i ba pagasisi oV {tuwalali toto Yehoba i pek elana} ni ginol bubun ge wana pagan ni waisi toekelesiya tomaha ge tomaha elal.

1
1 Nau Pol, Keliso Yeisu wana apostolo. Yehoba wala Topwamwal i hileyau, i ola al Keliso Yeisu, iya alola wala atimatuwa ta meltelian. 2 OV Leta ya ya leli ge ya patuna Timoti eliyam, owa wam abulilek kaiwena u ola natu hot.
Ya awanun Yehoba Tamala ge Keliso Yeisu wala Babala nihi mulolu ge nihi atilomwan-agiwa, ge wali nuwa laumwal oV atem ni pakalaopop.
OSV Topankite Kakakawel Timoti Ni Ba Lopwalil
3 Nuwau nu minaa ga Epeso, ni ola valila ya ba pagasisewa, mulaa abwe ya egon ge ya nem Masidoniya. Nu minaa tei, inoke oV {gamagalau bolo panpankiti kakakawena hi panpankiti-an}, nu ba lopwalil bahi al nihi panpankiti-an. 4 Nu ba bahi al wali nuwatu ni nonoek liwan bwagabwaga ge lihu yayapolpol ona elal, kaiwena apwanawa ya te i masalem bugul bolo ya elal. OV {Yehoba wana nuwatu kila kaiwela} nige i lalabe, oV nuwatu o abulilek eliyana ya te i bosowaina ta atena. 5 Ya ba nu lopwalil kaiwena nuwau oV avalau ta nunuwana-agil, ge i bosowaina ya te ta nunuwana ebo atela ni yanayana, ebo ta ginol ni ola oV hauna ta atena i sapu, ge ebo ta abulilek hot. 6 Yaa gamagalau ya oV pagan bolo ya ali en hi pek, ge hi talamwagil liwan bwagabwaga elana. 7 Nuwaliya tage oV Yehoba wana logugui nihi panpankiti-an, yaa age oV {bugul bolo hi baunan ge alona wali ba gagasisi hi panpankiti-an ali sapu} nige hi aatena.
8 He ta atena Mosese wana Logugui abalabe waiwaisana, ebo ta patuwalali ni ola ana nuwatu. 9 Yaa ta nuwahikan te Yehoba oV logugui i teli nige tosasapol kaiweliya i oola, yaa bolo logugui ana toleke ge bolo toawatautau kaiweliya, bolo oV Yehoba wana logugui nige hi hahago kaiweliya, ge bolo oV Yehoba nige hi aawatauwan ge nige hi tatapwalolo kaiweliya. Yehoba oV logugui i teli bolo oV tamaliyau ge hinaliyau hi lopaaligal, totaulol, 10 toganawal, bolo avaliyau wali pan bolau hi loneganega, bolo oV avaliyau hi libil kaomel ge hi paliagil hi tabwa totuwalali loloyowanil, tolokalokakawi, ge bolo hi papasila kakawi kaiweliya, ge i ola al bolo oVR hauna pagan hi giginol nige i oola panpankiti sasapona ana kamwasa. 11 OV {Panpankiti sasapona i noem Wasa Waiwaisana eliyana, toto Yehoba, iya towasawasa ge iya bosowaina hot ta tobalan, i pem elau} na wasaan.
Pol I Ba Mulolu Yehoba wana Atilomwan kaiwena
12 Ya ba mulolu wala Babala Keliso Yeisu eliyana, toto oV gasisi i pem tuwalali kaiwena. Ya ba mulolu eliyana kaiwena oV o mel i teli ge i hileyau na tuwalali iya kaiwena, 13 bwagana valila ya ba sigasiga-an, ya palomwanan ge ya ba panapanak-an. Yaa Yehoba i atilomwan-agau, kaiwena saugena o nigeya ga ya aabulilek inoke nige ya aatena te oV hauna ya giginol eliyana. 14 Wala Babala oV wana mulolu bwagabwaga i liginem elau, inoke eliyana ya abulilek ge oV Keliso Yeisu ya nunuwana-an.
15 Baaba hiwe i tunahot ge bosowaina ta abulilek-an hoti: “Keliso Yeisu i nem panayawiya oV togegi ni pwamwalil.” Togegi gegewel gamwaliyaa nau maiseu togegi hot, 16 yaa Keliso Yeisu i atilomwan-agau, kaiwena nuwana wana palahikan nau togegi hot kaiweu ana bwata oV gamagalau gegewel ni pankitel. Yeisu i palahikan ge i atilomwan-agau, inoke ya tabwa abagagayawa gamagalau gegewel kaiweliya, bolo mulaa abwe nihi abulilek ge oV yawal mihomihotina nihi pwawa. 17 OV {Kin mihomihotina, iya nige yawalina ni momowasi, oV iya nige ta kikite, ge iya maisena ya Yabowaine tutunahotina}, ta awatauwan ge ta awa wasawasa-an sauga gegewena nige ni momowasi. Ibwe. I ola.
Pol OV Timoti I Ba Pagasisi
18 Timoti, natu, valila palopitau enuna ekelesiya gamwanaa oV {baaba toto Yehoba i baunan kaiwem} hi baunaniwa. Inoke sauga ya na ba pagasisewa oV baaba bolo o nu nuwahikagil yaka nihi labewa ge nu lohaveyan bubun Yehoba kaiwena. 19 Sauga nu lohaveyan, wam abulilek ni gagasisi ge nu ginol ni ola hauna toto u atena i sapu. Yaa avalau enuna oV {bugul toto hi atena i sapu} hi towani yaka nige hi giginol, inoke eliyana wali abulilek i pweyata ge hi sogu. 20 Gamagalau o gamwaliyaa, bolau labui Haimeniyasi ge Aleksenda. OV Heliya iyaka ya pialiyohil hi na Seitani nimanaa ge eliyana oV lahi nihi pwawa, inoke nihi atena bahi al oV Yehoba nihi babaa panapanak-an.

- 1 TIMOTI
- ←
- 1
- →

© 1947, 1997, 2011 The Bible Society of Papua New Guinea