- MATAIYO
- ←
- 13
- →

13
Tau Etega Pwatum I Yohi
(Mak 4:1-9; Luke 8:4-8)
1 Lan o elana Yeisu i ulutagilem limiya i nok i na hoga bebenaa ge i misiyo. 2 Boda bwabwatana hot hi nogogo ge hi mipainan, inoke i gaiha waga etega elana ge i misiyo, yaa gamagalau hi talmilila datuwa.
3 I liwan gohalibe inoke oV bugul i gewi i baunan eliyalil. I ba, “Tau etega i nok eyowaa oV witi pwatumwina i yohi. 4 Sauga oV pwatum i yohi, enuna hi talek kamwasaa inoke bwasumu hi you tal ge hi anil. 5 Enuna hi talek manapatpata, ali bilibili waiwaisana nige i bwabwata. Etimwawa hi siun, kaiwena ali bilibili nige i babalu. 6 Yaa sauga sabwelu i ha, oV witi siunina i tonil yaka hi yakiwa, kaiwena ewahililiya nige i lalau bubun. 7 Pwatum enuna hi talek mwawin pepesala gamwaliyaa, yaka mwawin pepesala hi siun gagasisi inoke oV witi hi gig paaligal. 8 Pwatum enuna hi talek bilibili waiwaisana elana inoke hi enon, tomaha ona enoliya. Enuna enoliya wan handeled, enuna sikisti, enuna teti. 9 Ebo tanamiu i gan, he oV no baaba nuku hago.”
Hauna Puna ge Yeisu OV Ba Gohalibe I Liwanan
(Mak 4:10-12; Luke 8:9-10)
10 Yeisu wana tohago hi nem elana ge hi neli hi ba, “Hauna kaiwena u liwan gohalibe gamagalau elal?”
11 Yeisu oV analiya i lahe i ba, “Yehoba oV wana abalogugui ana nuwatu misusumena iyaka i pamasal eliyamiu, yaa nige i papamasal eliyalil. 12 Henala wana aatena i gan, abwe Yehoba ni paetulan, inoke Yehoba ana aatena ni bwata hot eliyana. Henala Yehoba ana aatena nige i gagan eliyana, oSV hauna valila wana aatena kekeisi, Yehoba ni ahek yoho. 13 Ya liwan gohalibe eliyalil puna kaiwena hi gagayawa yaa nige hi kikite, hi lalaegan yaa nige hi hahago ge hi aatena. 14 He eliyalil palopita Aiseya wana leleli i tabwa tunahot i ba:
Nuku mimi lalaegan, yaa nige nuku hahago ge nuku aatena,
nuku mimi gagayawa, yaa nige nuku kikite.
15 Kaiwena gamagalau ya ateliya i gasisi,
oV tanaliya hi pikaus,
ge oV mataliya hi pagin.
Binimala nigeya, yaka nihi kite mataliyaa,
nihi hago tanaliyaa,
ge nihi atena ateliyaa,
inoke nihi nuwasikal elau ge na pwamolol.
16 Yaa komiu ku waisi kaiwena matamiu i mwananal ge tanamiu i mwapwela. 17 Ya ba tunahot eliyamiu, palopitau ge Yehoba wana gamagalau houhouwel hi gewi nuwaliya hot oSV {hauna komiu ku kite} heliya nihi kite, yaa nige hi kikite, ge nuwaliya hot oV {hauna komiu ku hago ya panpankiti-an} heliya nihi hago, yaa nige hi hahago.
OSV Toyohi ana Ba Gohalibe Yeisu I Pwamwananal
(Mak 4:13-20; Luke 8:11-15)
18 Ku laegan ga inoke oV pwatum ana toyohi ana ba gohalibe ana sapu nuku hago. 19 Sauga ebo gamagal etega oV Yehoba wana abalogugui wasana ni hago, yaa oV ana sapu nige ni aatena, nasi Seitani ni nem ge oV {hauna toto hi luwan atenaa} ni kaluoe. He heiya te pwatum toto i talek kamwasaa. 20 Pwatum toto i talek manapatpata, he heiya gamagalau bolo oV wasa waiwaisana hi hago ge etimwawa hi ahe hi teliek ateliyaa ginebi wali yaliyaya. 21 Yaa bugul maisena, oV wasa waiwaisana nige hi nuwanuwatu-an bubun ateliyaa, ewahililiya nige i lalau bubun, inoke wali sauga nige i yayapu. Sauga ebo oV pulowan hi pwawa o ebo gamagalau hi palomwanagil wasa waiwaisana kaiwena, etimwawa oV yayaluwaliya hi pil ge hi towani. 22 Pwatum toto i talek mwawin pepesala gamwaliyaa, he heiya gamagalau bolo oV wasa waiwaisana hi hago, yaa hi nuwanuwatu panayawi yawalina kaiwena ge hi nuwa gogomwau, inoke bugul bolo ya oV wasa waiwaisana hi gig paaliga ge nige enona i gagan. 23 Pwatum toto i talek bilibili waiwaisana elana, he heiya gamagalau bolo oV wasa waiwaisana hi hago ge hi atena ana sapu. Hi enon, enuna enoliya wan handeled, enuna sikisti, enuna teti.”
Mwawin Nanakina ge Witi Hi Siun Toyawa
24 Yeisu oV ba gohalibe etega al i liwanan elal i ba, “Yehoba wana abalogugui i ola hiwe. Tau etega oV witi pwatumwina waiwaisana i yohi wana eyowaa. 25 Bulin etega gamagalau gegewel hi kenukenu, inoke ana topihigelgel etega i nem oV mwawin nanakina pwatumwina i yohi witi gamwaliyaa ge i egon. 26 Sauga witi i siun ge i enon telipuna, inoke mwawin nanakina i masal.
27 Tau o wana totuwalali hi nem elana hi ba, ‘Tonowak, oV witi pwatumwina waiwaisana u yohi wam eyowaa, age? Yaa mwawin nanakina ga i noem?’
28 OV Analiya i lahe i ba, ‘Topihigelgel etega i ginol te.’
Totuwalali hi nel hi ba, ‘Tab nuwam ama naha nok ge naha awaha yoho?’
29 OV Analiya i lahe i ba, ‘Bahiwa, kaiwena ebo oV mwawin nanakina nuku awaha yoho, nasi oV witi enuna alona nuku pulut toyawe. 30 Ali toto labui nihi siun toyawa ga, ana siga pahi ana sauga. Sauga o elana na ba topahi elal na ola: OV Mwawin nanakina nuku pulut houwan ge nuku kin abwe ta ton, inoke oV witi nuku ahe ge nuku pahe no gonu elana.’ ”
Masted Pwatumwina ana Ba Gohalibe
(Mak 4:30-32; Luke 13:18-19)
31 Yeisu oV ba gohalibe etega al i liwanan, i ba, “Yehoba wana abalogugui i ola ebwakil alana masted pwatumwina, tau etega i ahe ge i luwan wana eyowaa. 32 He iya pwatum gegewena wali tokekeisi, yaa sauga i siun ge i bwata, oV {bugul gegewena bolo hi siun eyowaa} i bwata lakel. I tabwa ebwakil etegana inoke bwasumu bolo hi youyou hawawala hi nem oV ali vata hi ginola lalana elana.”
Yis ana Ba Gohalibe
(Luke 13:20-21; Mak 4:33-34)
33 Yeisu oV ba gohalibe etega al i liwanan, i ba, “Yehoba wana abalogugui i ola yis, yova etega i ahe ge i telek pwalawa ana bwaya beig eton gamwanaa, inoke yis i tuwalali ana siga pwalawa gegewena i tuk solaan.”
34 Yeisu i liwan gohalibe inoke oV bugul bolo ya gegewena i baunan boda elal; ba gohalibe ya te eliyana ge oV bugul enuna ni liwanan elal. 35 Inoke palopita wana baaba i tabwa tunahot i ba:
OV Awau na pwela ge na ba gohalibe;
oVR bugul misusumel na liwanagil,
bolo hi misumi sauga toto panayawi i telipuna ana siga sauga ya.
Yeisu OV Mwawin Nanakina ana Ba Gohalibe I Sokal
36 Inoke Yeisu oV boda i tataluwagil ge i ulutuk limiya. Wana tohago hi nem elana hi ba, “OV {Mwawin nanakina i siun eyowaa ana ba gohalibe} u sokal eliyama.”
37 OV Analiya i lahe i ba, “Tau toto oV witi pwatumwina waiwaisana i yohi, heiya Gamagal Natuna. 38 Eyowa heiya panayawi, ge witi pwatumwina waiwaisana heiya Yehoba wana abalogugui gamagaliliyau. Mwawin nanakina heiya Seitani wana gamagalau, 39 ge topihigelgel toto oV mwawin nanakina pwatumwina i yohi, heiya Seitani. Pahi ana sauga heiya sauga mowamowasena, ge topahi heiya aneloseyau.
40 “OV Mwawin nanakina nihi awaha yoho ge nihi ton ginaha elana, he nasi ni ola al sauga mowamowasena elana. 41 Gamagal Natuna oV wana aneloseyau ni patunal, yaka oV {bugul bolo oV gamagalau i pasogol ge hi gegi ge bolo oV pagan nanakina hi awaawaginol, gegewel} nihi awaha yohil wana abalogugui elana. 42 Nihi alitukagil ginaha bwabwatana elana inoke nihi kahin ge niniliya ni alavekilal. 43 Inoke tosasapol nihi yana ni ola sabwelu mwananalina Tamaliya wana abalogugui elana. Ebo tanamiu i gan, inoke oV no baaba nuku hago.”
OV Gogomwau Hi Yamwi ge Bag Waiwaisana Hot ali Ba Gohalibe
44 Yehoba wana abalogugui i ola gogomwau bwabwatana hi yamwi eyowa etega elana ge hi yaomal luwai. Tau etega i pwawa inoke i sume pasikal. I yaliyaya bubun gogomwau o kaiwena, inoke i nok i na oV wana bugul gegewena i palian, oV manina i ahe ge oV eyowa i pwamola.
45 Yehoba wana abalogugui i ola al hiwe. Gogomwau ana topali etega oV bag waiwaisana i loyaagil. 46 Sauga etega oV bag waiwaisana hot molana bwabwatana i pwawa, inoke i nok i na oV wana bugul gegewena i palian, oV manina i ahe ge oV bag o i pwamola.
Vineya ana Ba Gohalibe
47 Yehoba wana abalogugui i ola al vineya hi galaan hogaa, inoke moti tomaha ge tomaha hi ona. 48 Sauga i kalaopop, tologi hi momol heyan gilesaa. Yaka hi misiyo ge oV moti hi pwaputil, oV bolo waiwaisal hi teli kekeha, oV bolo nanakil hi aliyohil. 49 He nasi ni ola to sauga mowamowasena elana. Aneloseyau nihi nem, oV tonanakil ge towaisi nihi walel, oV bolo nanakil nihi teli getogaagil. 50 Nihi alitukagil ginaha bwabwatana elana, inoke nihi kahin ge niniliya ni alavekilal.
Panpankiti Vavaluna ge Panpankiti Bebeyaunana
51 Yeisu oV wana tohago i nelil i ba, “Tab nuwamiu i sapu bugul bolo ya kaiweliya?”
OV Anana hi lahe hi ba, “Ibwe.”
52 I baek elal i ba, “He logugui ana topankite gegewel, bolo iyaka hi tabwa tohago Yehoba wana abalogugui kaiwena, heliya hi ola tonlimi toto oV bugul vavalul ge bugul bebeyaunal i aheya wana holaviya ge i teli tagilagil.”
Nasaleta Gamagaliliyau Nige OV Yeisu Hi Aawatauwan
(Mak 6:1-6; Luke 4:16-30)
53 Sauga Yeisu oV ba gohalibe bolo ya i liwanan haba, yaka oV panuwa o i eguluwan 54 i nok i na totona wana panuwaa. I panpankiti wali limi tapwalolowa, inoke gamagalau oV nuwaliya hi ahe hi ba, “OV Wana aatena ga i aheya? Ga i ola ge i bosowaina oV ginol yawiyawi ni ginol? 55 He iya kapenta natuna age? Hinana alana Meli, talinau Yemesa, Yosepa, Saimon ge Yudasa. 56 Nunau gegewel iyehe avalau. He i ola, age? Inoke oV wana aatena ge wana siba ga i aheya?” 57 Inoke ateliya i elolol ge oV Yeisu hi pihigelgel-an.
Yeisu i baek elal i ba, “Gamagalau gegewel oV palopita hi awatauwan, yaa tutunau ge wana panuwa gamagaliliyau ya te nige hi aawatauwan.”
58 OV {Ginol yawiyawi nige i gegewi} i ginola panuwa o elana kaiwena nige hi aabulilek-an.

- MATAIYO
- ←
- 13
- →

© 1947, 1997, 2011 The Bible Society of Papua New Guinea