- MATAIYO
- ←
- 24
- →

24
Yeisu I Ba OV Limi Bwabwalena Abwe Nihi Apanak
(Mak 13:1-2; Luke 21:5-6)
1 Sauga Yeisu i ulutagilem Limi Bwabwalena elana nuwana ni egon, inoke wana tohago hi nem elana hi ba, “Matam i nok, oV Limi Bwabwalena ana awaawaginol u kite.”
2 Yeisu analiya i lahe i ba, “Limi ya gegewena iyoho ku kikite. Ya ba tunahot eliyamiu, pat bolo hi ahe oV limi ya hi ginoliya, nige etega ni miminaa abanaa, oV gegewena abwe nihi pasamwalekaleka.”
Sauga Mowamowasena ana Etotohi
(Mak 13:3-13; Luke 21:7-19)
3 Yeisu i na i ha Oya Olibe elana i misiyo, inoke wana tohago ya awawal hi nem elana hi ba, “OV Wama wasa ga u pem, hauna sauga ge abwe bugul toto bana u babaunan ni masal? Ge wam nem ge sauga mowamowasena ana etotohi ga ni ola?”
4 Yeisu oV analiya i lahe i ba, “Nuku matahikagimiu, bahi gamagal etega ni papagegemiu. 5 Kaiwena gamagalau nihi gewi abwe alau elana nihi nem ge nihi ba, ‘Nau Mesaiya!’ inoke oV gamagalau nihi gewi nihi pagegel. 6 OV Elohaveyan butuna nuku hagowa labemiwa ge oV haveyan wasana nuku hagoek laha, yaa bahi atemiu ni bwanabwana. Bugul ololana o ni gan ga, yaa sauga mowamowasena nige ga ni nenem. 7 Boda ge boda nihi lohaveyan, i ola al abalogugui ge abalogugui nihi lohaveyan. Galebu bwabwatana ge mwaniknik nihi masal labi tomaha ge tomaha elal. 8 Nak bolo ya nihi masal houwa ga, ni ola ab lomwanina i telipuna ga mulaa abwe wawaya i masal.
9 Inoke nihi libimiu, nihi telemiu abalahi elana ge nihi tagapaaligamiu. Nau kaiweu inoke gamagalau gegewel nihi pihigelgel-agimiu. 10 Sauga o elana, gamagalau nihi gewi oV tapwalolo ana abulilek ana en nihi pek, oV avaliyau nihi wasaagil tologugui elal ge nihi pihigelgel-agil. 11 Palopitau kakakawel nihi gewi nihi masal inoke oV gamagalau nihi gewi nihi pagegel. 12 Pagan nanakina ni bwatabwata ya, inoke gamagalau wali nunuwana avaliyau elal ni kekeisi, 13 yaa henala ebo ni talmilil gagasisi ana siga abapwamowasi elana mwal ni pwawa. 14 OV Yehoba wana abalogugui wasana waiwaisana nihi papaatena-an panayawi mamanana elana ge gamagalau labena gegewena elana nihi atena, inoke abwe sauga mowamowasena ni vin.
Nak Bwabwatana Abwe Ni Gan
(Mak 13:14-23; Luke 21:20-24)
15 ‘OV {Toapapanak bwaibwaikikinina’ toto Daniyela i babaunan} abwe nuku kite ni talmilila Limi Bwabwalena elana—he komiu bolo buki ya ana tovavasili nuwamiu ni sapu baaba ya kaiwena. 16 Inoke sauga o bolo hi miminaa Yudiya elana nihi lou nihi na nihi ha oyaa. 17 Ebo gamagal etega iyoho i minamina wana limi pwatanaa toto hi tal paabwab, bahi ni lalau ge ni uulutuk wana limiya oV bugul etega ni aahe, ni lou ya. 18 Ebo gamagal etega iyoho i tuwatuwalali eyowaa, bahi ni sisikal panuwaa ge oV ana kaliko etegana ni aahe. 19 Sauga o elana nasi ni pulowan hot yowau toliyan ge topapaalahul elal. Eeu, hauna nak geb o! 20 He nuku awanun Yehoba elana inoke bahi tultul ana sauga elana o ebo Sabwataa ge nuku lolou. 21 Kaiwena sauga o elana miloloyowan bwabwatana hot ni masal, ololana o nige sauga etega i mamasal panayawi ana abatelipuna elana ana siga sauga ya. I ola al nige ni gagan sauga mulaa. 22 Binimala Yehoba oV nak o ana sauga nige ni papakaubwa, he nige gamagal etega ni mwamwal. Yaa gamagalau bolo iyaka i hilel kaiweliya te oV sauga ana yapu abwe ni pakaubwa.
23 Sauga o elana ebo gamagal etega ni baewa eliyamiu ni ba, ‘Ku kite, Keliso iya hiwe,’ o ebo etegana al ni ba, ‘Iya huwo,’ bahi nuku aabulilek-an. 24 Kaiwena keliso kakakawel ge palopitau kakakawel abwe nihi masal ge oV ginol yawiyawi nihi ginolil gamagalau wali abanuwa ahi, nuwaliya oV Yehoba wana hilihili gamagaliliyau nihi pagegel, yaa nige bosowailiya. 25 He oV wami wasa ya pewa pahuwala te.
26 Ebo gamagal etega ni baewa eliyamiu ni ba, ‘Iya iyoho to uleya o,’ bahi nuku nonok, o ebo etegana ni ba, ‘Iya hiwe limi gamwanaa e,’ bahi nuku aabulilek-an. 27 Kaiwena Gamagal Natuna wana nem ni ola pinamal, i pinamalek nati ge mwananalina i na i vin pai.
28 Ebo bweyan ga i minaa, etimwawa te okok nihi na ge nihi tagul pwehik.
Gamagal Natuna wana Nem
(Mak 13:24-27; Luke 21:25-28)
29 Miloloyowan o ana abapwamowasi elana, sabwelu ni gogou, waikena nige al ni yayana, putum nihi soguem labulabumwa, ge togasisi bolo hawawala nihi lamwalamwaniu. 30 Sauga o elana Gamagal Natuna wana nem ana etotohi ni masal labulabumwa. Tomipanayawi gegewel nihi kahin, ge OV Gamagal Natuna nihi kite i nenem yaluyalu pwatanaa, ginebi wana gasisi ge wana wasawasa. 31 OV Bwagigi anana bwabwatana nihi yu inoke oV wana aneloseyau ni patunal nihi na panayawi bebena esopali ge oV wana hilihili gamagaliliyau nihi bugul gogonil, nihi telipunaa panayawi buhuna etega nihi na nihi pwamowasiya buhuna etega.
OV Abaatena Nuku Aheya Poga elana
(Mak 13:28-31; Luke 21:29-33)
32 OV Abaatena nuku aheya poga elana. Sauga ebo ta kite lamwana i titin, inoke ta atena waiwai ana sauga iyaka i kelaubwa.* Mak 13:28 ana epwamwananal paiya nu kite. 33 I ola al, sauga ebo nuku kite bugul gegewena bolo ya liwanagil nihi masal, nuku atena Gamagal Natuna wana sauga nem iyaka i kelaubwa hot. 34 Ya ba tunahot eliyamiu, heyan bolo ya nige nihi aaliga haba, inoke bugul gegewena bolo ya nihi masal. 35 Labulabum ge panayawi nihi mowasi, yaa nau no baaba nige ni momowasi.
OSV Yeisu wana Sauga Sikalim Nige Gamagal Etega I Aatena
(Mak 13:32-37; Luke 17:26-30, 34-36)
36 Nige gamagal etega i aatena hauna lan o ebo hauna sauga. He bwagana aneloseyau labulabumwa, nige hi aatena, ge nau al Natuna nige ya aatena, Nam ya te i atena. 37 I ola valila Nowa wana sauga eliyana, he nasi ni ola al Gamagal Natuna wana nem ana sauga eliyana. 38 Sauga toto nigeya ga nub i haha, gamagalau hi aanan, hi loloimwim ge hi loloalalolon, hi olaola o ana siga Nowa i na i ulutuk waga gamwanaa. 39 Nige etega i nuwanuwatu hauna abwe ni gan, ana siga nub i ha, gegewel hi unun ge hi aliga. He nasi ni ola al to Gamagal Natuna wana nem eliyana. 40 Sauga o, bolau labui nihi tuwatuwalali eyowaa, oV etegana nihi ahe egonan, etegana ni mina. 41 Yowau labui nihi tuwalali oV witi enona nihi wowowol aliya kaiwena, oV etegana nihi ahe egonan, etegana ni mina.
42 Inoke nuku matahikagimiu, kaiwena nige ku aatena hauna lan ge wami Babala ni nem. 43 Nuku nuwahikan te: binimala ebo tonlimi ni atena hauna sauga bulina ge tokaoma ni nem, inoke ni silawa ge ni lopwali bahi tokaoma oV wana limi ni leleke ge ni tutuk. 44 Nuku lovivina-agimiu, kaiwena Gamagal Natuna wana nem oV atemiu ni payou, sauga toto nige nuku aatena te ni vin.
Totuwalali Henahenapona ge Totuwalali Sisigana
(Luke 12:41-48)
45 Nuku ola totuwalali henahenapona ge wana nuwatu i sapu, inoke wana babala i teli oV totuwalali gegewel ni matahikagil ge oV aliya ni pek aanan ana sauga hot elana. 46 Ebo wana babala ni sikalim ge ni kite oV tuwalali ya i awaawaginol, he nasi ni waisi eliyana. 47 Ya ba tunahot eliyamiu, wana babala ni teli oV wana bugul gegewena ni matahikagil. 48 Yaa ga i ola ebo totuwalali o ni sigasiga ge ni nuwatu atenaa ni ba, ‘No tonowak nasi nige etimwawa ni sisikalim,’ 49 inoke ni telipuna oV wana pan totuwalali ni nibinibihil ge alonau toimwim nihi anan ge nihi imwim. 50 He wana babala abwe ni sikalim ge oV atena ni payou, kaiwena oV wana sikal ana lan ge ana sauga nige i aatena. 51 OV Totuwalali ya ni tagapanapanak-an, ge ni teli tosigasiga ge tokakakawi ali abalahi elana, ni kahikahin ge ninina ni alavekilal.”

- MATAIYO
- ←
- 24
- →

*24:32: Mak 13:28 ana epwamwananal paiya nu kite.

© 1947, 1997, 2011 The Bible Society of Papua New Guinea