- TUWALALI
- ←
- 7
- →

7
Sitibeni I Papaatena Yudiya wali Tologugui elal
1 Inoke topowon bwabwatal wali tohouwa oV Sitibeni i neli i ba, “Ga i ola wali woliwoli kaiwem, baaba hot o nigeya?”
2 Sitibeni oV anana i lahe i ba, “Taliwau ge tamwawau, oV no baaba ya nuku hago. Yehoba Towasawasa valila i masal tubula Abalahama elana, sauga toto iya iyoho labi Mesopoteimiya, mulaa abwe i nok i miminaa awan Halani. 3 Yehoba i baek elana i ba, ‘OV Wam panuwa ge am un gamagaliliyau nu eguluwagil, inoke nu nok nu na panuwa toto abwe na pankitewa.’
4 Inoke Abalahama oV labi Koldiya i eguluwan ge i nok i miminaa panuwa Halani. Tamana wana yaomal enaa, inoke Yehoba i patuna i nem panuwa ya elana, sauga ya ta miminaa. 5 Yehoba nige oV bilibili kekeisi etega i pepek Abalahama elana ge tage ni ahe totona wana bilibili. Yaa Yehoba i bateli oV labi ya ni pek iya alonau ge tubunau bolo heyan mul elal nihi ahe wali bilibili. He Abalahama nige ga natuna i gagan te Yehoba oV bateli o i ginol. 6 Ge Yehoba i baek eliyana i ba, ‘Tubumwau abwe nihi mibwabwali panuwa getoga elana, inoke tonpanuwa oV tuwalali pupulowanil nihi pek elal nihi ginol, ge baliman po handeled nihi miloloyowan panuwa o elana. 7 Gamagalau bolo oV tubumwau nihi paloloyowan-agil oV ali lahi na pek, inoke tubumwau abwe nihi tagilem panuwa o elana ge nihi kululu elau labi ya elana.’ 8 Yaka Yehoba oV bateli etega i ginol alona ge Abalahama hi pebabateli-agil, ge i ba oV bolau tuwaliya buhuna kunisina nihi gotomwa yoho bateli o ana etotohi. Abalahama i ab natuna Aisake, yaka lan eit i mowasi oV tuwana buhuna kunisina i gotomwa yoho. Aisake i ab natuna Yakobo, ge Yakobo i ab natunau kilau tubulau houhouwel ali toto elulutega eluwa.
9 Etega gamwaliyaa alana Yosepa, talinau ali toto elulutega maisena hi lamwa pulowanan, yaka hi palian gamagalau enuna elal ge hi pwatanik Itipita elana i tabwa totuwalali loloyowanina. Yaa Yehoba iya alona, 10 inoke i pwamwal ana pulowan bwalibwaligena elal. OV Siba waiwaisana i pek elana, inoke Pelo, Itipita wali kin, i kite pwawa ge oV Yosepa i awa wawaisi-an. Yaka Pelo oV Yosepa i teli oV {Itipita gegewena ge kin totona wana awan} ni logugui-an. 11 Abwe galebu bwabwatana i masal Itipita bwalibwaligena ge i ola al Kenani, inoke minanakina i masal ge tubulau nige aliya. 12 Yakobo oV wasa i hago tage aanan iyoho Itipita, yaka oV natunau melubolau, kila tubulau, i patunal hi nok hi na Itipita, wali nok ya nok houhouwena. 13 Sauga hi sikal al palabuina Itipita elana, inoke Yosepa totona i pamasal talinau elal, i ba, ‘Nau talimiu Yosepa,’ ge abwe kin Pelo oV Yosepa talinau i atenal. 14 Inoke Yosepa oV baaba i patuna tamana Yakobo ge tutunau bwalibwaligel nihi nem Itipita, gegewel ali gewi sebenti paib. 15 Yaka Yakobo i nok i na Itipita, inoke mulaa abwe iya ge natunau gegewel hi yaomala panuwa o elana. 16 OV Tuwaliya hi pwatanik panuwa Sekemi, hi teliya salai toto valila Abalahama oV mani enuna i ahe ge i pwamola un Heimo elal.
17 Yehoba wana bateli Abalahama elana ana sauga kelaubwa ni vin, he tubulau Isileli bolo hi miminaa Itipita hi talaabab ge hi gewi nabi. 18 Sauga o elana abwe kin etega, iya oV Yosepa nige i aatena, i tabwa Itipita wali kin. 19 OV Tubulau i paloloyowan-agil ge wana pagan i nak nabi elal, oV logugui i ginol oV natuliyau nihi telel noleleya ge nihi aliga. 20 Sauga o elana Mosese i masal, iya Yehoba wana nuwatu wawayana. Waikena eton tamana ge hinana hi matahikan limiya, 21 abwe hi ahe hi teliya noleleya, yaka kin natuna meluyovana i ahe i matahikan i ola natuna. 22 Itipita oV wali siba gegewena Mosese hi pankite, inoke i tabwa tau gasigasisena wana baaba elana ge wana ginol elana.
23 Sauga Mosese iyaka wana baliman poti, i nuwatu ni nok ge oV wana pan Isileli ni kitel. 24 I nok, yaka oV gagama Itipita etega i kite oV Isileli gamagalina i nibinibihan, inoke i nok oV wana pan Isileli i labe ge oV Itipita tauina i tagapaaliga. 25 Mosese i nuwatu tage wana pan Isileli nihi atena ya tage iya nimana elana te Yehoba i lalabel, yaa nige hi nunuwatu ola. 26 Lan i gan, oV Isileli labui i kitel hi lolopwapwait, inoke i labose ge ni pabakuhol i ba, ‘Alowau! Komiu boda maisena ya. Hauna kaiwena alom ge alom ku lolopwapwait?’
27 Tau toto oV alona i lolol, oV Mosese i bibin payou ge i ba, ‘Owa nige ama wama tologugui ge wama toyatala i oola. 28 Age nasi nu lolau ni ola nolu oV Itipita gamagalina u lol?’ 29 Sauga Mosese oV baaba o i hago, inoke i lou i na i mibwabwali labi Midiyani. Yaka abwe i alolon ge oV natuliyau labui hi abiliek to.
30 Baliman poti i mowasi, abwe anelose etega i masal Mosese elana uleya oya Sainai labenaa, ana awa i ola ginaha memena i tautau ebwakil lamwanaa. 31 Sauga oV bugul ya i kite, atena i you ge i nok labenaa, nuwana ni kite bubun. Inoke Yehoba oV anana i hago i ba, 32 ‘Nau tubumwau Abalahama, Aisake ge Yakobo wali Yabowaine.’ Mosese i ginu lovakun kaiwena, ge oV maninina i teli kaus bahi al matana ni nonoek.
33 Yaka Yehoba i baek elana i ba, ‘OV Aem ana os u leke yoho, kaiwena bilibili toto u talmilila, bilibili bwabwalena. 34 Iyaka ya kite Itipita oV no gamagalau hi paloloyowan-agil. OV Wali kahin iyaka ya hago, inoke ya lau ge na pwamwalil. U nem, ge na patunawa nu na Itipita.’
35 He Mosese iya te valila gamagalau Isileli hi towani hi ba, ‘Owa nige ama wama tologugui ge wama toyatala i oola.’ Yaa Yehoba oV Mosese i patuna anelose anana elana, anelose toto i masala elana ebwakil lamwanaa, inoke i tabwa Isileli wali tologugui ge wali topwamwal. 36 OV Gamagalau i nulil hi tagila Itipita, ge oV {ginol yawiyawi ge abanuwa ahi} i ginolil Itipita gamwanaa, Hoga Keketina elana, ge i ola al uleya baliman ana gewi poti. 37 Ge Mosese iya te i baek gamagalau Isileli elal i ba, ‘Yehoba abwe oV palopita etega ni patuna eliyamiu, ni ola nau i patunau, iya ni noem wami boda gamwanaa.’ 38 Iya te alonau tubulau hi migogo uleya, ge iya alona anelose, toto i baaba eliyana oya Sainai pwatanaa. Iya oV {Yehoba wana baaba yawalina gaganina} i ahe yaka i wasaan panetan kila eliyala.
39 Yaa tubulau nige oV Mosese anana hi hahago, hi towani ge nuwaliya nihi sikal Itipita. 40 Inoke hi baek Eloni elana hi ba, ‘Tau Mosese toto i ahela ta tagila Itipita, ga i ola? Nige ta aatena i bwe. Inoke oV wala yabowaine etega u ginol ge ni nulila.’ 41 Inoke sauga o elana oV gogoginol etega hi ginol, ana awa i ola bulumakau natuna. OV Bwasumu enuna hi pwatanim hi powonan elana, ge oV hagali hi ginol, inoke oV {bugul toto nimaliyaa hi ginola} hi awatauwan. 42 Inoke Yehoba oV ali en i pek, ge i pialiyohil ya nihi kululuek labulabum putumwiliyau elal, i ola palopita etega wana leleli i ba:
Gamagalau Isileli! Tage kaiweu ge oV bwasumu ku lolil ge ku powonagil
uleya baliman poti? He nigeya!
43 Tage oV o abakululu
Limena ku kalivai? He nigeya!
Yaa ana awa i ola
oV {yabowaine Molok* Molok Kenani wali yabowaine etega, iya labulabum tuwana ge sabwelu yabowainena. wana abakululu
ge putum Lepan
yabowainena kakanununa te} ku kalivail uleya.
OV Gogoginol bolo ya ku ginolil ge ku kululuek elal.
Inoke na patuna owaowa-agimiu nuku nok Babiloni.
44 Tubulau avaliya ge Petupatupa Limena hi nawanawa uleya. Hi tal i ola Yehoba wana baaba Mosese elana, ana awa i ola toto Yehoba i pankite. 45 Yaka tubulau bolo Yosuwa ge alonau hi ahe tamaliyau elal. Inoke sauga Yehoba oV Kenani gamagaliliyau i takel awoliyaa ge oV panuwa ya hi ahe wali panuwa, hi pwatanim. Yaka i minamina ge hi patuwalali ana siga Deibid wana sauga. 46 Yehoba i yaliyaya Deibid kaiwena, inoke Deibid i awanun elana tage oV limi etega ni tal Yakobo wana Yabowaine wana limi. 47 Yaa Solomon heiya oV Yehoba wana limi i tal.
48 Yaa Yehoba Tomihahaina nige i miminaa limi toto gamagalau hi tal elana. I ola palopita wana baaba i ba:
49 Yehoba i ba,
‘Labulabum iya no abamisiyo wawasana,
ge panayawi iya aeu ana abateli.
He oV hauna kaba limi nasi nuku tal kaiweu,
ge eliyana na veyahowa?
50 Nau oV {bugul bolo ya gegewena} ya ginolil nimwawa.’ ”
51 Inoke Sitibeni i baek al Yudiya wali tohouwa elal i ba, “Toteli gegetoga hot komiu! Atemiu ana bwaga i gan Yehoba elana! OSV Yehoba anana tanamiu i tuian! Komiu ku ola ya tubumiyau: komiu sauga bwalibwaligena oV Yayaluwa Bwabwalena ku towani! 52 OV Hauna palopita ge tubumiyau nige hi papalomwan-an? Nigeya! He oV palopitau hi tagapaaligal bolo valila hi wasa hi ba, ‘Abwe Tosasapona ni nem.’ Yaka komiu oV Tosasapona o ku anagebigebi-an ge ku tagapaaliga. 53 He komiu oV Yehoba wana logugui ku ahe, OSV logugui o aneloseyau hi pek tubumiyau elal, yaa nige ku hehenapu-an.”
Sitibeni Hi Loipati
54 Yudiya wali tologugui oV baaba ya hi hago inoke tineliya i lut ge oV niniliya hi alahikan. 55 Yaa Sitibeni oV Yayaluwa Bwabwalena i kalaopopwi, inoke matana i ha labulabumwa, oV Yehoba mwananalina namanamalina i kite, ge oV Yeisu i kite i talmilil Yehoba nimana labena awonaa. 56 Inoke i ba, “Ku kite! OV Labulabum ya kite i mwapwela ge oV Gamagal Natuna ya kite i taltalmilil Yehoba nimana labena awonaa.”
57 Yudiya wali tologugui oV tanaliya hi pikaus, ge hi loi analiya i bwata. Yaka gegewel hi patalelu noek Sitibeni elana, hi lib, 58 hi momol tagilan panuwa ana gana tolinaa ge hi loipati. He towasa kakawi oV ali kaliko hi palo Sitibeni nihi loipati, inoke hi pwahin heval etega alana Sol aenaa, ge i matahikan.
59 Heliya iyoho oV pat hi alialihin elana inoke Sitibeni i awanun i ba, “Babala Yeisu, oV yayaluwau u ahe.” 60 Inoke i loepwakoku ge i yoga anana i bwata i ba, “Babala, oV gegi toto hi giginol elau bahi nu lalahe elal.” OV Baaba ya i baunan, yaka yawalina i mowasi.

- TUWALALI
- ←
- 7
- →

*7:43: Molok Kenani wali yabowaine etega, iya labulabum tuwana ge sabwelu yabowainena.

© 1947, 1997, 2011 The Bible Society of Papua New Guinea