- MATAIYO
- ←
- 11
- →

11
Diyon I Nel Yeisu Iya Mesaiya o Nigeya
(Luke 7:18-23)
1 Sauga Yeisu oV wana tohago elulutega eluwa i ba pagasisel i mowasi, yaka oV panuwa o i eguluwai i nok i na i panpankiti ge i papaatena labi Galili panuwana ona elal.
2 Diyon Tobabitaiso iyoho dela, oV Keliso wana tuwalali wasana i hago inoke oV wana tohago i patunal hi na 3 oV Yeisu hi neli hi ba, “Owa gamagal toto Diyon i babaunan tage abwe ni nem, o age naha matamatan gamagal etega al kaiwena?”
4 Yeisu oV analiya i lahe i ba, “Nuku sikal oV Diyon wana wasa nuku pek hauna iyaka ku hago ge ku kite: 5 tomatakai oV mataliya hi panana, bolo aeliya nanakina hi nawanawa, tolepelo tuwaliya i waisi, totanatui oV baaba hi hago, toaliga hi lut ge togulagula oV Wasa Waiwaisana ana papaatena iyaka hi hago. 6 OSV {Toto nige i nunuwa lalabui kaiweu} Yehoba i muloluan.”
Yeisu I Liwaliwan Diyon kaiwena
(Luke 7:24-35)
7 Diyon wana tohago hi sikasikal, inoke Yeisu i liwaliwan boda elal Diyon kaiwena i ba, “Sauga ku na uleya Diyon elana, hauna nuwamiu nuku kite? Tab ku nok tage oVR gamagal etega nuku kite wana nuwatu nige i gagasisi, i ola widiwidi i olak ya te mana eliyana? 8 Ebo nigeya, he hauna nuwamiu nuku kite? Age tau etega oV kaliko waiwaisana i galoi? Yaa bolo oV kaliko waiwaisana hi galoi hi miminaa kin wali limiya. 9 Yaa ku na hauna nuwamiu nuku kite? Age palopita etega? Ibwe! He na baewa eliyamiu iya oV alan palopita i bwata lake. 10 He Diyon bana te palopita etega i lelelian, Yehoba i ba:
OV No elopapatuna na patuna houwan awomwa,
iya oV kamwasa ni lovivina-an kaiwem.
11 Ya ba tunahot eliyamiu, oSV {bolo hi masal panayawiya, gegewel} Diyon Tobabitaiso i bwata lakel. Yaa henala alana i kekeisisi hot Yehoba wana abalogugui elana, he iya oV Diyon i bwata lake. 12 I telipuna sauga Diyon i papaatena ana siga lan ebe, gamagalau nanakil hi haveyan Yehoba wana abalogugui elana, hi labose tage nihi ahe. 13 Mosese wana Logugui ge palopitau gegewel oV Yehoba wana abalogugui ana nem hi wasaan pwatanim ana siga Diyon. 14 Ge Diyon iya Ilaitiya toto palopita i ba i nenem. He binimala nuku abulilek-an te. 15 Ebo tanamiu i gan, oV baaba ya nuku hago.
16 Gamagalau ha bolo lan ebe, hauna elana na papatini-agil? Heliya hi ola wawayau hi sisigaopop hi misiyowa abamaket elana, inoke enuna hi yoga avaliyau elal hi ba:
17 OV Alolon ana igo ha yu kaiwemiu, yaka nige ku sasaga.
OV Nuwanak wonana ha wonaan, yaka nige ku kakahin.
18 He gamagalau ha bolo lan ebe wali pagan i ola to wawayau o wali pagan hi lolopalapalaviyan. Kaiwena Diyon i nem ge galebu i palahikan awanun kaiwena, ge oV oine nige i iim, inoke gamagalau hi ba, ‘Yayaluwa bibikena i holaviya elana.’ 19 Ge nau Gamagal Natuna ya nem, ya anan ge ya imwim, yaka hi ba, ‘Tau ya iya tohoni ge toimwim, iya takis ana toahi ge togegi wali heliyam.’ Yaa oV {siba toto i noem Yehoba elana mulina} ta kite ge ta awa tutunahoti.”
Panuwa bolo Nige OV Pagan Nanakina ana En Hi Pepek
(Luke 10:13-15)
20 Yeisu i baaba panuwa kaiweliya, bolo oV ginol yawiyawi i gewi i ginola gamwaliyaa, inoke i awa naknakagil, kaiwena oV pagan nanakina ana en nige hi pepek. 21 I ba, “Eeu! Kolasin geb, bwaliga nuku nak! Eeu! Betesaida geb, bwaliga nuku nak! Binimala oV {ginol yawiyawi toto ya ginola eliyamiu} na ginola Taya ge Saidoni elal, he beyaunana oV {kaliko toto bwasumu pupunona elana hi ginoliya} nihi galoi ge oV tuwaliya nihi papakove, inoke nihi pamasalil te iyaka oV wali gegi ana en hi pek. 22 Na baewa eliyamiu, yatala ana lan elana, Taya ge Saidoni ali lahi ni pulowan, yaa komiu ami lahi nasi ni pulowan hot.
23 “Ga i ola komiu Kapeniyama! Age nuwamiu oV alamiu nuku teli heyan natiya? Yaa nasi nihi alipalomiu nuku lau Gehena. Binimala oV {ginol yawiyawi toto ya ginola eliyamiu} na ginola Sodoma elana, he oV pagan nanakina ana en nihi pek yaka nige oV lahi nihi pwapwawa, inoke panuwa Sodoma iyoho ya ni minamina ana siga lan ebe. 24 Na baewa eliyamiu, yatala ana lan elana, komiu ami lahi ni pulowan hot, yaa Sodoma ali lahi nige ni pupulowan.”
Ku Nem eliyau Na Paveyaho-agimiu
(Luke 10:21-22)
25 Sauga o elana Yeisu i ba, “OV Nam, labulabum ge panayawi ali Babala, ya tobalagiwa kaiwena oV wam abalogugui ana aatena u sume tosiba ge toatena elal ge iyaka u pamasal bolo hi ola wawayau elal. 26 Ibwe Nam, kaiwena wam nuwatu i ola.
27 “OSV Aatena gegewena Nam iyaka i pem elau ge na pamasal gamagalau elal. Nige etega i aatenau, iyai te Nam, ge nige etega oV Nam i aatena, iyai te nau Natuna ge bolo na hilel oV Nam na pamasal elal.
28 “Komiu bolo tuwamiu i aliga ge ami kalikalivai i pulowan, gegewemiu nuku nem eliyau inoke na paveyaho-agimiu. 29 OV {Kalikalivai toto na pewa} nuku ahe ge nuku vavasiliya eliyau, kaiwena ya hanalau ge no pagan i meimei, inoke oV veyaho nuku pwawa. 30 Kaiwena kalikalivai toto na pewa i aimweyaha ge usan toto na pewa nige i pupulowan.”

- MATAIYO
- ←
- 11
- →

© 1947, 1997, 2011 The Bible Society of Papua New Guinea