- MATAIYO
- ←
- 12
- →

12
Yeisu Iya Sabwata ana Babala
(Mak 2:23-28; Luke 6:1-5)
1 Saugena o elana, Sabwata etegana Yeisu i nosola witi ana eyowa etega gamwanaa. Wana tohago hi galebu inoke oV witi enona hi lokibwaan ge hi an. 2 Sauga Palisi hi kitel, inoke hi baek Yeisu elana hi ba, “U kite, wam tohago oV Sabwata ana logugui hi leke.”
3 Yeisu oV analiya i lahe i ba, “Age oV Deibid liwanina nige ku vavasili ga, ga i ginol ola sauga alonau ge alonau hi galebu? 4 He Deibid i na i ulutuk Yehoba wana limiya inoke oSV {beleid bwabwalena toto hi teliya Yehoba manininaa,} topowon i ahe i pek Deibid ge alonau elal ge hi an. OV Beleid o hi an, bwagana logugui i ba tage bahi nihi aan, topowon ya te nihi an. 5 Age oVR Mosese wana Logugui nige ku vavasili ga, toto i ba topowon Sabwata maisena ge maisena nihi tuwatuwalali limi bwabwalena elana? He oV Sabwata ana logugui iyaka hi leke to, yaa nige wali nak i gagan. 6 Na baewa eliyamiu, gamagal etega iyahe te, iya oV limi bwabwalena alana i bwata lake. 7 OVR Yehoba wana baaba etega ana sapu nige ku aatena, toto i ba, ‘Nau nuwau atilomwan paganina, nige nuwau bwasumu powopowonina.’ Binimala oV baaba ya ana sapu nuku atena, he oV no tohago nige nuku aawa naknakagil, heliya nige wali nak i gagan. 8 Kaiwena nau Gamagal Natuna, nau Sabwata ana Babala.”
Sabwataa Yeisu OV Tau Nimana Alialigana I Pwamolu
(Mak 3:1-6; Luke 6:6-11)
9 Yeisu i nawanawa al i na i ulutuk panuwa o wali limi tapwalolowa. 10 Tau etega iyoho to, nimana labi etega i aliga. Palisi nuwaliya oV Yeisu ana woliwoli nihi ginol, inoke hi neli hi ba, “Wala logugui ga i ba ola? I bosowaina ya oV gamagal etega ta pwamolu lan Sabwataa o nigeya?”
11 Yaka i baek elal i ba, “Komiu etega, ebo wana sipi etega i gan ge lan Sabwataa ni soguek gola, nasi ni pihikan ge ni momol heyan, age? 12 He sipi bugul bwabwatana, yaa gamagal bugul bwabwatana hot. Inoke Logugui i talam oV ginol waiwaisana ta ginol lan Sabwataa.”
13 Yaka i baek tau o elana i ba, “OV Nimwam u paelu.” Inoke oV nimana i paelu, ge nimana iyaka i waisi i ola nimana labuina. 14 Yaa Palisi hi tagil, hi na hi nuwanuwatu ga nihi ginol ola ge oV Yeisu nihi lopaaliga.
Yeisu Iya Yehoba wana Totuwalali
15 OSV Palisi wali nuwatu Yeisu i atena inoke oV panuwa o i eguluwai. Gamagalau hi gewi hi toulil ge oV wali tokasiyebwa gegewel i pwamolol, 16 yaa i lopwalil bahi nihi wawasaan te henala iya. 17 He i ginol ola to, inoke Yehoba wana baaba toto palopita Aiseya i pamasal i tabwa tunahot, i ba:
18 No totuwalali hiwe, toto ya hile,
ya nunuwana-an ge ya yaliyaya-an.
Yayaluwau na pek elana,
ge iya oV no logugui sasapona ni wasaan gamagalau gegewel elal.
19 Nige ni aawabalgig ge nige ni yogayoga,
nige ni babaa loloi kamwasaa.
20 OV {Kaliyou toto i kom} nige ni pipigabom,
oV {odam toto i tolau} nige ni pwapwabolu.
He i ola al oV {gamagalau bolo yayaluwaliya i pweyata} nige ni totowaagil.
Ni tuwalali ana siga Yehoba wana logugui sasapona oV bugul gegewena ni lake.
21 Iya alana elana gamagalau gegewel oV mel nihi teli.
Palisi Hi Ba Tage Yeisu wana Gasisi I Neem Seitani elana
(Mak 3:20-30; Luke 11:14-23; 6:43-45)
22 Gamagalau enuna oVR tau etega hi pwatanim, matana i kai ge nige bosowaina ni baaba, kaiwena yayaluwa bibikena i holaviya elana. Yeisu i pwamolu inoke anana i mwapwela ge matana i panana. 23 Yaka gamagalau gegewel oV nuwaliya hi ahe ge hi ba, “Bi ola ge iya Deibid Tubuna?”
24 Yaa sauga Palisi hi hago yaka hi ba, “Yayaluwa bibikel wali tohouwa, Tamudulele, wana gasisi elana te oV yayaluwa bibikel i papatuna owaowa-agil.”
25 OSV Wali nuwatu Yeisu i atena inoke i baek elal i ba, “Ebo abalogugui etega oV boda ni palabui ge totoliya nihi lohaveyan, he abalogugui o nasi ni mowasi. Ge ebo panuwa etega o ebo un etega oV boda ni palabui ge totoliya nihi lohaveyan, he nasi nige ni gagasisi. 26 I ola al, ebo Seitani oV totona wana boda ni patuna owaowa-agil, he totoliya hi lohaveyan elal to, inoke wana abalogugui ni mowasi. 27 Ku ba tage Tamudulele wana gasisi elana oV yayaluwa bibikel ya papatuna owaowa-agil. He ebo ku ba ola o, inoke henala wana gasisi elana ge komiu wami tohago oV yayaluwa bibikel hi papatuna owaowa-agil? He wami tohago oV wami gegi nihi pamasal. 28 Yaa ebo Yehoba Yayaluwana wana gasisi elana ge oV yayaluwa bibikel ya papatuna owaowa-agil, he Yehoba wana logugui iyaka i nem haba eliyamiu.
29 “Nige bosowaina gamagal etega ni ulutuk asiyala* Mak 3:27 ana epwamwananal paiya nu kite. wana limiya ge oV wana gogomwau ni bugulan, age? Ebo nuwana, inoke ni yowan hikan ga, abwe oV wana limi bugubugulina ni bugul egonan.
30 “Henala nige i miminaa eliyau, iya o topihigelgel. Henala ebo nige alou ha gogogon pahipahi, iya tolopetaki. 31 Na baewa eliyamiu, henala ebo oV pagan nanakina ni ginol ge ebo ni ba bwagabwaga ge oV Yehoba ni awatautau-an, he bosowaina ya oSV gegi toto o Yehoba ni nuwayoho. Yaa henala ni ba bwagabwaga ge oV Yayaluwa Bwabwalena ni awatautau-an, he oSV gegi toto o Yehoba nige ni nunuwayoho. 32 Henala ebo oV Gamagal Natuna ni ba panapanak-an, he bosowaina ya oSV gegi toto o Yehoba ni nuwayoho. Yaa henala oV Yayaluwa Bwabwalena ni ba panapanak-an, he oSV gegi toto o Yehoba nige ni nunuwayoho, sauga ya o ebo sauga i nenem.
33 “Ebo ebwakil waiwaisana, he enona i waisi. Ebo ebwakil nanakina, he enona i nak. Ebo oV enona ta kite inoke oV ebwakil ta atena, ebo ebwakil waiwaisana ebo ebwakil nanakina. 34 Komiu Palisi ku ola mwata! Komiu gamagalau nanakil, inoke nige bosowaina oV baaba waiwaisana nuku baunan. Nigeya hot! Hauna ebo atela i pakalaopopwi, heiya te i tatagila hohopelaa. 35 Gamagal toto waiwaisana oV pagan waiwaisana ni enoni, ni ola waisi toto i pwahin atenaa. Gamagal toto nanakina oV pagan nanakina ni enoni, ni ola nak toto i pwahin atenaa.
36 “Na baewa eliyamiu, yatala ana lan elana gamagal maisena ge maisena ana kot ni gan baaba nanakina gegewena kaiwena, toto i baunan. 37 Ebo wami baaba baaba waiwaisana, Yehoba ni awa wawaisi-agimiu. Ebo wami baaba baaba nanakina, Yehoba ni awa sigasiga-agimiu.”
Palisi Nuwaliya Yeisu oV Ginol Yawiyawi Etega Ni Ginol Nihi Kite
(Mak 8:11-12; Luke 11:29-32)
38 Inoke Palisi ge Logugui ana topankite enuna hi baek Yeisu elana hi ba, “Topankite, nuwama oV ginol yawiyawi etega nu ginol naha kite.”
39 Yeisu oV analiya i lahe i ba, “Heyan sisigal komiu, nige ku miminaa Yehoba elana, inoke nuwamiu oV abapankite na ginol eliyamiu. Yaa nige oV abapankite etega na pepewa, iyai te toto i masala palopita Yona elana. 40 I ola lan eton ge bulin eton Yona i miminaa moti bwabwatana tinenaa, i ola al lan eton ge bulin eton nau Gamagal Natuna na minaa bilibili gamwanaa. 41 Lan yatala elana gamagalau Ninibe nihi lut ge nihi awa sigasiga-agimiu, kaiwena oV Yona wana papaatena hi hago inoke oV wali gegi ana en hi pek. He gamagal etega iyahe te, iya Yona i bwata lake, yaa komiu nige oV wana papaatena ku hahago ge nige oV wami gegi ana en ku pepek. 42 Lan yatala elana labi Seba wali kwin ni lut ge ni awa sigasiga-agimiu, kaiwena iya i neem labi yayapona elana nuwana oV Solomon wana panpankiti sisibana ni hago. He gamagal etega iyahe te, iya oV Solomon i bwata lake, yaa komiu nige oV anana ku hahago.”
Yayaluwa Bibikena I Ulutagilem Gamagal Etega elana ge I Sikal Al
(Luke 11:24-26)
43 “Sauga yayaluwa bibikena i ulutagilem gamagal etega elana, inoke i na oV ula bwagabwaga i tatapainan oV wana abaveyaho i loya, yaa nige oV etega i pwapwawa. 44 Yaka i ba, ‘Na sikal ga abau elana toto ya eguluwai.’ Sauga i sikal, oV abamina o i kite, hi hala ge hi abubun, yaa enonovana ya. 45 Inoke i egon i na oVR wana pan yayaluwa bibikel ali gewi seben al i ahel, heliya wali pagan nanakina hot, yaka alonau hi ulutuk ge hi holaviya abamina o elana. Inoke gamagal o wana minamina houhouwena i nak, yaa mulaa i nak nabi hot. He nasi ni masal ni ola to heyan sisigal lan ebe elal.”
Yeisu Hinana ge Talinau Nuwaliya Nihi Kite
(Mak 3:31-35; Luke 8:19-21)
46 Yeisu iyoho i baaba boda elal inoke hinana ge talinau hi vin, hi talmilil noleleya, nuwaliya nihi baaba elana. 47 Inoke gamagal etega oV wana wasa i pek, i ba, “Hinam ge talimwau heliya huwo hi taltalmilil noleleya o, nuwaliya nihi baaba elam.”
48 OSV Anana Yeisu i lahe i ba, “Henala nain, ge henalau taliwau?” 49 Yaka oV nimana i huliek wana tohago elal ge i ba, “Nain ge taliwau heliya hiwe! 50 Henala ebo oV Nam labulabumwa wana nuwatu ni ginol, iya te taliu, nu ge nain.”

- MATAIYO
- ←
- 12
- →

*12:29: Mak 3:27 ana epwamwananal paiya nu kite.

© 1947, 1997, 2011 The Bible Society of Papua New Guinea